
Hinggil sa pasismo 
ng rehimeng 


US-Duterte.. -g4? 


MGA KASO NG 
EJK 


Kundenahin ang pagpaslang kina Pangulong 
Merly Valguna at Rodora Mallari! 


October 20, 2016 


Mariing kinukundena ng National Democratic Front-Southern Tagalog 
ang karumal- dumal na pagpaslang kina Pangulong Merly Valguna 
at Rodora Mallari, mga lider ng Trece Martires City Market Annex 
Association, Inc. Walang awa silang binaril sa kanilang itinayong 


protest center sa TMC Annex Market. 


Habang abala sa paghahanda sa pagharap sa nakaambang lockdown 
ng TMC Annex Market, nilapitan ng lalaking naka-helmet ang mga 
manininda at bigla na lamang nagpaputok ng baril noong Oktubre 19, 


2016, ganap na alas-10 ng gabi. 

Ipinakikita ng walang awang pagpaslang kina Pangulong Merly 
Valguna at Rodora Mallari na sa kabila ng pagkakaluklok sa bagong 
gubyernong Duterte, nagpapatuloy pa rin ang mga pampulitikang 
pamamaslang na pangunahing tumatarget sa mga lider ng mga 
progresibong organisasyon na nagsusulong ng karapatan ng 
mamamayan. Layunin nitong pugutan ng ulo ang mga organisasyon at 
takutin ang mamamayan para pigilan ang pagsulong ng kanilang mga 


pakikibakang masa. 


Makatwiran ang pakikibakang isinusulong ng mga manininda ng TMC 
Market Annex Association, Inc. laban sa pangangamkam ng lupa, 
demolisyon, dislokasyon at pribatisasyon ng palengke. At magsisilbing 
inspirasyon sa kanila ang naging matapang na paglilingkod nina 
Pangulong Merly Valguna at Rodora Mallari para higit pang igiit ang 
kanilang karapatan sa kabuhayan. Hindi kailanman masasayang ang 


kanilang buhay na inialay para sa paglilingkod sa mamamayan. 


Nakikiramay ang NDF-ST sa mga kapamilya at kaibigan na naulila 
nina Pangulong Merly Valguna at Rodora Mallari. Sa kabila ng ating 
nararamdamang kalungkutan ay itransporma natin ang pighati 
at ibaling ito sa ibayong rebolusyonaryong determinasyon para 


ipagpatuloy ang kanilang naiwang laban. 


Nananawagan ang NDF-ST sa mga manininda ng TMC Annex Market 
at kanilang mga tagasuporta na patuloy na paigtingin ang kanilang 
pakikibaka para sa kanilang karapatan sa lupa at kabuhayan. Patuloy 
na paigtingin ang panawagan para makamtan ang hustisya para kina 


Pangulong Merly Valguna at Rodora Mallari.| 

Papanagutin ang 85th IB at rehimeng US-Duterte 
sa pagpaslang kay Fe delos Santos 


Marso 11, 2018 


ariing kinukundena ng National Democratic Front-Southern 
Tagalog ang walang-awang pagpaslang ng mga elemento ng 
85th IBPA kay Fe delos Santos noong Marso 7, bandang alas- 
8 ng gabi. Pinagbabaril si Nanay delos Santos sa kanyang tahanan sa 
Lopez, Quezon. Nagtamo ito ng anim na tama ng bala sa tiyan, nadala 


pa sa ospital ngunit binawian din ng buhay kinabukasan, Marso 8. 


Si Nanay Fe na 64-taong gulang ay isang sibilyan at walang kalaban- 
laban. Ina sya ng inaakusahang Pulang kumander ng Apolonio Mendoza 
Command-New Peoples Army-Quezon na si Joseph delos Santos. 
Kabilang ang kanyang anak sa mga 48 na indibidwal na sinampahan 
ng gawa-gawang kaso ng rehimeng US-Duterte. Ang pangalan din ni 
Joseph delos Santos ang matunog na pangalang ipinakakalat ng 85th 
IB na namuno sa magkakasunod na taktikal na opensibang inilunsad 


ng NPA Quezon nitong huling linggo ng Pebrero. 


Isa lamang si Nanay Fe sa mga biktima ng pampulitikang pamamaslang 
sa Timog Katagalugan at sa buong bansa na ginagawa ng rehimeng 
US-Duterte laban sa mamamayan. Isang desperadong aksyon ang 
ginawa ng rehimeng US-Duterte at 85th IBPA kay Nanay Fe dahil 
sa patuloy na pagbigo ng rebolusyonaryong kilusan sa hangarin ni 


Duterte na wasakin ito sa saklaw ng kanyang paghahari. Ginagawang 

lehitimong target ng rehimen ang mga inosenteng sibilyan, kapamilya 
at kaanak ng mga pinaghihinalaan nitong mga kasapi ng Communist 
Party of the Philippines at mga Pulang mandirigma ng New Peoples 
Army. Kay Duterte na mismo nanggaling na idadamay nya sa marumi 
nyang balakin laban sa rebolusyonaryong hanay ang kapamilya ng 


mga kasapi ng CPP-NPA. 


Nananawagan ang NDF-ST sa mamamayan na kagyat na kumilos upang 
ipanawagan ang hustisya sa nangyari kay Nanay Fe. Dapat na hindi 
magpadala sa takot ang mamamayan at buong tapang na labanan ang 


pasismo ni Duterte at ang kanyang mersenaryong armadong pwersa. 


Dapat na singilin at papanagutin ang rehimeng US-Duterte at 85th 
IBPA sa pagpaslang kay Nanay Fe. Tiyak na hindi titigil ang rehimen sa 
pagwasak sa rebolusyonaryong kilusan at habang nagpapatuloy ang 
pasistang atake nito laban sa mamamayan, marami pang mga katulad 
ni Nanay Fe na mga inosenteng sibilyan at walang kalaban-laban ang 


walang awa nitong papaslangin. 


Sa huli, tanging sa pagpapaigting ng pakikibaka ng mamamayan 
mapapanagot si Duterte sa kanyang mga krimen at atrosidad laban 
sa mamamayan. Hawak ng mamamayan ang lakas at kapangyarihan 
upang ganap na ibagsak ang rehimen US-Duterte at kamtin ang 
hustisya para sa lahat ng biktima ng pampulitikang panunupil at 


pamamaslang Ju 

Pananagutan ni Duterte sa EJK, pilit 
pinagtatakpan ng ulat ng GRP sa UNHRC 


Marso 2, 2021 


ariing itinatakwil ng National Democratic Front - Southern 
Tagalog (NDF-ST) ang isinumiteng ulat ng GRP sa United 
Nations Human Rights Council (UNHRC) hinggil sa mga 
extrajudicial killings (EJK) na naganap sa madugong gera kontra iligal 
na droga ng rehimeng Duterte. Malaking kalokohan ang ulat na ito 
dahil ang mismong gumawa ng “imbestigasyon” ay ang mamamatay- 


taong rehimen. 


Naghuhugas-kamay ang gubyernong Duterte sa isinagawa nitong 
sariling “imbestigasyon”. Hungkag ang pag-ulat nito sa UNHRC na 
mayroon itong functioning accountability mechanism. Sa ulat ni 
Guevarra, nakasaad na hindi naglunsad ng imbestigasyon ang PNP 
sa mga anomalya sa Oplan Tokhang at Double Barrel Reloaded. 
Nakontento na ang PNP sa palusot ng mga operatiba na “nanlaban” 


ang mga biktima. 


Hindi naglunsad ang PNP ng kumpletong imbestigasyon sa mga 
sumusunod: (a) ang baril na ginamit: (b) beripikasyon hinggil sa may- 
ari ng sandata, (c) ballistic examination o pag-aaral ng lipad ng bala 
sa lugar na pinangyarihan ng krimen, at (d) paraffin test o pagsusulit 
na isinasagawa para malaman kung may ebidensya ng pulbura ang 


mga salarin. Sa ulat, isinangkalan ng rehimen ang mga karaniwan at 

mabababang ranggong pulis at siyang isasakdal at uusigin sa ilalim 
ng reaksyunaryong batas. Pinagdusa ng rehimen ang mga karaniwang 
pulis habang pinagtatakpan ang mga utak ng EJK -- ang matataas na 


opisyal ng PNP at si Duterte. 


Pinatunayan ng rebelasyon ni Guevarra ang kawalang hustisya sa bansa 
dahil nagbubulag-bulagan ang hudikatura sa mga prosesong isinagawa 
ng PNP sa buong apat na taon ng gera kontra iligal na droga. Nalantad 
lalo ang kainutilan ng sistemang hudisyal ng reaksyunaryong gubyerno 
para panagutin ang mga tunay na salarin ng EJK sa bansa. Hungkag na 
idinidiin ng Department of Justice (DOJ) ang mga karaniwang kasapi ng 
PNP para magsilbing pruweba na may gumaganang sistemang hudisyal 


sa bansa at pinapanagot ng estado ang mga salarin ng EJK. 


Pinagmumukha ng Malacafiang na ang imbestigasyon ng DOJ ay 
pagbibigay ng katarungan at panagutan sa bayan. Ang totoo, nais 
lamang ni Duterte na isalba ang kanyang pangalan at ang PNP sa 
internasyunal na komunidad. Pinalilitaw ng Malacafiang na gumagana 
ang sistema ng hustisya sa Pilipinas upang sagkaan ang proseso 
ng isinasagawang imbestigasyon ng International Criminal Court 
(ICC) kaugnay sa nakasampang kaso kay Duterte na krimen laban sa 


sangkatauhan. 


Hindi nito nilulutas ang krisis sa karapatang tao sa bansa. Isa rin itong 
pakana para ilihis ang mamamayan sa tunay na usapin na laganap ang 


impyunidad at gawing karaniwan ang mga EJK sa bansa. 


Samantala, lalong iniinsulto ni Duterte ang mga kaanak ng mga biktima 


na patuloy na nananawagan para sa hustisya. Higit na ginagatungan 

lang ni Duterte ang galit ng mga pamilya ng mga biktima, mga 
simpatisador at kritiko ng rehimen sa kanyang madugong gera kontra 
iligal na droga. Hindi nila kinakagat ang palabas ng rehimen na 
pagpapanagot sa mga salarin ng EJK. Patuloy silang nananawagan ng 
hustisya sa pagkamatay ng kanilang mga mahal sa buhay. Katunayan, 
dumaraming kaso ang isinasampa sa internasyunal na korte para 


usigin si Duterte. 


Si Duterte ang pangunahing may pananagutan sa malawakang 
pamamaslang sa ngalan ng gera kontra iligal na droga. Makailang 
beses siyang nanulsol, nanghikayat at nagpatupad ng malawakang 
pamamaslang sa mamamayang Pilipino. Higit na dapat na magpursige 
ang sambayanan para ilantad at papanagutin si Duterte sa malulupit 
na gera nito sa bayan. Dapat isakdal si Duterte at ang kanyang mga 
kasabwat sa PNP kagaya ng dating hepe nitong si Ronald “Bato” dela 


Rosa at pagbayarin sa mga krimen nito sa mamamayan. 


Sinusuportahan ng NDF-ST ang pakikibaka ng mga kapamilya ng mga 
biktima ng Oplan Tokhang at Oplan Double Barrel Reloaded para sa 
hustisya. Hinihikayat rin ng NDF-ST ang UNHRC na maglunsad ng 
hiwalay at nagsasariling imbestigasyon sa krisis sa karapatang tao sa 
bansa. Hindi bibitawan ng mamamayan ang kanilang pakikibaka para 


sa katarungan at tiyak na mananaig ang katotohanan [Il 

Kundenahin at papanagutin ang rehimeng Duterte 
sa ginawa nitong mga pagpaslang at pagdakip sa 
mga lider ng mga progresibong grupo sa Timog 
Katagalugan 


Marso 7, 2021 


asama ng sambayanang Pilipino at ng mga mamamayan 

ng rehiyon, mariing kinukondena ng National Democratic 

Front-Southern Tagalog (NDF-ST) ang isa na namang 
karumal-dumal at madugong kabanata sa buhay ng mga aktibista at 
tagapagtanggol sa karapatang pantao sa bansa na ginawa ng mga 
mersenaryo at pasistang tropa ni Duterte na AFP at PNP. Sa partikular, 
tahasang kinukondena ng NDFP-ST ang madugong insidente ng 
mga pamamaslang at pag-aresto sa mga kilalang progresibong lider, 
organisador, at tagapagtaguyod at tagapagtanggol sa karapatang 
pantao sa Timog Katagalugan na isinagawa ng mga tropa ng nga AFP 
at PNP IV-A (PNP-CALABARZON) kaninang madaling araw ng Marso 
7, 2021. Ang isinagawang sabayang reyd sa mga bahay at opisina at 
ang pamamaslang sa mga progresibong lider at karaniwang sibilyan 
sa rehiyon ay kahalintuad sa madugong Sychronized Enhanced 
Military and Police Operations (SEMPO) sa ilalaim ng Oplan Sauron 
na naunang pinatupad ng PNP at AFP sa Isla ng Negros noong 2018 
at 2019 at nitong magtatapos ang 2020 sa Capiz, Panay kung saan 9 
na mga katutubong Tumandok ang pinaslang at marami ang hinuli sa 


pamamagitan ng mga gawa-gawang kaso at pagtatanim ng ebidensya. 

Ayon sa aming nakalap na balita, pinaslang nang pinangsanib na 
tropa ng PNP IV-A at AFP sina Manny Asuncion, pangkalahatang 
kalihim ng Bagong Alyansang Makabayan ng Cavite (BAYAN-Cavite), 
ang magkapatid na sina Greg at Michael Dasigao na mga lider ng 
Kasiglahan, Kapatiran at Damayan para sa Kabuhayan, Katarungan 
at Kalayaan (SIKKAD-K3 na isang lokal na balangay ng KADAMAY sa 
Kasiglahan Village, Montalban, Rizal. Pinaslang din ang mag-asawang 
sina Ariel Evangelista at Chai Lemita Evangelista ng Barangay 
Calayo, Nasugbu, Batangas. Ang mag-asawa ay istap ng Ugnayan ng 
mga Mamamayan Laban sa Pagwawasak ng Kalikasan at Kalupaan 
(UMALPAS KA) sa Nasugbu, Batangas. Bukod sa limang nabanggit, 


mayroon pang apat na pinaslang sa Rizal na hindi pa napapangalanan. 


Lumilitaw na 9 ang kabuuang napaslang ng PNP Region IV-A at AFP sa 
madugo nitong operasyon laban sa mga lider ng progresibong kilusang 


demokratiko sa rehiyon. 


Samantala, pinagdadakip naman sa kanilang mga bahay at opisina 
sina Esteban Mendoza, Vice President ng Organized Labor in Line 
Industries and Agriculture (OLALIA), Nimfa Lazanas ng KAPATID-ST 
at Mags Camoral na tagapagsalita ng BAYAN-Laguna. Mayroon pang 


tatlong dinakip sa probinsya ng Rizal na hindi pa napapangalanan. 


Ayon din sa balita, bukod sa anim na hinuli sa probnsya ng Laguna 
at Rizal, may siyam (9) na bahay din ng mga lider, isa sa Batangas 
at walo sa Rizal, ang nireyd at tinaniman ng mga armas at pasabog 
ng mga operatiba ng PNP at AFP. Mabuti na lamang at wala sa kani- 


kanilang tahanan ang mga nabanggit na siyam na lider at nakaligtas 

sa pagtatangkang panghuhuli sa kanila ng mga pasistang tropa ni 


Duterte na talamak at bihasa sa pagtatanim-ebidensya. 


Isinagawa ng AFP at PNP ang mga pamamaslang at pagdarakip sa 
mga kilalang progresibong lider dalawang araw matapos ipahayag 
ni Duterte ang panibago na naman niyang kautusan sa AFP at PNP 
na “pagpapatayin” ang mga NPA at balewalain ang anumang usapin 
ng karapatang pantao. Ginawa ni Duterte ang kautusan sa kanyang 
talumpati sa Cagayan de Oro City noong Marso 5, 2021 kaugnay sa 
pagsisimula ng implementasyon ng 16.1 bilyong pondo para sa 
Barangay Development Program (BDP) ng NTF-ELCAC o katumbas ng 
20 milyong pondo ng BDP sa kada isa sa diumanong “822 NPA Free 


Barangays”. 


Ang pangyayaring ito na naganap sa loob lamang ng isang araw ay 
maituturing na pinakamadugo at pinakamalawak na crackdown na 
sinapit ng mga progresibong organisasyon at ng ligal na kilusang 
demokratiko sa rehiyon sa kamay ni Duterte matapos bumagsak ang 
kapangyarihan ni Marcos at ang madugong pangyayari sa Mendiola 


Massacre noong Enero 1987 sa panahon ni Corazon C. Aquino. 


Lalo lamang inilantad ni Duterte ang kanyang pagiging desperado 
dahil sa kabiguan nitong papanghinain ang mga protestang bayan at 
armadong paglaban ng sambayanan sa kanyang naaagnas na rehimen. 
Ibinubunton ngayon ni Duterte ang kanyang bangis at terorismo sa mga 
ligal at di-armadong organisasyon na naghahangad lamang ng tunay 
na panlipunang reporma, mabuting paggugubyerno at kasaganaan 
para sa lahat ng Pilipino Inilalantad lamang ni Duterte ang kanyang 


karuwagan at labis na pagkatakot sa tumbayan sa pamamagitan ng 

madugong kautusan para paslangin ang mga kilala at prominenteng 
lider ng mga progresibong organisasyon at malupit na supilin ang 
lehtimong pagkilos ng sambayanan para sa kanilang kagalingan, 


kabuhayan at makataong karapatan. 


Hanggat nanatili sa kapangyarihan si Dutere marami pang buhay 
ng mga dukha at inaapi ang mawawaldas. Maraming mga batang 
mauulila at inosenteng makukulong dahil sa kawalan ng budhi at 
kaluluwa ni Duterte at ng kanyang mga pribadong goons na PNP at 
AFP. Masasawata lamang ang kalupitan at kultura ng impyunidad 
ng pasistang rehimeng US-Duterte sa pamamagitan ng puspusan at 
determinadong pakikibaka ng sambayanang Pilipino upang likhain 
ang panibagong daluyong ng kilusang masa na magpapatalsik sa 
kapangyarihan ng korap, traydor, kriminal at mamamatay taong si 


Duterte. 


Nagkakamali si Duterte na masisindak niya ang taumbayan sa 
pamamagitan ng karahasan at terorismo ng estado. Papalitan ng 
matinding galit, pagkamuhi at maigting na paglaban ng taumbayan 
ang kanyang kahaharapin. Sa bawat patak ng dugo na magmumula 
sa katawan ng isang api at pinagsasamantalahang Pilipino, libong 
sugat naman ang lalatay sa katawan ng rehimeng Duterte. Sa patuloy 
at walang patumanggang karahasan at terorismo ni Duterte laban 
sa kanyang mga mamamayan, lalo lamang pinabibilis at pinalalalim 
ang hukay na paglilibingan ng kanyang tiwali, brutal at teroristang 
gubyerno at ibayong pinabibilis ang pagkakaagnas ng nabubulok na 


sistemang malakolonyal at malapyudal na lipunang Pilipino. 

Lalong itinutulak at hinihikayat ni Duterte ang taumbayan na pumaloob 
sa malawak na kilusang lihim at sumapi sa New Peoples Army para 
isulong ang Demokratikong Rebolusyon ng Bayan. Sa bawat paglawak 
at paglakas ng armadong rebolusyon ng mamamayang Pilipino ay siya 
namang unti-unting paghina ng kapangyarihan ng reaksyonaryong 
estado hanggang sa tuluyan na itong magapi at madurog at halinhan 
ng kapangyarihan ng uring anakpawis at iba pang demokratikong uri't 
saray na pinagsasamantalan sa lipunang Pilipino. Tinatawagan namin 
ang lahat na sumapi sa NPA at sa mga alyadong organisasyon ng NDFP 
at bigyan ng katarungan ang kanilang kaapihan sa pagsusulong ng 
armadong pakikibaka at lahat ng anyo ng rebolusyonaryong paglaban 


sa kanayunan at kalunsuran. 

Pagbayarin ang mga pumaslang kay Dandy Miguel! 
Katarungan para sa lahat ng mga biktima ng 
pamamaslang ng pasistang rehimeng US-Duterte 
sa mga mamamayanng Timog-Katagalugan! 


Marso 29, 2021 


ariing kinukondena ng NDF-ST ang karumal-dumal na 
pagpatay kay Dandy Miguel, Vice Chairman ng Pagkakaisa 
ng mga Manggagawa sa Timog Katalugan - Kilusang 
Mayo Uno (PAMANTIK-KMU) at pangulo ng Lakas ng Nagkakaisang 
Manggagawa ng Fuji Electric-OLALIA-KMU.Si Dandy Miguel ay 
tinambangan at pinagbabaril hanggang sa mapatay ng mga operatiba 
sa paniktik ng AFP noong gabi ng Marso 28, 2021 sa may ASIA 1, 
Canlubang, Calamba, Laguna habang sakay ng kanyang motorsiklo 


papauwi sa kanilang bahay mula sa pinagtatrabahuhang pabrika. 


Si Duterte at ang kanyang National Task Force to End Local 
Communist Armed Conflict (NTF-ELCAC) ang walang ibang nasa 
likod ng pagpaslang kay Dandy Miguel tulad sa mga nakaraang mga 
pagpatay sa hanay ng mga aktibista, organisador at unyonista, mga 
tagapagtanggol sa karapatang pantao, dyornalista, abugado at iba 
pang mga indibidwal na pinararatangan ng rehimeng Duterte na banta 
sa pambansang seguridad at kaaway ng estado. Si Dandy Miguel, tulad 
ng ibang biktima ng summary execution ng mga pulis at militar ay 


dumanas muna ng paninira at red-tagging bago pinaslang. 

Bago pa nangyari ang mga pag-aresto, Bloody Sunday at pagpatay 
kay Dandy Miguel, napaulat na ang pagtindi ng red-tagging, paninira, 
harassment at pananakot sa mga lider at unyonista na kabilang sa 
Organized Labor in Line Industry and Agriculture- Kilusang Mayo 
Uno (OLALIA-KMU) at ilang mga independent unions. Halimbawa nito 
ang ginawa sa mga manggagawa ng Coca Cola na isa-isang tinakot 
at pwersahang pinasuko bilang mga “myembro” daw ng New Peoples 
Army. Labas sa nangyari sa Coke, aktibo ring nagsagawa ang mga 
ahente ni Duterte ng pagbabahay-bahay upang manakot at magbanta 
na kakasuhan nila ang mga lider at unyonista kapag hindi sila kumalas 
sa kinabibilangang unyon at pederasyong OLALIA. Noong Marso 4, 
2021, una nang dinakip at ikinulong batay sa mga gawa-gawang kaso 
at modus na tanim-ebidensya sina Arnedo Lagunias ng Alyansa ng 
mga Manggagawa sa Enklabo (AMEN) at Ramir Corcolon ng Water 
System Employees Response (WATER). 


Walong bala ang tumama sa iba't bahagi ng katawan ni Dandy na 
naging sanhi ng kanyang agarang pagkamatay. Pinatay si Dandy 
Miguel tatlong linggo pa lamang ang nagdaan matapos mangyari ang 
tinaguriang Bloody Sunday noong Marso 7, 2021 kung saan siyam 
(9) na mga lider-aktibista at tagapagtanggol sa karapatang pantao 
ang pinaslang ng mga berdugong militar at pulis ni Duterte. Ayon sa 
balita, si Dandy ay isa sa mga nakasama sa ginanap na presscon noong 
Marso 9, 2021 sa opisina ng Commission on Human Rights (CHR) para 
kondenahin ang naganap na Bloody Sunday. Sa naturang presscon 
at sa nangyaring panayam ng midya kay Dandy, ipinahayag niya ang 
kanyang labis na pangamba sa kanyang buhay dahil sa ginagawang 
red-tagging sa kanya ng mga ahente sa paniktik ng gubyernong 


Duterte. 

Ayon sa ulat ng KARAPATAN-ST, si Dandy ang ika-31 na sa mga 
aktibistang pinaslang sa rehiyon mula Hulyo 1, 2016 hanggang Marso 
2021. Si Dandy ang isa sa dalawang kilalang lider manggagawa sa 
rehiyon na pinaslang sa panahon ni Duterte sunod kay Rey Malaborbor. 
Pansampu (10) si Dandy na pinaslang ng mga death squads ni Duterte 


sa loob lamang ng buwan ng Marso. 


Sadyang itinaon ang pagpatay kay Dandy ng mga armadong ahente 
ni Duterte bilang regalo at para paligayahin ang kanilang amo 
sa kaarawan nito. Habang nagluluksa ang mga manggagawa at 
mamamayan ng rehiyon sa pagkamatay ni Dandy, nagdiriwang naman 
ang mga pasista, berdugo, at mamamatay-taong AFP at PNP sa 


kaarawan ng kanilang among kriminal na si Duterte. 


Marapat lamang na kondenahin at kasuklaman ng taumbayan si 
Duterte dahil sa lisensya at impyunidad na pinagkakaloob nito sa 
AFP at PNP na pumaslang ng mga inaakusahan nitong mga “kalaban 
ng estado”. Sa kabila ng katotohan na patuloy ang pagsirit ng bilang 
ng mga nagkakasakit at namamatay na Pilipino sa Covid-19, imbes 
na seryosong pagtuuunan ang paglaban sa Covid-19, mas abala at 
nakatuon ang pansin ng pasistang Duterte sa pagpapatahimik at 
nyutralisasyon ng mga aktibista at kritiko ng kanyang tiwali, palpak 
at inutil na gubyerno. Sa kabiguan ni Duterte na papanghinain ang 
rebolusyonaryong kilusan at armadong paglaban ng mamamayan 
sa bansa at rehiyon, pinagbabalingan ni Duterte ang mga walang 
kalaban-labang sibilyan at kasapi ng ligal na kilusang demokratiko't 
progresibong organisasyon na naghahapag ng mga lehitimong 
kahilingan at agenda para sa interes at kapakanan ng sambayanang 
Pilipino. 

Nananawagan ang NDF-ST sa lahat ng mamamayan ng rehiyon lalo na 
sa mga manggagawa na higit na palakasin ang hanay, magpakatatag 
at huwag matakot. Nasa panig ninyo ang katotohanan at katwiran. 
Makatarungan lamang na kayo'y kumilos para labanan ang mga 
pasistang atake ni Duterte sa kilusang paggawa. Dapat patuloy 
ninyong igiit ang inyong mga demokratikong karapatan para sa 
pagtatayo ng unyon, sa regularisasyon at kaseguruhan sa trabaho, 
para sa nakabubuhay na sahod at ng ligtas at maayos na kundisyon 


sa paggawa. 


Ngayong panahon ng pandemya, patuloy na igiit sa gubyernong 
Duterte ang kahilingan para sa libre at malawakang testing, agresibong 
contact tracing, epektibong isolation and treatment at sapat na ayuda 
sa lahat ng mga mahihirap lalo ngayong sumasailalim na naman sa 
militaristang lockdown na Enhanced Community Quarantine (ECQ) 
ang rehiyon. Kailangan din ang malakas na tinig at panawagan para 
mariing igiit ang pagbubuwag sa inutil at walang silbing Inter-Agency 
Task Force on Emerging Infectious Diseases (IATF-EID) at magbuo ng 
bagong task force na binubuo at kinabibilangan pangunahin ng mga 
manggagawang pangkalusugan na dalubhasa sa syensya, medisina 
at sa nakahahawang sakit (infectious diseases). Patuloy na igiit ang 
panawagan ng lahat para sa libre at ligtas na bakuna para sa lahat ng 


mamamayang Pilipino. 


Ang NDF-ST ay hindi maglulubay sa pagsusulong at pagtatanggol 
sa interes at kapakanan ng uring anakpawis. Hahabulin nito at 
papapanagutin ang mga may kinalaman at sangkot sa mga pagpaslang 
at mga malalalang paglabag sa karapatang pantao ng mga mamamayan 


sa rehiyon mula sa hanay ng AFP at PNP. Hindi pahihintulutan ng 

rebolusyonaryong kilusan na makakawala sa pananagutan ang mga 
may utang na dugo sa bayan mula sa mahabang kamay ng hustisya 
nito. Sa tamang panahon, ipapailalim at pananagutin sa sariling batas 
at hustisya ng rebolusyonaryong kilusan ang mga opisyal ng AFP at 
PNP dahil sa nagawa nilang karumal-dumal na krimen, paglabag sa 
karapatang pantao at pagsasalaula sa internasyunal makataong batas 


sa digma. 
Katarungan para kay Dandy Miguel! 


Katarungan para sa lahat ng biktima ng Bloody Sunday at pamamaslang 


sa rehiyon! 


Ibagsak ang pasistang rehimeng US-Duterte! 

Papanagutin si Duterte sa kanyang mga krimen 
sa bayan at sangkatauhan! 


Hunyo 15, 2021 


alugod na pinupuri ng NDF-ST, kaisa ng malawak na masa 
ng sambayanang Pilipino ang kahilingan ni Prosecutor 
Fatou Bensouda ng International Criminal Court (ICC) sa Pre 
Trial Chamber (PTC) na pagkalooban ng otoridad ang kanyang opisina 
na imbestigahan ang gubyernong Duterte sa mga krimen laban sa 
sangkatauhan (crimes against humanity) sa proseso ng pagpapatupad 


sa Pilipinas ng gyera laban sa iligal na droga. 


Sa panig ng NDF-ST, positibo ang naturang hakbang ni Prosecutor 
Bensouda na usigin at papanagutin si Duterte at mga kasapakat sa 
kanilang mga nagawang krimen laban sa sangkatauhan. Tinitingnan ito 
ng NDFP bilang mahalagang pag-unlad sa pakikibaka ng sambayanang 
Pilipino, sa loob at labas ng bansa upang magkaroon ng hustisya ang 
libo-libong biktima ng walang habas na pamamaslang ng pwersang 
panseguridad ng estado na personal na binabasbasan ni Duterte at 
mga pasistang kasapakat. Hatid nito ang kagalakan sa sambayanang 
Pilipino, lalo sa pamilya ng mga naging biktima ng madugong 
kampanyang kontra-droga ni Duterte. Dahil sa makasaysayang 
desisyon na ito ni Prosecutor Bensouda, pinagkalooban niya ng pag- 
asa ang libu-libong pamilya na makakamit din nila ang matagal na 
nilang inaasam na hustisya para sa kanilang mga kaanak na biktima 


ng madugo at pekeng kampanya ni Duterte laban sa iligal na droga. 

Pinatunayan din ng desisyong ito ni Prosecutor Bensouda na saklaw 
at nasa hurisdiksyon ng ICC ang kaso laban sa mamamatay-taong 
rehimen ni Duterte sa kabila ng pagbaluktot ng Malacafiang na 
nawalan na ng hurisdiksyon ang ICC matapos kumalas ang Pilipinas 
noong Marso 2018 sa Rome Statute ng 2002 na lumikha sa ICC subalit 


nagkabisa lamang makalipas ang isang taon. 


Hindi maaaring tumungo sa kasunod na yugto ng imbestigasyon 
ang opisina ng Prosecutor kung walang pahintulot ng Pre Trial 
Chamber. Kung babalikan, noong Disyembre 2020, resulta ng 
kanilang isinagawang paunang pagsusuri (prelimanary examinations), 
ipinahayag ni Prosecutor Bensouda na may rasonableng batayan para 
paniwalaan na nakagawa ang gubyernong Duterte ng krimen laban sa 
sangkatauhan sa daloy ng gyera kontra-droga na ipinatutupad nito sa 
bansa. Sa bahagi ni Prosecutor Bensouda, sa kanyang naging ulat sa 
ICC, kailangang imbestigahan si Duterte sa mga nagawa nitong krimen 
laban sa sangkatauhan noong mga panahon na siya ay alkalde at bise 
alkalde ng Davao City mula 2011 hanggang 2016 at noong maging 
Pangulo siya ng Gobyerno ng Republika ng Pilipinas (GRP) mula Hulyo 
2016 hanggang sa maging epektibo o may bisa ang pagkalas ng bansa 
sa ICC noong Marso 17, 2019. 


Batay sa resulta ng isininagawang preliminaryong eksaminasyon, sa 
57 pahinang ulat na isinumite niya sa Pre Trial Chamber, narating ni 
Prosecutor Bensouda ang kongklusyon na ang mga pagpatay o extra 
judicial killings (EJKs) sa bansa kaugnay sa war on drugs ng rehimeng 
Duterte ay lumilitaw na isinagawa alinsunod sa opisyal na patakaran 


ng estado. Bukod kay Duterte, kabilang sa pinangalanan sa ulat 

ni Bensouda sina Gen (ret) Bato dela Rosa, ang arkitekto ng Oplan 


Tokhang at Double Barrel, at dating DOJ Secretary Vitaliano Aguirre Il. 


Ang mga pulis at iba pang opisyal ng gubyerno ang nagplano, nag- 
utos at minsan direktang nagsagawa ng EJKs. Pinagkakalooban ng 
pabuya ang mga opisyal ng pulis at mga vigilantes na nagsasagawa ng 
EJKs. Ayon din kay Bb. Bensouda, ang mga pampublikong pahayag ng 
pinakamatataas na opisyal ng bansa na sumusuporta at nag-eenganyo 
ng extra judicial killings ay lumikha ng kultura ng impyunidad sa hanay 


ng mga ahente at pwersang panseguridad ng estado. 


Nais din ni Prosecutor Bensouda na imbestigahan ang serye ng mga 
patayan sa Davao City noong 2011 hanggang 2016 na isinagawa ng 
Davao Death Squad (DDS) sa utos ng nuo'y si Mayor Rodrigo Roa 
Duterte. May nakikitang padron at pagkakahalintulad si Bb. Bensouda 
sa mga nangyaring patayan sa Kalakhang Maynila mula sa mga 
operasyon ng PNP kontra-droga sa mga nangyari din sa Davao City 
at Davao Region sa nakaraan. Ang mga kontrobersyal na mga opisyal 
mula sa PNP na mula sa Davao City at Davao Region ang siya ring mga 
nanguna sa kampanya kontra-droga sa Kalakhang Maynila kung saan 
sumirit at naging malaganap ang mga pagpatay sa mga hinihinalang 
adik at tulak ng droga na kahalintulad sa nangyari sa Davao City at 
Davao Region noong 1988 hanggang 2016, ayon sa ulat ni Prosecutor 


Bensouda. 


Kung babalikan, ang mga serye ng misteryosong pagkamatay ng mga 
pinaghihinalaang tulak, adik at mga komon na kriminal sa Davao 
City ay minsan nang pinaimbestigahan ni Senador Leila de Lima na 


noon ay chairperson ng Commission on Human Rights (CHR) bago 

pa siya italaga ni President Benigno Noynoy Aquino Ill bilang Kalihim 
ng DOJ. Ang pag-iimbestiga ni Senador de Lima sa mga paglabag sa 
karapatang pantao at mga kaso ng EJKs na pinaniniwalaang ginawa 
ng Davao Death Squad ni Duterte ang siyang pangunahing dahilan 
kung bakit nakakulong ngayon si Senador de Lima. Sinampahan siya 
ng mga gawa-gawang kasong may kaugnayan sa iligal na droga ng 
gubyernong Duterte matapos itong manalo sa pagkapangulo noong 


Mayo 2016. 


Nagtatapos ang termino ni Bb. Prosecutor Fatou Bensouda ngayong 
Hunyo 15, 2021 at nakatakda siyang palitan ni Atty. Karim Khan ng 
United Kingdom. Umaasang ipatutupad ni Atty Karim Khan ang 
pag-uusig kay Duterte at iba pang matataas na opisyal ng kanyang 
gubyerno sakaling aprubahan ng Pre Trial Chamber ang kahilingan ni 
Bb. Bensouda na ipailalim sa full-blown investigation ng ICC si Duterte. 
Kung matatandaan, matapos ipahayag ni Prosecutor Bensouda noong 
Pebrero 2018 na magsasagawa sila ng “preliminary examination” sa 
posibleng krimen laban sa sangkatauhan (crimes against humanity) 
na nagawa ni Duterte sa pinatutupad na madugong kampanya kontra 
iligal na droga, agarang ipinahayag ni Duterte noong Marso 2018 ang 
pagkalas ng Pilipinas sa Rome Statute ng 2002 na lumikha sa ICC. 
Inakala ni Duterte na sa pagkalas ay ICC ng Pilipinas, mawawalan na ng 
hurisdiksyon ang ICC na siya'y ipailalim sa imbestigasyon dahil hindi na 
rin ni prosecutor Bensouda na nananatiling may huridiksyon ang ICC 
kay Duterte dahil ang paratang na krimen at isinampang kaso laban sa 
kanya ay nangyari sa panahon na kabilang pa ang Pilipinas sa Rome 
Statute of 2002 bilang isa sa mga bansang lumagda nito. Dagdag pa 
ni Bb. Bensouda na magiging epektibo lamang ang pagkalas ng isang 

bansa bilang kasapi ng ICC makalipas ang isang taon mula sa araw 
na pormal itong nagpahayag ng pagkalas. Samakatuwid, nagkabisa 
lamang ang pagkalas ng Pilipinas sa Rome Statute noong Marso 17, 


2019. 


Sa layuning makapaglinlang sa publiko at maisalba ang kriminal na 
si Duterte sa kanyang mga pananagutan, pinalilitaw ng mga alipuris 
ni Duterte na hindi balido ang pagsapi ng Pilipinas sa Rome Statute 
na lumikha sa ICC noong 2002 dahil hindi ito nailathala sa Official 
Gazette at mga pahayagan na rekisito para maging opisyal na tratado 
ang pagsali ng Pilipinas sa ICC. Itinatatwa din ng Malacafiang na 
hindi ito isang tratado kundi isang executive agreement sa kabila na 
may ginawang pagsang-ayon ang Senado noong 2002 sa pagpasok 
ng Pilipinas sa kasunduan sa Rome Statute. Nagpahayag din ang 
Malacafiang na kailanman ay hindi makakapasok sa bansa ang mga 
kinatawan at prosecutor ng ICC sakaling maaprubahan ang kahilingan 
ni Prosecutor Bensouda na isailalim sa imbestigasyon si Duterte at iba 
pang matataas na opisyal na sangkot sa krimen laban sa sangkatauhan. 
Mayabang pang sinabi ng Malacafiang na hindi makikipagtulungan si 


Duterte hanggat siya'y nanatiling pangulo ng bansa. 


Aprubahan man o hindi ng Pre-Trial Chamber ang kahilingan ni 
Prosecutor Bensouda na isagawa ang malalim at komprehensibong 
imbestigasyon sa paratang kay Duterte sa nagawang krimen laban 
sa sangkatauhan kaugnay ng madugong gyera kontra-droga, 
magpapatuloy at hindi maglulubay ang rebolusyonaryong kilusan at 
mamamayan ng rehiyon sa paghahananap ng paraan para makamit 
ang katarungan ng mga naging biktima ng karahasan at terorismo 


ng pasistang rehimeng US-Duterte. Patuloy itong maghahanap ng 

paraan at pagkakataaon para singilin at pagbayarin nang mahal ang 
mga mersenaryong AFP at PNP na pangunahing instrumento ng 
karahasan at terorismo ng pasistang rehimeng US-Duterte laban sa 


mamamayang Pilipino. 


Ang NDF-ST ay mahigpit na kaisa at sinusuportahan ang mga 
pakikibaka ng sambayanang Pilipino sa paghahabol at pagpapanagot 
kay Duterte at mga alipuris sa mga nagawa nitong karumal-dumal na 
krimen sa bayan, hindi lamang sa gyera kontra-droga kundi higit sa 
lahat sa pinapatupad nitong kontra-rebolusyonaryong digma sa CPP- 


NPA-NDPFP at nakikibakang mamamayang Pilipino. 


Dumadagundong ang panawagawan ng sambayanang Pilipino para sa 
katarungan sa lahat ng mga biktima ng karumal-dumal na krimen ni 


Duterte at ng mersenaryo at teroristang tropa nitong AFP at PNP 

Rebyu ng DOJ, pakitang tao't pakanang pag- 
abswelto sa krimen ni Duterte sa madugong pera 
kontra-droga! 


Oktubre 22, 2021 


ariing kinukondena ng NDF-ST ang lantarang pag-abswelto 
ng Department of Justice (D0J) kay Duterte at sa iba pang 
matataas na opisyal ng Philippine National Police (PNP), 
Armed Forces of the Philippines (AFP) at Philippine Drug Enforcement 
Agency (PDEA) sa anumang pagkakasala at pananagutan sa nagaganap 
na walang humpay, madugo at huwad na kampanya kontra-droga na 


ipinatutupad ng rehimen noong Hulyo 2016 hanggang kasalukuyan. 


Kinakasangkapan ngayon ng DOJ ang ginawa nitong rebyu sa 52 
kasong isinumite sa kanila ng Internal Affair Services ng PNP (IAS- 
PNP) para ilayo at palitawing walang anumang pananagutan sa batas 
si Duterte at mga matataas na opisyal ng PNP, AFP at PDEA kaugnay sa 
madugong kampanya kontra iligal na droga. Nililinlang ang taumbayan 
at pinalilitaw ng DOJ, sa kanilang isinagawang rebyu, na sariling kilos 
ng mga nakabababang opisyal ng PNP ang mga pagpatay at sila na rin 
ang nag-imbento ng kwentong “nanlaban” para bigyan ng katuwiran 
ang kanilang pagpatay sa mga suspetsadong adik at tulak ng iligal na 


droga. 


Napakabihirang mangyari para sa isang opisyal ng gubyerno na katulad 


ni Secretary Guevarra ng DOJ na ididiin ang kanyang among si Duterte 

sa mga nangyaring krimen at kabi-kabilang pagpatay sa konteksto ng 
patakarang “kill, kill, kill” ng rehimeng Duterte na gera kontra-droga. 
Dapat magbitiw si Secretary Guevarra dahil sa kabiguang isiwalat ang 


katotohanan at ipagkaloob sa mga biktima ang mailap na hustisya. 


Tulad ng inaasahan, nangako lamang ang DOJ na kanilang sasampahan 
ng kasong kriminal ang 154 na mga kagawad ng PNP na sangkot sa 52 
piniling kaso (na nauna nang nadesisyunan ng Internal Affairs Service 
ng PNP) na kanilang isinailalim sa rebyu. Itinatago pa ng DOJ ang mga 
pangalan ng 154 mga kagawad ng PNP na imbwelto sa kaso dahil sa 
pagsunod diumano sa “tamang proseso ng batas”. Masyado na ngang 
huli ang imbestigasyon, napakaliit pa ang 52 na kasong ipinailalim ng 
DOJ sa rebyu kumpara sa mismong opisyal na datos ng gubyerno na 
pinaslang dahil diumanong nanlaban o katumbas lamang ng 0.896 ng 
mahigit sa 6,000 na pinatay sa gera kontra-droga. Lalong napakaliit 
na porsyento nito kung ihahambing sa datos na naisadokumento 
ng mga organisasyon sa karapatang pantao na nasa 27,000-30,000 
ang napapatay ng mga pulis at militar at mga grupong vigilante na 


pinatatakbo din ng PNP at AFP. 


Labis ang pagkagalit ng pamilya ng mga biktima nang malaman 
nilang pawang mga kasong administratibo at walang kasong kriminal 
ang kinaharap ng 154 na mga kagawad ng PNP sa kabila na ang mga 
kasong kanilang kinasangkutan ay mga pagpatay. Sa isinumiteng 
ulat ng |AS-PNP sa DOJ, sa 52 kaso, 8 ang tinanggal sa serbisyo, 35 
ang nasuspinde sa pagitan ng 30 araw at 180 araw samantalang ang 
natitira ay nakatanggap lamang ng demosyon. May isang kaso na ang 


parusa na iginawad ng IAS-PNP ay mahigpit na pangaral. 

Malinaw na isa lamang palabas at gimik ng pasistang rehimeng 
US-Duterte ang ginawang rebyu ng DOJ. Wala itong intensyon na 
halungkatin ang puno't dulo ng mga pagpatay ni papanagutin ang 
matataas na upisyal ng PNP at gubyerno sa mga karumal-dumal na 
pagpatay bilang patakaran ng estado. Pawang mga karaniwan at 
mabababang opisyal ng PNP lamang ang pabalat-bungang isinailalim 
sa imbestigasyon at pag-uusig kaugnay sa mga nagawang paglabag 
at krimen habang ipinapatupad ang gera kontra-droga ng gubyerno. 
Subalit, imbes na agarang sampahan ng DOJ ng kasong kriminal ang 
154 na pulis, inatasan pa nito ang National Bureau of Investigation 
(NBI) na magsagawa panibagong imbestigasyon para patibayin ang 
kaso samantalang walong buwan na lang ang nalalabi sa termino ni 


Duterte. 


Sinasamantala ngayon ng pasistang rehimen Duterte ang ginawang 
rebyu ng DOJ, kahit malinaw na kulang sa lawak, lalim at pagiging 
komrehensibo ng imbestigasyon, upang itambol at palabasin 
na “gumagana ang sistema ng batas ng Pilipinas” at seryosong 
pinapanagot nito ang mga nagkakasala. Nagpapakitang gilas ang DOJ 
na tinutupad ng gubyerno ang resolusyon ng United Nation Human 
Rights Council (UNHRC) kaugnay sa gera kontra-droga ng gubyernong 


Duterte. 


Kung matatandaan, nauna nang pinuna ng UNHRC ang malawakang 
paglabag ng gubyernong Duterte sa karapatang pantao at mga 
pagpatay sa pinatutupad nitong gera kontra-droga sa bansa. 
Ganumpaman, ang mga resolusyon ng UNHRC ay kapos, walang 


pwersa at taliwas sa ninanais ng pamilya ng mga biktima at mga 

grupo sa karapatang pantao na magsagawa ang UNHRC ng hiwalay at 
independenteng imbestigasyon kaugnay sa pinatutupad na kampanya 


kontra-droga ng rehimeng Duterte. 


Ginagamit ngayong bala ng rehimeng Duterte ang ginawang rebyu 
ng DOJ para ipangalandakan sa publiko na walang dahilan at 
hurisdiksyon ang International Criminal Court (ICC) na siya'y ipailalim 
sa imbestigasyon kaugnay sa kanyang kasong krimen laban sa 
sangkatauhan na nakasampa sa ICC dahil sa gumagana naman ang 
sistema ng batas at hustisya sa bansa. Kung matatandaan, noong 
Setyembre 2021, nagpasya ang Pre-Trial Chamber ng International 
Criminal Court (PTC-ICC) na magsagawa ng kumprehensibong 
imbestigasyon sa gubyernong Duterte. Kinatigan ng PTC-ICC ang 
rekomendasyon ng opisina ng dating Prosecutor na si Atty. Fatou 
Bensouda na pagkalooban sila otoridad para isagawa ang kasunod 
na yugto na komprehensibong imbestigasyon matapos ang kanilang 
isinagawang paunang imbestigasyon kung saan narating nila ang 
kongklusyon na may “rasonableng batayan para paniwalaan na 
nakagawa ng krimen laban sa sangkatauhan na maramihang pagpatay” 
sina Duterte at iba pang matataas na opisyal ng kanyang gubyerno sa 


konteksto ng pinapatupad nitong kampanya kontra-droga. 


Hindi dapat magpalinlang sa hayagang maniobra ni Duterte na ilayo 
at ihiwalay ang sarili sa anumang pananagutan niya sa madugong 
gera kontra-droga. Si Duterte at wala ng iba ang utak at nasa likod ng 
malawakan at sistematikong pagpatay sa mga pinaparatangan nilang 
mga adik at tulak ng iligal na droga mula sa hanay ng mga mahihirap 


nating kababayan. Si Duterte din ang pangunahing utak ng mga 

pagpatay o extra judicial killings (EJKs) laban sa mga aktibista, mga 
lider at kasapi ng progresibong organisasyon, mga tagapagtanggol 
sa karapatang pantao, mga abugado, taong simbahan, dyornalista at 
iba pang kritiko ng gubyerno. Ang kanyang mga pahayag, retoriko at 
mga atas na kill kill kill sa harap ng publiko ay patunay na binibigyan 
niya ng pahintulot at lisensya ang mga pulis at sundalo na walang 
pananagutang pumatay sa mga suspek na adik at tulak ng iligal 
na droga at mga pinararatangan nilang kaaway ng estado mula sa 


nakikibakang mamamayang PIlipino. 


Walang takot at lalong lumakas ang loob ng mga kagawad ng PNP 
at AFP na gumawa ng mga paglabag sa karapatang pantao, mga 
karumal-dumal na krimen at pagpatay sa mga inosente at walang 
laban nating kababayan dahil na rin at pang-uupat, tinatamong 
suporta at pagkagahaman ng PNP at AFP sa kinang ng pabuyang 


salapi at promosyon mula kay Duterte. 


Matapang na ipinahayag ni Duterte sa publiko na kanyang 
ipagtatanggol ang sinumang makakasuhan na mga kagawad ng PNP at 
AFP na tumutupad sa kanyang mga kautusan na kill kill kill. Nangako 
din si Duterte na agaran niyang pagkakalooban ng presidential pardon 
ang mga kagawad ng PNP at AFP na mapapatunayan ng Korte na 
nagkasala kaugnay sa pagtupad nila ng kanyang kriminal na mga 
kautusan. Dahil dito lalong naging malawak at malaganap, sa panahon 
ni Duterte, ang impyunidad at kultura ng karahasan at pagpatay mula 
sa hanay ng mersenaryong PNP at AFP laban sa mamamayang Pilipino. 


Ang inabot na tindi at lawak ng karahasan at impyunidad ng PNP at 

AFP ay maihahalintulad sa nangyari noong panahon ng Batas Militar 


ng namayapang diktador na si Ferdinand E. Marcos. 


Kailangang mapanagot at maparusahan si Duterte at mga kasapakat sa 
kanyang nagawang krimen laban sa sangkatauhan ng mga pagpatay. 
Dapat nating hadlangan at biguin ang pagnanais niyang makapanatili 
sa kapangyarihan o mailuklok sa poder alinman sa kanyang anak na 
si Sara Duterte at Bongbong Marcos para makaiwas sa pag-uusig ng 
ICC at taumbayan kapag wala na siya sa kapangyarihan. Kasado na 
ang mga makinarya at salaping nadambong ni Duterte para gamitin 
sa dayaan at manipulasyon ng eleskyong presidensyal sa Mayo 2022. 
Lima sa pitong komisyoner ng COMELEC ay mga itinalaga ni Duterte 
kung saan apat sa mga ito ay mula sa Davao City. May balitang 
itatalaga ni Duterte si Atty Melvin Matibag, na bahagi ng kanyang 
paksyon sa PDP-Laban, bilang Chairman ng COMELEC pagsapit ng 
buwan ng Pebrero 2022 kung saan 2 komisyoner nito ang magtatapos 
ng kanilang termino. Malinaw na magiging kasangkapan ni Duterte 
ang COMELEC sa pandaraya para manalo ang kanyang mamanukin sa 


pagkapangulo. 


Ang lakas at pagkakaisa ng sambayanang Pilipino ang makadadaig 
sa anumang lakas o rekurso na mayroon ang pasistang rehimeng 
US-Duterte para makapanatili sa kapangyarihan o mailuklok sa 
Malacafiang ang taong magbibigay sa kanya ng proteksyon mula 
sa pag-uusig ng taumbayan at ICC. Dapat patuloy na magpunyagi 
ang sambayanang Pilipino sa pakikibaka at paglaban sa pasistang 


rehimeng US-Duterte para siya'y mapatalsik sa kapangyarihan. Higit sa 

lahat dapat maramihang sumapi sa NPA at lumahok sa Demokratikong 
Rebolusyon ng Bayan (DRB) para ibagsak ang imperyalismo, 
pyudalismo at burukrata kapitalismo. Ang tagumpay ng DRB ang 
magbibigay ng katuparan sa malaon nang hangarin ng sambayanan 
para sa tunay na kalayaan at demokrasya, sa matagalang kapayapaan 


at sa maunlad at masaganang buhay ng bawat mamamayang Pilipino. 

Imbestigasyon ng ICC, idinidiin ang pagiging 
mamamatay-tao ni Duterte 


Nobyembre 20, 2021 


gayong nakasalang ang imbestigasyon ng International 
Criminal Court (ICC) sa mga krimen ni Rodrigo Duterte 
laban sa sangkatauhan, nauungkat ang mga ebidensya 
ng talamak na ekstrahudisyal na pamamaslang (EJK) sa kumpas ng 
tirano hindi lamang bilang pangulo ng GRP kundi maging noong siya'y 
alkalde pa ng lungsod ng Davao. Lalong idinidiin ng mga nabubunyag 
na impormasyon ang pananagutan at utang na dugo ni Duterte. 
Pinatitibay nito ang mga batayan para tutulan ang pagpapatuloy ng 


madugong paghahari ng kanyang dinastiya. 


Kasama sa mga sinusuring ebidensya ng ICC ang isinumiteng affidavit 
ng dating tauhan ng Davao Death Squad (DDS) na si Arturo Lascafias. 
Dito, inilahad niya kung paanong ginamit ang anim na ektaryang Laud 
Quarry sa Barangay Ma-a, Davao City bilang mass grave ng mga biktima 
ng EJK ni Duterte. Pagmamay-ari ng isang pulis na nagngangalang 
Bienvenido Laud ang quarry. Tinukoy rin sa affidavit si Police Major 


Ernesto Macasaet na kasabwat sa mga EJK. 


Daan-daan ang tinatayang bilang ng mga inilibing sa mass grave. 
Kahindik-hindik ang salaysay ni Lascafias lalo sa kanilang pagpaslang 
sa mga Patasaja kabilang ang paslit na miyembro ng pamilya at isang 
buntis. Aniya, inatasan silang patayin pati ang bata para mawalan ng 


testigo at maiwasan na maghabol pa ito o maghiganti. Binigyan pa 

umano sila ni Macasaet ng pabuyang P200,000 na nanggaling pa kay 
dating Mayor Duterte. 


Tumutugma ang salaysay ni Lascafias sa dati nang ipinahayag ni Edgar 
Matobato, isa pang dating tauhan ng DDS, hinggil sa Laud quarry sa 
pagdinig sa senado noong 2016. Ayon pa kay Matobato, pumupunta 
mismo si Duterte sa quarry sa tuwing may papataying “high-profile” o 


bigatin na target. 


Patunay ng malalang kawalan ng hustisya at kultura ng impyunidad 
sa bansa ang pananatili sa kapangyarihan ng mamamatay-taong 
si Duterte. Kung may tunay na hustisya, matagal na dapat siyang 
nabubulok sa bilangguan. Ngunit dahil sa hawak niyang kapangyarihan 
at pagsuporta sa kanya ng naghaharing-uri, at mga alagang pulis at 
militar, nagawa niya pang maging pangulo ng bansa. Pilit tinabunan 
ang ebidensya at pinatahimik ang mga pwedeng tumestigo. Inilipat 
ang mga labi at buto ng tao na naiwan sa mass grave. Ipinakulong at 
ginipit ang mga nag-iimbestiga. Sa tala ni dating CHR Chairperson 
Leila de Lima na nagsimulang mag-imbestiga sa quarry noong 2009, 
pinatay ang tatlong tao na imbwelto sa imbestigasyon ng CHR. 
Gagawin ng kampo ni Duterte ang lahat para burahin ang mga bakas 


ng kanyang kahayupan. 


Kaya nagpupumilit si Duterte na dito lang siya sa Pilipinas magpapalitis 
hinggil sa mga kaso ng EJK, na kanyang isinagot sa mga kritikong 
naghahamon na pumailalim siya sa hurisdiksyon ng ICC. Sa katunayan, 
kumpyansa si Duterte na hindi siya maiimbestigahan ng anumang 
ahensya o mahahatulan sa mga reaksyunaryong korte dahil hawak 


niya sa leeg ang mga ito-- ang Korte Suprema, matataas na opisyal 

ng AFP-PNP at mayorya ng Kongreso. Alkalde pa lamang ng Davao ay 
astang pasistang diktador na si Duterte, kaya ngayon, umaapaw ang 


kahambugan niya bilang pangulo. 


Sa huli, nabigo pa rin si Duterte na ilibing ang katotohanan sa 
brutal niyang paghahari. Nanaig ang konsensya ng dati niyang 
mga kinasangkapan kaya't naglakas loob silang tumestigo. Hindi 
siya tinantanan ng mamamayang naghahanap ng hustisya at mga 
tagapagtanggol ng karapatang tao. Ang mga bagay na ito ang 
nagtulak sa ICC para buksan at busisiin ang mga kriminal na kaso ni 
Duterte, kabilang na ang madugong gera kontra-droga at gera kontra- 


mamamayan nang maluklok bilang pangulo. 


Salik sa paglitaw ng mga datos na ito ang pag-usad ng kaso laban 
kay Duterte sa ICC. Kung hindi sumulong ang imbestigasyon sa 
internasyunal na korte, maaaring matagalan pa bago malantad ang 
mga ito o tuluyan nang panghinaan ng loob ang mga nais magsiwalat 
ng kanilang nalalaman. Ito ang dahilan kaya takot na takot si Duterte 
na matuloy ang kaso sa ICC at kaya hibang niyang iginiit na kumalas na 
sa Rome Statute. Binigyan ng pag-asa ng pag-uusig ng ICC ang laban 


ng mga biktima para sa katarungan. 


Marapat na tuluy-tuloy na ilantad ang mahabang kriminal na rekord 
ni Duterte bilang pusakal na mamamatay-tao. Hinihimok ng NDF-ST 
ang lahat ng may nalalaman sa mga krimen ni Duterte na mangahas 
magsalita upang mapatibay ang mga kaso laban sa nag-aambisyong 
diktador. Dapat malinawan ang mamamayang Pilipino na isa siyang 
halang ang bitukang kriminal at ganid sa kapangyarihang pulitiko na 


nagnanais lamang na iluklok ang kanyang dinastiya. Kailangan siyang 

panagutin upang bigyang katarungan ang mga biktima at kanilang 
pamilya. Dapat magkaisa ang bayan at malakas na manawagan 
ng katarungan para sa mga pinatay na biktima ng DDS at rehimen 
sa gera laban sa iligal na droga at kriminalidad, sa mamamayang 
sinalanta ng huwad na gera kontra-terorismo at sa mga progresibo't 


rebolusyonaryong walang awang pinaslang ng estado. 


Lalong mahalaga ang paglalantad at paniningil kay Duterte sa gitna 
ng pagnanais niyang manatili sa kapangyarihan kasabwat ng mga 
Marcos at Arroyo. Nitong linggo lang, naghain ng kandidatura sa 
pagka-senador si Duterte sa harap ng nabuong elektoral na alyansa 
nina Bongbong Marcos at Sara Duterte Carpio. Nagsanib na ang 
pampulitikang tagapagmana ng dalawang pamilyang tigmak sa 
dugo ang rekord at labis na sugapa sa kapangyarihan. Malaking 
paglapastangan sa alaala ng mga taong kanilang pinatay ang walang- 
kahihiyang pagbabandera sa ambisyong magtatag ng diktadura. Hindi 
na dapat pahintulutan na mamayagpag sa bansa ang mga pamilyang 
itong notoryus sa kasamaan, mapang-abuso sa kapangyarihan at 


lansakang lumalapastangan sa karapatang pantao ng mamamayan. 


Hindi dapat maglubay ang bayan sa pagpupunyagi sa digmang bayan. 
Tanging sa pagsusulong lamang ng radikal na pagbabago ng lipunan 
sa pamamagitan ng pambansa demokratikong rebolusyon, makakamit 
ang tunay na hustisya't katarungan ng mamamayang biktima ni 


Duterte at ng karahasan ng estado.ful 

MGA ILIGAL NA 
PAG-ARESTO 


Itigil ang militarisasyon at karahasan laban sa 
mga Dumagat! 


Hunyo 1, 2018 


ariing kinukundena ng National Democratic Front-Southern 
Tagalog ang iligal na pag-aresto, detensyon at tortyur 
ng pasistang pwersa ng 80!" Infantry Battalion at 2" 
Infantry Division ng Philippine Army sa dalawang Dumagat na sina 
Rockey Torres at Dandoy Avillaneda gayundin ang walang patlang na 


militarisasyon sa Brgy. Umiray, Gen. Nakar, Quezon. 


Pinaputukan ng warning shots ng mga pwersa ng AFP sina Torres at 
Avillaneda kasabay ng naganap na engkwentro sa pagitan nito at ng 


NPA sa hangganan ng Sityo Dadiangao at Sityo Libutan noong Mayo 

14 ganap na alas-3 hanggang alas-4 ng hapon. Iligal silang inaresto 
at idinetine sa Dadiangao Elementary School. Walang awa silang 
tinortyur ng mga pasistang pwersa ng militar at pilit na iginigiit na 
kasapi sila ng NPA gayong sila'y mga inosente at simpleng residente 
lamang ng nasabing barangay. Hindi pa nasapatan ang berdugong 
AFP, iligal na inaresto at sinampahan ng gawa-gawang kaso ng 
pagpatay sina Torres at Avillaneda at paglabag sa gun ban kabilang 


ang labindalawa pang sibilyang Dumagat. 


Mula nang mangyari ang labanan, tumindi ang militarisasyon at 
nagsilbing pokus ng mga operasyon ng berdugong AFP ang barangay. 
Dulot nito, sapilitang lumikas ang aabot na sa 200 Dumagat at nalayo 
mula sa kanilang kabuhayan. Nagtitiis silang manirahan sa tabing-ilog 


habang inookupa ng mga militar ang kanilang barangay hall. 


Ginagawang dahilan ngayon ng AFP ang naganap na mga labanan sa 
Brgy. Umiray upang isakatuparan ang proyektong diversion tunnel na 
magdurugtong sa ilog ng Umiray at Angat Reservoir na pagmamay-ari 
ng isang pribadong kumpanya kapalit ng sapilitang pagpapalayas sa 


lahat ng Dumagat sa kanilang lupang ninuno. 


Hindi lamang mga Dumagat kundi ang ibang mga minorya sa Timog 
Katagalugan tulad ng Palaw'an at Mangyan ang dumaranas ng ganitong 
sitwasyon. Sa halip na bigyang kalutasan ang pag-abot ng serbisyong 
panlipunan sa kanayunan para sa pambansang minorya, pilit na 
isinasadlak ang mga ito sa busabos na kalagayan sa pamamagitan 
ng sistematikong paggamit ng karahasan at panggagantso ng mga 


programang inihahandog ng mga ahensya ng estado tulad ng National 

Council for Indigenous People at Department of Environment and 


Natural Resources. 


Lumang estilo na ng rehimeng US-Duterte ang paggamit sa kanyang 
pasistang pwersang AFP-PNP-CAFGU sa desperasyon nitong supilin 
ang buong rebolusyonaryong kilusan kapalit ng kaliwa't kanang 
paglabag sa karapatang-tao at pagdamay sa mga sibilyang komunidad. 
Lalo lamang nitong inilalantad ang kanyang sarili bilang anti- 
mamamayan upang bigyang-daan ang mga imbing pakana nito para 
sa kanyang ganansya, gayundin para sa mga kasapakat nitong lokal at 


dayuhang naghaharing-uri. 


Kasabay ng panawagan para sa pagtutuloy ng usapang 
pangkapayapaan sa pagitan ng GRP at NDFP, lalong lumalakas ang 
hinaing ng aping mamamayan ng kanayunan na pagtibayin ang 
nilalaman ng Comprehensive Agreement on Respect for Human Rights 
and International Humanitarian Law (CARHRIHL) at Comprehensive 


Agreement on Socio-Economic Reforms (CASER). 


Nananawagan ang NDF-ST sa mamamayang Dumagat na patuloy na 
tumindig at labanan ang tumitinding panggigipit at pang-aapi ng 
estado at armadong pwersa nito. Kasabay nito, hinihikayat ang buong 
mamamayan ng Timog Katagalugan na suportahan ang laban ng 
mga pambansang minorya na ipagtanggol ang sarili at ang kanilang 
lupang ninuno. Sa gitna ng tumitinding pasismo ng rehimeng US- 
Duterte, mataas ang pangangailangang higit na isulong ang armadong 
paglaban ng mamamayan bilang tanging sandata laban sa kontra- 


rebolusyonaryong dahas ng estado. 

Palayain ang 6 na mga inosenteng magsasaka 
ng Barangay Coral ni Lopez, Calaca, Batangas 
na iligal na inaresto ng AFP at PNP! Tutulan at 
labanan ang patuloy at tumitinding karahasang 
militar sa Timog Katagalugan! Ibagsak ang 
pasistang rehimeng US-Duterte! 


Mayo 11, 2020 


ariing kinokondena ng National Democratic Front-Southern 

Tagalog (NDF-ST) ang panibago na namang karahasan 

at terorismo ng Armed Forces of the Philippines (AFP) 
at Philippine National Police (PNP) sa pag-aresto sa anim (6) na 
inosenteng magsasaka ng Barangay Coral ni Lopez, Calaca, Batangas 
nuong madaling araw ng Mayo 10, 2020. Hindi bababa sa 45 sasakyan 
ang ginamit sa pag-atake ng pinagsanib na pwersa ng Special Weapons 
and Tactics Team (SWAT), Criminal Investigation and Detection 
Group (CIDG) ng PNP at yunit ng 202nd Brigade ng AFP na tipikal na 
halimbawa ng kanilang notoryus na Synchronized Enhanced Military 
and Police Operation (SEMPO). Ang pag-atake ay ginawa sa dis-oras 
ng gabi habang mahimbing na natutulog ang mga mamamayan ng 
barangay. Sabayan at sapilitang pinasok ng mga operatiba ng AFP 
at PNP ang mga bahay ng mga di umano'y target ng search warrant. 
Tinutukan ng baril ang mga taong dinatnan sa bahay, agad silang 
pinalabas ng bahay upang malayang makapagtanim ng mga ebidensya 


ang mga operatiba ng PNP at AFP laban sa mga magsasaka. 

Mariing pinabubulaanan ng NDF-ST ang malisyosong paratang ng AFP 
at PNP na mga magsasaka sa umaga at NPA sa gabi ang kanilang mga 
dinakip sa barangay Coral ni Lopez. Kailanman hindi naging mga NPA 
ang 6 na iligal na inaresto ng PNP at AFP. Sila ay mga lehitimong kasapi 
ng Samahang Magsasaka ng Coral ni Lopez (SAMACOLO) na aktibong 
nagtatanggol sa kanilang mga karapatan lalo na sa pagtatanggol 
sa lupang kanilang sinasaka mula sa pagtatangka ng panginoong 
maylupa na si Luis Lopez na mabawi ang Certificate of Land Ownership 
Award (CLOA) na hawak ng mga magsasaka batay sa mga butas na 
laman ng Comprehensive Agrarian Reform Program (CARP) ng dating 


rehimeng Cory Aquino. 


Kabilang sa mga 6 na hinuli at ngayon kasalukuyang nakakulong sa 
Camp Vicente Lim sa Canlubang, Calamba, Laguna ay sina Leovino 
Julongbayan, lider-magsasaka at kagawad ng barangay at Virgilio 
Vidal, barangay secretary at lider ng SAMACOLO. Ang iba ay sina 
Marcelo Vidal, Doroteo Bautista, July Julongbayan at Roilan Tenorio 


pawang mga aktibong kasapi ng SAMACOLO. 


Labis ang pinapakitang desperasyon ng pasistang rehimeng US- 
Duterte. Sa kabiguan nitong durugin ang rebolusyonaryong kilusan 
sa probinsya, mga inosente at kawawang magsasaka ang kanilang 
pinagbabalingan. Hindi ito naiba sa nangyaring iligal na pag-aresto 
sa magsasakang si Lamberto Asinas ng Bundukin, Nasugbu, Batangas 
nuong Abril 16, 2020. Tulad ng ginawa nila kay Asinas, pinalalabas 
nilang mga NPA ang 6 na magsasaka ng Coral ni Lopez na kanilang 
hinuli dahil sa diumanong mga armas at eksplosibo na kanilang 


natagpuan sa mga bahay ng mga ito. Pero ang katotohanan ay mga 

armas at eksplosibo na sadyang itinanim ng AFP at PNP bilang 


ebidensya laban sa mga kawawa at inosenteng magsasaka. 


Walang matinong indibidwal ang basta na lamang maniniwala sa 
akusasyong ito ng AFP at PNP dahil batid ng taumbayan na mga 
pangkaraniwang magsasaka at kailanman hindi naging mga kasapi ng 
NPA ang 6 na magsasakang hinuli ng AFP at PNP sa barangay Coral ni 
Lopez. Batid din ng taumbayan ang talamak na modus na pagtatanim 
ebidensya ng AFP at PNP para bigyan katwiran ang kanilang mga 
iligal na pag-aresto at pagpapakulong sa mga pinaghihinalaan at 


inaakusahan nilang kaaway ng estado. 


Dapat mariing kondenahin ng taumbayan ang mga katulad na pag- 
atakeng ito ng AFP at PNP sa mga magsasaka na ginawa sa panahon 
na ang buong bayan ay nakatuon sa pagharap at paglaban sa Covid-19. 
Malinaw na sinasamantala ng AFP at PNP ang kamay-na-bakal na 
pagpapatupad ng lockdown para isagawa nila ang kanilang maiitim 
na balak na supilin at atakehin ang mga mamamayang kritikal sa mga 


katiwalian ng administrasyong Duterte. 


Patuloy na dumaranas ang mga magsasaka at mga katutubo ng 
rehiyong Timog Katagalugan ng walang kapantay na kalupitan 
at terorismo mula sa AFP at PNP lalo nang maluklok sa Southern 
Luzon Command (SOLCOM) ang berdugong si General Antonio 
G. Parlade Jr. Mula nang pumutok ang isyu ng Covid-19 sa bansa, 
nagpatuloy at walang patlang ang mga pag-atake ng AFP at PNP sa 
mga magsasaka at katutubo sa rehiyon kahit sa panahon na mayroon 
silang “pinapatupad” na unilateral ceasefire sa NPA. Walang lubay ito 


ang paghahasik ng karahasang militar at pag-atake ng AFP at PNP 

sa batayang karapatan ng mamamayan sa hibang na layunin nitong 
durugin sa loob ng natitirang panahon ng pasistang rehimeng US- 


Duterte ang rebolusyonaryong kilusan. 


Ang kabiguang ganap na pinsalain ang rebolusyonaryong kilusan ay 
patuloy nitong ibinabaling sa pag-atake sa mga sibilyang komunidad 
at inosenteng mamamayan, upang bigyan ng hugis ang kanilang 
delusyon na nagtatagumpay ang kanilang anti-mamamayan at kontra- 


rebolusyonaryong kampanya. 


Nakatutok sa kontra rebolusyonaryong digma ang malaking pwersa 
ng AFP at PNP sa rehiyong Timog Katagalugan. Ginagamit nilang 
kober ang di umanong paglaban sa Covid-19 para atakehin ang mga 
pwersang rebolusyonaryo at hindi upang maghatid ng anumang ayuda 
o tulong sa mga magsasakang labis na naapektuhan ng lockdown sa 
rehiyon. Ang mga mamamayang Pilipino ang kinakalaban ng pasistang 
rehimeng US-Duterte at hindi ang komon na banta sa pampublikong 


kalusugang hatid ng pandemikong Covid-19. 


Dapat nating ilantad at labanan ang imbing pakanang ito ng 
pasistang rehimeng US-Duterte. Covid-19 ang kalaban at hindi ang 
mga inosenteng sibilyan. Dapat nating igiit ang sapat at mabilis at 
napapanahong pagdating ng ayuda mula sa gubyerno at labanan ang 
anumang uri ng karahasang militar lalo na ngayong humaharap ang 
taumbayan sa krisis na dulot ng pandemikong Covid-19 at kainutilan 


ng rehimeng Duterte. 


Patuloy na ipanawagan ang pagsasagawa ng mass testing para mabilis 


na matukoy ang mga mayroong Covid-19 at agad na maisagawa 

ang pagkwarantina at contact tracing sa mga nakaugnayan ng mga 
nagpositibo sa Covid-19. lgiit na ipatupad ang mga kaparaanang 
medikal bilang mabisang hakbang sa paglaban sa Covid-19. Tutulan 
ang mga anti-demokratiko, anti-mamayan at militaristang paraan sa 


pagpapatupad ng lockdown. 


Palayain ang 6 na mga inosenteng magsasaka ng Barangay Coral ni 


Lopez, Calaca, Batangas na iligal na inaresto ng AFP at PNP! 


Tutulan at labanan ang patuloy at tumitinding karahasang militar sa 


Timog Katagalugan! 


Ibagsak ang pasistang rehimeng US-Duterte! 

Palayain ang walong (8) aktibista na iligal na 
inaresto ng mga tropa ng Cabuyao PNP at ng 2nd 
Infantry Division ng Philippine Army! 


Hulyo 5, 2020 


ariing kinukondena ng National Democratic Front-Southern 

Tagalog (NDF-ST) ang ginawang iligal na pag-aresto ng 

pinagsanib na tropa ng Cabuyao Philippine National Police 
at 2nd Infantry Division ng Philippine Army (2nd ID-PA) sa walong (8) 
tagapagtaguyod at tagapagtanggol sa karapatang pantao habang 
mapayapa silang nagpoprotesta, kasama ang iba pang mga kasamahan, 
laban sa Anti-Terrorism Act of 2020 matapos itong pirmahan ng 
pasistang rehimeng US-Duterte at maging isa nang ganap na batas 
bilang Republic Act 11479. Iligal na inaresto ang tinaguriang Cabuyao 
8, ng mga pasistang tropa ng AFP at PNP, kahit malinaw na lehitimo at 
hindi labag sa batas ang kanilang ginawang pagkilos. Sa lumalaganap 
na video sa social media, kitang-kita ang mahigpit na pagtupad ng 
mga raliyista sa kaukulang mga health protocols tulad ng pagsusuot 
ng face mask at pagpapairal ng physical distancing bilang pagpapakita 
na sila'y mga responsableng mga mamamayan na mulat na tumutupad 
sa sariling mga alintunin ng kanilang kinabibilangang mga lehitimong 
organisasyon sa pag-iingat, paglaban at pagsugpo sa pandemic na 
Covid-19. Kung tutuusin ang AFP at PNP ang dapat kasuhan at ikulong 
dahil sa ginawa nilang iligal at marahas na pag-aresto sa mga raliyista 
at ganundin sa paglabag nila sa health protocols na pinatutupad ng 


sarili nilang gubyerno kaugnay sa paglaban at pagsugpo sa Covid-19. 

Ang pagkilos na ginanap sa Cabuyao, Laguna nuong Hulyo 4, 2020 
ay isa lamang sa maraming mga lehitimong pagkilos na isinagawa 
ng taumbayan sa iba't ibang panig ng bansa bilang anyo ng kanilang 
mariing pagtutol at protesta sa bagong mapanupil at malupit na batas 
na RA11479. Sa rehiyon, ayon sa aming nakalap na mga balita, may 
mga kasabay ding pagkilos sa Sta. Rosa, Laguna, sa mga bayan ng 


Bacoor at Dasmarinas sa probinsya ng Cavite. 


Sa nangyaring iligal na pag-aresto sa mga aktibista at tagapagtanggol 
sa karapatang pantao, na tinaguriang Cabuyao 8, minsan pang 
pinatunayan na sadyang sensitibo sa puna, kritisismo at pambabatikos 
ang gubyernong Duterte. Itinuturing ni Duterte na mga kaaway ng 
estado ang sinumang mamamayang Pilipino na nagpapahayag ng 
kanilang disgusto at tumututol sa mga katiwalian, kainutilan at 
kapalpakan sa pamamalakad niya sa gubyerno. Ang serye ng mga 
iligal na pag-aresto sa mga nagpoprotestang mamamayan sa nakaraan 
at sa pag-aresto sa “Cabuyao 8” kahapon ay patunay na wala nang 
anumang natitirang pagkilala at pagrespeto si Duterte sa karapatang 
sibil at demokratiko ng mamamayang Pilipino lalo na ang kalayaan 
sa pagsasalita, pamamahayag at sa mapayapang pagtitipon upang 
iparating ng taumbayan sa reaksyunaryong gubyerno ang kanilang 
mga hinaing, pagpuna at pagtutol sa mga anti-mamamayan at anti- 
demokratikong mga batas at polisiyang pinatutupad nito sa bansa. 
Sinasamantala din ni Duterte ang isyu ng Covid-19 para tabingan at 
iwasiwas ang kanyang mapanupil at kamay-na-bakal na paghahari 
para lumikha ng takot sa publiko at pigilan ang mga lehitimo at 
makatarungang mga pagkilos ng taumbayan laban sa kanyang 


tiwaling paghahari. Buong akala ni Duterte na sa pamamamagitan ng 

kanyang mga matatapang na pagbabanta ng pag-aresto at aktwal na 
pag-aresto sa mga nagpoprotesta ay mapipigilan niya ang paghugos ng 
taumbayan sa mga lansangan, sa paggamit ng social media iba pang 
at kaparaanan para ipahayag ang kanilang pagtutol at paglaban sa 
pasistang rehimeng US-Duterte. Ang ginanap na pagkilos sa Cabuyao 
at sa iba pang panig ng bansa nuong Hulyo 4, 2020 ay patunay na hindi 
takot ang sambayanang Pilipino na lumabas sa mga bahay at pumunta 
sa mga lansangan para ipahayag ang kanilang mariing pagtutol sa RA 
11479 kasabay ng mga panawagan para sa makabuluhang pagbabago 
sa lipunang Pilipino at sa paggigiit sa kanilang mga batayang 
karapatang demokratiko at pantao. Sa mga susunod na araw maaaring 
asahan ang mga panibagong pagkilos ng taumbayan para ipanawagan 


ang pagbabasura sa RA 11479. 


Sa pagpirma ni Duterte sa RA 11479 sukdulan na niyang inilantad 
ang kanyang pasistang mukha na dati ay pilit pa niyang itinatago at 
itinatanggi subalit nabigo siyang mapaniwala ang taumbayan. Dahil 
sa RA 11479 natupad na ni Duterte ang kanyang pinakahahangad 
na makapaghari nang mas masahol pa sa batas militar ng kanyang 
idolong diktador na si Ferdinand E. Marcos. Ito rin ay panibagong 
deklarasyon ng gyera laban sa sambayanang Pilipino tulad ng kanyang 
madugo pero huwad na gyera kontra iligal na droga at ng labis na 
kinamumuhiang “kontra-insurensyang” digma ngkanyang pasistang 
rehimen na tigmak sa dugo ng mga inosenteng mamamayan, lalo na 
ng magsasaka at katutubo, na pangunahing biktima ng mga karahasan 


at terorismo ng pasistang AFP at PNP. 


Ang patuloy na pambubusabos at garapalang pagyurak sa mga 


demokratiko at karapatang pantao ng pasistang rehimeng US-Duterte 

ay lalong magtutulak sa malawak na masa ng sambayanang Pilipino 
na patindihin at paigtingin ang kanilang mga paglaban sa rehimen sa 
paraang ligal, iligal, armado at di-armado na maaaring humantong sa 


pagpapatalsik kay Duterte sa kapangyarihan. 


Huwag tayong matakot, huwag tayong padadaig. Patuloy tayong 
lumaban at igiiit ang ating mga lehitimong kahilingan para sa 
makabuluhang pagbabago sa lipunang Pilipino. Patuloy nating igiit 
at ipaglaban ang mga pundamental na karapatan ng mamamayang 
Pilipino na ginagarantiyahan ng saligang batas ng Pilipinas. Sa 
panahong hibang na hibang sa pasistang kapangyarihan si Duterte 
dapat higit nating pahigpitin ang ating pagkakaisa at lalong 
pagtibayin ang pagbubuklod-buklod para labanan at biguin si 
Duterte na lubusang makapaghari gamit ang kanyang pinakabagong 
mapamuksang sandata ng panunupil na RA11479. Huwag natin bigyan 
ng pagkakataon na makapagpahinga at makatulog ang diktador na si 
Duterte at mga pasistang galamay niya mula sa mga lilikhain nating 
ingay sa lansangan at usap-usapan sa social media na nanawagan sa 
pagbabasura sa RA 11479 at sa pagtutulak sa kanyang gubyerno na 
seryosong pagtuunan nang higit na pansin ang paglaban at pagsugpo 
sa Covid-19 sa paraang medikal at hindi militar. Lalo nating palakasin 
at palawakin ang panawagan na ibagsak ang pasistang rehimeng US- 


Duterte. 


Samantala, patuloy na pag-iibayuhin ng rebolusyonaryong kilusan sa 
rehiyon ang pagsusulong ng demokratikong rebolusyon ng bayan para 
biguin ang kontra- rebolusyonaryong digma ng pasistang rehimeng 
US-Duterte alinsunod sa estratehiyang whole-of-nation approach to 


end communist armed conflict at Joint Campaign Plan Kapanatagan 

(JCP-Kapanatagan). Buo ang tibay at lakas ng loob at tiwala sa 
kasalukuyang lakas na kaya nitong biguin ang ambisyosong plano 
ng rehimeng Duterte na durugin sa pagsapit ng Hunyo 30, 2022 ang 
rebolusyonaryong armadong kilusang na isinusulong ng CPP-NPA- 
NDFP. Napakapaborable ng kasalukuyang sitwasyon sa bansa at 
daigdig para umani ng mas maraming tagumpay ang rebolusyonaryong 
kilusan sa rehiyon at sumulong sa isang bago at mas mataas na antas 


sa mga susunod na mga taon. 


Ang rebolusyonaryong kilusan sa rehiyon ay mahigpit na kaisa at 
sumusuporta sa malawakang paglaban ng sambayanang Pilipino sa 
pasistang rehimeng US-Duterte. Patuloy itong gagawa ng kanyang 
sariling mga paraan para tumulong at mag-ambag sa panawagan ng 


sambayanang Pilipino na ibagsak ang pasistang rehimeng US-Duterte. 

Reyd at hindi “rescue operation” ang ginawa ng 
PNP-Region 7 sa mga mag-aaral na Lumad na 
nasa kampus ng University of San Carlos 


Pebrero 16, 2021 


ahigpit na kaisa ng sambayanang Pilipino ang NDF-ST 

sa pagtuligsa at pagkundena sa ginawang pagsalakay at 

pang-aaresto ng Philippine National Police-Region 7 (PNP- 
Region7) sa mga mag-aaral na Lumad, kabilang ang kanilang mga guro 
at Datu (elders) sa isang retreat house na pag-aari ng Societas Verbas 
Divini (SVD) na nasa loob ng Talamban campus ng University of San 
Carlos (USC) sa Cebu City noong Pebrero 15, 2021. Pinalilitaw ng PNP 
na isa itong “rescue operation” para diumano iligtas ang mga menor de 
edad, na ayon sa hepe ng PNP na si General Debold “Mafianita” Sinas, 
mula sa kamay ng mga “rebeldeng komunista”. Inaakusahan ng PNP, 
kahit walang matibay na ebidensya, na ang “bakwit school” ng mga 
Lumad sa USC ay ginagawang rekrutment ng NPA ng mga menor de 


edad para sanaying “child warriors”. 


Lubos na nakagagalit ang marahas na pag-atake ng PNP-Region 7 
at ang ginawang pag-aresto sa mga inosenteng mag-aaral na mga 
Manobong Lumad na karamihan ay mga menor de edad dahil lamang 
sa mga walang batayang paratang at red-tagging. Sa inilabas na 
video, makikita at madidinig ang mga sigaw ng mga batang labis 
ang pagkatakot sa mga iwinawasiwas na mga baril at sa marahas 


na panghuhuli sa kanila ng mga operatiba ng PNP-Region 7. Iligal 

na pinaghuhuli ng mga pulis ang 16 na estudyante na pawang mga 
menor de edad, 6 na mag-aaral na higit sa 18 ang edad, 2 Datu at 2 
mga boluntir na guro kabilang si Chad Booc na guro ng ALCADEV at 
kasama sa mga nagsampa ng petisyon sa Korte Suprema laban sa Anti- 
Terrorism Act of 2020. Si Chad Booc ay biktima rin ng red-tagging ng 
AFP at PNP. 


Malinaw na iligal ang ginawang pang-aaresto ng PNP-Region 7 at ang 
walang pasintabing pag-atake at paglusob sa campus ng USC. Bukod 
sa kawalan ng mga mandamiento, walang ginawang koordinasyon o 
paunang paghingi man lamang ng pahintulot ang PNP- Region 7 sa 
mga pinuno ng USC at mga pari ng SVD. Animo mga nakaaangat 
sa batas ang mga pulis na maaaring basta na lamang lumusob sa 
campus ng USC, magsagawa ng panghahalughog at pagdadamputin 
ang mga mag-aaral, guro at datu nang walang lang pinapakitang mga 
dokumento o papel. Sa ganitong pangyayari, ipinamalas muli ng PNP 
ang kalupitan at impyunidad na kulturang namamayani sa kanilang 
hanay na walang sinusunod na mga batas at proseso ng mga batas 
taliwas sa kanilang tungkulin bilang mga diumanong tagapagpatupad 
ng batas. Malinaw na tahasang nilabag ng PNP ang umiiral na batas 
ng Government of the Republic of the Philippines (GRP) na RA 7610 
ng 1992 na isang batas na nagbibigay ng ispesyal na proteksyon sa 
mga bata (below 18 years old) laban sa pang-aabuso, pagsasamantala 
at diskriminasyon. Ang batas na ito ay muling diniinan sa ilalim ng 
RA 9262 o The Anti-Violence Against Women and Their Children Act 
of 2004. 


Sa magkasamang pahayag ng Diocese of Cebu, SVD Southern 


Philippines at USC, sinabi nila na walang dahilan at hindi 

kinakailangang iligtas ng mga kapulisan ang mga Lumad dahil ang 
presensya ng mga ito sa retreat house ay para sa kanilang kagalingan 
at kabutihan. Ayon pa sa pahayag, sa buong panahon na nasa retreat 
house ang mga Lumad, mahusay nilang inasikaso at inaruga ang mga 
ito batay sa kanilang mga pangangailangan at interes. Nabanggit din 
sa kanilang pahayag na ang mga dinampot ng PNP na 26 ay kabilang 
sa 42 mag-aaral, limang mga guro at tatlong community leaders na 
lumahok sa modular schooling activity noong March 2020 sa ilalim 
ng Bakwit School Program ng Save Our Schools (SOS) Network. Ang 
proyektong Bakwit School Program ng SOS na kanilang tinaguyod 
ay mula sa inisyatiba ng Archdiocese of Cebu-Commission on 
Social Advocacies. Nagtapos ang modular schooling noong April 3, 
2020 at pabalik na sana sa kani-kanilang mga komunidad ang mga 
estudyante, dangan nga lamang at inabutan na ng lockdown dahil sa 
Covid-19, dagdag pa nila. Sa buong panahon ng lockdown, ayon sa 
kanilang pahayag, ang SVD ang sumagot sa pang araw-araw na mga 
pangangailangan ng mga Lumad at hinayaan silang gamitin ang ilang 
pasilidad ng retreat house para sa kanilang libangan. Anila, matapos 
magkaroon ng pagluwag sa umiiral na lockdown, may 4 na mag-aaral 
na ang nakauwi sa kanilang tirahan at ang iba pa ay nasa proseso na 
ng pag-aayos para sa pagbalik sa Mindanao nang biglaang salakayin 


ng PNP-Region 7 ang kampus ng USC na kinaroroonan ng mga Lumad. 


Minsan pang pinatunayan ang kawalang habag at kalupitan ng PNP 
na pati ang mga menor na edad na tinaguriang “bakwit” na mag-aaral 
ay kanilang gagambalain at pagmamalupitan matapos na paratangang 


nagsasanay bilang mga susunod na mga mandirigma ng NPA. 

Kabaligtaran ito ng ginagawang pag-aaruga sa mga kabataang Lumad 
ng Bakwit School Program ng Diocese of Cebu at ang pagkakanlong sa 
kanila ng USC. Lalong tumindi ang kalupitang ito ng PNP simula nang 
maluklok sa kapangyarihan ang uhaw sa dugo at berdugong si General 
Debold “Mafianita” Sinas na malakas ang loob na gumawa ng mga 
karumal-dumal na krimen laban sa mamamayan dahil alam niyang 


siya'y suportado at protektado ng basbas ng pasistang si Duterte. 


Samantala, mariing pinabulaan ng DSWD Cebu ang paratang ng PNP 
na ang mga batang Lumad ay nagsasanay bilang mga child warriors ng 
NPA. Sa isinagawang interbyu ng DSWD sa mga batang nasa kanilang 
kustodiya (matapos ang mga ito ay pag-aarestuhin), pagsusulat, 
pagbabasa at pakukuwenta ang kanila lamang pinag-aaralan sa loob 
ng bakwit school program at hindi sila sinasanay bilang mga batang 


mandirigma. 


Ang mga estudyanteng Lumad kasama ang kanilang mga guro, 
magulang at lider ng kanilang pamayanan ay nagtungo sa Cebu upang 
maipagpatuloy ang naunsyaming pag-aaral ng mga bata matapos 
wasakin ng AFP at sapilitang ipasara ng Department of Education 
(DepEd) ang kanilang mga paaralan sa Mindanao. Maling pinaratangan 
ng pasistang rehimeng US-Duterte na ginagamit ang mga nasabing 
paaralan ng Lumad bilang recruitment ground ng NPA. Kung 
matatandaan, nagbanta pa nuon si Duterte na kanyang bobombahin 


ang mga paaralan ng Lumad sa Mindanao dahil sa paratang na ito. 


Magpapatuloyat lalo pang titindi ang ganitong mga kalupitan, terorismo 
at paglabag ng AFP at PNP sa karapatang pantao ng mamamayang 


Pilipino. Kailangan ng taumbayan na buong giting na makibaka para 

ibagsak ang pasistang rehimeng US-Duterte at hakbang-hakbang na 
likhain ang malakas na kilusang masa na nagtataguyod at nagsusulong 
ng mga demokratikong interes at kahilingan ng sambayanang Pilipino. 
Kasabay nito ang maramihang pagsapi sa rebolusyonaryong kilusang 
lihim at NPA para lumahok sa Demokratikong Rebolusyon ng Bayan 
(DRB) sa pamamagitan ng matagalang digmang bayan (MDB). Ito ang 
tanging solusyon para makamtan ng sambayanang Pilipino ang tunay 
na kalayaan, demokrasya at kasaganaan. Layon ng DRB na ibagsak ang 
malakolonyal at malapyudal na lipunang Pilipino na pinaghaharian 
ng mga malalaking burgesya komprador, panginoong maylupa, mga 


burukrta kapitalista at ng amo nilang imperyalistang us.Iil 

Labanan ang panibagong banta ng crackdown sa 
Cavite! 


Marso 11, 2022 


ariing kinukundena ng National Democratic Front-Southern 

Tagalog ang tila banta ng panibagong crackdown sa rehiyon 

kahapon, Marso 10. Ayon sa nakalap naming balita, labing- 
isang miyembro ng partylist na Anakpawis ang inaresto ng mga pulis 
sa inilunsad nitong magkahiwalay na operasyon sa tabing ng Tokhang 
sa Bacoor City at Silang, Cavite. Kabilang sa mga inaresto ang regional 
coordinator ng Anakpawis partylist na si Jonathan Mercado at ilang 
oras na hindi inilantad sa publiko, maging sa kanyang pamilya bago 
pinakawalan. Pinagbantaan naman ng mga pulis ang provincial 
coordinator ng Anakpawis-Cavite na si Joel Salabanya na babalik 
sila sa kanilang komunidad para kunin siya. Bukod rito, sinuntok, 
binantaan at pinaputukan din ng mga abusadong pulis ang asawa ni 
Salabanya. Hindi pa nga nabibigyan ng hustisya ang mga biktima ng 
naganap na Bloody Sunday noong isang taon ay tila ba ibinabalik ng 


PNP-CALABARZON ang bangungot na hatid nito sa mamamayan. 


Sinasakyan ng PNP-Cavite at PNP-CALABARZON ang magkakasunod 
na pahayag, malisyosong akusasyon at red-tagging nina Rep. Boying 
Remulla, senador at presidential aspirant Panfilo Lacson, maging ang 
testimonya ng peke at mapagpanggap na si Eric Celiz na pinasok ng 
mga “komunista” ang sortie ni vice president at presidential aspirant 


Leni Robredo, kasama ang kanyang buong ticket noong Marso 4. 

Ito'y sa kabila ng paulit-ulit itong pinasinungalingan ng kampo ni 
Robredo at mga tagasuporta niya bilang malisyosong paratang sa 
kanila. Malinaw ring inilahad NDF-ST ang paninindigan ng buong 
rebolusyonaryong kilusan kaugnay ng reaksyunaryong eleksyon na 
hindi ito lumalahok, ni pumapasok sa pakikipag-alyansa sa sinumang 
kandidato. Tila hindi matanggap ni Remulla at ni Lacson, mga tubong 
Cavitefio na hindi sila ang sinusuportahan ng marami sa kanilang mga 


kababayan kaya ibinabaling nila ang kanilang galit sa mga ito. 


Sistematikong pinagsisilbi ng rehimen, at mga ahente nito sa 
pangunguna ng NTF-ELCAC ang mga kahalintulad na pangyayari 
sa kanilang madugong gera kontra-mamamayan sa ilalim ng JCP- 
Kapanatagan. Kaya naman mabilis na nagpahayag ang sinungaling at 
peke nilang ahente sa propagandang si Eric Celiz para suhayan ang 
pahayag nina Lacson at Remulla. Nagiging mga mulat na kasabwat 
sina Lacson at Remulla sa paparaming krimen ng NTF-ELCAC, ng AFP 
at PNP laban sa mamamayan sa ginagawa nilang red-tagging nang 
walang ipinipresintang batayan, at nagmimistulang pahayag lamang 
ng mga talunan. Hindi nila alintana na sa kanilang ginagawa, lalo 
lamang nilang itinutulak ang mga Cavitefio at iba pang mamamayan sa 
rehiyon at buong bansa na bumoto nang di pabor sa kanila sa nalalapit 


na eleksyon sa Mayo. 


Dapat na patuloy na ilantad at labanan ng mamamayang Cavitefio 
at ng rehiyon ang panibagong banta ng crackdown laban sa kanila. 
Dapat suportahan ng mamamayan ng rehiyon at buong bansa ang 
laban ng mamamayan ng Cavite laban sa panibagong karahasang 
inihahasik ng PNP-CALABARZON at hindi na hayaang maulit ang 


Bloody Sunday noong Marso 7 ng nakaraang taon. Dapat usigin ang 


Hinggil sa pasismo ng rehimeng US-Duterte | 55 


PNP-Cavite, PNP-CALABARZON, sina Remulla at Lacson sa pagiging 
kasangkapan sa madugong gera kontra-mamamayan ng rehimeng 
Duterte. Nananawagan ang NDF-ST sa lahat ng tunay na makabayan at 
maka-mamamayang mga pulitiko sa rehiyon at buong bansa na ibigay 
ang nararapat na suporta sa mamamayang inaapi at dinarahas ng 
rehimen, hindi lamang sa Cavite kundi sa iba't ibang bahagi ng rehiyon 


at buong bansa JI 

MGA KASO NG RED- 
TAGGING 


Labanan ang panunupil at pagkitil ng pasistang 
rehimeng US-Duterte sa kalayaan sa pananalita 
at pamamahayag! Labanan at tutulan ang 
pagpapasara sa ABS-CBN! 


Mayo 5, 2020 


asama ng sambayanang Pilipino, mariing kinukondena ng 
National Democratic Front-Southern Tagalog (NDF-ST) ang 
naging desisyon ng National Telecommunication Commision 
(NTC) sa pagpapatigil sa operasyon ng ABS-CBN Network, ang 
pinakamalaking media and entertainment company sa bansa. 
Mahigpit ding nakikiisa ang NDF-ST sa sambayanang Pilipino 


sa paglaban at pagtutol sa tumitinding pag-atake at panunupil 

ng pasistang rehimen US-Duterte sa kalayaan sa pananalita at 
pamamahayag sa bansa at sa desisyon nitong pagpapasara sa ABS- 
CBN Network. Ito'y laban ng lahat ng Pilipinong nagmamahal sa 


kalayaan at demokrasya na gustong wasakin ng pasistang si Duterte. 


Nais sundan ni Duterte ang yapak ng iniidolong diktador na si Ferdinand 
E. Marcos na naunang nagpasara sa ABS-CBN nuong September 
1972 matapos ipataw ang batas militar sa bansa. Ang pag-atake ng 
rehimeng Duterte sa ABS-CBN ay tulad sa ginawa nitong panggigipit 
sa Philippine Daily Inquirer, sa Rappler at CEO nitong si Maria A. Ressa, 
iba pang personalidad sa propesyon, sa mga mamamahayag mula sa 


alternative media at mga campus journalist. 


Walang kaduda-dudang si Duterte, na abot langit ang galit sa ABS- 
CBN, ang nasa likod ng desisyon ng NTC na ipatigil ang operasyon ng 
ABS-CBN. Kung matatandaan, hindi lamang ilang beses na nagbanta 
si Duterte na kanyang haharangin ang pagbibigay ng panibagong 
prangkisa sa network. Sa pangyayaring ito, natupad ang matagal nang 
hangarin ni Duterte na magantihan ang network dahil sa inaakalang 
pagiging bias nito sa kanya at sa madalas na pagbatikos ng network 
sa kanyang madugong kampanya kontra droga at mga paglabag sa 


karapatang pantao. 


Napilitang ilabas ng NTC ang kanyang kautusan makaraang magtapos 
ngayong Mayo 4, 2020 ang bisa ng 25 taong prangkisa na pinagkaloob 
sa ABS-CBN Network ng ika-9 na Kongreso nuong Marso 1995 dahil 
na rin sa matinding presyur na natatanggap nito mula sa Malacafiang. 


Labis ang naging pangamba ng NTC sa babala ni Solicitor General 

Calida na sila'y kakasuhan sakaling pagkalooban nila ng probisyunal 


na otoridad ang ABS-CBN na patuloy na mag opereyt. 


Ang babala ni Calida ay nagsilbing hudyat sa NTC na tutol si Duterte 
na palawigin pa ang operasyon ng ABS-CBN. Dahil dito, isinantabi 
ng NTC ang pangako nitong ipatutupad ang resolusyon ng dalawang 
kapulungan ng Kongreso na pagkalooban muna ng probisyunal na 
otoridad ang ABS-CBN para makapag opereyt habang ang petisyon 


nito para sa panibagong prangkisa ay dinidinig ng Kongreso. 


Binalewala din ng NTC ang opinyon ng Department of Justice na 
maaari silang magkaloob ng probisyunal na otoridad sa ilalim ng 
prinsipyong equity tulad din sa mga ginawa nila sa nakaraan. Pero 
ang lalong masaklap at nagdulot ng malaking insulto sa taumbayan at 
mga mamamahayag sa radyo, telebisyon at journalist sa bansa ay ang 
itaon ang pagpapalabas ng kautusan ng NTC dalawang araw matapos 


gunitain sa bansa ang World Press Freedom Day. 


Dapat lamang kondenahin ng mamamayan ang ginawang pagpapasara 
ni Duterte sa ABS-CBN. Milyong mamamayan ang mapagkakaitan ng 
mga balita at kaganapan sa gubyerno at bansa mula sa ABS-CBN 
na isang respetadong institusyong na aktibong nagsasagawa, hindi 
lamang sa paghahatid ng mga balita at impormasyon kundi maging 
sa pagkakaloob ng kinakailangang serbisyo at ayuda sa bayan lalo 
na ngayong nahaharap ang bansa sa krisis dulot ng pandemikong 
Covid-19. Paano naman ang pamilyang umaasa sa labing isang libong 
manggagawa, janitors, security guards, empleyado, istap, talents at 


mga artista na mamamawalan ng trabaho dahil sa pagsasara ng ABS- 

CBN? Anong aasahang tulong nila sa taong sagad-sa-buto ang galit sa 


institusyong kanilang pinagtatrabahuhan? 


Sa pagsasara ng ABS-CBN, binabalewala ni Duterte ang mga 
naipagkaloob at maipagkakaloob pang tulong ng network sa mga 
kapus-palad nating mga kababayan at mga nangangailangan ng tulong 
ngayong panahon na humaharap ang bansa sa krisis dulot ng Covid-19 
sa pamamagitan ng ABS-CBN Lingkod Kapamilya Foundation at mga 
bantog nitong programa na Bantay Bata 163 at Sagip-Kapamilya. 


Tulad ng mga nasa frontliners sa paglaban sa Covid-19, malaki ang 
ginagampanan papel ng ABS-CBN at iba pang media network sa 
paghahatid ng mga mahahalaga, sapat at napapanahong impormasyon 
sa mamamayan kaugnay sa Covid-19. Ginagawa din ng media ang 
kanilang papel bilang tulay para maiparating sa kinaukulang ahensya 
ng gubyerno ang mga kahilingan at hinaing ng taumbayan lalo na sa 
mabagal at kakapiranggot na tulong na kanilang natatanggap mula 
sa gubyerno sa panahon ng lockdown. Nagsisilbi ang media bilang 
tagakalampag sa gubyerno para maiparating ang mga hinaing, puna at 
batikos ng taumbayan sa usad-kuhol at kawalang aksyon ng gubyerno 


na matugunan ang kanilang pangangailangan. 


Kinatatakutan ng mga pasista at diktador tulad ni Duterte ang 
paghahatid ng katotohanan sa mamamayan. Ang pagsisiwalat 
ng katotohanan ay banta sa paghaharing pasista kaya ganun na 
lamang kung supilin ng rehimen ang kalayaan sa pamamahayag at 
gipitin ang kritikal na opinyong publiko. Palatandaan ito kung gaano 
kinatatakutan ni Duterte ang lakas ng mamamayan at kung gaano siya 


kahiwalay na sa taumbayan. 

Dapat lamang labanan at tutulan ng sambayanang Pilipino ang 
ginawang mga panggigipit at pagsikil sa kalayaan sa pananalita at 
pamamahayag ng pasistang rehimeng US-Duterte. Dapat kondenahin 
ang serye ng mga iligal na pang-aaresto at pagpapakulong sa mga 
indibidwal na mamamahayag tulad ng nangyaring pagdakip ng PNP sa 
apat (4) na mamamahayag sa Iloilo City na nagkober sa isinagawang 
indignation rally dahil sa pagpatay sa isang coordinator ng Bayan 


Muna sa probinsya. 


Malinaw na ang katulad na mga insidenteng nabanggit ay tahasang 
panggigipit at pagpapatahimik sa mga tagapaghatid ng balita na 
kritikal sa tiwaling pamamalakad ng gubyernong Duterte at sa 
kapalpakan at kawalang kakayahan nitong pangunahan ang paglaban 
ng bansa sa Covid-19. Ito'y malinaw at tahasang pag-atake ni Duterte sa 
freedom of the press and expression at sa demokrasya. Itinuring na rin 
ni Duterte ang mga mamamahayag, manunulat, artista, broadkaster, 
mga institusyon sa pagbabalita na kritikal sa kanyang administrasyon 


bilang kaaway ng estado na dapat parusahan at gipitin. 


Labanan ang panunupil at pagkitil ng pasistang rehimeng US-Duterte 
sa kalayaan sa pananalita at pamamahayag! Labanan at tutulan 
ang pagpapasara sa ABS-CBN! Ibagsak ang pasistang rehimeng US- 
Duterte! 

Huwag tayong matakot. Huwag tayong pasisiil. 
Paigtingin ang pagtutol at paglaban sa Anti- 
Terrorism Act of 2020. Ibagsak ang pasistang 
rehimeng US-Duterte! 


Hunyo 15, 2020 


ahigpit na kaisa ng National Democratic Front-Southern 

Tagalog (NDF-ST) ang sambayanang Pilipino sa pagkondena 

kina Panfilo Lacson at Bato de la Rosa sa kanilang 
talamak na paggamit ng red scare and red-tagging laban sa lahat 
ng mga bumabatikos at tumututol sa anti-mamamayan at anti- 
demokratikong panukalang batas na Anti-Terrorism Act of 2020 (ATA 
2020). Ang dalawang pasistang senador naman ngayon ang nag- 
iingay at nagkukumahog sa pagtatanggol sa anti-mamamayan at anti- 
demokratikong panukalang batas sa pag-aakalang makukumbinsi at 
makukuha nila ang simpatiya at suporta dito ng taumbayan. Nagsalita 
at tumindig na ang sambayanang Pilipino. Tutol at laban sila sa 
panukalang Anti-Terrorism Act of 2020 na mag-iinstitusyunalisa ng 
paghahari ng sibilyan-militar na junta sa bansa nang di pormal na 
nagdideklara ng Martial Law. Sa bibig na mismo ni Senate President 
Tito Sotto nanggaling na di na kailangan pang magdeklara ng batas 


militar kapag napagtibay ang ATA 2020. 


Matapos salubungin at makatikim ng kaliwa't kanang pagbatikos 
mula sa taumbayan at magkabuhol-buhol ang dila ni Senador 


Lacson sa paghahanap ng sagot para ipagtatanggol ang kanyang 

pangunahing akdang Anti-Terrorism Act of 2020 sa Senado, bumaling 
naman ngayon ang pasistang senador sa pagpapakalat ng mga 
kasinungalingan, pekeng mga balita at pag red-tag sa mga kilala at 
respetadong indibidwal, mga grupo, organisasyon at asosasyong 
sibiko na hayagang tumututol sa Anti-Terrorism Bill na pirma na lang 
ni Duterte ang kulang para ganap na itong maging batas. Ginagamit 
ngayon ng pasistang si Senador Lacson at ng isa pang masugid na 
anti-komunista sa Senado na si Bato de la Rosa ang red scare and 
red-tagging para ibintang sa CPP-NPA-NDFP at paratangan itong nasa 
likod ng malawakang pagtutol ng sambayanang Pilipino sa ATA 2020. 


Sa pamamagitan ng paggamit at pagpapakawala ng red scare 
at red tagging, nililinlang ng dalawang pasistang Senador ang 
taumbayan, nililihis at pinagtatakpan ang tunay na isyu sa likod ng 
kinamumuhiang ATA 2020 at isinasantabi ang katumpakan, pagiging 
lehitimo at makatarungan ng mga nangyayaring malawakang pagtutol 


at paglaban ng sambayanang Pilipino sa Anti-Terrorism Bill. 


Lalo pang dapat paigtingin ng sambayanang Pilipino ang pagtutol at 
paglaban sa Anti-Terrorism Act of 2020 dahil mismong sa bibig na ni 
Senador Pamfilo Lacson nagmula kung paano gagamitin ang kanyang 
panukalang batas sa paghahabol, pag-aresto at pagpapakulong sa 
mga indibidwal, grupo at organisasyon na pumapalag at lumalaban 
para ipagtatanggol ang kanilang mga pundamental na demokratikong 
karapatan na tinatadhana mismo ng reaksyunaryong Saligang Batas 


ng Pilipinas. 


Malinaw na inilantad ni Senador Lacson na isang realidad ang 


pinangangambahang panganib ng taumbayan na maabuso ang anti- 

terrorism bill, hindi lamang sa paglaban sa terorismo at ekstremismo, 
kundi pangunahin gamitin ang batas para takutin, patahimikin at 
mariing supilin ang kalayaan sa pamamahayag at pananalita at 
kalayaan sa pagtitipon para iparating ng taumbayan ang kanilang mga 
karaingan at kahilingan sa gubyerno. Tulad ng amo niyang pasista at 
mamamatay taong si Rodrigo Roa Duterte, gusto ni Senador Lacson 
na makapaghari nang may impyunidad at matupad ang kaniyang 
pagnanais na makapanatili sa puwesto lagpas sa kanyang termino na 
magtatapos sa Hunyo 30, 2022. Sa pamamagitan din ng Anti-Terrorism 
Act of 2020, mayroon siyang masasandigan at matutungtungang 
kontra rebolusyonaryo batas sakaling manalo siya sa pagkapangulo 


ng bansa na matagal na niyang inaambisyon. 


Hindi pa nasapatan sa red scare at red-tagging, bumaling naman si 
Senador Panfilo Lacson sa pagpapakalat ng mga kasinungalingan 
at pekeng mga balita para ilihis ang atensyon ng publiko laban sa 
kinamumuhiang ATA 2020. Kasama ng mga nasa National Task 
Force to End Local Communist Armed Conflict (NTF-ELCAC), walang 
kahihiyan at paulit ulit nilang ipinamamalita sa publiko ang mga 
gawa-gawa at niresiklong di umanong sumukong mga kasapi ng NPA, 
partikular sa rehiyong Timog Katagalugan, kahit makailang beses na 
itong napatunayang mga peke at gawa-gawa ng mga tiwaling opisyal 
ng AFP at PNP para maging gatasan at pagkakitaan ang Enhanced 


Comprehensive Local Integration Program (E-CLIP). 


Tulad ni Duterte at NTF-ELCAC, nag-iilusyon at punong puno ng 
imahinasyon sina Senador Lacson at Bato de la Rosa sa di umanong 
“magandang” idudulot ng kanilang pinagmamalaking mapanupil na 


batas na ATA 2020 sa kampanyang “kontra insurehensya” ng pasistang 

rehimeng US-Duterte sa ilalim ng EO 70 at Joint Campaign Plan- 
Kapanatagan (JCP-Kapanatagan). Niloloko lang nila ang kanilang 
sarili sa pag-uugnay at pagpapalitaw bilang tagumpay ng Anti- 
Terrorism Bill ang mga hokus pokus at bogus na sumukong mga NPA 


sa Timog Katagalugan. 


Ang paulit-ulit nilang pinalilitaw na mga “sumukong NPA” ay mga 
inosenteng sibilyan na dinahas, tinakot at binantaang kakasuhan 
at ikukulong kapag hindi umaming mga NPA o mga taga-suporta ng 
NPA tulad ng ginawa nilang panliinlang, pananakot at pagpapasuko 
sa mga unyonista ng Coke-Philippines sa Sta. Rosa, Laguna, sa mga 
katutubong Dumagat ng Quezon at ilang mga inosenteng magsasaka 
sa Laguna, Rizal, Quezon, isla ng Mindoro at Palawan. Lalo lamang 
nilapit at itinulak ni Duterte ang mamamayan ng rehiyon na tahakin 
ang landas ng armadong pakikibaka para ibagsak ang kanyang 
pasistang paghahari dahil sa kanyang walang kaparis na kalupitan at 


terorismong inihahasik sa mamamayang Pilipino. 


Samantala, dapat higit pang pag-ibayuhin ng mamamayan ng 
rehiyong Timog Katagalugan ang kanilang pagtutol at paglaban sa 
anti-terrorism bill at isanib ang kanilang lakas at tinig sa iba pang 
mamamayan ng bansa na tumututol at lumalaban sa panukalang 
batas para makalikha ng malakas na presyur na i-veto ito ni Duterte. 
Lalong kailangan ang mahigpit na pagkakaisa, katatagan, katapangan 
at kahandaang paigtingin at isustine ng mamamayan ng rehiyon ang 
paglaban sakaling pirmahan ni Duterte at maging isang ganap nang 


batas ang Anti-Terrorism Act of 2020. 

Gamitin ang iba't ibang anyo ng paglaban--ligal, iligal, armado at 
di-armado. Huwag nating hayaang makapagpahinga ang pasistang 
rehimeng US-Duterte sa kasasalag sa mga pagtutol at paglaban ng 
taumbayan sa bagong batas. Huwag tayong palilimita sa pinaiiral 
nilang lockdown at pananakot na huhulihin at ikukulong ang sinumang 
magtatangkang kumilos para magpahayag ng kanilang pagtutol sa 
pasistang gubyernong ito. Kapangyarihan ng sambayanang Pilipino 
ang dapat manaig at hindi ang kapangyarihan ng isang diktador at 


sandakot na mga pasistang kapural. 


Sa kabilang panig, sisingilin at pananagutin ng rebolusyonaryong 
kilusan at mamamayan ng rehiyon ang mga kongresista ng rehiyon 
na pikit-matang sumuporta at nag-endorso sa mapanupil at kakila- 
kilabot na batas. Mas pinili nilang pakinggan at panigan ang 
kahilingan ng Malacafiang kaysa ang pakinggan at panigan ang 
kanilang mga nasasakupan na nagluklok sa kanila sa kapangyarihan 
at mariing tumututol at lumalaban sa anti-terror bill. Lalong inilalagay 
ng mga mambabatas na ito sa kapahamakan ang buhay at kapakanan 
ng mga mamamayan ng rehiyon at buong bansa sa pasistang atake 
at karahasan ng pasistang rehimeng US-Duterte. Dapat lang silang 
singilin at papanagutin sa bawat dugong papatak mula sa mamamayan 


ng rehiyon resulta ng implementasyon ng Anti-Terrorism Act of 2020. 

Tutulan at labanan ang malawakang red-tagging 
ng rehimeng Duterte! 


Abril 20, 2021 


ariing kinokondena ng NDF-ST ang tumitinding red-tagging 
at sunud-sunod na mga atake ng rehimeng Duterte sa 
mamamayan. Mula sa mga aktibista, oposisyon, kritiko ng 
rehimen at maging mga artista, humantong na rin ang gubyernong 
Duterte sa pang-re-red-tag ng mga guro, abugado, manggagawang 


pangkalusugan at mga kawani ng gubyerno. 


Dapat i-kriminalisa ang red-tagging at parusahan ang mga red- 
taggers ng rehimen tulad nina Parlade, Badoy, Montecillo at iba pa. 
Sa kanilang walang habas na red-tagging, inilalagay nila sa panganib 
ang buhay ng mamamayan. Nagkakailan na ang naging biktima ng 
pamamaslang o extra judicial killings (EJKs) mula sa hanay ng mga 
aktibista, unyonista, organisador, tagapatanggol sa karapatang tao at 
iba pang itinuturing ng pasistang rehimeng US-Duterte bilang “kaaway 
ng estado.” Sila'y pinaslang matapos makaranas ng paulit-ulit na red- 
tagging mula sa AFP-PNP at ng NTF-ELCAC ng gubyernong Duterte. 
Kabilang dito si Dandy Miguel, unyonista at lider manggagawa at 
siyam (9) pang mga biktima ng Bloody Sunday, na kasapi ng mga ni- 


red-tag na organisasyon. 


Sa pinakahuling red-tagging spree ng rehimen, nagpakalatito ngintriga 


na “nakakapanghimasok” ang CPP-NPA-NDFP sa loob ng Senado dahil 

sa unyon ng mga empleyado rito na SENADO. Dahil sa kalokohang ito, 
umani ng pambabatikos ang NICA habang pinasubalian mismo ng mga 
Senador ang kasinungalingan ng mga nauulol na sundalo. Samantala, 
hindi rin nakaligtas sa red-tagging spree ng NTF-ELCAC ang unyon 
ng mga empleyado ng Korte Suprema at Hudikadura dahil lamang sa 
pagiging affiliate member nila sa grupong COURAGE na matagal nang 


ni-red-tag ng rehimeng Duterte. 


Katawa-tawa ang NICA dahil gumagawa sila ng sarili nilang multo. 
Nagsasagawa ito ng anti-communist witch-hunting sa loob mismo 
ng kanilang gubyerno. Ang totoo, nahihintakutan na ang gubyernong 
Duterte sa lumalawak at lumalakas na paglaban ng mamamayang 
Pilipino. Gumagawa na lamang ito ng kwento para atakehin ang mga 
oposisyon at sinumang nagsasalita tungkol sa kanyang pamamalakad 
mula sa palyadong tugon sa pandemyang COVID-19 hanggang sa 
terorismong inihahasik ng kanyang gobyerno. Pilit niyang iniuugnay 
ang mga nagpapaabot ng karaingan sa armadong rebolusyon upang 


bigyang katwiran ang pandarahas sa kanila. 


Subalit lalo lamang nitong ginagatungan ang galit ng sambayanan. 
Imbes na matakot, lalupang umiigting ang kanilang pakikibaka. 
Umaani ito ng simpatiya at suporta sa malawak na hanay ng Pilipino. 
May mga Pilipinong makabayan at mapagmahal sa demokrasya at 
lingkod-bayang nais isulong at ipagtanggol ang karapatan ng kanilang 
kababayan. Sa ganitong diwa, kinikilala at pinasasalamatan ng NDF- 
ST ang paghahain ng grupong minorya o oposisyon sa loob ng Senado 


ng panukalanang batas noong Marso 25 na SB 2121 o “Act Defining 

and Penalizing Red-Tagging”. Inililinaw sa naturang panukalang 
batas ang kahulugan ng red-tagging at nagpapanukala itong gawing 
kriminal na kaso ang pang-re-red-tag ng mga ahente ng estado. 
Sa ilalim ng panukalang batas, magagawang usigin at isakdal ang 
mga ahente ng estado na nang-re-red-tag, at kapag napatunayang 
maysala ay maikulong hanggang 10 taon at ipagbabawal na maging 
opisyal ng gubyerno. Pinakamainam ang agarang pagpapasa nito 
upang mapangalagaan ang kaligtasan ng mamamayan. Ganunpaman, 
magiging napakahirap na maging ganap na batas ang SB 2121 dahil 
sa kontrolado ng mga alyado ni Duterte ang Kamara at Senado. 
Mahihirapan ding makakalusot ang batas kay Duterte na siyang hari 


ng red-taggers sa gubyerno. 


Kailangang suportahan ng mamamayang Pilipino ang iba't ibang 
mga pagsisikap sa loob at labas ng lehislatibo na ipagtanggol ang 
karapatang tao at papanagutin sina Parlade, Badoy, Montecillo, 
Capuyan at iba pang mga matataas na opisyal ng DND at DILG, 
kabilang ang AFP at PNP, hindi lang sa pagiging mga red-taggers nila, 
kundi lalong higit sa kanilang mga nagawang krimen at kasalanan sa 
bayan. Magsagawa ng mga kampanyang propaganda at edukasyon 
para ipaunawa sa malawak na masa ang panganib na idudulot sa 
buhay nila mula sa walang patumanggang red-tagging ng pasistang 
rehimeng Duterte. Isagawa ang mga kilos protesta habang mulat na 
pinatutupad ang mga kaukulang health protocols. Mariing kondenahin 
ang nagpapatuloy na red-tagging ng NTF-ELCAC, NICA, DND, DILG, 
AFP at PNP. Sampahan ng kaso sina Parlade, Badoy, Montecillo at iba 
opisyal ng gubyernong Duterte dahil sa kanilang talamak na paglabag 


sa karapatang pantao. 

Kasabay nito, palakasin ang pakikibaka ng mamamayang Pilipino para 
ibasura ang Anti-Terror Law. Patatagin ang malawak at malapad na 
alyansa upang lalong mahiwalay si Duterte. Buong giting na makibaka 


hanggang sa ibagsak ang teroristang rehimeng US-Duterte IU 

Bayan Magkaisa! Ipagtanggol ang mga Community 
Pantry! 


Abril 20, 2021 


ailangang magkaisa ang mamamayan at ipagtanggol ang 
mga community pantry laban sa malisyosong paninira, 
panggigipit at red-tagging ng NTF-ELCAC, AFP, PNP at ng mga 
bayarang troll armies ni Duterte. Labis ang pagkatakot ng rehimen 
at mga alagad nito sa NTF-ELCAC, PNP at AFP sa ipinamamalas na 
pagkakaisa, pagsasama-sama at pagdadamayan ng mamamayan na 
kahit ang mga simpleng inisyatiba para sa mutwal na pagtutulungan at 
pagkakawang-gawa sa harap ng labis na kahirapan ay may nakikitang 


komunista ang rehimen at mga pasista. 


Pumukaw ng inspirasyon sa marami nating kababayan ang inisyatiba 
ng maliit na negosyanteng si Ms. Anna Patricia Non at mga kaibigan 
niyang boluntir ang itinayo nilang Maginhawa Community Pantry 
(MCP) sa Maginhawa Street, Diliman, Quezon City. Nagsimula ito sa 
malinis na intensyong pangkawang-gawa, makalikom ng mga pagkain 
at materyal para ipamahaging tulong sa higit na nangangailangan 
nating mga kababayan alinsunod sa prinsipyong “magbigay ayon sa 


inyong kakayanan at kumuha ayon sa inyong pangangailangan”. 


Ang malawakang paglitaw ng mga community pantry o “paminggalan 
sa komunidad” sa iba't ibang panig ng bansa ay umantig sa marami 


na buhayin ang diwa ng pagtutulungan, malasakit sa kapwa at 

pagdadamayan sa panahong nakataya ang pambansang kaligtasan 
ng sambayanang Pilipino mula sa seryosong banta ng pandemya. Ang 
kabiguan ng rehimeng Duterte na ihatid ang mabilis at sapat na tulong 
at sagipin ang higit na nakararaming mamamayan mula sa masahol na 
kahirapan ang nagbunsod sa ganitong mga inisyatiba at ng pagkamulat 
na walang ibang maaaring tumulong at umahon sa masang naghihirap 


kundi ang sarili nilang pagbubuklod, pagtutulungan at pagdadamayan. 


Ipinamumukha nito ang mapait na katotohanan na inutil, manhid 
at walang malasakit ang gubyernong Duterte sa kapakanan ng 
mamamayan. Nais pagtakpan ng rehimen at mga anti-komunistang 
panatiko sa NTF-ELCAC, AFP at PNP ang kabiguan at kriminal 
na kapabayaan ng naghaharing sistema na iligtas ang bayan sa 
napakalaking kalamidad ng Covid-19. Sa halip, naging opurtunidad 
sa naghaharing rehimen na palawigin ang pandemya para sa 
ibayong panunupil, walang kaparis na korapsyon at pag-abuso sa 


kapangyarihan. 


Mula't sapul, walang interes ang rehimen na mapagpasyang 
lutasin ang pandemya--walang ipinatupad na libreng mass testing, 
agresibong contact tracing, epektibong pagmobilisa ng buong sistema 
ng pampublikong kalusugan at pagkumpuni sa nabubulok na mga 
pasilidad at imprastrukturang medikal para sawatain ang paglaganap 
ng Covid-19. Trinato nito ang problema sa pandemya bilang problema 
sa peace and order--at ipinatupad ang solusyong militar na malupit 


na locdown sa halip na solusyong medikal na nakabatay sa syensya. 

Matagumpay ang unang larga ng MCP sa pagkakaloob ng tulong sa 
mga kapos-palad nating mga kababayan na iniwan at pinabayaan ng 
gubyerno sa harap ng pandemyang Covid-19. Dumagsa ang pagdating 
ng mga pagkain at tulong mula sa iba't ibang indibidwal na may 
mabuting-loob, sektor at lugar kaya marami agad na mga kababayan 
nating mahihirap ang natulungan. Umani ito ng suporta at pagkilala 
mula sa iba't ibang sektor, mga kilalang personalidad sa lipunan, lokal 


na pulitiko at maging sa ilang mambabatas sa Kamara at Senado. 


Pag-asa sa sarili, pagtitiwala at pagsalig sa kakayanan ng masang 
umukit ng sariling landas at kasaysayan ang mensaheng nais iparating 
ng Maginhawa Community Pantry. Dahil dito, nagsilbi itong inspirasyon 
sa karamihan nating mga kababayan at nagtulak sa kanila na magtayo 
rin ng community pantry sa kani-kanilang mga kinaroroonang 
komunidad sa iba't ibang panig ng bansa. Ang community pantry 
na nagsimula sa Maginhawa Street ay naulit sa maraming lugar sa 
Kamaynilaan at mga karatig at malalayong probinsya tulad ng sa Rizal, 


Laguna, Cavite, Bulacan, Nueva Ecija, Bicol, Kabisayaan at Mindanao. 


Upang makaeksena at makaagaw pansin sa tinatamasang popularidad 
at malawak na suporta ng publiko sa mga nagsulputang community 
pantry, matapos batikusin, naobliga ang Malacafiang na kilalaning 
lehitimo ito. Samantala, sumakay na rin sa popularidad ng community 
pantry ang PNP at mga LGU na nagtayo na rin ng kani-kanilang 
community pantry sa layuning magpabango ng pangalan habang 
pinararatangan ang ibang nag-inisyatiba na sumasakay lamang sa 
inumpisahan ng MCP. Subalit pilit na nilalabusaw at pinalalabhaw 


ng Malacafiang ang dahilan kung bakit nagsusulputan ang mga 

community pantry sa bansa na pinaniniwalaan ng karamihan na isang 
anyo ng protesta ng taumbayan na punong-puno na sa kainutilan at 
kriminal na kapabayaan ng gubyernong Duterte. Sa pag-aakalang 
makapanlilinlang sila, paliwanag naman ng Malacafiang na ang 
mga community pantry ay resulta ng mataas na diwa ng “bayanihan” 
na taglay ng mga Pilipino. Hindi nila matanggap ang katotohanang 
isang matunog na sampal sa mukha ng gubyernong Duterte ang 
pagsusulputan ng mga community pantry sa iba't ibang panig ng 


bansa. 


Ang malawakang pagtayo ng mga community pantry sa iba't ibang 
panig ng bansa ay salaminan ng desperasyon, na wala na talagang 
maaasahan ang sambayanang Pilipino sa gubyernong Duterte 
na matutugunan pa nito ang kanilang mga pangangailangan at 
kahilingan. Itinuturing nila si Duterte na inutil, traydor, walang 
kakayahang mamuno at sunod-sunuran sa dikta ng dayuhang 
kapangyarihan lalo na ng bansang China. Isinuko na ni Duterte sa 
bansang China ang teritoryo at pambansang soberenya at patrimonya 
ng bansa sa West Philippines Sea. Dahil dito, patuloy na lumalakas ang 


panawagan ng taumbayan para sa pagbibitiw ni Duterte. 


Samantala, pansamantala munang itinigil ang operasyon ng 
Maginhawa Community Pantry dahil sa nangangamba sa seguridad at 
buhay nina Ms. Patricia Non at mga kaibigan niyang boluntir matapos 
silang i-red-tag ng NTF-ELCAC at QCPD ng PNP. Katawa-tawa na 
ang bukal-sa-pusong pagtulong at pagmamalasakit sa kapakanan 
ng kapwa Pilipino ay minamasama ng mga pasista sa gubyerno ni 


Duterte. Sa ngayon, hindi lamang ang MCP ang ni-red-tagged kundi 

maging ang iba pang nagsulputang community pantry sa Metro- 
Manila at sa iba pang lugar sa bansa na nabuo mula sa inisyatiba ng 
mga pribadong grupo at indibidwal. Sa ibang panig ng Kamaynilaan at 
bansa, ginigipit at nagsasagawa ng profiling ang PNP at NTF-ELCAC 
sa mga nag-oorganisa ng mga community pantry at hinihingan naman 
ang mga ito ng permit ng LGU. Ito na ang kasukdulan ng pagkapraning 
ng rehimen at mga buktot na tagasunod nito na nasa NTF-ELCAC, AFP, 
PNP at burukrasyang sibil. 


Lubos na nakagagalit at dapat kondenahin ng publiko ang pagiging 
sagadsaring anti-mahihirap at kawalang budhi ng NTF-ELCAC na 
pati ang mga pagkakawang-gawa, pagtutulungan at pagdadamayan 
ng taumbayan ay tinatakan nilang mga gawaing propaganda at 
nagsisilbi para sa rekrutment ng CPP-NPA-NDFP. Ipinapakita lamang 
nito na nasa kasukdulan na ang paranoya at pagkatakot ng pasistang 
rehimeng US-Duterte sa mamamayang Pilipino kung kaya't kahit mga 
aktibidad ng pagdadamayan at patutulungan sa pagitan ng mahihirap 
nating kababayan ay itinuturing nilang mga gawaing kontra-gubyerno 


na kailangang ipatigil at imbestigahan. 


Para kay Duterte at NTF-ELCAC, masama na ngayon ang pagdamay 
at pagtulong sa mga nangangailangan. Masama na ngayon ang mga 
gawaing kawang-gawa at pagdadamayan ng mga mahihirap. Pananakot 
at red-tagging ang tugon ng NTF-ELCAC para hadlangan ang anumang 
pagsisikap ng mga ordinaryong mamamayan na tumindig sa sarili at 
gumawa ng sariling paraan para kahit paano maibsan ng bahagya 
ang kanilang paghihirap na kung saan ang gubyernong Duterte 


ang pangunahing salarin. Sa ginagawang ito ng NTF-ELCAC, AFP at 

PNP, lalo lamang nilalantad ng gubyernong Duterte ang sarili bilang 
kaaway ng sambayanang Pilipino. Lalo lamang nitong pinalalalim ang 


hukay na paglilibingan ng kanyang tiwali at brutal na rehimen. 


Sobra na at dapat nang kumilos ang taumbayan para ibagsak ang 
pasistang rehimeng US-Duterte. Tanging sa pagpapatalsik kay Duterte 
sa kapangyarihan magaganap ang pagbubuwag sa NTF-ELCAC at sa 
gayon matitigil na ang red-tagging and anti-communist witch-hunting 
sa bansa. Hindi na dapat pang antayin ang halalan sa Mayo 2022. 
Habang nanatili sa kapangyarihan si Duterte patuloy pang dadami 
ang mga mamamatay nating mga kababayan sa hirap at gutom dahil 
sa kriminal na kapabayaan ni Duterte sa paglaban sa pandemyang 
Covid-19, sa kanyang madugo ngunit pekeng kampanyang kontra- 
droga at sa pinatutupad niyang kontra-rebolusyonaryong gyera laban 


sa CPP-NPA-NDFP at sambayanang Pilipino. 


Ang NDF-ST ay laging kaisa at sinusuportahan ang anumang inisyatiba 
at pagkilos ng sambayanang Pilipino para patalsikin sa kapanyarihan 
ang inutil, korap, taksil, kriminal at mamamatay taong si Rodrigo Roa 
Duterte Il 

“Barangayanihan” ng Philippine National Police, 
huwad at malinaw na panloloko sa bayan! 


Abril 29, 2021 


atapos umani ng katakot-takot at matinding batikos ang 

NTF-ELCAC at PNP mula sa taumbayan dahil sa pag-red- 

tag, panghaharas, propayling at tahasang pagbansag na 
demonyo ang taong pangunahing nasa likod ng Maginhawa Community 
Pantry at inakusahan ang iba pang nagsulputang community 
pantries sa bansa na nakikisakay lamang sa naging popularidad ng 
Maginhawa Community Pantry, nag-imbento naman ang PNP ng isang 
pampublikong palabas o pakitang-tao sa pamamagitan ng panggagaya 
sa Maginhawa Community Pantry na pinasimulan ni Ms. Patricia Non. 
Tatlong linggo mula nang itatag ang unang community pantry, patuloy 
na lumaganap at lumalaganap pa ang pagtatayo ng mga kahalintulad 


na community pantries sa iba't ibang panig ng bansa. 


Binansagan ng PNP na “Barangayanihan” ang kanilang sariling 
bersyon ng community pantry. Isang pagtatangka na makapanlinlang 
sa publiko at makabangon mula sa pagkakalugmok dahil sa tinamo 
nitong matinding batikos at pagtuligsa ng taumbayan sa ginawang 
demonisasyon sa mga organisador ng mga community pantries. 
Ngayon naman ay biglang pumihit ng mga pahayag si Parlade nang 
bumwelta pabalik sa PNP at NTF-ELCAC ang mga binitawan nitong 
mga paninira sa Maginhawa Community Pantry. Mula sa akusasyon 


nitong satanas ang mga organisador nito, ngayon naman ay pinalilitaw 

ng PNP na naging inspirasyon nila ang Maginhawa Community Pantry 
sa pagtatayo nito ng “barangayanihan” sa pag-aakalang makukuha 
ang simpatiya at suporta ng publiko matapos sira-siraan, harasin at 
i-red-tag si Ms Patricia Non at iba pang mga nagtayo ng community 


pantries sa bansa. 


Ang “barangayanihan” ay isang desperado at bigong hakbang ng PNP 
na bumangon, isalba at pabanguhin ang bulok at naaagnas nitong 
imahe sa publiko dahil sa mga di mapapasubaliang mga krimen, 


pagmamalabis sa kapangyarihan at pang-aabuso sa bayan. 


Isa itong panibagong gimik ng PNP para maghabol, tapatan at 
palabasing may ginagawa din ang gubyernong Duterte sa “pagtugon” sa 
pangangailangan ng taumbayan. Subalit ito'y malinaw na pagtatangka 
ng PNP at gubyernong Duterte na agawin sa mga community pantries 
ang tinatamasa nitong popularidad at suporta mula sa malawak na 


sektor ng lipunang Pilipino. 


Lalong napatunayan ang pagiging peke, pakitang-tao at tahasang 
pangloloko ang mga isinasagawang “barangayanihan” ng PNP 
matapos mabunyag sa publiko ang internal memo nito na may petsang 
Abril 21, 2021. Sa nasabing memo, magpapatupad ng sariling bersyon 
ang PNP na kahalintulad sa community pantry bilang aktibidad sa 
ilalim ng Police Community Relation pero sa balangkas ng “Wwhole-of- 
nation approach” alinsunod sa Executive Order 70 na nagtatag sa NTF- 
ELCAC. Ilan sa mga proyektong ipatutupad sa naturang memo ay ang 
pagtatayo ng mga kusina na mamamahagi ng pang-almusal na lugaw 
sa mga baranggay. Nakasaad din sa memo na kailangan “magtanim ng 


mga benepisyaryo” na kukuha ng mga larawan ng aktibidad na ilalabas 

sa social media para palitawing malawak na tinatangkilik ng publiko 
ang kanilang “barangayanihan.” Hindi lamang bihasa sa pagtatanim 
ng ebidensya ang PNP sa kanilang mga dinadakip at ipinakukulong na 
mga aktibista, organisador at tagapagtanggol sa karapatang pantao, 
bihasa din sila sa “pagtatanim ng mga benepisaryo” maging sa kanilang 


mga aktibidad para sa pakikipag-ugnayan sa mga komunidad. 


Dahil sa memo, nabunyag na mga huwad, dinoktor at mga pakitang 
tao lamang pala ang mga isinagawang aktibidad ng PNP sa mga 
komunidad sa nakaraan dahil ang mga iyon ay iskripted at di mga tunay 
na benepisyaryo ang nakikinabang. Ang pekeng “barangayanihan” 
ng PNP ay katulad din ng mga pekeng surrenderee na ipinaparada sa 
midya ng PNP sa rehiyong Timog Katagalugan at iba pang panig ng 


bansa. 


Malinaw na huwad ang “barangayanihan ng PNP” dahil ang ginagamit 
nito ay pera din ng taumbayan. Nagbibigay ng gamumong tulong para 
lang ipakitang may ginagawa din ang gubyerno at makipagsabayan sa 
popularidad ng mga community pantries na ibang iba ang katangian 
sapagkat ang mga ito ay inisyatiba ng mga karaniwang mamamayan 
tulad ng sa Maginhawa Community Pantry at iba pang pantries sa 
mga komunidad ng mahihirap. Sinakyan ng PNP ang popularidad ng 
sama-samang pagkilos at pagtutulungan ng mga naghihikahos nating 
kababayan mula sa kanilang kayang i-ambag na materyal at lakas 


paggawa para sa kapakanan nang higit na nangangailangan. 


Hindi mapapantayan ng anumang gimik at palabas ng gubyernong 
Duterte, NTF-ELCAC, AFP at PNP ang bukal sa loob, kadakilaan at 


kabayanihan ng mga ordinaryong mamamayan na sama-samang 

kumikilos para sa kanilang interes at kapakinabangan. Labis 
na kinakatakutan ng gubyernong Duterte ang mga inisyatiba at 
sama-samang pagkilos na nagsisimula mula sa mga ordinaryong 
mamamayan. Nangangamba sila sa panibagong daluyong ng kilusang 


masa na magpapatalsik sa kanya sa kapangyarihan. 


Sagad sa buto ang galit at pagkamuhi ng taumbayan kay Duterte, 
sa NTF-ELCAC, AFP at PNP--dahil sa kanilang mga pang-aabuso, 
matinding panunupil, pasismo at krimen sa bayan. Magsagawa man 
sila ng sangkaterbang “bayanihan” at iba pang proyekto sa mga baryo 
at komunidad tulad ng Barangay Development Program ng NTF-ELCAC 
ay hindi na nila kaya pang makapanlinlang at makuha ang isip at 
damdamin ng malawak na masa ng sambayanang Pilipino. Para sa 
malawak na masa ng sambayanan ang NTF-ELCAC, AFP at PNP ay 
instrumento ng panunupil, karahasan at terorismo ng estado laban sa 
taumbayan. Marami na silang utang na dugo sa bayan na kailangan 


nilang panagutan sa tamang panahon. 


Malinaw sa taumbayan na ang pasistang rehimeng US-Duterte 
ay pangunahing naglilingkod sa interes ng mga dayuhan at mga 
kasabwat nitong lokal na naghahari't nagsasamantalang uri sa 
lipunang Pilipino. Kaya naman patuloy ang ginagawang pagsisikap ng 
taumbayan na palakasin ang hanay para mapatalsik sa kapangyarihan 
ang kanilang labis na kinasusuklaman at kinamumuhiang teroristang 


si Rodrigo Roa Duterte. 


Lalong lumalakas ang panawagan ng taumbayan para patalsikin 
sa kapangyarihan si Duterte dahil sa ginagawa nitong malawakang 


paninira sa mga nagsusulputang community pantries sa bansa habang 

bahag ang buntot, tiklop ang tuhod at bantulot gumawa ng mga 
mapagpasyang aksyon ang gubyernong Duterte para komprontahin 
ang lantarang agresyon at pandarambong ng bansang China sa likas 
na yaman ng Pilipinas sa loob ng exclusive economic zone nito sa West 
Philippine Sea. Mahigpit na sinusuportahan ng NDF-ST ang lahat ng 


pagsisikap na mapatalsik sa kapangyarihan si Duterte. 


Samantala, nananawagan ang NDF-ST sa lahat ng mga kababayan 
natin, lalo na ang mga nakaaangat sa buhay, na suportahan ang mga 
inisyatibang katulad ng community pantries. Walang mali na tumulong 
at magbigay ng malasakit sa ating mga kababayang nangangailangan 
ng ating pagkalinga. Lalo natin ngayon kailangan ang damayan at 
pagtutulungan dahil wala na tayong maaasahan pa sa inutil, pabaya 


at walang malasakit na gubyernong Duterte. 


Dapat ding ipagtanggol ang mga community pantries sa mga 
pagtatangka ng gubyernong Duterte na ito'y siraan, gipitin, pahirapan 
at sa kalaunan ay ipagbawal dahil sa mga isyu na pinupukol sa mga 
community pantries bilang mga “tagapagpakalat” ng Covid-19 at 
pinagsisimulan ng mga paglabag sa health protocols. Kailangang 
maging mapagmatyag sa mga maniobrang gagawin lalo na ng nasa 
NTF-ELCAC na ipagbawal sa kalaunan ang mga paglulunsad ng 


community pantries. 


Hinihikayat ng NDF-ST ang mamamayan na ibayong payabungin ang 
kanilang inisyatiba para suportahan ang mga community pantries at 
ang pagdadamayan at pagtutulungan para sama-samang iligtas ang 
sarili sa kagutuman. Sa harap ng panibagong pagsalasa ng Covid-19, 


malawakang pagkawala ng trabaho at pagkasira ng kabuhayan, walang 

ibang maaasahan kundi ang ating pagsasama-sama at pagtutulong- 
tulong upang mabuhay at iligtas ang sarili sa kagutuman sa halip na 


umasa sa inutil na gubyerno. 


Sa kabilang banda, labas sa inisyatiba ng mga community pantries, 
may sariling paraan ang rebolusyonaryong kilusan ng paghahatid ng 
tulong sa masang naghihirap sa kanayunan at kalunsuran. Nasa likod 
nito ang prinsipyo ng paglilingkod sa sambayanan at pagsusulong 
ng makauring interes ng mga api't pinagsasamantalahan. Kabilang 
dito ang pagpapatupad ng rebolusyong agraryo para ibaba ang upa- 
sa-lupa, itaas ang sahod ng mga manggagawang bukid, pawiin ang 
usura, pataasin ang presyo ng mga produktong bukid, paunlarin ang 
produksyon hanggang sa kumpiskasyon ng lupain ng mga malalaki at 
despotikong panginoong maylupa at malalaking negosyong dayuhan 
at lokal para sa libreng pamamahagi sa mga wala at kulang sa lupang 
mabubungkal. Sa pagpupukaw, pag-oorganisa at pagpapakilos sa 
masa sa rebolusyon, itinatatag ng Partido at armadong kilusan ang 
mga lokal na organo ng Pulang kapangyarihang pampulitika sa 
kanayunan, tinutulungan ang mamamayan na tumindig sa dalawang 
paa, umasa-sa-sarili at sumalig at magtiwala sa kanilang kakayanan 


bilang mga bayani at tagapaglikha ng kasaysayan Ji 

Itigil ang terrorist-tagging sa mga peace 
consultant ng NDFP! Ibasura ang ATL! 


Hunyo 2, 2021 


ariing kinokondena ng NDF-ST ang terrorist listing ng Anti- 
Terrorism Council (ATC) sa 19 na diumano'y kasapi ng CPP, 
kabilang ang mga peace consultant ng NDFP. Hindi ito 
makatarungan at dapat itakwil ng mamamayan dahil humahadlang 
ito sa panunumbalik ng usapang pangkapayapaan sa bansa. 
Isinasapanganib din nito ang buhay ng mga peace consultant at iba 


pang personahe ng NDFP. 


Garapalan ang pagiging kontra-kapayapaan ni Duterte. Imbing pakana 
ang terrorist-tagging sa mga peace consultant ng NDFP upang sagkaan 
ang mga pagsisikap ng mamamayan na lutasin sa pamamaraang 
pulitikal ang ugat ng limang dekadang armadong tunggalian sa bansa. 
Bago ito, arbitraryong iniutos ni Duterte sa GRP peace panel na itigil 
na ang usapang pangkapayapaan. Itinalaga niya pa ang militaristang 
heneral na si Carlito Galvez sa Office of the Presidential Adviser on 
the Peace Process (OPAPP). Hinayaan din niyang isabotahe ito ng mga 
kontra-kapayapaang sina Lorenzana, Esperon at Afio at ipinagpatuloy 
ang mga operasyong militar at pulis ng AFP-PNP sa gitna ng umiiral na 
tigil-putukan sa pagitan ng GRP at CPP-NPA-NDFP. Nagpapatuloy pa 
ang pagpaslang at pang-aaresto sa mga consultant ng NDFP sa kabila 
ng proteksyong iginagawad sa kanila ng Joint Agreement on Safety 


and Immunity Guarantee (JASIG). 

Ang terrorist listing sa mga peace consultant ng NDFP ay umaayon sa 
kumpas ng imperyalismong US. Hindi nanaisin ng imperyalismong US, 
kasabwat ang mga lokal na naghaharing uri na matuloy ang usapang 
pangkapayapaan at humantong sa pagpulitikang pagkakasundo na 
papabor sa pambansa at demokratikong interes ng mamamayan. 
Ilang beses na nitong sinabotahe ang usapan sa katauhan ng tatlong 
ahente nito na sina Lorenzana, Esperon at Afio. Nais nilang panatilihin 
ang paghahari ng US sa bansa at mga lokal na oligarko, pangalagaan 
ang kanilang makauring interes at ipagpatuloy ang kasalukuyang 


malakolonyal at malapyudal na lipunang Pilipino. 


Walang batayan ang teroristang paratang ng ATC. Nilalayon lamang 
nitong pasamain ang imahe ng rebolusyonaryong kilusan sa 
mamamayan. Ang CPP-NPA-NDFP ay isang lehitimong pwersang 
belligerent, isang rebolusyonaryong organisasyong nagsusulong ng 
dakila at makatarungang pakikibaka para sa panlipunang pagbabago. 
Mahigpit din nitong itinataguyod ang mga umiiral na International 
Humanitarian Law (IHL) at iba pang internasyunal na makataong 
batas sa digma. Kinikilala at mahigpit na tumatalima ang CPP-NPA- 
NDFP sa 1977 Protocol | at || ng 1949 Geneva Convention at iba 
pang internasyunal na tuntuning nagbibigay ng proteksyon sa mga 
sibilyan at hindi kalahok sa digmaan at ang makataong pagtrato sa 
mga nakikidigmang pwersa ng estado na nabibihag at nasusugatan sa 


labanan. 


Taliwas sa paratang ng rehimen, ang mga NDFP consultant ay mga 
peace advocate o nagsusulong ng kapayapaan sa pamamagitan 
ng pagtataguyod ng mga substantibong adyenda at programa na 


komprehensibong tumutugon sa sosyo-ekonomiko at pulitikal 

na adhikain ng sambayanang Pilipino upang wakasan ang ugat 
ng armadong labanan sa bansa. Sa usapang pangkapayapaan, 
naipagtagumpay ng NDFP ang Comprehensive Agreement on Respect 
for Human Rights and International Humanitarian Law (CARHIHL) 
para pangalagaan ang karapatang tao ng mga kalahok at apektado 
ng digmaang sibil sa Pilipinas. Kinilala at pinagtibay ito ng dalawang 
panig. Bago mahinto ang usapang pangkapayapaan, iginigiit ng 
NDFP ang pagpirma sa Comprehensive Agreement on Social and 
Economic Reforms (CASER) na tutugon sa mga pang-ekonomiko at 
panlipunang pangangailangan ng mamamayan. Sa ganoon, dalisay 
ang hangarin ng CPP-NPA-NDFP na kamtin ang tunay, makatarungan 


at pangmatagalang kapayapaan para sa mamamayan. 


Ang totoong terorista ay yaong gumagawa ng malawakan, sistematiko 
at karumal-dumal na mga krimen sa sangkatauhan tulad ng rehimeng 
US-Duterte. Katunayan, isinabatas nito Anti-Terror Law (ATL) 
upang balutan ng ligalidad ang terorismo ng estado at takasan ang 
pananagutan sa mga brutalidad at krimen nito laban sa mamamayan. 
Instrumento din ang ATL laban sa mga itinuturing ng rehimen na 
“kalaban ng estado” kagaya ng mga NDFP peace consultant, mga 


aktibista't progresibo, kritiko at ligal na oposisyon. 


Sa kasalukuyan, kinakaharap ng mamamayan ang laganap na 
impyunidad at kawalan ng respeto sa proseso, panuntunan at 
alituntunin alinsunod sa prinsipyo ng rule of law na ginagarantiyahan 
ng Konstitusyon ng GRP at internasyunal na makataong batas. 
Inaatasan at iniengganyo pa ni Duterte na pumatay ang AFP-PNP, 


ang pribadong death squad nito. Mahigit sa 30,000 ang biktima ng 

extrajudicial killings (EJKs) kabilang ang mga pinaghihinalaang 
adik at tulak ng droga, mga lider-masa, aktibista at mga kritiko ng 
rehimen. Hindi rin mabilang ang iba pang mga paglabag ng rehimen sa 
karapatang tao gaya ng iligal na pang-aaresto, pagdukot, pagpapahirap, 
pananakot, panghaharas at intimidasyon, panggagahasa, sapilitang 
pagbabakwet, economic and food blockade at iba pa. Marami ring 
kaso ng pagpaslang sa mga hors de combat sa hanay ng rebolusyonaryo 
at nakikidigmang pwersa, malinaw na paglabag sa IHL at iba pang mga 
batas at tuntunin sa pakikidigma. 

Hindi mapipigilan ng terrorist-tagging at iba pang mga panggigipit 
ng rehimen ang NDFP na tupdin ang tungkulin nitong buklurin ang 
sambayanan laban sa teroristang estado. Patuloy na lalaban ang 
mamamayan para sa kanilang mga demokratikong karapatan. Suklam 
na suklam na ang mamamayan sa hibang na anti-komunistang 
panunugis ng rehimen. Kinokondena nila ang malawakang red-tagging 
at terrorist-tagging sa kanilang hanay. Lumalakas ang panawagang 


ibasura ang ATL at tanggalan ng pondo ang NTF-ELCAC. 


Nananawagan ang NDF-ST sa mga mapagmahal sa kapayapaan na 
labanan at kondenahin ang terrorist-listing sa mga peace consultants 
at iba pang kasapi ng CPP-NPA-NDFP. Iginigiit din ng NDF-ST na dapat 
tanggalin ng US, New Zealand, Australia, UK at European Union ang 


CPP-NPA-NDFP sa listahan nito ng mga teroristang organisasyon. 


Lalong lumilinaw ang pagiging makatarungan ng paglulunsad ng 
rebolusyon ng mamamayan. Ang tunay na kapayapaan ay makakamit 
lamang sa pagtatagumpay ng pambansa demokratikong rebolusyon. 


Kailangang paigtingin ng mamamayan ang kanilang pakikibaka para 

ipagwagi ang digmang bayan. Sa pagbagsak ng teroristang rehimen, 
itatayo ang tunay na gubyerno ng mamamayan na magtatanggol sa 
interes ng bayan at magtataguyod sa kapayapaang nakabatay sa 


hustisyang panlipunan [| 

Kundenahin ang mga talamak na red-taggers na 
sina Senador Panfilo Lacson at Congressman 
Jesus Crispin “Boying” Remulla! 


Marso 6, 2022 


ariing pinabubulaanan ng NDF-ST ang malisyosong 
paratang, una ni Congressman Jesus Crispin “Boying” 
Remulla, kinatawan ng ika-7 Distrito ng Cavite, at ni Senador 
Panfilo Lacson na tubong Cavite at tumatakbo bilang presidente, na 
may mga kasapi ng NDFP ang lumahok sa isinagawang malaking rali 
nina bise presidente Leni Robredo at Senador Kiko Pangilinan sa bayan 


ng General Trias, Cavite noong Marso 4, 2022. 


Ipinahayag ni Congressman Boying Remulla ang paratang na ito 
sa panayam sa kanya ng istasyon ng radyo na DZRH noong araw ng 
sabado Marso 5, 2022. Sinabi ni Congressman Remulla na ang mga 
dumalo sa malaking rali sa General Trias, Cavite, bukod sa mga “hakot 
mula sa ibang lugar at binayaran ng P500”, ay dinaluhan din daw ng 
maraming mga estudyanteng aktibista na mga “sinanay ng NDFP”. 
Agad naman itong sinuportahan ni Senador Lacson nang maglabas 
siya ng pahayag sa kanyang twitter account na pinaparatangan 
niyang may umiiral na koalisyon sa CPP-NPA-NDFP ang kampo ni bise 
presidente Leni Robredo. Ayon pa kay Lacson, kabiguan ito para sa 
gubyerno sa mga naging pagsisikap nitong wakasan ang dekadang 


problema ng insurhensya sa bansa. 

Mariing kinukondena ng NDF-ST ang malisyosong paratang ng 
dalawang mambabatas na ito mula Cavite. Malinaw na halimbawa 
ito ng red-tagging sa mga lehitimong mamamayang Cavitefio na 
naghahangad lamang na dumalo sa rali para ipakita ang kanilang 
suporta sa napipisil nilang mga kandidato. Sa partikular, inilalagay ni 
Congressman Remulla sa delikadong kalagayan ang maraming mga 
estudyanteng lumahok sa rali na pinaratangan niyang mga “aktibista 
na sinanay ng NDFP”. Marami nang mga aktibista at kasapi ng mga 
progresibong organisasyon ang pinaslang, kinasuhan at ikinulong 
matapos silang maging biktima ng red-tagging at communist-labelling 


ng pasistang rehimeng US-Duterte sa pamamagitan ng NTF-ELCAC. 


Dapat lamang tuligsain ng taumbayan, lalo na ng mamamayang 
Cavitefio, sina Congressman Remulla at Senador Lacson sa mga 
walang basehan nitong paratang at red-tagging sa kanilang mga 
kababayan na ang tanging layunin lamang ay i-ehersisyo ang kanilang 
demokratikong karapatan na lumahok sa mga pagtitipon tulad ng 
mga rali upang ipadama ang kanilang suporta sa tambalang Leni at 
Kiko. Wala itong pinagkaiba sa mga Cavitefio na dumadalo din sa mga 
rali at pagtitipon ng iba pang kandidato sa pagka-presidente at bise 


presidente. 


Nagkakamali sina Remulla at Lacson kung iniisip nilang sa 
pamamagitan ng red-tagging at paninira sa tandem nina Robredo- 
Pangilinan ay maloloko nila ang mga mamamayan at maipapanalo 
ang kanilang kandidato. Lulunurin ito ng katotohanang suklam na 
suklam na ang mamamayan at hindi na paloloko sa mga kandidatong 


nagpahirap sa mamamayan, korap at pasista. 

Malinaw ang pagsusuri at paninindigan ng rebolusyonaryong kilusan 
kaugnay sa burges na mga halalan. Anumang halalang isinasagawa 
sa balangkas ng malakolonyal at malapyudal na lipunang Pilipino, sa 
saligan, ay burges at reaksyunaryo. Ito'y bulok, hungkag, marahas at 
namamayani lamang ang mga may salapi at kapangyarihan. Paligsahan 
lamang ito ng mga nagtutunggaling paksyon ng mga naghaharing uri 
gamit ang iba't ibang tipo ng pandaraya at manipulasyon makapwesto 
lamang sa kapangyarihan. Sinuman sa kanila ang maluklok sa 
kapangyarihan pawang interes ng mga malalaking panginoong 
maylupa, burgesya komprador, burukrata kapitalista at amo nilang 
imperyalista ang kanilang paglilingkuran. Walang magaganap na 
malinis, malaya at tunay na demokratikong halalan sa ilalim ng 


malakolonyal at malapyudal na lipunang Pilipino. 


Ang NDFP at ang buong rebolusyonaryong kilusan ay hindi lumalahok 
sa burges na halalan dahil naniniwala kaming hindi ito ang daan 
na makakapagpabago sa miserableng buhay ng mga inaapi at 
pinagsasamantalang uri at sektor ng lipunang Pilipino. Kulang- 
kulang sa isang daang taon na ang lumipas simula ng magkaroon ng 
halalan sa Pilipinas, subalit ni katiting na kaunlaran at kaginhawahan 
sa buhay ay di nakamtan ng sambayanang Pilipino. Bagkus, lalo 
lamang nabaon sa kumunoy ng kahirapan ang malawak na masa ng 
sambayanang Pilipino. Tanging sa pamamagitan ng pagsusulong 
ng demokratikong rebolusyon ng bayan (DRB) at hindi eleksyon 
mawawakasan ang mga pundamental na problema ng sambayanang 
Pilipino - ang imperyalismo, pyudalismo at burukrata kapitalismo. Sa 
tagumpay ng demokratikong rebolusyon ng bayan at ang kagyat na 


kasunod na sosyalistang rebolusyon maisasakatuparan ang malaon 

nang pangarap ng mamamayang Pilipino para sa isang malaya, 


demokratiko, masagana at maunlad na bansang Pilipinas. 


Sa kabilang banda, iginagalang ng rebolusyonaryong kilusan ang 
kalayaan at karapatan ng mamamayan na lumahok sa eleksyon at 
ihalal ang kanilang napupusuang kandidato. Patuloy na ipagtatanggol 
nito ang kapakanan at interes ng taumbayan laban sa karahasan, 
pananakot at intimidasyon na tatak ng bulok at maruming uri ng 


halalan na ipinapataw ng mga naghaharing uri sa bansa|l 

Kundenahin at kasuhan si Lorraine Badoy! NTF- 
ELCAC, buwagin! 


Marso 27, 2022 


arapat lamang na kundenahin at kasuhan ng taumbayan 

ang numeno-uno at talamak na red-tagger na si Lorraine 

Badoy, isa sa mga tagapagsalita ng NTC-ELCAC, sa bagong 
pahayag nito na nag-uugnay sa mga progresibong partylist at kampo 
ni bise presidente Leni Robredo (tumatakbo bilang presidente ngayong 
eleksyon), sa CPP-NPA-NDFP. Ang panibagong pahayag na ito ni Badoy 
ay malinaw na pagtatangka ng administrasyong Duterte na siraan at 
isabotahe ang bumibilis na momentum ng kampanya ni VP Leni at 
ng mga progresibong partylist sa ilalim ng Makabayan Bloc dahil sa 
kabi-kabilaang suportang natatanggap nila mula sa taumbayan. Ang 
paninira at red-tagging ni Badoy sa lumalawak na hanay ng oposisyon 
ay bahagi ng maitim na balak ng pasistang rehimeng US-Duterte 
na mailuklok sa kapangyarihan ang talamak na magnanakaw at 


sinungaling na si Ferdinand “Bongbong' Marcos Jr. 


Isang malaking kahungkagan din para sabihin ni Lorraine Badoy 
sa kanyang pahayag kahapon na “walang red-tagging” sa Pilipinas 
gayong malinaw na laganap ito at lumalala pa sa ilalim ng rehimeng 
Duterte. Nais lamang ni Badoy pagtakpan ang madugong witch- 
hunting at bigyang katwiran ang terorismong inihahasik ng estado 


laban sa mamamayan, sa pangunguna ng NTF-ELCAC. 

Ang baluktot na pahayag ni Badoy ay tugon sa isinampang kaso 
laban sa kanya kaugnay sa paglabag sa Anti-Graft and Corrupt 
Practices Act at Ethical Standards of Public Officials and Employees 
sa opisina ng Ombudsman dulot ng pangrered-tag niya kay Leni 
Robredo at mga sumusuporta sa kanyang pagtakbo kabilang na 
ang grupong MAKABAYAN. Tatlong reklamo ang inihain ng may 26 
personaheng ni-red-tag din ni Badoy sa nakaraan para suspendihin 
siya sa paggiging undersecretary ng Presidential Communications 
Operations Office. Ginagamit ni Badoy ang kanyang posisyon bilang 
isa sa mga tagapagsalita ng NTF-ELCAC at mga pribilehiyo nito para 
mangampanya laban sa tambalang Leni-Kiko na umaani ngayon 
ng malawak na suporta mula sa mamamayang isinusuka na ang 
kasalukuyang rehimen at ang instrumento ng terorismo nitong NTF- 
ELCAC. 


Si Badoy na lamang at ang mga kasapakat niya sa NTF-ELCAC at iba 
pang panatikong tagasunod ng militaristang paghahari ni Duterte 
ang naniniwalang walang red-tagging sa Pilipinas. Lipas at lumang 
tugtugin na ang katwiran niyang “kasangkapan lang ang red-tagging 
ng mga prente ng CPP-NPA-NDFP”. Katunayan, sa pamamagitan 
nito, tinatanggal ng estado ang malinaw na pagkakaiba sa mga 
armado at di-armado, ang lahat ng tumutuligsa sa palpak, korap at 
pasistang pamumuno nito ay ibinubuslo nila sa isang basket bilang 
mga “komunista”. Sa gayo'y nagiging lehitimong target ng kanilang 
gera kontra-komunismo kahit ang mga ligal na organisasyon at mga 
aktibista, unyonista, progresibo, makabayan, lahat ng kritiko at iba 
pang indibidwal na tinitingnan ng estadong balakid sa pasista at 


tiranikong paghahari nito. 

Pinasahol ng rehimeng Duterte ang red-tagging sa pamamagitan ng NTF- 
ELCAC at pagsasabatas ng Anti-Terror Law na nagresulta sa pagdami 
ng mga kaso ng paglabag sa karapatang tao. Matatandaang ni-red-tag 
muna ang mga aktibista at progresibo sa bansa bago pinaslang o dinakip 
ng estado. Sa tala ng grupong Karapatan, mula nang manungkulan si 
Duterte noong Hulyo 2016, nasa 427 na mga aktibista ang pinaslang 
ng mga armadong ahente ng estado matapos silang dumanas ng red- 
tagging. Patunay rito ang mga kaganapan sa Timog Katagalugan kagaya 
ng Bloody Sunday kung saan siyam na aktibista ang pinaslang at anim na 
iba pa ang dinakip noong Marso 7, 2021, pagpatay sa lider-unyonistang 
si Dandy Miguel noong Marso 28, 2021, at sa taong ito, ang pagdakip sa 
10 boluntir ng Makabayan for Leni-Kiko at tatlong aktibista ng Teatro 


Kabataan mula sa Nayon sa Cavite noong Marso 10. 


Nararapat na tuligsain ang mga kasinungalingan at red-tagging ni 
Badoy, ng NTF-ELCAC at rehimeng Duterte sa mamamayan. Ang bawat 
salita at red-tagging na lumalabas sa bibig ni Badoy ay nagsisilbing death 
warrant sa mga progresibo, aktibista at kritiko ng rehimeng Duterte. 
Dapat na patuloy na ilantad si Badoy bilang bayarang tagapagpakalat ng 
kasinungalingan at mga pekeng balita ng estado para bigyang-katwiran 
ang mga pag-atake nito laban sa mamamayan. Ang mga katulad ni 
Badoy ay dapat na ihanay sa kriminal na gang at mga opisyal ng NTF- 
ELCAC na dapat singilin at papanagutin sa patuloy na pagdami ng kaso 


ng paglabag nito sa karapatang pantao. 


Dapat pupusang labanan ng malawak na sambayanan ang puting lagim 
at terorismo ng rehimeng Duterte at NTF-ELCAC. Ipagpatuloy ang 
panawagan para buwagin ang NTF-ELCAC. Singilin at papanagutin ang 
NTF-ELCAC at rehimeng Duterte sa kanilang krimen sa mamamayan[il 

Wakasan ang iwinawasiwas na impyunidad ni 
Usec. Lorraine Badoy at ng NTF-ELCAC! 


Abril 1, 2022 


ahigpit na nakikiisa ang NDF-ST sa mamamayang Pilipino 
sa pagkondena kay Usec Lorraine Badoy at NTF-ELCAC 
sa panibago na namang serye ng paghahasik nito ng 
mga kasinungalingan at red-tagging laban sa mga progresibong 
organisasyon at lumalawak na hanay ng mamamayang Pilipino na 


lumalaban sa tiwali, palpak at tiranikong rehimeng Duterte. 


Desperado na talaga ang talamakat sagad-sa-butong anti-komunista 
at reaksyunaryong si Lorraine Badoy at NTF-ELCAC na kahit ang mga 
katulad na berdugo, uhaw sa dugo at nakakulong na kriminal na si 
dating Major General Jovito Palaran ay garapalan nilang ginamit 
para lamang makapaghasik ng mga kasinungalingan, red-tagging at 
communist labelling sa mga progresibo, mga ligal na organisasyong 


masa at kritiko ng pasistang rehimeng US-Duterte. 


Kasabwat ang Sunshine Media Network International (SMNI1), na 
pag-aari ng lider ng Kingdom of Jesus Christ na si Pastor Apollo 
Quiboloy at ispiritwal na tagapayo ng tiranikong Presidente 
Duterte, dalawang oras nitong kinober sa ere noong Marso 30, 
2022 ang panayam ni Badoy kay General Palparan sa nakakulong 
sa Muntinlupa Bilibid Prison. Layunin nitong patingkarin ang 


rekord at tagumpay diumano ni Palparan sa pagpapatupad ng 

programa sa “kontra-insurhensya” noong panahon ni presidente 
Gloria Macapagal Arroyo, pagmukhaing inosente ang berdugong 

si Palparan at palabasin na biktima lamang ito ng mga gawa-gawang 
kasong isinampa ng pamilya ng mga nawawalang sina Sherlyn Cadapan 
at Karen Empefio katuwang ang mga progresibong organisasyon na 
madalas akusahan ng talamak na red-tagger na si Badoy bilang mga 
“ligal na prente” ng CPP-NPA-NDFP. 

Kung matatandaan, ang berdugong si Major General Palparan ay 
nahatulan ng Malolos Regional Trial Court Branch 15 ng habambuhay 
na pagkakabilanggo sa salang kidnapping and serious illegal 
detention noong 2018 dahil sa pagkawala ng mga dating estudyante 
ng University of the Philippines Diliman na sina Cadapan at Empefio 
noong 2006. Matagal na nagtago sa batas si Gen. Palparan hanggang 


sa masakote ito at dumaan sa paglilitis. 


Garapalan din ang pakikipagsabwatan ng mga matataas na opisyal 
ng Bureau of Corrections (BuCor) kina Badoy at NTF-ELCAC upang 
pahintulutan nitong kapanayamin si Palparan at malayang ikober 
ang panayam ng media network na SMNI. Ayon sa balita, walang 
pahintulot sa nangyaring panayam kay Palparan ang Department of 
Justice (DOJ) na may saklaw sa BuCor at mga korte kung saan may 
nakabinbin pang mga kaso ang berdugong General. Ayon naman sa 
National Union of People's Lawyer (NUPL) na tumayong mga abugado 
ng mga pamilyang Cadapan at Empefio, patuloy na nagtatamasa si 
Palparan ng mga ispesyal na pribilehiyo sa bilangguan sa kabila ng 


paulit-ulit na pagpuna dito ng NUPL.. 


Ang SMNI ay bantog sa paghahasik ng mga kasinungalingan at mga 
pekeng pagbabalita. Kasabwat sila ng NTF-ELCAC sa red-tagging 

at pagkakalat ng isteryang anti-komunista. Si Pastor Quiboloy ang 
nagmamay-ari ng SMNI na wanted at nahaharap sa patung-patong 
na mga kasong kriminal sa Estados Unidos tulad ng conspiracy to 
engage in sex trafficking by force, fraud and coercion, sex trafficking 
of children, conspiracy and bulk cash smuggling. Madalas batikusin 
ang SMNI ng kapwa nila na nasa midya dahil sa hindi pagsunod nito sa 


wastong mga etika at pamantayan bilang institusyon sa pamamahayag. 


Dahil ang SMNI ay pag-aari ng ispiritwal na tagapayo ni Duterte, 
nagtatamasa din ito ng impyunidad sa pagkakalat ng mga 
kasinungalingan at pekeng balita at nagsisilbing pangunahing media 
outlet ng NTF-ELCAC sa paghahasik ng lason sa kaisipan ng masa. 
Ang SMNI ay para sa kandidatura ng tambalang BBM-Sara dahil sa 
hayagang pag-eendorso sa dalawa ni Pastor Quiboloy. Ginagamit 
itong platform sa paninira at pag-atake sa mga karibal ni BBM sa 


pagkapresidente partikular kay Robredo. 


Malinaw ang tinatamasang impyunidad ni Badoy at NTF-ELCAC dahil 
malaya nilang nagagawa ang gusto nila nang walang kinakatakutang 
mga umiiral na batas. Malalakas ang loob ni Badoy at ng NTF-ELCAC 
dahil sa tinatamasa nitong suporta mula sa numero unong red-tagger 
na si Duterte. Sa katunayan, ang walang patumanggang pag-atake 
ni Badoy at NTF-ELCAC sa mga progresibong organisasyon, mga 
partylist sa ilalim ng Makabayan bloc at konserbatibong oposisyon na 
pinamumunuan ni Leni Robredo ay may tahasang basbas ni Duterte at 
bahagi ng kanilang pakana na idiskaril ang lumalakas na momentum 
ng kampanya at paglawak ng suporta na natatanggap ni VP Robredo 
mula sa taumbayan sa kanyang kandidatura bilang Presidente ng 


bansa. Ang pag-atake ni Badoy at NTF-ELCAC pangunahin sa mga 

progresibong grupo at partylist ay upang pahinain ang malawak 
na nagkakaisang hanay ng mamamayan laban sa panunumbalik sa 
kapangyarihan ng mga pamilyang mandarambong, ayaw magbayad ng 
buwis at talamak na lumalabag sa karapatang pantao na kinakatawan 
ni Bongbong Marcos. Malinaw na nagsisilbi sa kandidatura ni BBM-Sara 
ang mga pag-atake ni Badoy sa oposisyon. Ginagamit nito ang pera ng 
bayan para paboran ang isang kandidato na ipinagbabawal sa lahat ng 
mga opisyal at kawani ng gubyerno sa ilaliim mismo ng reaksyunaryong 


Election Code. Maaari silang makasuhan ng “electioneering”. 


Sa kabilang banda, halatang nakakiling ang Ombudsman sa pasistang 
rehimeng US-Duterte dahil sa patuloy na pagsasawalang-kibo nito sa 
kabila ng patung-patong na kasong isinampa sa nakaraang mga taon ng 
mga indibidwal, grupo at organisasyon kay Badoy, kay Retired General 
Parlade at sa iba pang kasapi ng NTF-ELCAC dahil sa mga walang 
batayan nitong paratang at red-tagging sa mga nabanggit sa unahan na 


mga kritiko ni Duterte. 


Dapat patuloy na ilantad at labanan ng taumbayan ang umiiral 
na impyunidad sa bansa ng mga pagpatay sa mga inosenteng 
mamamayan kapwa sa madugong gera laban sa iligal na droga at 
kontra-rebolusyonaryonaryong gera ng pasistang rehimeng US- 
Duterte. Patuloy na nananawagan ang rebolusyonaryong kilusan 
sa mamamayan na sumapi sa NPA at lumahok sa demokratikong 
rebolusyon ng bayan (DRB) sa pamamagitan ng matagalang digmang 
bayan. Ang tagumpay ng DRB ang magbibigay ng katuparan sa malaon 
nang hangarin ng sambayanang Pilipino sa pagkakamit ng tunay na 
kalayaan, demokrasya, matagalang kapayapaan at masaganang buhay 


ng bawat Pilipino.I 

MGA ANTI- 
MAMAMAYANG 
PATAKARAN 


Pagbayarin nang mahal ang rehimeng US-Duterte 
sa mga paglabag sa karapatang pantao ng 
mamamayan! 


Disyembre 10, 2017 


asabay ng paggunita sa Pandaigdigang Araw para sa Karapatang 
Pantao, mariing kinukundena ng National Democratic Front- 
Southern Tagalog ang rehimeng US-Duterte sa paglagda ng 
Presidential Proclamation 360 (PP 360) na nagkakansela sa usapang 
pangkapayapaan sa pagitan ng GRP at NDFP. Nangangahulugan 
lamang ito na tuluyan nang tinalikuran ni Duterte ang kahilingan 
ng mamamayan para sa katarungan at kapayapaang nakabatay sa 
hustisyang panlipunan at ginagawa silang lehitimong target ng 
walang pakundangang pamamaslang at iba pang tipo ng paglabag sa 


karapatang pantao. 

Arbitraryong pinawalambisa ng PP 360 ni Duterte ang mga 
nauna nang tagumpay na nakamit sa usapang pangkapayapaan, 
ang Comprehensive Agreement on Respect for Human Rights 6 
International Humanitarian Law (CARHRIHL), Joint Agreement on 
Safety 4 Immunity Guarantes (JASIG) at mga panimulang pagkakaisa 
para sa pagbubuo ng Comprehensive Agreement on Socio-Economic 
Reforms (CASER). Sa pamamagitan din nito, sinusuhayan ni Duterte 
ang panggigigil ng mga opisyal ng pasistang AFP at PNP na muling 
dakpin at ikulong ang mga pansamantalang pinalayang NDFP 


consultants. 


Kaugnay nito ang nilagdaan din ni Duterte ang PP 374 na nagdedeklara 
sa Communist Party of the Philippines-New Peoples Army (CPP-NPA) 
bilang mga teroristang grupo gayong ang mga ito ay lehitimong 
pwersang nakikidigma. Masahol pa, idinawit pa ni Duterte ang iba 
pang legal na organisasyong naglalantad at kumukundena sa mga 


anti-mamamayang patakaran ni Duterte. 


Sa pagsasantabi ng rehimeng US-Duterte sa nilalaman ng CARHRIHL, 
pinakakawalan niyang parang mga asong ulol ang pasistang AFP 
na uhaw na uhaw sa dugo ng mamamayan. Nagkaroon ng lisensya 
ang AFP-PNP-CAFGU na labagin ang karapatan ng mamamayan 
maging ang mga pwersang lumalaban sa makatarungang batayan. 
Pinakamasahol ang isinagawang paglapastangan ng mga elemento ng 
730th Combat Group ng Philippine Air Force sa mga bangkay ng mga 
kasapi ng NPA na napaslang sa isang ambus noong Nobyembre 28 sa 
Nasugbu, Batangas. Malinaw na paglabag ito sa mga pandaigdigang 


panuntunan sa digma. 

Sa kasalukuyan ay sinusuyod ng mga pwersa ng AFP sa ilalim ng 2nd ID 
ang mga komunidad ng magsasaka, maralitang setler at pambansang 
minorya sa mga lalawigan ng Batangas, Palawan, Quezon maging sa 
isla ng Mindoro. Sa mga komunidad na ito, walang-habas na tinatakot 
at dinadahas ng mga yunit ng AFP ang mamamayan para gamitin laban 


sa rebolusyonaryong kilusan. 


Bago pa man ang mga proklamasyong ito, laganap na sa rehiyon 
ang mga kaso ng paglabag ng mga yunit ng AFP-PNP-CAFGU sa 
karapatang pantao na mamamayan. Nariyan ang 16 na kaso ng 
pampulitikang pamamaslang, 12,263 kaso ng pananakot, pandarahas 
at intimidasyon, 232 kaso ng pisikal na pananakit, 84 kaso ng iligal 
na pag-aresto, 29 kaso ng iligal na detensyon at 6 na kaso ng tortyur. 
Dapat ding singilin ang rehimeng US-Duterte at AFP sa mga isinagawa 
nitong aerial bombings at strafing sa pamamagitan ng 730th Combat 
Group ng PAF at 202nd Bde sa Batangas at ng Bravo Coy ng 4" IBPA at 
203rd Bde sa Mindoro. 


Naninindigan ang NDF-ST at ang mamamayan ng TK sa makatarungang 
batayan ng paglulunsad ng armadong pakikibakang pinamumunuan 
ng CPP-NPA upang ganap na palayain ang sambayanang Pilipino 
sa pambansang pang-aapi ng imperyalismong US at mga lokal na 
naghaharing-uri. Kasabay nito, itinataguyod ng CPP-NPA-NDF ang 
pangangalaga sa karapatang pantao ng mamamayan, laluna ng mga 


sibilyan. 


Nananawagan ang NDF-ST sa mamamayan na paigtingin ang kanilang 
pakikibaka para sa pagtataguyod ng karapatang pantao. Dapat na 


magkaisa ang mamamayan upang ilantad at labanan ang lumalalang 

paglabag sa karapatang pantao ng mga mersenaryong tropa ng 
reaksyunaryong gubyerno at papanagutin si Duterte at ang AFP sa 


mga krimen nito sa mamamayan. 

Pagkaisahin ang mamamayan upang labanan ang 
Martial Law extension sa Mindanao ng pasistang 
rehimeng US-Duterte! 


Disyembre 14, 2017 


agmamadaling ipinasa ng rehimeng US-Duterte ang isang 

taong Martial Law extension at suspension ng writ of 

habeas corpus hanggang Disyembre 2018 sa Mindanao. 
Nagkukumahog na kumilos ang lahat ng mga kaalyado at alipures 
ni Duterte sa pangunguna ng AFP at lahat ng sangay ng gubyerno 
upang itulak ang Martial Law extension at palawigin ang pasistang 
paghahari ng rehimen sa Mindanao. Pilit na ipinatatanggap ni Duterte 
sa mamamayan na makatwiran ang pagpapapataw at pagpapalawig 
ng Martial Law sa isla upang bigyang-daan ang pagpapatindi ng 
militarisasyon laban sa Communist Party of the Philippines-New 
Peoples Army-National Democratic Front of the Philippines, mga 
progresibong organisasyon at nakikibakang mamamayan kabilang ang 


mga katutubong mamamayang Moro at Lumad. 


Katambal ang deklarasyon sa CPP-NPA-NDF bilang mga terorista, ang 
pagkansela sa usapang pangkapayapaan sa pagitan ng GRP at NDFP at 
ang pagkaunsyami ng kanyang “rebolusyonaryong gubyerno”, walang 
ibang tutunguhin ang Martial Law extension kundi ang pagtatayo ni 
Duterte ng isang papet at pasistang diktadura. At tulad ng kanyang 
idolong si Marcos, susupilin ni Duterte ang lahat ng kanyang mga 


katunggali sa pamamagitan ng pasismo at militarismo. 

Matapos wasakin ang buong Marawi City, pinalawig ni Duterte ang 
Martial Law sa Mindanao upang wakasan ang rebolusyonaryong 
kilusan sa isla at sagkaan ang di-mapigil na paglakas ng pakikibaka 


ng mamamayan. 


Sa pamamagitan ng Martial Law extension, gagamitin ni Duterte at ng 
AFP ang terorismo ng estado upang maghasik ng takot at teror hindi 
lamang sa Mindanao kundi sa buong bansa. Gagawing parang Marawi 
City ng rehimeng US-Duterte ang mga komunidad sa Mindanao kung 
saan malakas ang rebolusyonaryong kilusan at ang armadong paglaban 
ng Bangsamoro. Sa ilalim ng Martial Law extension, dadagdagan ng 
AFP ang mga panagupang tropa sa mga larangang gerilya ng NPA sa 
Eastern Mindanao. Muling idineploy dito ang 15!" IBPA at 2"? Scout 
Ranger Battalion mula sa Marawi. Idinagdag din sa EastMinCom ang 
bagong tayong 88!" at 89!" IBPA. 


Lalong titindi ang mga operasyong militar at paglabag sa mga 
karapatang pantao ng mga pasistang tagasunod ni Duterte sa militar, 
pulisiya at paramilitar laban sa mga magsasaka at katutubong 
mamamayan. Lalong madadagdagan ang kaso ng pagpaslang, iligal 
na pag-aresto, pananakot, intimidasyon, panggagahasa, sexual abuse, 
forced evacuation at marami pang iba. Katambal ng mga operasyong 
ito ang order ni Duterte na “patagin ng mga kabundukan” at “bombahin 
ang mga eskwelahan ng mga Lumad” ng isla sa pamamagitan ng 
mga aerial at mortar bombing at strafing, paggamit ng drone para sa 
surbeylans at strike operations. Ganito ang Martial Law ni Duterte, at 
tiyak na mas masahol pa sa sinasamba nitong diktador na Ferdinand 


Marcos. 

Mariing kinokondena ng National Democratic Front-Southern Tagalog 
ang Martial Law extension sa Mindanao ng rehimeng US-Duterte. 
Walang ibang makikinabang dito kundi ang imperyalismong US, mga 
dayuhang korporasyon, mga panginoong maylupa at mga negosyo ng 
mga malalaking burgesya kumprador sa ating bansa. Wala itong ibang 
idudulot kundi pagsupil sa mga karapatan, pagwasak sa kabuhayan 
ng mamamayan at pandarambong sa likas na yaman sa Mindanao 
sa kapakinabangan ng mga dayuhan at mga lokal na naghaharing 
uri. Gagamitin lamang itong tuntungan ng rehimeng US-Duterte para 


ipataw ang Martial Law sa buong bansa. 


Kailangang magbuklod ngayon ang mamamayan upang kagyat na 
tutulan at ipabasura ang Martial Law sa Mindanao at tutulan ang 
malupit at brutal na pasistang gyera ni Duterte. Hindi na dapat pang 
hintayin na ipataw ang Martial Law sa buong bayan. Ilantad at labanan 
ang lansakang pagyurak ng rehimeng Duterte sa mga karapatan ng 
mamamayan. Ilantad, labanan hanggang sa ibagsak ang papet at 


diktadurang rehimeng US-Duterte. 


Kailanman, hindi magtatagumpay ang pinapangarap ng rehimeng US- 
Duterte na wasakin ang rebolusyonaryong kilusan sa Mindanao at sa 
buong bansa. Tulad ng nangyari sa Martial Law ng diktadurang US- 
Marcos, magbubuklod at lalabanan ng mamamayan ang Martial Law 
ni Duterte na siyang nagpapahinog sa lumalalang krisis panlipunan 
sa Pilipinas. Itutulak ng Martial Law ni Duterte ang mamamayan para 
paigtingin ang kanilang pakikibaka upang ibagsak ang rehimeng US- 
Duterte Il 

Pabuyang P25,000, para sa bawat NPA na 
mapapatay, isang desperadong hakbang ng 
pasistang rehimeng US-Duterte 


Pebrero 17, 2018 


ariing kinukundena ng National Democratic Front-Southern 
Tagalog pinakahuli sa mga desperadong hakbang ng 
rehimeng US-Duterte laban sa rebolusyonaryong kilusan na 
pagbibigay ng P 25,000 pabuya sa bawat mapapatay na New Peoples 
Army. Habang patuloy na binibigo ng mga yunit ng NPA ang todo- 
largang gyera ng AFP laban sa mamamayan, ginagamit ni Duterte ang 
pera ng bayan upang lasunin ang isipan ng mamamayan at piliting 


makipagsabwatan ang mga ito sa reaksyunaryong gubyerno. 


Gamit ang sistemang pabuya, ini-engganyo ng rehimen ang 
mamamayan na isantabi ang kanilang prinsipyo kapalit ang 
kakarampot na halaga. Nais ni Duterte na bitagin ang mamamayang 
nakikibaka sa kapitulasyon sa reaksyunaryong gubyerno upang isuko 
ang kanilang makatarungang pakikipaglaban para sa hustisyang 


panlipunan at tunay na pambansang kaunlaran. 


Hindi na bago sa mamamayan ang kabulukan ng sistemang pabuyang 
ginagawa ng reaksyunaryong gubyerno. Bahagi lamang ito ng dati 
nang iskema sa pagpapasukong ginamit na rin ng nagdaang rehimen 
sa pamamagitan ng Comprehensive Local Integration Program 


(CLIP), Balik Baril Program, at iba pa sa ilalim ng Oplan Kapayapaan. 

Sa rehiyon, naging isang paulit-ulit na sarswela ang kampanyang 
saywar at pagpapasuko ng AFP sa nakaraan--tanging mga dati nang 
sumuko, mga sibilyan at mga bayarang elemento ang ipinaparada ng 
2nd ID at Southern Luzon Command sa midya. At sa bawat sumusuko, 
pinaghahati-hatian ng mga opisyales ng AFP, at ng gubyerno ang 
nakalaan pondo para dito. Kathang-isip din lamang ang pantastikong 
pahayag ng mga bayarang tagapagsalita ng AFP at ni Duterte na isang 


NPA ang sumusuko bawat oras sa reaksyunaryong gubyerno. 


Tinutuligsa din ang mas nauna pang baliw na utos ni Duterte sa 
mga sundalo at paramilitar na barilin ang mga kababaihang NPA sa 
kanilang ari upang di na mapakinabangan. Nagkakamali si Duterte 
kung inaakala niyang magagawa ito nang walang anumang paglaban 


mula sa magigiting na mga kababaihang pulang mandirigma. 


Bilang commander-in-chief ng AFP at PNP, itinutulak nito ang kanyang 
kasundaluhan na gumawa ng mga war crimes at paglabag sa mga 
batas ng digmaan at karapatang pantao. Tulad ng gyera kontra droga 
ni Duterte, tiyak na bibiktima ulit ng ilanpung libong mga inosenteng 


mga sibilyan ang gyera ni Duterte laban sa rebolusyonaryong kilusan. 


Hindi dapat mahulog sa patibong ni Duterte ang mamamayan upang 
ipagkanulo ang kanilang rebolusyonaryong pakikibaka. Bagkus, 
dapat nila itong ilantad at labanan. Nananawagan ang NDF-ST sa 
mamamayan na biguin ang anumang mga pakana ng rehimeng US- 
Duterte na wasakin ang rebolusyonaryong kilusan. Kasabay nito, 
hamunin ang rehimeng US-Duterte na gamitin ang pondo at rekurso 
ng reaksyunaryong gubyerno sa paghahatid ng batayang serbisyong 


panlipunan sa mamamayan. 

Hangga't hindi nalulutas ang mga batayang suliranin ng malakolonyal 
at malapyudal na lipunan, patuloy na magagamit ng mga naghaharing- 
uri ang abang kalagayan ng mamamayan upang bulagin sila sa mga 
pansamantalang ginhawang ipinamamarali ng reaksyunaryong 
gubyerno. Kailangang higit silang magbigkis upang ipagpalaban ang 
kanilang mga batayang mga karapatan at karaingan sa pamamagitan 


ng pagsusulong at pagtatagumpay ng digmang bayan [ll 

Anti-Kaliwang pagdinig ni Bato dela Rosa sa 
senado: 

Panunugis at pagsikil sa boses ng oposisyon sa 
rehimeng Duterte 


Agosto 15, 2019 


ariin naming kinokondena ang patuloy, papatindi at 
orkestradong mga pag atake ng mga galamay at alipures 
ng pasistang Duterte sa loob at labas ng reakyunaryong 
Kongreso laban sa mga lehitimong organisasyon at oposisyon na kritikal 
at bumabatikos sa mga anti-mamamayan at anti-demokratikong mga 


patakaran ng administrasyong Duterte. 


Mariin din naming kinokendena ang pagsasampa ng CIDG-PNP ng 
kidnapping at iba pang mga gawa gawang kaso laban sa mga lider 


kabataan at estudyante na kabilang sa mga progresibong organisasyon. 


Ganundin, mariin naming tinutulan ang panukala ni Secretary Afio ng 
DILG sa muling pagbuhay sa matagal nang nakalibing na RA 1700 o 
Anti Subversion Law. Ito ay malupit at mapanupil na panukala na nais 
ibalik ang tipikal na mga taon ng batas militar ni Ferdinand Marcos 
kung saan ginamit niya ang RA 1700 para maramihang ipakulong ang 


kanyang mga kritiko. 


Tinututulan din namin ang planong pag-aamyenda sa Human Security 


Act of 2007 upang magamit nilang batas hindi lamang laban sa mga 

terorista kundi maging sa mga kritiko at lehitimong oposisyon na 


bumabatikos sa kasalukuyang gubyerno. 


Walang ibang nasa likod ng ganitong mga orkestradong pag-atake sa 
mga demokratiko, sibil at pampulitikang karapatan ng mamamamayan 
kundi ang taksil, tiraniko at uhaw sa dugong si Rodrigo Roa Duterte 
na laging naghahangad na makapanatili sa kapangyarihan lagpas sa 


kanyang termino at magpataw ng batas militar sa buong kapuluan. 


General Bato de la Rosa: pasistang galamay at alipures ni Duterte sa 


Senado 


Tulad ng inaasahan, hindi pa man nagtatagal sa pag-upo bilang senador 
ang dating Heneral Bato de la Rosa (matapos diumano'y manalo 
sa halalang balot ng pandaraya at manipulasyon), umarangkada na 
muli ang kanyang tunay na katauhan at karakter bilang isa sa mga 
nangungunang pasistang galamay at alipures ni Duterte sa imbing 
pakana nito na magpatupad nang higit na malulupit at mapaniil na mga 


batas laban sa taumbayan. 


Sa pamamagitan ng pagpapatawag ng mga pagdinig sa Senado, 
ginagamit ni “General Tokhang/Double-Barrel Bato dela Rosa 
ang kanyang pusisyon bilang tagapangulo ng makapangyarihang 
Committee on Public Order and Dangerous Drug para sa witch hunting 
na sa kalaunan ay hahantong sa pagbalangkas ng mga panibagong 
malulupit at mapaniil na mga batas alinsunod sa kagustuhan ng 
rehimeng Duterte na ipagbawal nang lubusan ang pag-iral ng mga 
organisasyon ng mga kabataan at estudyante kabilang ang iba pang mga 
organisasyon ng mamamayan na kritikal sa kanyang administrasyon at 


aktibong nakikisangkot sa takbo ng pulitika sa bansa. 

Sa ngayon, pinupuntirya at pinupuruhan muna ng pag-atake ni 
Gen. “Tokhang/Double-Barrel Bato dela Rosa ang mga lehitimo at 
progresibong organisasyon ng mga kabataan at estudyante na kritikal 
at aktibong lumalaban sa anti-kabataan at anti-mamamayang mga 
patakaran ng rehimeng US-Duterte. Maging ang pagkakaroon ng 
kritikal na pag-iisip at aktibismo ng mga kabataan at estudyante, 
na kinikilala bilang bahagi ng isang malusog na demokrasya at 
ginagarantiyahan ng Saligang Batas ng GRP bilang pundamental 
na karapatan sa pamamahayag at asembliya ay hindi pinalagpas 
sa pagbusisi at pagbatikos ni Gen “Tokhang/Double-Barrel” Bato. 
Itinuturing niya na ang pagkakaroon ng kritikal na pag-iisip at 
aktibismo ng mga kabataan ay dahil sa brainwashing at impluwensya 
ng mga maka-kaliwang grupo at mga Komunista. Ang gusto sigurong 
mangyari ni Gen. Bato de la Rosa sa mga kabataan at estudyante ay 
maging katulad niya na mangmang at bulag na tagasunod ng pasistang 
rehimeng Duterte. Tulad ng ginawa niyang bulag na pagsunod sa 
kampanya kontra sa ilegal na droga ni Duterte nang siya pa ang hepe 
ng pambansang pulisya na kung saan umabot na sa mahigit sa 20,000 


ang napapatay. 


Militarisasyon ng mga paaralan at unibersidad ang nais mangyari ni 


Gen. Bato de la Rosa 


Upang mapigilan ang diumano'y panlalason sa kaisipan at rekrutment 
ng mga maka-kaliwang grupo at komunista sa mga kabataan at 
estudyante, pinalutang ni Gen. Tokhang/Double-Barrel Bato ang 
kagustuhan niyang magkaroon ng permanenteng presensya ng mga 
pulis at sundalo sa mga paaralan at unibersidad sa bansa. Hinihikayat 


niya ang mga pamunuan ng mga pampubliko at pribadong paaralan 

at unibersidad na pahintulutang makapasok ang mga pulis at 
sundalo para mabantayan ang kanilang mga estudyante mula sa 
impluwensya at rekrutment ng mga di umano'y mga makakaliwang 
grupo. Nais din niyang lubusang ipagbawal ng pamunuan ng mga 
kolehiyo at unibersidad ang pagtatayo at pag-iral ng mga progresibong 


organisasyon sa loob ng mga kampus. 


(Ang pagbabawal sa mga pulis at sundalo na makapasok sa paaralan at 
unibersidad nang walang pahintulot ng mga pamunuan ng unibersidad 
at paaralan ay laman ng DND-STUDENT Accord of 1982 sa pagitan 


nina Enrile na nuo'y kalihim ng DND at ni Sonya Sotto.) 


Nananawagan ang NDF-ST sa lahat ng mga kabataan at estudyante 
sa rehiyon na kumilos at makibaka para biguin ang mga orkestradong 
hakbang ng rehimeng Duterte at ng kanyang mga alipures na 
magpataw ng mga mabibigat at mapaniil na mga bagong batas na 
lalong kikitil sa mga natitira pang sibil at demokratikong karapatan 


ng mamamayan. 


Huwag nating pahintulututan na makapanaig ang pasistang rehimeng 
Duterte sa pagbusal sa bibig, pagpiring sa mata at pagtakip sa teynga 
ng mga kabataan at estudyante sa rehiyong Timog Katagalugan at 


bansa. 


Magsagawa tayo ng iba't ibang tipo ng pagkilos na tatatak at 
magsisilbing simbolo ng malakas na protesta at pagtutol sa mapanupil 


na patakaran ng taksill, pasista at tiranikong rehimeng US-Duterte.| 

Retooled Community Support Program (RCSP) : 
Isang inasukalang bala ng pasistang rehimeng 
US-Duterte laban sa mamamayang Pilipino 


Nobyembre 11, 2019 


atamis kung pakinggan subalit marahas at madugo sa 


kaibuturan. 


Ganito maisasalarawan ang katangian ng RCSP na 
binalangkas ng DILG bilang bahagi ng ahensya sa pagtupad sa 
Executive Order 70 na inilabas ni Duterte noong Disyembre 2018. 
Umaalinsunod ang RCSP sa niresiklong whole-of-nation approach 
(WNA) at pagbubuo ng National Task Force (NTF) ng rehimeng US- 
Duterte bilang kakumplementaryo ng Focused Military Operation 
(FMO) para wakasan ang armadong rebolusyon sa bansa na 


pinamumunuan ng Communist Party of the Philippines (CPP). 


Binuo ang RCSP para diumano'y palakasin ang komponenteng sibilyan 
ng kontra-rebolusyonaryong gera ng rehimeng US-Duterte at maging 
kasangkapan sa paghahatid ng serbisyo publiko sa mga liblib na bahagi 
ng bansa. Inaakala ni Duterte na sa pamamagitan ng pagbibigay ng 
malaking papel sa DILG kabilang ang mga lokal na gubyerno sa kontra- 
rebolusyonaryong digma nito, mawawakasan ang rebolusyonaryong 
kilusan na hindi nagawa sa nakaraan sa pamamagitan ng lantay militar 
na paraan. Kunwari'y nagsasagawa ng mga papulong at diyalogo 


sa mga tao sa baryo upang mag-alam sa kalagayan at marinig ang 

kanilang hinaing sa gubyerno. Nagpapakitang-gilas sa pag-iimbwelto 
sa tao na bahagi sila sa pagbubuo ng mga programa at proyekto. 
Gumagamit ng mga mabulaklak na lenggwahe upang makapanlinlang 


at para tabingan ang tunay na intensyon nitong kontra-mamamayan. 


Maramihan ding isinasangkot sa pagpapatupad ng programa ng RCSP 
ang diumano'y mga kabilang sa national government agencies (NGAs), 
non-government organizations (NGOs), people's organizations (POs), 
civic organizations, media, taong simbahan at iba pa para palitawing 


sinusuportahan at iniindorso nila ang RCSP. 


Ang tanging hangad nito ay wasakin ang mga pangunahing base ng 
rebolusyonaryong kilusan sa kanayunan, na sa iba't ibang kalagayan 
at sirkumstansya ay nagtatamasa ng mga benepisyo at pakinabang 
resulta ng kanilang mga tagumpay sa pagsusulong ng rebolusyong 
agraryo at iba pang mga antipyudal na pakikibaka. Nakaayon at 
nakadisenyo ang RCSP sa kabuang balangkas ng JCP-Kapanatagan 
na isang madugong kontra-rebolusyonaryong digma na naglalayong 
tapusin ang armadong tunggalian sa bansa sa pagtatapos ng termino 


ni Duterte sa Hunyo 30, 2022. 


Ipapatupad ang RCSP hindi sa lahat ng barangay sa Pilipinas at 
hindi rin nakabatay sa kalagayang pang-ekonomiya at sosyo-kultural 
ng mga barangay. Ang pagtukoy at pagpili sa mga barangay na 
lulunsaran ng RCSP ay pangunahing nakasandig sa intelligence 
estimate o sa naipong paniktik ng AFP at PNP sa kung aling mga 
barangay sa bansa ang nasa kategorya nila bilang impluwensyado, di 
gaanong impluwensyado at may banta ng rebolusyonaryong kilusan. 


Halimbawa, sa Timog Katagalugan, klinasipika ng AFP at PNP na 11 

barangay ang impluwensyado, 21 ang di gaanong impluwensyado at 
315 ang may banta ng rebolusyonaryong kilusan. May kabuuang bilang 
ito na 347 barangay o katumbas na 6.396 lamang ng 5,469 na barangay 
sa saklaw ng rehiyon (4,019 ang nasa CALABARZON o Region IV-A at 
1,450 ang nasa MIMAROPA o Region IV-B batay sa census ng March 
2019 ) ang balak lunsaran ng RCSP. 


Sa ganitong kategorisasyon at pokus ng paglulunsaran ng RCSP, 
malinaw at walang duda na isa itong marahas na kampanyang 
pulitiko-militar ng AFP at PNP na nagkukunwaring nakapailalim sa 
pamamatnugot ng mga lokal na ehekutibo pero sa saligan ay mga 
palamuti lamang ang ginagampang papel ng mga ito sa pagpapatupad 
ng RCSP. Sa buong proseso ng pagpapatupad ng RCSP ang AFP at 
PNP, sa pamamagitan ng Peace, Law Enforcement 4 Development 
Support (PLEDS) Team nito, ang makapangyarihan, mapagpasya at 
nakakapanaig sa pagpapatupad sa buong proseso at kondukta ng 
RCSP ng DILG. 


Ang PLEDS Team na binubuo ng 9-kataong CSP Team ng AFP, 
dalawang tauhan ng PNP/BFP/BJMP at mga ex-NPA ang armadong 
komponente ng RCSP na lulubog sa mga barangay na target na linisin” 
sa impluwensya ng rebolusyonaryong kilusan. Ito ang maglulunsad 
ng operasyong saywar na walang pinagkaiba sa napatunayang 
bangkarote at mga bigong operasyong sibil-militar (CMO's) ng AFP sa 
nakaraan tulad ng PAMANA, Kapit Bisig Laban sa Kahirapan (KALAHI), 
Comprehensive and Integrated Delivery of Social Services (CIDSS), 


Balik-Loob Program, at 4Ps. 

Ang lubusang pagtalikod ng rehimeng US-Duterte sa usapang 
pangkapayapaan sa National Democratic Front of the Philippines 
(NDFP) ay pagtalunton niya sa landas ng kontra-mamamayang digma 
at pag-abandona sa nilalayon ng usapang pangkapayapaan na kamtin 


ang makatarungan at pangmatagalang kapayapaan. 


Tulad sa mga kontra rebolusyonaryong digma na ipinatupad ng mga 
nakaraang rehimen, tiyak na mauuwi lamang din sa kabiguan ang 
RCSP at ang buong JCP-Kapanatagan ng pasistang rehimeng US- 
Duterte dahil hindi ito nakatuntong at umaayon sa pagresolba sa sanhi 
at dahilan ng nagpapatuloy na armadong paglaban ng sambayanang 
Pilipino para ibagsak ang imperyalismo, burukrata-kapitalismo at 


pyudalismo. 


Huwag magpalinlang. Labanan at biguin ang kontra mamamayan at 
mapalinlang na Retooled Community Support Program ng pasistang 
rehimeng US-Duterte. Ibayong isulong ang demokratikong rebolusyon 


ng bayan at magkamit ng mga tagumpay|lli 

Hinggil sa Senate Bill 1083 o ang Anti-Terrorism 
Act of 2020 


Marso 2, 2020 


ariing kinokondena ng National Democratic Front--Southern 

Tagalog (NDFP-ST) at ng rebolusyonaryong mamamayan ng 

rehiyon ang Senate Bill 1083 (SB 1083) o ang Anti-terrorism 
Act of 2020 na inaprubahan sa ikatlong pagbasa sa Senado. Ang SB 
1083, na pangunahing panukala ng militaristang si Senator Panfilo 
Lacson ay naglalayong amyendahan ang Human Security Act of 2007 
(HSA 2007) o ang RA 9372 para higit na palakasin ang kapasidad ng 
reaksyunaryong estado sa pagsupil sa pinaniniwalaan nitong mga 
kaaway ng estado. Ang SB 1083 ay panibagong desperadong hakbang 
ng pasistang rehimeng US-Duterte at ng kanyang mga masugid na 
kaalyado sa Senado na higit pang lagyan ng pangil ang mapanupil na 
batas ng rehimen upang gamiting sandata sa pagsupil sa anumang uri 
ng paglaban ng mamamayan, ligal man o iligal, hayag o lihim, armado 


at di armado. 


Nagawa nang makontrol ni Duterte ang Senado matapos mailuklok 
ang mga militarista at mga masusugid niyang aso sa pamamagitan 
ng pandaraya at manipulasyon sa resulta ng halalang 2019. Madali na 
nilang magagawa ang kanilang mga imbing pakana na magbalangkas 
ng higit na mapanupil na mga batas na lalong magpapatatag sa 
reaksyunaryong paghahari ng mga malalaking burgesya-komprador, 


panginoong maylupa at mga burukrata-kapitalista laban sa 

mamamayan na tinututulan ang mga anti-demokratikong patakaran 


at polisiya ng pasistang rehimeng US-Duterte. 


Sa pamamagitan ng SB10853, inilalagay ang bansa sa ilalim ng batas 


militar kahit walang pormal na deklarasyon nito. 


Dapat puspusang labanan at hadlangan ng taumbayan na maging 
ganap na batas ang Senate Bill 1083 at katulad na panukalang batas 
na pinag-uusapan sa mababang kapulungan ng Konggreso. Higit itong 
mabangis at mapanlinlang na panukalang batas kaysa mga umiiral na 
mapanupil na batas ng pasistang estado na ang iba ay panahon pa ng 


diktadurang Marcos naisabatas. 


Ang Senate Bill 1083 ay nagpapanggap na nakatutok sa paglaban sa 
“terorismo” subalit ang katotohanan ay batas ito pangunahin para 
gamiting sandata sa pagsupil at pagyurak sa mga karapatang sibil at 


demokratiko ng sambayanang Pilipino. 


Gagamitin ang mabubuong batas upang nyutralisahin at patahimikin 
ang sinumang mga indibidwal, lehitimong mga organisasyon, grupo 
at institusyon, mga kritiko at oposisyon na tutol sa mali, marahas at 
tiwaling pamamalakad ng pasistang rehimeng US-Duterte. Layunin 
ng SB 1083 na gawing lehitimo at maging pangkaraniwan o normal 
na pangyayari ang mga panunupil at paglabag sa mga karapatang 
pantao ng taumbayan dahil ang mismong SB 1083 ang nagbibigay ng 
garantiya at proteksyon sa mga armadong pwersa ng estado mula sa 


asunto ng mga magiging biktima ng karahasan ng estado. 


Inalis ng SB 1083 sa Human Security Act of 2007 (HSA 2007) ang 


proteksyon laban sa pag-abuso tulad ng probisyon na magbabayad 

ang estado ng P 500,000 kada araw na pagkakakulong sa sinumang 
taong nagkamaling kasuhan at ipakulong ng estado dahil sa paglabag 
sa HSA 2007. Dahil inalis na ang naturang panunugatan, lalo lamang 
magbibigay ng laya at impyunidad sa mga armadong pwersa ng estado 
na lansakang labagin sa papalawak na saklaw ang mga karapatang 


pantao ng taumbayan. 


Sa SB 1083, binibigyan ng kapangyarihan ang mga ahente ng 
reaksyunaryong estado na ilagay sa masusing surbelayns ang mga 
indibidwal at organisasyon na pinaghihinalaan nilang mga “terorista” 
o may balak gumawa ng terorismo. Inoobliga ang mga kumpanya ng 
telepono na ilabas ang mga impormasyon hinggil sa naging palitan ng 
tawag at mensahe ng kanilang mga pinaghihinalaang mga terorista. 
Gayundin ang kapangyarihang binbinin ang kanilang mga ari-arian at 
yaman, magpatupad ng warantless arrest, at pansamantalang idetine 
ng 14 na araw (mula sa dating 3 araw) ang mga suspek kahit wala pang 


kasong naisasampa sa kanila sa hukuman. 


Samakatuwid, pinapahintulutan ng SB 1083 ang mga naturang aksyon 
ng estado kahit hindi dumaan sa tamang proseso ang akusado na 
ipagtanggol ang sarili sa mga ibinibintang sa kanya at mabigyan ng 


karapatan para magkaroon ng sariling abugado. 


Pinalabo at pinalawak din ng SB 1083 ang saklaw ng kahulugan ng 
“terorismo”. Lahat ng mga aktibidad na gumagambala, nag-aantala 
at nagdudulot diumano ng masamang epekto sa normal na takbo ng 


buhay ng lipunan ay kinukunsiderang akto ng “terorismo” ng SB 1083. 

Dahil dito, ang mga kilos protesta, rali, demonstrasyon at iba pang 
sama-samang pagkilos ng taumbayan para ipahayag ang kanilang mga 
hinaing at kahilingan sa gubyerno ay maaaring ikunsidera bilang mga 
akto ng terorismo. Anumang sama-samang pagkilos na magdudulot ng 
pagsikip ng trapiko, makakagambala ng katahimikan, makakaantala 
sa daloy ng negosyo at komersyo, makakasira ng pag-aari ng estado, 
makakasakit ng ibang tao ay maaring ituring bilang mga gawa ng mga 
terorista at maaaring makulong ng habambuhay na pagkakabilanggo 


ang mga makakasuhan. 


Sa partikular, ang mga welga at iba pang sama-samang pagkilos ng 
mga manggagawa laban sa kontraktwalisasyon at para sa regular na 
trabaho, nakabubuhay na sahod at mahusay na kundisyon sa paggawa 
ay pwedeng agarang ituring ng estado bilang pananabotahe sa 


ekonomiya at saklaw ng anti-terorismong batas sa ilalim ng SB 1083. 


Ang lahat ng mga nakakagambala o nakakaantalang mga aktibidad 
(disruptive activities) tulad ng walk-outs at boykot ng mga estudyante 
laban sa pagtataas ng mga matrikula at iba pang bayarin sa mga 
paaralan at unibersidad ay maaring ituring ng estado na gawain ng mga 
terorista. Ang mga pagkilos ng mga guro, nurses at iba pang kawani 
ng gubyerno para sa mataas na sahod ay mahigpit na ipagbabawal at 
maaaring makasuhan ang kanilang mga lider at kasapi na nag-iinstiga 
ng paglaban sa gubyerno at kung gayon saklaw ng anti-terorismong 


batas. 


Isinasara na lahat ni Duterte ang pintuan para sa malayang 


pamamahayag, asembliya, pag-oorganisa at. pagkilos--mga 

pundamental na karapatan ng mamamayan sa ilalim ng saligang 
batas ng Republika ng Pilipinas sa pag-aakalang mapapatahimik at 
mapipigilan nito ang naghuhulagpos na galit ng taumbayan laban sa 
kanyang pasistang paghahari. Lalo lamang ginagatungan ni Duterte 
ang dati nang naglalagablab na paglaban ng mamamayan sa kanyang 


kalupitan at mga katiwalian sa pamamalakad sa gubyerno. 


Ipinagkakait at pinakikitid na ni Duterte ang opsyon ng taumbayan 
para sa ligal at hayag na anyo ng mga pagkilos para magparating 
ng mga hinaing sa reaksyunaryong gubyerno. Kaalinsabay, lalong 
itinutulak ni Duterte ang taumbayan na tahakin ang tamang landas 


ng armadong pakikibaka sa paglaban sa kanyang pasistang rehimen. 


Nagkakamali din ang pasistang rehimeng US-Duterte, sampu 
ng kanyang mga alipures sa senado at mababang konggreso, na 
mahahadlangan ng panukalang “anti-teroristang” batas ang pagsulong 
at paglakas ng rebolusyonaryong kilusan at ng rebolusyonaryong 
paglaban ng mamamayan sa rehimeng Duterte. Ang labis na kahirapan 
at pambubusabos sa sambayanang Pilipino ng imperyalismo, 
pyudalismo at burukrata-kapitalismo at ang pagiging korap, traydor, 
diktador, pasista at mamamatay taong si Duterte, ang pangunahing 
magtutulak at hihikayat sa malawak na masa ng sambayanan na itaas 
ang antas ng kanilang paglaban at lumahok sa armadong pakikibaka 
para ibagsak ang malakolonyal at malapyudal na kalagayan ng bansa 


at kamtin ang pambansang kalayaan at demokrasya. 

Agarang tulong sa nagugutom na mamamayan ang 
kailangan at hindi ang pagbabanta ng pagpatay 


Abril 1, 2020 


ariing kinokondena ng National Democratic Front-Southern 

Tagalog (NDF-ST) ang garapalan at matinding pagbabanta 

ni Duterte na kanyang ipapabaril sa pulisya at militar ang 
sinuman na mag-iinstiga ng pagkilos na hahantong sa “kaguluhan” 
at “maglalagay sa panganib” sa mga kapulisan at kasundaluhan. Ito 
ang agarang naging tugon ni Duterte sa nangyaring insidente kung 
saan hinuli at ikinulong ng mga pulis ng Quezon City ang 20 residente 
ng Sityo San Roque, Barangay Bagong Pag-asa, Quezon City na 
nagsagawa ng rali sa EDSA nuong Abril 1, 2020. 


Kung tutuusin makatarungan at lehitimo ang ginawang pagkilos 
ng ilang residente ng Sityo San Roque at hindi kailangan na sila'y 
hulihin at kasuhan. Ang tanging hangad lamang nila ay maiparating sa 
kinauukulan ang kanilang karaingan sa pagkain na hindi nakararating 
sa kanila simula nang ipatupad ang lockdown tatlong linggo na ang 
nakararaan. Ginawa nila ang pagtungo at pagtitipon sa EDSA para 
kalampagin ang gubyerno nang sa gayon ay mabilis na makarating 
sa kanila ang tulong na pagkain. Labis ang kanilang dinaranas na 
matinding kagutuman laluna ng mga bata at matatandang miyembro 


ng kanilang pamilya. 


Subalit, imbes na alamin ni Duterte ang sitwasyon sa ibaba, 
kastiguhin at utusan ang mga ahensya ng gubyerno na bilis-bilisan 

ang paghahatid ng tulong sa mga nagugutom nating kababayan 
epekto ng lockdown, masasakit na salita at matinding pagbabanta pa 
ang ipinukol ni Duterte sa mga kapos-palad nating mga kababayan. 
Palibhasa'y hindi nakaramdam si Duterte sa tanang buhay niya na 
kumalam ang sikmura, magutom at makitang nag-iiyakan ang mga 
anak dahil sa gutom, walang maramdamang anumang bahid ng 
pag-aalala at kakagyatan ang panig ni Duterte. Garapalan pa niyang 
pinagsabihan ang taumbayan na mag-antay at magtiis-tiis muna sa 


gutom at wala namang namamatay sa gutom. 


Minsan pang pinatunayan kung gaano kapusakal at kawalang puso 
ng gubyernong Duterte sa harap ng mga hinaing ng taumbayan 
para sa agarang tulong ng gubyerno sa pang-araw araw nilang 
pangangailangan lalo na sa pagkain. Dahil sa pagpapatupad ng 
kamay-na-bakal na lockdown, obligasyon ng gubyernong hatiran ng 
mga batayang pangangailangan ang taumbayan sa pagkain, sapat na 
proteksyon laban sa Covid-19 at iba pang serbisyong medikal. Dapat 
kondenahin ng sambayanang Pilipino ang wala sa lugar na pagbabanta 
ni Duterte na ipababaril niya sa pulis at militar ang sinumang kikilos 
kahit ito man ay lehitimo at makatarungan. Sa panahon ng malawakang 
kagutuman, mangyayari at mangyayari ang ispontanyong pagkilos ng 
mamamayan para humanap ng makakain. Makikipagsapalaran ito at 
kakapit kahit sa patalim para lamang mapakain ang nagugutom nilang 
pamilya. Sa pinakadulo, hindi malayong humantong ito sa mga food 


riots at malawakang nakawan (looting). 


Sa ganito wala sa lugar ang pagbibigay babala ni Duterte sa mga 
“makakaliwang grupo” na huwag samantalahin ang sitwasyon at mag- 


instiga ng “kaguluhan”. Dapat malaman ni Duterte na anumang oras, 

may mga “kaliwa” man o wala, may mga progresibong organisasyon 
at kritiko man o wala ay magaganap ang ispontanyong pagkilos ng 
mamamayan para humanap ng pagkukunan nila ng makakain. Hindi 
nila kasalanan ang magutom at humanap ng paraan para maibsan 
ang kagutumang ito. Ang gubyerno ang higit na nasa pusisyon na 
alisin ang mga kundisyon upang hindi maganap ang mga food riots at 
malawakang nakawan (looting) sa Luzon at sa iba pang lugar ng bansa. 
Ang tanging paraan upang maiwasan itong mangyari ay pangunahan 
ng gubyerno ang pagtugon sa mga pangangailangan ng mga kapos- 
palad at labis nating naghihirap na mga kababayan sa pamamagitan 
ng isang maagap at supisyenteng tulong mula sa gubyerno. Sa 
kawalan nito, ang mga pribadong indibidwal na pilantropo at mga 
NGOs ang pumupuno at bumabalikat sa mga kakulangan at pagiging 


inutil ng gubyerno. 


Hindi palalagpasin ng rebolusyonaryong kilusan sa rehiyong Timog 
Katagalugan ang marahas at madugong pagharap ng gubyernong 
Duterte sa mga lehitimong karaingan ng taumbayan sa gubyerno upang 
kalampagin at kunin ang atensyon nito. Sisingilin at papapanagutin 
ng rebolusyonaryong kilusan sa rehiyon ang gubyernong Duterte sa 
bawat patak ng dugo mula sa masa ng sambayanan dahil sa kanyang 


labis na kalupitan bilang diktador at pasistang pinuno. 


Higit kailanman, ngayon kailangan ang mahigpit na pagkakaisa 
ng sambayanang Pilipino upang patalsikin sa pwesto ang walang 
kakayahan, inutil, korap at pabayang pasistang rehimeng US-Duterte. 
Ang alam lang ng gubyernong ito ay magmura, mambastos ng mga 


kababaihan, pumatay sa walang kalaban-laban, magpayaman sa 

pamamagitan ng pangungurakot sa kaban ng bayan, magpatupad 
ng mga anti-mamamayan at anti-demokratikong mga patakaran at 
polisiya at sumunod at manikluhod sa mga dikta ng imperyalistang US 


at China. 


Sa mahigit ding apat (4) na taon nitong panunungkulan, saksi ang 
sambayanang Pilipino sa kapabayaan at mabagal na pagtugon 
ng gubyernong Duterte sa mga naging biktima ng mga sakuna at 
kalamidad na dumarating sa bansa tulad sa nangyaring pagputok ng 
bulkang Taal nuong Enero 2020. Dapat nang tapusin ang kanyang 
paghahari. Habang siya'y nasa kapangyarihan, mahihirapan ang 
taumbayan na mabuhay, hindi lamang sa pagharap at paglaban sa 
Covid-19 kundi sa kanyang abusadong pamamalakad sa gubyerno na 


pawang kagutuman, kahirapan at pang-aapi ang hatid sa taumbayan. 


Mapanlikhang gumawa tayo ng iba't ibang porma at anyo ng pagkilos, 
kahit nasa panahon ng lockdown upang malakas na maiparating ang 
ating kimkim na galit at mariing kagustuhang patalsikin sa pwesto si 


Duterte. 


Tama na! Sobra na! Sambayanang Pilipino Magkaisa! Patalsikin ang 


pasistang rehimeng US-Duterte! 

Ilantad at labanan ang lantad na paghaharing 
militar sa bansa! Ibagsak ang pasistang rehimeng 
US-Duterte! 


Abril 24, 2020 


a recorded na pahayag ng Abril 24, 2020, muling nagbanta si 
Duterte na ipapataw ang batas militar para sapilitang ipatupad 
ang enhanced community quarantine o lockdown kaugnay 


diumano sa pagsugpo sa Covid-19. 


Ang totoo, hindi pagsugpo sa Covid-19 ang nasa likod ng kanyang 
pagbabanta kundi udyok ito ng labis na pagkasindak na pigilan ang 
namumuong galit at disgusto ng mamamayan na maaaring sumiklab 
anumang oras bunga ng kanyang inutil na pagtugon sa krisis ng 


Covid-19. 


Kanyang inatasan ang AFP at PNP na gumawa ng mga pagbabago 
sa kanilang estratehiya para maging mabisa ang kanilang kampanya 
ng pagdurog sa CPP-NPA-NDFP. Tinatakot pa niya ang sambayanang 
Pilipino sa pagsasabing walang bubuhayin sa NPA kahit pa ito ay 


sumuko at magtaas ng kamay. 


Nais ni Duterte na likhain ang klima ng takot at teror sa kaisipan ng 
tao para sila'y payukurin at pasunurin sa kanyang lantarang pasistang 
paghahari sukdulang bigyan ng walang-hanggang kapangyarihan 


ang AFP at PNP na lapastanganin ang umiiral na internasyunal na 

makataong batas (IHL) at ng Comprehensive Agreement on the Respect 
of Human Rights and International Humanitarian Law (CARHRIHL) na 
pinagkasunduan ng NDFP at GRP. Kanyang tinutugis ang mga kritiko 
at progresibong grupo na kinakaratulahang mga “legal front” ng CPP- 
NPA-NDFP. 


Nakahanda ang National Democratic Front-Southern Tagalog at 
mamamayan ng rehiyon sa bagong pagbabanta ng pasistang diktador 
na si Rodrigo Roa Duterte na ipapataw ang batas militar at dudurugin 
ang rebolusyonaryong kilusan sa panahon ng kanyang termino. Buong 
giting na haharapin, lalabanan at bibiguin ng rebolusyonaryong 
kilusan at mamamayan ng rehiyon ang lantay na pasistang panunupil 
sa mga demokratikong karapatan ng mamamayan sa ilalim ng batas 
militar at sa marahas at madugong kampanyang militar ng pasistang 
rehimeng US-Duterte nang hindi binibitawan ang pangunahing 
tungkulin at prayoridad nito sa kasalukuyan-ang paglaban at 


pagsugpo sa Covid-19. 


Makakaasa ang taumbayan na nakatuon ang pansin ng 
rebolusyonaryong kilusan sa rehiyon sa pagpapakilos sa mamamayan 
upang labanan at sugpuin ang Covid-19. Patuloy na bibigyan nito ng 
mataas na prayoridad ang mga gawaing tumutugon sa kapakanan ng 


kalusugan, kaligtasan at kagalingan ng lahat upang iligtas ang bayan. 


Sa lahat ng sandali, laging handa at karapatan ng rebolusyonaryong 
kilusan na ipagtanggol ang sarili at kapakanan ng mga mamamayan, 
lalo na sa mga rebolusyonaryong base nito mula sa mga patraydor na 


pag-atake ng pasistang tropa ng AFP at PNP. 

Kinukundisyon na ni Duterte ang isipan ng sambayanang Pilipino sa 
pagpapataw ng lantad na teror ng Batas Militar sa bansa o sa ilang 


bahagi ng bansa tulad ng ginawa niya sa Mindanao 


Hindi pa nasapatan si Duterte na isisi sa “katigasan ng ulo” at pagiging 
pasaway ng taumbayan sa mabilis na pagkalat ng sakit na Covid-19. 
Isinisi din ni Duterte sa mga manggagawang pangkalusugan ang 
kasalanan kung bakit marami sa kanila ang nagkaroon ng sakit na 
Covid-19. Pinalalabas nina Duterte at Duque na nakuha ng mga 
manggagawang pangkalusugan ang Covid-19 sa pamilya at komunidad 


na kanilang inuuwian. 


Sa pagpasa ng sisi sa iba, nais pagtakpan ni Duterte ang malaking 
pagkukulang, kapabayaan at kabiguan ng gubyerno na protektahan 
ang mga manggagawang pangkalusugan bilang mga nasa unahan 
sa paglaban sa Covid-19. Buong akala ng gubyernong Duterte na 
magogoyo niya ang taumbayan sa pagsisi sa iba. Batid ng taumbayan 
ang mga kahirapan at sakripisyong pinagdadaanan ng mga 
manggagawang pangkalusugan sa pagsugpo sa pagkalat ng Covid-19. 
Batid din ng taumbayan na inutil ang gubyernong Duterte sa pagtugon 
sa mga pangangailangan ng mga manggagawang pangkalusugan tulad 
ng sapat na bilang at de-kalidad na personal protective equipment 
(PPE), serbisyo sa transportasyon, libreng pabahay na malapit sa 
kanilang pinagtatrabahuhan, nararapat na pahinga at masustansyang 


pagkain para mapalakas ang kanilang pangangatawan at resistensya. 


Kabilang ang Pilipinas sa mga awtoritaryan na rehimen sa daigdig na 


ibinabala ni UN Secretary General Antonio Gutteres na ginagamit ang 

krisis sa pandemikong Covid-19 upang isulong ang kanilang pasistang 


adyenda. 


Kailangang maging mapagmatyag at kritikal ang taumbayan sa 
ginagawa ngayong mulat at orkestradong kampanya sa propaganda 
ng mga makinaryang pambalitaan ng gubyerno, kasabwat ang ilang 
mga bayaran sa “mainstream media” para linlangin ang tao sa tunay 
na miserableng kalagayan ng bansa sa paglaban sa Covid-19. Nais 
nilang pabanguhin si Duterte sa mata ng publiko at ilagay siya sa 
tugatog ng pedestal bilang mahusay na pinuno, henyo at may malalim 
na malasakit sa bayan upang lumikha ng “ilusyon at artispisyal” na 


suporta mula sa taumbayan. 


Pinatatampok nila sa kasalukuyan ang malaking tagumpay ng mala- 
batas militar sa pinatutupad na Luzon lockdown bilang mabisang 
paraan sa pagsansala sa pagkalat ng Covid-19 habang ikinukubli at 
minamaliit ang malawakang paglabag sa karapatang pantao, mga 
pagdakip, mga pananakit at pagpatay sa mga di umano'y lumalabag 


sa Luzon lockdown. 


Nilalayon ng opensiba sa propaganda ng mga bayarang makinarya 
ng rehimen ang ilayo at iiwas si Duterte at ang kanyang gubyerno 
sa anumang malaking pananagutan, kasalanan at krimen dahil sa 
kapalpakan nito, sa simula pa lamang, sa pagharap at paglaban sa 
Covid-19. Kung mayroon mang pagkukulang ang gubyerno, hindi 
kasalanan ni Duterte at ng mga pambansang ahensya kundi kasalanan 
ito ng mga pinunong lokal ng gubyerno, ng mga manggagawang 
pangkalusugan, ng mga kritiko at “maka-kaliwang” grupo at ng 


di umano'y mga “matitigas na ulo” at “pasaway” na taumbayan. 

Kinukundisyon nila ang isipan ng taumbayan sa idudulot na “kabutihan” 


ng batas militar sakali mang ipataw ito ng rehimeng Duterte. 


Lalong nalantad ang tunay at matagal nang intensyon ni Duterte na 
makapanatili sa kapangyarihan nang lampas sa kanyang termino. 
Ginagamit ngayon ni Duterte na sangkalan ang di-umanong mga 
“pag-atake ng NPA” sa AFP at PNP para ilusot ang matagal na niyang 
obsesyon na magpataw ng Batas Militar sa bansa para magawa niyang 
lahat nang walang sagabal at makapaghari nang lampas sa kanyang 
termino. Sa katunayan, sinasamantala ng diktador ang paglaban 
sa Covid-19 bilang tabing para sa kanyang ambisyong durugin ang 
rebolusyonaryong kilusan bago ang pagtatapos ng kanyang termino 


sa Hunyo 30, 2022. 


Malaking kasinungalingan para sabihin ni Duterte na ang walang 
humpay na focused military operation ng AFP at PNP ay para sa 
paglaban sa Covid-19. Nakapokus ang mga operasyon ng AFP at PNP 
sa mga liblib na lugar at kabundukan na ang tanging layunin ay tugisin 
ang NPA at ligaligin ang rebolusyonaryong mamamayan. Kung sa 
paglaban sa Covid-19 ang kanilang layunin ay dapat naruon sila sa 
mga poblasyon at sentro ng populasyon at wala sa kabundukan at 
mga liblib na lugar. Patuloy na nililinlang ni Duterte ang taumbayan na 
nilalabag ng NPA ang kanyang sariling tigil putukan dahil sa diumano'y 
mga pag-atake nito sa AFP at PNP. Subalit ang katotohanan, ang mga 
pinsala na tinamo ng AFP at PNP ay resulta ng aktibong pagtatanggol 
ng NPA sa sarili mula sa mga patraydor na pag-atake ng AFP at PNP 
habang may tigil-putukan. 

Gumagawa ngayon ng ingay si Duterte para siraan sa publiko ang mga 
indibidwal, personahe, mga nasa oposisyon, kritiko at progresibong 
grupo na pumupuna sa mga kapalpakan ng kanyang gubyerno lalo na 
ang mabagal at kakarampot na tulong na ipinagkakaloob nito sa mga 
lubhang naapektuhan ng lockdown sa Luzon at sa iba pang lugar sa 
bansa. Pinaparatangan niya ang mga ito bilang sagabal sa kanyang 
paglaban sa Covid-19. Pati ang kanilang inaprubahang National ID 
System na nabalam ang pag-implementa dahil sa kakulangan ng 


pondo ay sa mga progresibong grupo niya ibinibintang. 


Ang pagbubunton ng sisi ni Duterte sa lahat ng mga bumabatikos sa 
kanyang pamamahala, kabilang ang rebolusyonaryong kilusan, bilang 
mga “nanggugulo”, sagabal at wala namang naibibigay na solusyon 
ay bahagi ng kanyang pagkukundisyon sa kaisipan ng publiko para sa 


kanyang imbing pakana na magpataw ng batas militar. 


Higit kailangan ngayon ang mahigpit na pagkakaisa ng sambayanang 
Pilipino para tutulan at labanan ang binabalak ni Duterte na lantarang 
pagpapatupad ng batas militar sa bansa. Hindi batas militar 
ang solusyon sa patuloy na lumalaking bilang ng namamatay at 
nagkakaroon ng sakit sa Covid-19. Magdudulot lalo ito ng malawakang 
paglabag sa karapatang pantao, sa pagtindi ng panunupil sa mga 
kalayaang demokratiko at karapatang pampulitika ng mamamayang 
Pilipino at ibayong magpapalala ng kahirapan at kagutuman sa bansa. 
Gawin natin ang lahat ng ating makakaya, sa pamamagitan ng iba't 
ibang paraan na angkop sa kasalukuyang sitwasyon para iparating 
ang malakas na panawagan ng sambayanang Pilipino na tutulan at 
labanan ang batas militar at ibagsak ang pasistang rehimeng US- 
Duterte Il 

Hinggil sa napipintong maging ganap na batas 
ang Anti-Terrorism Act of 2020 


Hunyo 10, 2020 


ng National Democratic Front-Southern Tagalog (NDF-ST) 
ay mahigpit na kaisa ng sambayanang Pilipino sa mariing 
pagtutol at paglaban upang ibasura ang Anti-Terrorism Act 
of 2020 (ATA 2020) na ngayon ay naghihintay na lamang ng pirma ng 
pasista at kriminal na si Duterte para maging isang ganap na batas 
matapos pirmahan ito at isumite sa Malacafiang ng kapwa mga 
pasistang lider ng Kongreso at Senado na sina Alan Peter Cayetano at 


Vicente “Tito” Sotto. 


Kapag ganap na naisabatas, ilalagay ng batas na ito ang Pilipinas sa 
permanenteng kundisyon ng paghaharing militar nang di na kailangan 


ng pormal na deklarasyon ng batas militar. 


Nananawagan ang NDF-ST, lalo na sa mga mamamayan ng rehiyong 
Timog Katagalugan, na patuloy at huwag maglubay sa paglaban na 
maging ganap na batas ang isang higit na mapanupil, kakila-kilabot 
at marahas na Anti-Terrorism Act of 2020. Gumawa tayo ng iba't ibang 
paraan na angkop at pinapahintulot ng sitwasyon para i-rehistro ang 
ating mariing pagtutol sa batas. Nasa poder na ng Malacafiang ang 
panukalang batas kaya dapat lang kay Duterte nakatutok ang ating 
laban para hamunin siyang i-veto ang panukalang Anti-Terrorism Act 


of 2020 bagama't sineperkahan niya itong “urgent bill” na ang nais 

pakahulugan ay kanya itong iniendorsong panukalang batas. Huwag 
nating pahintulutan si Duterte na lalong salaulain at labagin ang ating 
mga batayang karapatan at makapaghari siya ng mas masahol pa sa 
ipinataw na batas militar sa bansa ng dating diktador na si Ferdinand 


E. Marcos. 


Sa pagsusumite ng panukalang batas sa opisina ng Presidente ng 
Pilipinas, tahasang isinantabi nina Cayetano at Sotto ang malakas 
at malawakang pagtutol ng taumbayan laban sa Anti-Terrorism Act 
of 2020 upang tuparin ang matagal nang hangarin ni Duterte na 
mabigyan ng ligal na bihis ang kanyang kamay na bakal na paghahari 
sa bansa kahit walang pormal na deklarasyon ng batas militar. 
Binalewala din ni Cayetano ang pagbawi ng mga bumotong “yes” 
tungong “no” at “abstention” sa panukalang batas ng marami-raming 
bilang ng mga kongresista resulta ng tinamo nilang batikos at presyur 


mula sa kani-kanilang mga nasasakupan. 


Ang hakbang na ito nina Cayetano at Sotto ay patunay na isang rubber 
stamp at sunod-sunuran ang dalawang kapulungan ng Kongreso 
sa kapritso ng Malacafiang. Inilantad din nila ang Kongreso bilang 
kasabwat at instrumento ng pasismo at terorismo ng burukratiko- 
militar na estado ng malalaking burgesya kumprador, panginoong 


maylupa at burukrata kapitalista. 


Makatuwiran at may batayan ang mga kaliwa't kanang pagtutol ng 
sambayanang Pilipino sa Anti-Terrorism Act of 2020 dahil sa mga anti- 
mamamayan at anti-demokratikong mga probisyon nito na magdudulot 


ng malawakang paglabag sa karapatang pantao at yuyurak sa mga 

pundamental na karapatan ng mamamayang Pilipino na nakatadhana 


sa burges na Saligang Batas ng Pilipinas ng 1987. 


Ang ATA 2020 ay magsisilbing panibagong dagdag na sandata na 
magagamit ng pasistang rehimeng Duterte para takutin, supilin 
at pigilan ang anumang mga pagtutol ng sambayanang Pilipino sa 
mga katiwalian at kainutilan ng kanyang administrasyon lalo na sa 


palyadong pagharap at pagsugpo sa pandemic na Covid-19. 


Sa Anti-Terrorism Act of 2020, inangkin at kinamkam na ng ehukatibo 
ang kapangyarihang hudisyal sa pagtitiyak ng probable cause 
hanggang sa paglalabas ng warrant of arrest (WOA) laban sa mga 
pinaghihinalaan nilang terorista at maging sa mga nagbabalak pa lang 
na gumawa ng “terorismo” na ekslusibong nakalaan sa Hudikadura 


bilang bahagi ng check and balance sa tatlong sangay ng gubyerno. 


Sa ilalim ng ATA 2020, bubuuin ang Anti-Terrorism Council (ATC) 
na siyang magsisilbing pangunahing tagapagpatupad ng bagong 
batas. Ang ATC ay may kapangyarihang magtakda sa sinumang 
indibidwal, grupo ng mga indibidwal, organisasyon o asosasyon, sa 
loob at labas ng bansa, bilang mga terorista, batay sa makikitang 
probable cause laban sa indibidwal, grupo ng mga indibidawal, 
organisasyon o asosayon na nagsagawa, nagtangkang magsagawa o 
nakipagkutsabahan sa paggawa ng “terorismo”. Ang ATC ay binubuo 
ng mga gabinete ni Duterte kabilang ang prominente at masusugid 
na mga anti-komunista, pasista at mga pusakal na lumalabag sa 
karapatang pantao tulad nina Lorenzana ng DND, Afio ng DILG at 
Esperon na Presidential Security Adviser (kabilang din sa mga bubuo 


ng ATC ang Executive Secretary, bilang Chairman, Kalihim ng DOJ 

bilang Vice Chairman at mga Kalihim ng DOF at DFA bilang mga 
myembro). Maraming beses nang nagpahayag sa publiko ang 3 dating 
mga Heneral sa AFP na mga terorista at prente ng CPP-NPA-NDFP 
ang mga progresibong grupo na aktibong lumalalaban sa mga anti- 
mamamayan at anti-demokratikong mga batas at patakaran sa bansa. 
Hindi malayong mangyari na gamitin nila ang ATC para sa paghahabol 
at pagpapakulong sa mga lider at aktibista mula sa mga progresibong 
grupo, mga organisasyon at indibidwal, iba pang mga kritiko at 
oposisyon na hayagang bumabatikos sa mga katiwalian at kapalpakan 


ng gubyernong Duterte. 


Pinahihintulutan din ng ATA of 2020 ang 14 na araw at dagdag pang 
10 araw na pagpapalawig sa pagbinbin sa isang indibidwal o grupo 
na kanilang dinakip bilang pinaghihinalaang “terorista” o mga 
“terorista” kahit wala pang kasong naisasampa sa Korte. Taliwas ito 
sa tinatadhana ng burges na Saligang Batas ng 1987 na hanggang 36 
oras lamang ang pinapahintulot na palugit sa mga “alagad ng batas” 
para sampahan ng kaso sa Korte ang sinuman na kanilang dinakip. 
Obligadong pakawalan ng mga “alagad ng batas” ang kanilang 
hinuling suspek at mga suspek sakaling lumagpas na sa 36 na oras 


ang pagkakabinbin sa kanila. 


Sa pamamagitan ng ATA 2020, hawak ngayon ng pasistang rehimeng 
US-Duterte ang leeg ng sambayanang Pilipino at anumang oras ay 
maaari niyang pilipitin ang leeg ng sinumang susuway sa kanyang mga 
kagustuhan at magpapatuloy sa pagtutol at pagtuligsa sa kanyang 
paghahari. Gustong mangyari ni Duterte na magsawalang kibo at 
maging sunod-sunuran na lamang ang taumbayan sa kanyang otoridad 


at tiranikong paraan ng paghahari kahit sa gitna ng malaganap na 

kagutuman at kawalan ng hustisya na nararanasan ng sambayanang 


Pilipino. 


Kasama ni Rodrigo Roa Duterte, sisingilin at pananagutin ng 
taumbayan at ng rebolusyonaryong kilusan, sa akmang panahon, 
sina Alan Peter Cayetano, Vicente Tito Sotto at maging ang mga 
mambabatas na nag-endorso at pumirma sa Anti-Terrorism Act of 
2020 (ATA 2020). Sisingilin at pananagutin sila sa bawat paglabag sa 
karapatang pantao at dugong papatak mula sa mga magiging biktima 
ng kanilang ginawang mapanupil at marahas na batas. Maraming 
paraan na magagamit at mapagpipilian ang taumbayan para singilin 
at papanagutin ang mga taong nagdulot sa kanila ng dagdag na 
pagpahihirap at pagpapasakit. Habang hindi pa napipirmahan ni 
Duterte ang ATA 2020, may panahon pa kayo na makinig at pumanig 
sa malawak na kahilingan ng taumbayan at bawiin ang inyong pag- 


endorsyo at pagsang-ayon sa ATA 2020. 


Ngayong darating na paggunita sa huwad na kalayaan sa bansa sa 
Hunyo 12, 2020, dapat na ibuhos at itutok ng bayan ang namumuong 
galit sa pasistang rehimeng US-Duterte. Itambol ang malakas na tinig 
ng pagtutol sa Anti-Terrorism Act of 2020 na higit ang bangis at teror 
na yuyurak sa mga pundamental na karapatan ng mamamayan at 
lalong magbibigay ng impyunidad sa AFP at PNP na makapaghasik ng 


karahasan at terorismo sa sambayanang Pilipino. 


Buong lakas ding ipagsigawan at iparating sa publiko na hangga't 
umiiral ang malakolonyal at malapyudal na sistemang panlipunan sa 
bansa, hindi kailanman mararanasan ng sambayanang Pilipino ang 


tunay na kalayaan at demokrasya sa bansa. Kailangan munang ibagsak 

ng sambayanang Pilipino ang umiiral at naghaharing sistemang 
malakolonyal at malapyudal nang sa gayon matamasa nito ang tunay 


na kalayaan, demokrasya at kasaganaan. 
Magkaisa at Labanan ang Anti-Terrorism Act of 2020! 
Isulong ang Tunay na Kalayaan at Demokrasya! 


Ibagsak ang pasistang rehimeng US-Duterte Ni 

Tutulan at labanan ang pakulong Charter Change 
(Cha-cha) ni Duterte at kanyang mga alipures! 


Enero 8, 2021 


alang ibubungang kabutihan ni katiting na pagbabago sa 

miserableng buhay ng sambayanang Pilipino ang balak ng 

dalawang kapulungan ng Kongreso na amyendahan ang 
1987 Konstitusyon ng Pilipinas sa pamamagitan ng isang constituent 
assembly. Lalo lamang nitong ibabaon ang sambayanang Pilipino sa 
kumunoy ng miserableng kahirapan at walang patumanggang pang- 
aabuso at pang-aapi sa pamamagitan ng mga anti-mamamayan at pro- 
imperyalistang mga patakaran at programa ng pasistang rehimeng 
US-Duterte. Palalawigin nito ang termino ng isang inutil, korap, 
traydor at pusakal na mamamatay taong si Duterte. Dapat mariing 
tutulan at labanan ng sambayanang Pilipino para biguin ang maitim 
na balak ni Duterte na makapanatili sa kapangyarihan nang lampas 


sa kanyang termino. 


Malinaw ang pinapakanang cha-cha ng mga kapanalig ni Duterte. 
Nais ilusot ng rehimeng Duterte ang isang neoliberal at pasistang 
Konstitusyon na magbubukas sa patrimonya ng Pilipinas sa ibayong 
imperyalistang pandarambong at pagpapalawig sa kapangyarihan ng 
rehimeng Duterte alinman sa pamamagitan ng pagluklok sa kanyang 
kasing ganid na anak na si Sara o sinumang binasbasan nya. Gagawin 
ito sa pagmanipula ng boto ng kontroladong Comelec tulad ng ginawa 


noong 2019 midterm election. 

Minamadali ngayon ng mga ganid sa pera at gahaman sa 
kapangyarihan na mga alipures ni Duterte sa mababang kapulungan 
ng Kongreso at Senado ang proseso ng pagbabago sa Saligang Batas 
ng Pilipinas ngayong isa't kalahing taon na lang ang nalalabi sa termino 
nila at ni Duterte. Tusong nililinlang ng mga mambabatas at ni Duterte 
ang taumbayan na ang mga pagbabago na gagawin nila sa saligang 
batas ay sesentro lamang sa mga probisyon sa ekonomiya ng bansa 
na diumano'y mga “sagka” sa mabilis na pagrekober mula sa resesyon 
na dinaranas ng bansa epekto ng pandemyang Covid-19. Subalit, 
batid ng taumbayan na kapag naging matagumpay ang pagnanais 
nilang ipatawag ang dalawang kapulungan ng Kongreso bilang isang 
“constituent assembly”, wala nang makapipigil pa sa kampo ni Duterte 
na super majority na ilagay ang mga gusto nilang baguhin sa saligang 
batas ng Pilipinas para sa kanilang mga pansariling interes, tuparin 
ang kagustuhan ni Duterte at paligayahin ang mga patron nilang 
malalaking panginooong maylupa, burgesya-komprador at dayuhang 
mga kapitalista at imperyalista. 

Wala na ding makapipigil pa sa mga oportunistang mambabatas na 
palawigin ang termino ng lahat ng nakaupong halal na mga opisyal at 
baguhin ang probisyon sa saligang batas na naglilimita sa termino ng 
mga halal na opisyal mula pambansa hanggang barangay. Labis din 
ang pagkabahala at pagkatakot ni Duterte sa posibleng kahahantungan 
ng desisyon ng International Criminal Court (ICC) na pagpapaaresto sa 
kanya para papanagutin siya sa kanyang mga nagawang krimen laban 
sa sangkatauhan (crime against humanity) kapag nawala na siya sa 
kapangyarihan. Bukod rito, mahigpit ang tagubilin ni Duterte sa mga 
alipures niya sa Kongreso na isama sa babaguhin sa Konstitusyon ang 


pagtatanggal ng sistemang party-list para mawalan ng pagkakataon 

ang mga tunay na kumakatawan sa mahihirap at marginalisado na 
magkaroon ng sariling kinatawan at boses sa Kamara sa pamamagitan 
ng sistemang party-list. Gigil na gigil si Duterte na mawala sa eksena 
at mapatahimik ang mga progresibong party-list na kabilang sa 
Makabayan Bloc na konsistenteng nagtataguyod at nagsusulong 
ng mga makabayan at patriotikong adhikain ng masang Pilipino 
sa pamamagitan ng paghahain ng mga pro-mamamayan at anti- 
imperyalistang mga batas sa Kamara. Buong makinarya sa propaganda 
ng estado, lalo na ang NTF-ELCAC, ang ginamit na ni Duterte upang 
siraan, akusahan at karatulahan ang Makabayan Bloc bilang mga 
aktibong kasapi at matataas na opisyal ng CPP-NPA-NDFP kahit 


walang mga ebidensyang pinanghahawakan na makatitindig sa korte. 


Dahil sa wala siyang natamong suporta mula sa taumbayan sa hangarin 
nitong mapatalsik sa Kamara ang Makabayan Bloc, idinadaan ngayon 
ni Duterte sa pag-amyenda sa saligang batas ang pag-alis sa Party- 


List System Act of 1995 o RA 7941 


Prayoridad at itinutulak din ng mga opurtunistang mga mambabatas na 
pagbabago sa Saligang Batas ng Pilipinas ang pagpapahintulot sa mga 
dayuhan ng karapatang magmay-ari ng isandaang porsyento (10096) 
ng mga lupain sa bansa, mga pampublikong utilidad, institusyong 
pang edukasyon, mass media companies at iba pang negosyo. 
Isinasaad sa Konstitusyon na hanggang sa kwarenta porsyento (4096) 
lamang ng mga lupain, assets at negosyo at iba pang propriedad sa 
bansa ang pwedeng ariin ng mga dayuhan. Malinaw na ibinebenta ni 
Duterte at ng kanyang mga alipures ang pambansang soberanya at 
todong ibinubukas mga likas na yaman ng bansa sa panggagahasa at 


pandarambong ng mga dayuhang kapitalista at imperyalista. 

Dapat mariing tutulan at labanan ng taumbayan ang nilulutong 
chacha sa Kongreso. Pagwawaldas lamang ito ng panahon at pera ng 
bayan na ang magiging bunga ay hindi naman para sa kapakanan ng 
mamamayang Pilipino. Lalo lamang pagsisilbihin ang Saligang Batas 
ng Republika ng Pilipinas sa kapakanan at interes ng mga naghahari't 


nagsasamantalang uri sa bansa at ang amo nilang mga imperyalista. 


Hindi Cha-Cha ang solusyon sa kabiguan ng gubyernong Duterte na 
masawata ang patuloy na pananalasa ng Covid-19 sa bansa. Ginagamit 
lamang ang isyu ng Cha-Cha para ilihis sa isipan ng taumbayan ang 
kainutilan at pagiging bangkarote ng gubyernong Duterte sa paglaban 
sa Covid-19. Sa halip na harapin sa perspektibang pangkalusugan, 
mga hakbanging medikal at syentipiko, mas pinagdiinan ng rehimen 
ang mga mapanupil na militaristang restriksyon sa mamamayang 


Pilipino. 


Walang direktang epekto sa rebolusyonaryong kilusan ang anumang 
pagbabagong gagawin ng gubyernong Duterte sa saligang batas ng 
bansa. May sariling saligang batas na sinusunod ang rebolusyonaryong 
kilusan at maraming bansa sa daigdig ang kumikilala sa katayuan ng 
CPP-NPA-NDFP bilang lehitimong mapagpalayang kilusan at pwersang 
nakikidigma sa Pilipinas para sa pambansang pagpapalaya laban sa 
tiraniko at mapang-aping gubyerno sa bansa at laban sa imperyalismo. 
Gayunman, hindi pahihintulutan ng rebolusyonaryong kilusan na lalong 
apihin at pagsamantalahan ang sambayanang Pilipino ng iilang nasa 
estado poder sa pagtutulak nito ng Cha-Cha na lalong magpapadapa 
sa dati nang hikahos na kalagayan ng sambayanang Pilipino. Higit na 
magiging puspusan, pursigido at determinado ang rebolusyonaryong 


kilusan at mamamayan ng rehiyon na tutulan at labanan ang anumang 

hakbang tungo sa Cha-Cha. Ang bawat pagtatangkang baguhin ang 
konstitusyong umiiral ay mangangahulugan din ng pagperpekto ng 


naghaharing uri sa kanyang paghahari. 


Patuloy na iigting ang mga pakikibaka ng sambayanan laban sa 
patuloy na pagdausdos ng dati nang lupaypay na ekonomiya ng bansa, 
laban sa kawalan ng lupa ng mga magsasaka at manggagawang 
bukid, mababang pasahod at kawalan ng hanapbuhay ng milyong 
manggagawang Pilipino at kawalan ng disenteng tirahan at 
pagkukunan ng hanapbuhay ng milyong bilang ng maralitang 
tagalunsod. Pamumunuan at gagabayan ng rebolusyonaryong kilusan 
ang mga pakikibaka ng masang Pilipino laban sa mabilis na pagsirit 
ng mga pangunahing bilihin at serbisyo at nang unti-unting pagliit ng 


mga batayang serbisyo ng gubyerno sa mamamayan nito. 


Sa kabilang banda, ang malawakang paglahok at pagtataguyod 
ng mamamayang Pilipino sa Demokratikong Rebolusyon ng Bayan 
(DRB) na mayroong sosyalistang perspektiba ang sagot at lulutas 
sa kronikong krisis ng malakolonyal at malapyudal na katangian ng 
lipunang Pilipino. Sa tagumpay ng DRB at sa kagyat na sosyalistang 
rebolusyon at kontruksyon magaganap ang inaasam-asam na radikal 
at rebolusyonaryong pagbabago sa bansa kung saan iiral ang tunay na 


kalayaan at demokrasya at masaganang pamumuhay ng sambayanang 
Pilipino Ju 

Labanan ang panunupil sa kalayaang akademiko 
at iba pang demokratikong karapatan ng 
mamamayang Pilipino! Tutulan ang makaisang 
panig na terminasyon ng 1989 UP-DND Accord! 


Enero 19, 2021 


pinaparating ng National Democratic Front - Southern Tagalog 
(NDF-ST) ang mahigpit nitong pakikiisa sa sambayanang Pilipino, 
lalo na sa buong komunidad ng Unibersidad ng Pilipinas (UP), 
sa pagkondena at pagtutol sa makaisang panig na terminasyon o 
pagpapawalambisa na ginawa ni Secretary Delfin Lorenzana ng 
Department of National Defence (DND) sa umiiral na 1989 UP-DND 


Accord o pinaunlad na bersyon ng Enrile-Sotto Accord ng 1982. 


Sa saligan, makaisang panig na tinapos ng pasistang rehimeng US- 
Duterte ang 2 kasunduang naglalatag ng mga alituntunin at gabay 
kaugnay sa pagkakaroon ng presensya ng mga pulis at sundalo sa loob 
ng mga kampus ng UP. Sa partikular, sa magiging kondukta ng pulis 
at sundalo sa mga gagawin nitong operasyon sa pagsisilbi ng search 
and warrant of arrests sa mga estudyante, guro at propesor, istap, 


empleyado at constituents sa iba't ibang kampus ng UP sa bansa. 


Kung babalikan ang kasaysayan, pinagtibay ang kasunduan ng UP at 
DND para maiwasang maulit ang nangyaring insidente sa pagdukot, 
pagpapahirap at sapilitang pagpapaamin kay Donato Continente, istap 


ng Philippine Collegian ng UP Diliman Campus, na siya ang pumatay 

sa isang sundalong Amerikano. Ang UP-DND Accord ay pinirmahan 
noong June 30, 1989, labing-apat na araw matapos ang pagdukot 
ng mga armadong pwersa ng estado kay Continente sa loob ng UP 


Diliman Campus noong June 16, 1989. 


Nakasaad sa kasunduan na kailangan munang ipagpaalam ng mga pulis 
at sundalo sa administrasyon ng UP ang gagawin nitong operasyon sa 
kampus, kabilang ang pagsisilbi ng search and arrest warrants. Hindi 
maaaring basta na lamang pumasok sa loob ng UP campuses ang 
mga pulis at sundalo liban kung nasa panahon ng emerhensya, kung 
nasa aktwal na pagtugis sa suspek na nakagawa ng krimen at kung 
may hinihiling na tulong ang administrasyon ng UP mula sa mga pulis 
at sundalo. Kailangan din munang paabutan ng pulisya at militar, sa 
pinakamaagang kakayaning panahon, ang administrasyon ng UP kung 
sila'y may aarestuhing estudyante, guro, personnel ng UP at iba pa. 
Dagdag pa, walang sinumang mag-aaral, guro at empleyado ng UP 
ang maaaring isailalim sa custodial investigation ng pulis nang hindi 
muna nito ipinapaalam sa Presidente o Chancellor ng UP at walang 


presensya ng abugado. 


Nakasaad din sa kasunduan na ipinagbabawal sa mga armadong 
pwersa ng estado na manghimasok sa mapayapang kilos protesta na 
isinasagawa sa loob ng alinmang kampus ng UP sa bansa dahil ito'y 


nasa responsibilidad at pananagutan ng mga opisyal ng Unibersidad. 


Dahil makaisang panig na tinatapos ng rehimeng Duterte ang 
kasunduan, lahat ng ipinagbabawal na nakasaad sa 1989 UP-DND 
Accord ay buong laya na nilang magagawa. Ang mga probisyon sa UP- 


DND Accord na nangangalaga at nagbibigay proteksyon sa karapatang 

pantao at wastong proseso sa pagpapatupad ng batas ay maisasantabi 
na. Anumang oras ay malayang magagawa ng mga pasistang tropa ni 
Dutere na pasukin at militarisahin ang mga kampus ng UP at iba pang 
unibersidad at kolehiyo sa bansa. Ang mangyayari pa, ipapailalim 
nito sa tipong batas militar na paghahari ang mga kampus ng UP, iba 
pang State Universities and Colleges (SUCs) at ilang mga pribadong 
unibersidad at kolehiyo sa bansa na pinararatangan ni Duterte na 


diumano'y “hotbed ng recruitment para sa CPP-NPA-NDFP”. 


Ang hindi magawa ni Duterte na pagdurog o pagpapahina man lang 
sa rebolusyonaryong kilusan ay kanyang ibinaling sa panunupil sa 
mga kabataan at estudyante na patuloy ang paglawak at paglakas 
ng kanilang sektoral na kilusan laban sa mga katiwalian, kabulukan 
at palpak na pamamalakad sa gubyerno ng pasistang rehimeng US- 
Duterte. Ibinaling ni Duterte ang kanyang galit sa mga progresibong 
kilusan ng kabataan at estudyante na malakas na nananawagan para 


sa kanyang pagpapatalsik. 


Sa ginawang pagbasura sa UP-DND Accord, tiyak na susupilin 
ng rehimeng Duterte ang kalayaang akademiko, pamamahayag, 
paniniwala, assembliya at iba pang karapatang pantao ng mga mag- 
aaral, guro at empleyado ng UP at iba pang unibersidad at kolehiyo 
sa bansa. Nais ni Duterte na kitlin ang aktibismo ng mga estudyante 
upang halinhan ito ng mangmang, nakabusal ang bibig, panatiko at 
pasistang kilusan ng mga kabataan tulad ng mga kabataang Nazi ni 
Hitler. Nais ni Duterte na ipatupad sa loob ng mga kampus ng UP at 
iba pang unibersidad at kolehiyo ang kanyang tiranikong paghahari sa 
tabing ng marumi at madugong kontra-rebolusyonaryong digma laban 


sa CPP-NPA-NDFP. 

Marapat lamang na magkaisa ang taumbayan para mariing kondenahin 
at labanan ang panibagong hakbang na ito ng pasistang rehimeng US- 
Duterte na ipatupad ang panunupil at pasismo ng estado maging sa 
loob ng mga kampus ng UP na kinukunsiderang balwarte ng kalayaang 
akademiko at karapatang sibil. Ang unilateral na terminasyon ng 1989 
UP-DND Accord ay malinaw na panibagong desperadong hakbang 
ng pasistang rehimeng US-Duterte upang patahimikin ang lahat ng 
kanyang mga kritiko sa hanay ng akademya at iba pang mgainstitusyong 
akademiko. Ito'y isa na namang hakbang sa pananakot, intimidasyon 
at panunupil ng rehimeng Duterte sa mga bumabatikos sa kanyang 
mga katiwalian, kainutilan at kriminal kapabayaan mula sa hanay 
ng akademya. Labis ang pagkatakot ni Duterte sa mga pamantasan, 
akademya at institusyong akademiko na hayagang nagsasalita at 
naninidigan sa pagtatanggol sa karapatang pantao, sa kalayaan sa 
pamamahayag, pananalita, pagtitipon at maging sa paghuhubog ng 
opinyong publiko. Ang pagpuntirya ni Duterte sa UP ay para gipitin at 
alisan ng mahalagang papel na ginagampanan ang UP bilang malakas 
na institusyon na nagtatanggol sa kalayaang akademiko at sa mga 
demokratikong karapatan at kalayaang sibil ng mamamayang Pilipino. 
Nais ni Duterte na patahimikin ang UP communities sa mga pagbatikos 
nito sa kanyang walang pakundangang mga pagpatay at paglabag sa 
karapatang pantao ng mamamayang Pilipino dahil sa kanyang madugo 
ngunit pekeng gyera kontra-droga at sa kontra-rebolusyonaryong 
digma laban sa rebolusyonaryong armadong pwersa ng mamamayang 


Pilipino. 


Tinatamasa ngayon ng UP community ang malawak na suporta mula 


sa taumbayan at mula sa mga nagsipagtapos sa unibersidad, kabilang 

ang ilang mambabatas at dating matataas na opisyal ng gubyerno 
sa pagtutol sa makaisang panig na terminasyon ng UP-DND Accord 
ng pasistang rehimeng US-Duterte. Ipinanawagan nila na i-atras ng 
gubyernong Duterte ang desisyon nitong tapusin ang UP-DND Accord 
of 1989. 


Naniniwala ang NDF-ST na hindi palulupig at aatras ang UP sa paglaban 
at pagtatanggol sa kalayaang akademiko na matagal na nilang 
matagumpay na naigiit sa panahon ng diktadurang Marcos at patuloy 
na tinatamasa hanggang sa kasalukuyan ng unibersidad. Kanilang 
lalabanan at bibiguin sa pangalawang pagkakataon ang pakana ng 
pasistang rehimeng Duterte na supilin ito. Nagkakamali si Duterte na 
kaya nitong paluhurin ang UP community sa kanyang mga tiraniko at 
diktaduryang hakbang. Napatunayan na sa maraming pagkakataon 
na nakibaka at lumahok ang UP Community sa pagpapabagsak sa 
diktadurang Marcos noong 1986 at sa pagpapatalsik sa korap na 
si Joseph Estrada noong Enero 2001. Sa ginawang pagbabasura 
ni Duterte sa UP-DND Accord, lalo lamang siyang nahiwalay sa 
taumbayan at pinabibilis ang mga salik para sa pagpapatalsik sa kanya 


sa kapangyarihan. 


Samantala, laging bukas ang pinto ng rebolusyonaryong kilusan 
sa rehiyon sa pagtanggap sa sinumang kabataan at estudyante, 
mga guro at empleyado at iba pang sektor na ginigipit ng rehimen 
at magpapasyang sumapi sa New Peoples Army at magsulong ng 
Demokratikong Rebolusyon ng Bayan (DRB) na may sosyalistang 
perspektiba. Kailangan lamang na matupad ng sinumang 
boluntaryong sasapi sa NPA ang nilalaman ng Saligang Alituntunin ng 


NPA sa Pagsapi tulad ng minimum na 18 taon gulang, may malusog 


Hinggil sa pasismo ng rehimeng US-Duterte | 147 


na pangangatawan at isip, handang suungin ang mga kahirapan at 
sakripisyo sa pagsusulong ng matagalang digmang bayan at laging 
ipinauuna ang kapakanan at interes ng sambayanang Pilipino kaysa 
sa sarili. Ang tagumpay ng Demokratikong Rebolusyon ng Bayan 
ang maghahatid sa sambayanang Pilipino sa tunay na kalayaan, 
demokrasya at kasaganaan. Sa balangkas ng demokrasyang bayan, 
ibayong yayabong ang pambansa, syentipiko at makamasang sistema 
ng edukasyon na pangunahing isusulong ng mga akademikong 
institusyon sa ilalim ng bagong lipunang itatatag ng sambayanang 
Pilipino.fu 

Panibagong ECQ, panibagong pahirap sa bayan! 


Agosto 6, 2021 


a ikatlong pagkakataon, ipaiilalim ang Metro-Manila, na 
mayroong 14 milyong populasyon, sa enhanced community 
quarantine (ECQ) mula Agosto 6 hanggang Agosto 20, 2021. 
Siguradong susuungin na naman ng taumbayan ang panibagong 
dagdag na pahirap, gutom at paniniil sa kanilang mga demokratikong 
karapatan sa ilalim ng panibagong mahigpit na lockdown na 


ipatutupad ng pasistang rehimeng US-Duterte. 


Daan-daan libong mga manggagawang arawan ang mawawalan ng 
ikabubuhay sa panahong ito ng lockdown. Isanlibo at maksimum 
na apat na libong piso kada pamilya ang ipinapangakong ayuda ng 
gubyernong Duterte. Sa loob ng dalawang linggo, P 285.70 kada araw 
sa bawat pamilya (sa abereyds na limang ang myembro) ang pilit na 
pagkakasyahin para sa pagkain at iba pang gastusin tulad sa bayad 
sa tubig, kuryente at pambili ng panggatong (gaas, gasul, uling at 
kahoy). Dito rin kukuhanin ang pambayad sakaling umuupa ng bahay 


ang pamilya. 


Sabi ng Malacahang ay hindi pa nila alam kung saan kukunin ang 
pondo para sa ayuda ganundin kung mabibigyan ng ayuda ang 
lahat na maapektuhan ng ECQ. Ayon naman sa DILG ay malamang 
na sa susunod pang linggo maipatutupad nila ang pamamahagi 


ng pangakong ayuda ng gubyerno. Kakarampot na nga ang ayuda 

maaantala na naman ang pamamahagi nito.Sadyang malupit at wala 
ni katiting na malasakit ang gubyernong Duterte sa kapakanan ng 
mga mahihirap nating mga kababayan. Nais nitong pagapangin muna 
sa hirap ang taumbayan para mapanatiling namamalimos ng tulong sa 


gubyerno at sa gayon ay mapapasunod sa anumang idikta nito. 


Unang ipinatupad ng rehimeng Duterte ang ECQ noong Marso 2020 
at naulit noong Marso 2021 sa Metro-Manila at ilang mga karatig 
probinsya nito sa Gitnang Luzon at Timog Katagalugan. Ang ECQ ang 
pinakamahigpit na tipo ng militaristang lockdown na ipinatutupad 
ng gubyernong Duterte sa tuwing tumataas ang bilang ng mga 


nagkakasakit sa Covid-19 sa alinmang bahagi ng bansa. 


Kabilang din ang Laguna na isinailalim sa ECQ na magsisimula sa 
Agosto 6 at magtatapos naman sa Agosto 15, 2021. Ang Cavite, Rizal at 
Lucena City ay inilagay sa modified enhanced community quarantine 
(MECQ) habang ang Batangas at Quezon (liban sa Lucena City) ay 
isinailalim naman sa general community quarantine (GCQ) with 


heightened restrictions sa Agosto 6-15, 2021. 


Paliwanag ng gubyerno na kailangang magpatupad muli ng ECQ sa 
Metro-Manila at ilang probinsya sa bansa na napatunayang nagkaroon 
ng delta variant ng Covid-19 para mapigilan ang mabilis na pagsipa ng 
bilang ng mga nagkakasakit dito. Subalit kung tutuusin nakapasok sa 
bansa ang higit na mabagsik at mabilis na makahawang delta variant 
ng Covid-19 dahil na rin sa kabagalan, kawalan ng kahandaan at 
kainutilan ng gubyernong Duterte na magpatupad nang paghihigpit 
at kontrol sa pagpasok ng mga dayuhan na nanggaling sa bansang 


India na pinaniniwalaang pinanggalingan ng delta variant. Naulit na 

naman ang pangyayari noong nakaraang taon na labis na nahuli ang 
gubyernong Duterte sa pagpapatupad ng paghihigpit na makapasok 
sa bansa ang mga dayuhang Tsino at iba pang nanggaling sa bansang 
China, lalo na sa Wuhan Province na pinagmulan ng nakamamatay 
na Covid-19. Isa na namang patunay na lagi na lang naghahabol 
ang gubyerno at hindi kaylanman naging pro-active sa pagharap at 
paglaban sa Covid-19. Kung babalikan, minaliit din ni Duterte ang 
pagpasok sa bansa ng Covid-19 at inihalintulad lang ito sa ordinaryong 


trangkaso na kusang naglalaho. 


Sa ulat ng Department Of Health (DOH) noong Agosto 5, 2021, may 
bagong 116 kaso ng delta variant ang kanilang napag-alaman batay 
sa mga isinagawang genome sequencing. Ang genome sequencing 
ay paraan ng mga dalubhasa sa mga bayrus (virologist) at iba pang 
mga nakakahawang sakit (infectious diseases) para malaman ang uri 


o strain ng isang partikular na bayrus. 


Sa nadagdag na 116 na nagpositibo sa delta variant, 83 dito ay nasa 
Metro Manila at 3 naman ang nadagdag sa Region IV-A (CALABARZON). 
Ayon sa DOH may kabuuang 331 ang nagkakasakit sa delta variant 
ng Covid-19 mula noong mapatunayan itong nakapasok na sa bansa. 
Subalit malaki ang paniniwala ng lahat na hindi talaga ito ang tunay 
na bilang ng mga nagkaroon ng delta variant ng Covid-19. Sa kawalan 
ng pondo, kulang at hindi sapat ang mga pasilidad, laboratoryo at 
tauhan ng DOH para isagawa ang maramihang genome sequencing at 
madertemina ang malapit sa katotohanang bilang ng mga nagkakaroon 
ng delta variant labas pa sa Alpha at Beta variants na nauna nang 
nakapasok sa bansa. Ayon sa Philippine Genome Center, na inatasan 


ng DOH na magsagawa ng genome sequencing, nangangailangan sila 

ng karagdagang 100 milyong pondo para tugunan ang kakulangan nila 
sa tauhan, laboratoryo, genome sequencing kits at iba pang pasilidad. 
Sa kasalukuyan, kinakaya lang nila na makapagsuri ng 750 samples 
kada linggo o katumbas na 3,000 sample kada buwan. Sa ganitong 
kalagayan malayong makapagbigay sila ng makatotohanang larawan 
sa bilang ng mga kababayan nating nagkaroon ng delta variant. Bukod 
dito, wala pa ring ipinapatupad na libre at malawakang pagsusuri 
(mass testing) ang gubyerno para pagbatayan din ng mga isasagawang 


genome sequencing. 


Tulad ng sinasabi ng mga dalubhasa sa medisina at syensya, hindi 
magiging epektibo ang pagharap sa nakamamatay na Covid 19 kung 
patuloy lang na aasa ang gubyerno sa pagpapatupad ng lockdown 
nang walang kaakibat na pagpapatupad ng libre at malawakang 
testing, agresibo at sistematikong contact tracing, pagtatayo ng 
maramihang pasilidad para magsilbing mga isolation centers and 
treatment, sa pagpapalakas ng kapasidad ng mga pampublikong 
ospital sa pamamagitan ng mga karagdagang pasilidad, mga 
kagamitang medikal, karagdagang personnel at mga manggagawang 
pangkalusugan at ang pagpapalakas sa kabuuan ng sistemang 


pangkalusugan sa bansa. 


Kaisa ng NDF-ST ang taumbayan at mga dalubhasa sa syensya at 
medisina sa paniniwala na magiging paulit-ulit na lamang ang siklo 
ng pagdami ng bilang ng mga nagkakasakit ng Covid-19 kapag hindi 
nakabatay sa syensya at medisina ang estratehiya ng gubyernong 
Duterte sa paglaban sa dito. Kailangang patuloy nating kalampagin 
ang gubyernong Duterte na agarang ipatupad ang mga nabanggit 


sa itaas na mga hakbangin sa paglaban sa Covid-19 na nakabase sa 

syensya at medisina at hindi lamang sa pamamagitan ng militaristang 


lockdown. 


Labis-labis din ang pagsalig ni Duterte sa bakuna ngunit wala namang 
kaakibat na hakbangin para matiyak ang sapat at tuloy tuloy na suplay 
nito sa bansa. Lubos na iniasa lamang ni Duterte ang suplay ng bakuna 
sa bansa mula sa mga donasyon ng ibang gubyerno at sa inisyatiba 
ng pribadong sektor at negosyo sa pagbili ng mga bakuna para sa 
kanilang mga empleyado. Sa kabilang banda, patuloy ang mabagal na 
takbo ng bakunahan sa bansa dahil sa samu't saring mga kadahilanan 
tulad ng kawalan ng sistema, kakulangan ng mga pasilidad at 
personnel na magsasagawa ng pagbabakuna. Talamak din ang sistema 
ng palakasan kung saan nabibigyan ng pribilehiyo ang mga malalapit 
sa mga opisyal ng gubyerno habang nagtityaga sa mahahabang pila 
ang ordinaryong mamamayan. Sa kasalukuyan, umaabot pa lamang 
sa 11 milyong Pilipino ang lubusang nabakunahan (2 dosage). Malayo 
pa ito sa target na 70 milyong bakunado sa pagtatapos ng taon para 


marating ng bansa ang tinatawag na herd immunity. 


Kakarampot ang isanlibo hanggang apat na libong ayuda kada pamilya 
na pangako ng gubyerno para sa mga mahihirap nating kababayan na 
higit na maaapektuhan ng militaristang lockdown sa loob ng 14 na 
araw. Marapat lamang na igiit ng taumbayan ang sapat na ayuda mula 
sa gubyerno tutal ay kasalanan mismo ng gubyerno kung bakit labis 
ang kahirapan at kagutuman sa bansa. Katunayan, ang kainutilan 
at kriminal na kapabayaan ng gubyernong Duterte sa paglaban sa 
Covid-19 ang pangunahing dahilan kung bakit umabot na naman 
sa yugto ng pagpapatupad ng panibagong mahigpit na ECQ. Ang 
panibagong ECQ ay panibagong pahirap sa bayan. 

Malaki ang posibilidad na mapapalawig pa ang panahon ng ECQ sa 
Metro Manila at maaari pang madagdagan ng ilang probinsya sa bansa 
lalo na sa erya ng CALABARZON. Sa ganitong kalagayan, nanawagan 
ang NDF-ST sa sambayanang Pilipino, lalo na sa mamamayan 
ng rehiyong Timog Katagalugan na ibayong mag-ingat laban sa 
mabagsik at mas nakakahawang delta variant ng Covid-19. Mahigpit 
nating ipatupad ang mga inilabas na gabay o health protocols ng 
rebolusyonaryong kilusan na binalangkas ng Makabayang Samahang 
Pangkalusugan (MASAPA) at maging ng iba pang mga progresibo 
at grupong medikal sa bansa. lpinapanawagan din namin ang 
kahalagahan ng pagpapabakuna ng mga mamamayan laluna ang 
mga nasa bulnerableng sektor. Ang bakuna ay produkto ng syensya at 
pag-unlad ng medisina na kailangan natin bilang proteksyon laban sa 


nakamamatay na mga sakit tulad ng Covid-19. 


Habang isinasagawa ang kaukulang pag-iingat sa Covid 19, dapat 
patuloy na ipaglaban at igiit ng taumbayan na gawing prayoridad ng 
gubyerno ang pagtugon sa hikahos na kabuhayan ng mamamayang 
Pilipino at paglaban sa Covid-19. Kondenahin si Duterte at ang 
kanyang mga alipures na mga pulitiko sa kawalan ng tunay na 
malasakit sa taumbayan. Nagawa pa ng mga itong unahin ang 
pamumulitika sa kabila ng katotohanang patuloy na dumarami ang 
nagkakaroon ng mabagsik at mas nakahahawang delta variant ng 
Covid sa bansa. Hindi totoong walang pondo ang gubyerno para 
patuloy na suportahan ang malawakang pagbabakuna sa populasyon 
dahil sa katunayan malaking tipak ng pambansang budget ay inilaan 
para sa Office of the President, counter insurgency program ng AFP at 


PNP, ng NTF-ELCAC at sa kanyang mga proyektong imprastraktura sa 

ilalim ng Build Build Build program. Dapat na patuloy na ipaglaban at 
igiit ng mamamayan sa gubyernong Duterte na gawing prayoridad ang 
kalusugan at kagalingan ng mamamayan at dito ilagay ang malaking 
pondo para sa epektibong paglaban sa Covid-19. Patuloy na ipaglaban 
ang agarang pagpapatupad ng libre at malawakang testing, agresibo 
at sistematikong contact tracing, marami at laganap na pasilidad para 
sa isolation, pagpapagamot at pagpapagaling, mabilis at malawakang 
pagbabakuna at higit sa lahat ang pagpapalakas sa sistemang 


pangkalusugan sa bansa. 

Tutulan ang panukalang “no vax, no ayuda"! 
Ipaglaban ang karapatan sa subsidyo at serbisyong 
medikal! 


Nobyembre 20, 2021 


agpapatuloy ang kapabayaan ng rehimeng Duterte sa 
mamamayan ngayong pandemya. Kamakailan, walang pusong 
ipinanukala ng Department of Interior and Local Government 
(DILG) ang patakarang “no vax, no ayuda" sa mga benepisyaryo ng 
Pantawid Pamilyang Pilipino Program (4Ps). Imbes na makatulong 
at manghikayat, lalo lamang nitong puputulin ang pagbibigay ng 
serbisyo sa mamamayan. Nararapat na igiit ng sambayanang Pilipino 
ang kanilang karapatan sa ayuda at serbisyong pangkalusugan sa 


gitna ng pananalasa ng COVID-19 sa bansa. 


Walang batayan para ipagkait ang ayuda na dati nang nakalaan para 
sa kanila lalo't maraming Pilipino ang hindi pa bakunado laban sa 
bayrus. Kung tutuusin, kapos ang suplay ng bakuna sa bansa, mabagal 
ang roll-out at pinakamasahol ay nasisira pa ang mga ito sa imbakan. 
Ang patakarang “no vax, no ayuda” ay bahagi ng kamay-na-bakal na 
tugon ng rehimen sa mamamayan para pagtakpan ang kapalpakan 
nito sa pagharap sa pandemya. Tulad ng pagdami ng bilang ng mga 
naman ngayon ng rehimeng Duterte ang ayuda para pilitin ang 


mamamayan na magpabakuna. 

Sa halip na hikayatin ang mamamayan na magpabakuna, pagkakaitan 
pa sila ng gubyerno ng nararapat na ayudang tamasahin sa panahon 
ng pandemya. Maraming mahirap na pamilyang Pilipino ang nakaasa 
ngayon sa 4Ps, kahit na nga sa halos isang dekadang pag-iral ng 
programang ito ay walang pagbabago sa kanilang kabuhayan. 
Iniresulta ng mga palyadong tugon ni Duterte ang maramihang 
pagkakasakit, pagtaas ng bilang ng mga nawalan ng hanapbuhay, 
mababang pagkatuto ng mga mag-aaral at iba pa. Higit pang tumaas 
ang presyo ng mga pangunahing bilihin dahil sa mga neoliberal na 


patakarang ipinatupad ng gubyerno. 


Sa panukalang “no vax, no ayuda', maaaksaya ang mga nakatambak 
na pagkain at pangangailangan na dapat ipamahagi at pondong 
inilaan sa mga lokal na yunit ng gubyerno para sa ayuda. Tiyak na 
pagpipyestahan lamang ito ng mga upisyal ng lokal na yunit ng 
gubyerno at mga lokal na ahensya ng Department of Social Welfare 
and Development (DSWD) na batbat ng kurapsyon. Nauna nang naiulat 
ang maanomalyang pamamahagi ng Special Amelioration Program 
(SAP) kung saan umabot sa P14 bilyon ang hindi naipamahagi sa mga 
benepisyaryo. Hiwalay pa ito sa nawawalang P10.4 bilyong pondo 
ng programa. Samantala, bago pa man ang pandemya, idinadaing 
na ng taumbayan ang mga kwestiyunable at dagdag na rekisitos 
sa pamamahagi ng 4Ps kagaya ng perfect attendance ng mga bata 
sa eskwelahan, sapilitang pagpapatrabaho sa barangay at marami 
pang iba. Malaking bahagi ng kanilang dapat tanggapin sa 4Ps ang 


binabawas sa balangkas ng mga rekisitos na ito. 


Iligal at hindi makatwiran ang pagdaragdag ng mga rekisitos ng 
gubyernong Duterte sa pagbibigay ng ayuda kagaya ng ipinapanukala 

nito. Karapatan ng bawat mamamayang makakuha ng ayuda mula sa 
gubyerno sa panahon ng sakuna at kagipitan at hindi ito kondisyunal. 
Tungkulin itong ipagkaloob ng mga lingkod bayan sa kanilang 
nasasaklaw. Nananawagan ang NDF-ST sa mga naliliwanagang 
lingkod bayan na tutulan ang panukalang ito at magbigay ng taos- 
pusong serbisyo sa mamamayan lalo ngayong pandemya, bakunado 


man o hindi, anuman ang pampulitikang “kulay” at paniniwala. 


Makatarungan lamang na ipagpatuloy ng mamamayan ang kanilang 
panawagan para sa regular at nakakasapat na ayuda at serbisyong 
pangkalusugan ngayong pandemya. Makiisa sa panawagan ng mga 
manggagawang pangkalusugan para sa dagdag na suporta sa kanilang 
hanay. Higit na palakasin ang mga panawagang ito at paulit-ulit na 


kalampagin ang nagbibingi-bingihang rehimeng Duterte. 


Padagundungin ang mga protestang bayan upang igiit ang karapatan 
sa trabaho, sahod, lupa at serbisyong panlipunan. Magkaisa upang 


ibagsak ang inutil, pahirap at mamamatay-taong tirano na si Duterte. 

FAKE NEWS 
AT BLACK 
PROPAGANDA 


Si Duterte mismo at mga alipures ang may 
tuwirang pakana sa pagdideklara sa CPP-NPA- 
NDFP bilang persona non grata at hindi kusang- 
loob ng mga lokal na pamahalaan 


Hunyo 27, 2019 


nti-unti nang naglalabasan ang katotohan sa likod ng mga 
inihayag na deklarasyon ng ilang lokal na pamahalaan sa 
rehiyong Timog Katagalugan (TK) sa CPP-NPA-NDFP bilang 
persona non grata. Sa aming pagsisiyasat at ginawang beripikasyon 
mula sa mapagkakatiwalaang mga indibidwal at grupo na may akses 
sa panloob na mga impormasyon ng mga lokal na gubyerno sa TK, ang 
mga resolusyon na nagdedeklara sa CPP-NPA-NDFP bilang persona 


non grata ay mga yari't ganap nang dokumento na nagmula mismo sa 

pambansang pamahalaan at pinapaikot para papirmahan sa mga lokal 


na opisyales ilang buwan bago ang halalan ng Mayo 2019. 


Ayon din sa aming mapagkakatiwalaang mga indibidwal at grupo, 
ang pagpapapirma sa mga inihandang resolusyon ay may dalawang 
pamamaraan. Una, ang mahinay na lapit kung saan  susuhulan 
at pangangakuang tutulungan sa kampanya ang mga lokal na 
opisyales. At kapag di umubra ang una, saka gagawin ang ikalawang 
lapit-gigipitin at tatakutin sila. Ganito ang ginawa ng Task Force 
Peacock sa Palawan para gipitin ang mga lokal na gubyerno tungo sa 


pagdideklarang persona non grata sa CPP-NPA-NDFP. 


Samakatuwid, ang pagpirma sa resolusyon at pormal na pagpapahayag 
sa publiko ng mga Sangguniang Bayan sa rehiyon na persona non 
grata ang CPP-NPA-NDFP ay hindi kusang-loob na kagustuhan ng 
mga lokal na opisyales na itaya ang sarili sa peligro at batikos mula 
sa kanilang mga nasasakupan. Sila'y pinilit at isinandal sa pader na 
pumirma sa resolusyon hindi lang dahil sa hayagang panunuhol at 
pangakong tutulungan sila sa kampanyahan, kundi dahil din sa todong 
panggigipit at pananakot na sila'y kakasuhan na nakikipagmabutihan 


sa CPP-NPA-NDFP. 


Sa kabilang banda, mabibilang lang sa daliri ang mga lokal na opisyal 
na hayagang sumusuporta sa pakanang ito ng administrasyong 
Duterte. Sila ang mga sagadsaring anti-komunista na patong-patong 
na ang nagawang kasalanan sa taumbayan at rebolusyonaryong 
kilusan. Hindi na nakapagtataka ang kanilang ginawang pagpanig at 
lantarang pagsuporta sa mga pasistang hakbangin ni Duterte laban 


sa taumbayan. 

Hindi nagkamali ang rebolusyonaryong kilusan sa TK sa mga nauna 
nitong mga inilabas na pahayag na ang deklarasyon ng mga lokal na 
pamahalaan sa CPP-NPA-NDFP bilang persona non grata ay resulta 
ng panggigipit at pananakot ng pasistang rehimeng Duterte para 
palitawin na nagtatagumpay ang kanyang kontra-rebolusyonaryong 
digma sa CPP-NPA-NDFP. Bukod dito, sinamantala din ni Duterte at ng 
AFP at PNP ang panahon ng elektoral na kampanya para manlinlang, 
manuhol at mangakong tutulungan sa kampanya ang mga lokal 
na opisyales kapalit ng pagpirma nila sa inihandang resolusyon ng 


kanyang mga alipures. 


Amin ding napag-alaman na ang pinapirmahang mga resolusyon 
nuon pang panahon ng kampanyahan ay inuunti-unti at isa isang 
inilalabas sa publiko ng TF-ELCAC at AFP para pagmistulaing tuloy- 
tuloy na nagtatamasa ng popular na suporta ang kanilang kampanya 
ng paghihiwalay sa rebolusyonaryog kilusan. Bahagi ito ng kanilang 
imbing pakana at taktikang saywar na lumikha ng ilusyon na 
nawawalan na ng suporta ang CPP-NPA-NDFP mula sa mamamayan, 
sa isang panig, at nagtatagumpay naman ang kanyang kontra- 


rebolusyonaryong digma na Oplan Katatagan, sa kabilang panig. 


Halatang desperado na talaga ang pasistang rehimeng US-Duterte 
dahil sa kung anu ano na lang pakanang kasinungalingan ang 
kanilang ginagamit na paraan para pagmukhain silang nagwawagi 
laban sa CPP-NPA-NDFP. Subalit dahil sa kanilang desperasyon, sila 
na rin ang naglalantad sa kanilang sarili na sila'y bigo sa kanilang 
ultimong layunin na alisan ng popular na suporta ang rebolusyon. 


Ang mismong ikinikilos at ginagawa ni Duterte laban sa taumbayan at 

mga lokal na opisyales sa Timog Katagalugan ang lilikha ng kundisyon 
para pagmulan ng malakas na suporta ng rebolusyonaryong kilusan 
sa rehiyon. Si Duterte mismo ang lumilikha ng matabang lupa para 
lalo pang makapagpalakas ang CPP-NPA-NDFP sa rehiyon at lubos 
na maihanda ang sarili sa susuungin nitong malalaking labanan sa 
hinaharap. Ill 

Paghahasik ng kasinungalingan ng pasistang 
rehimeng US-Duterte: Mabibigo 


Agosto 17, 2019 


atapos mabigo at langawin ang mga pakulong “localized 
peacetalks” at gawa-gawang zarzuela ng diumano'y mga 
pagsuko ng mga kasapi at taga suporta ng NPA, bumaling 
naman ang administrasyong Duterte sa pagtutulak at sapilitang pag- 
oobliga sa mga LGU na maglabas ng mga resolusyon na nagdedeklara 
sa CPP-NPA-NDFP bilang persona non grata. Ang mga hindi tatalima 
na LGU's ay babantaan at aakusahang NPA supporters at maaaring 


maging target ng EJK at iba pang pasistang panggigipit at pag-atake. 


Tiyak na hahantong lamang sa kabiguan ang bagong pakanang ito ng 
pasistang rehimen katulad din ng mga nauna nilang pagtatangka na 
maghasik at magpakalat ng kasinungalingan laban sa CPP-NPA-NDFP. 
Ang mga deklarasyon ng mga LGU sa CPP-NPA-NDFP na persona non 
grata ay huwad at walang bisa sa rebolusyonaryong kilusan. Ito'y mga 
deklarasyon na iniluwal ng pagbabanta, pananakot at pamimilit ng 
mersenaryong AFP-PNP at DILG sa mga LGU sa pamamagitan ng TF- 
ELCAC. 


Umaasa si Duterte na sa pamamagitan ng bagong pakanang 
pagdedeklara sa (CPP-NPA-NDFP bilang persona non grata, 
mapapaniwala niya ang taumbayan na nagtatagumpay ang kanyang 


kontra-insurehensya pakana laban sa rebolusyonaryong kilusan na 

hindi nagawang kamtin ng palpak at nilangaw na localized peacetalks 
at staged surrenders ng mga diumano'y aktibong kasapi ng NPA at mga 


taga-suporta nito. 


Sa muli, nangangarap nang gising ang taksil, pasista at tiranikong 
si Duterte. Sa halip, lalo lamang inilalantad ni Duterte ang kanyang 
kabiguan at desperasyon na makapuntos sa propaganda war laban 
sa rebolusyonaryong kilusan. Kung totoong nagtatagumpay ang 
pasistang rehimeng US-Duterte sa kontra-rebolusyonaryong digma 
nito laban sa CPP-NPA-NDFP, bakit kailangan pa nilang manindak, 
magbanta at sapilitang magpapirma sa mga LGU sa hinanda nilang 
dokumento na nagdedeklara sa CPP-NPA-NDFP bilang persona non 
grata? Bakit patuloy at garapalan ang ginagawa nilang pandarahas 
at paninikil sa mga demokratikong karapatan ng mamamayan kung 
totoong humihina na ang rebolusyonaryong kilusan? Bakit kailangan 
pang garapal na dahasin at sindakin ng AFP at PNP ang masa kung 
ayaw nila sa rebolusyonaryong kilusan? Hindi ba ito'y malinaw na 
panibagong maniobrang pampropaganda ni Duterte para manlinlang 
at magpakalat ng kasinungalingan sa taumbayan para pagtakpan ang 


kanilang kabiguan? 


Inutil at hungkag ang panibagong hakbang ng pasistang rehimeng 
US-Duterte na ideklara ang CPP-NPA-NDFP bilang persona non grata 


Tiyak na hahantong lamang sa kabiguan anuman ang gawin 
ng pasistang rehimen na magpatupad ng mga hakbangin sa 
panlilinlang at pagkakalat ng kasinungalingan sa taumbayan laban 
sa rebolusyonaryong kilusan. Hindi na matitinag pa ang matibay na 


ugnayan ng taumbayan at rebolusyonaryong kilusan na pinanday at 

hininang sa mahabang panahon ng pagsasama sa buhay-at-pakikibaka 


para ibagsak ang malakolonyal at malapyudal na lipunang Pilipino. 


Ang pag-iral sa matagal na panahon ng mga lokal na organo ng 
Pulang kapangyarihan sa malawak na bahagi ng kanayunan ng 
bansa ay patunay na ang rebolusyonaryong pwersa ay tinatangkilik at 
nagtatamasa ng malawak na suporta ng taumbayan. Ang mga lokal 
na organo ng kapangyarihang pampulitika ay nag-eehersisyo ng 
pampulitikang otoridad sa depinidong tipak ng teritoryo, nagpapatupad 
ng sariling batas, may sariling kumprehensibong programa sa 
repormang agraryo at pambansang industriyalisasyon, may sariling 
programa sa serbisyong panlipunan tulad ng sa edukasyon, kultura, 
pangkalusugan at pampalakasan gayundin ng sariling sistema ng 


hustisya at progresibong pagbubuwis. 


Ang katotohanang ito ay hindi kayang baguhin ng anumang 
uri ng deklarasyon mula sa reaksyonaryong gubyerno laban sa 
rebolusyonaryong kilusan. Ang CPP-NPA-NDFP ay de facto isang 
lehitimong “belligerent force”. Hindi na ito kayang pasubalian ng 
reaksyunaryong gubyerno anumang pilit na karatulahan nila ang CPP- 
NPA-NDPFP bilang mga “insurgent” at terorista. Sa mata at karanasan 
ng taumbayan, ang CPP-NPA-NDFP ang tanging pampulitikang 
organisasyon na may malinaw na agenda at programa na maghahatid 
sa kanila sa kasaganaan at magbibigay ng tunay na kalayaan at 


demokrasya sa bawat isa. 


Ang taumbayan at hindi ang reakyunaryong gubyerno ang magkakaloob 


ng legitimacy at belligerent status sa CPP-NPA-NDFP. 


Hinggil sa pasismo ng rehimeng US-Duterte | 165 


Ilang ulit mang patindihin ng pasistang rehimeng US-Duterte ang mga 
pag-atake nito sa rebolusyonaryong kilusan at sambayanang Pilipino 
hinding hindi nito mapipigilan ang pagsulong at paglakas ng paglaban 
ng mamamayan para sa pambansang kalayaan at demokrasya tungong 


sosyalismo Ju 

Mabibigo ang kontra-rebolusyonaryong gera ng 
SOLCOM laban sa CPP-NPA-NDFP 


Agosto, 18, 2019 


angangarap nang gising o kundi man ay patuloy na nahihibang 

ang pamunuan ng Southern Luzon Command ng Armed Forces 

of the Philippines (SOLCOM-AFP) sa pag-aakalang magagapi 
nila ang CPP-NPA-NDFP. 


Sa kanilang pinakahuling inilabas na online poster/flier na inilathala 
sa kanilang Facebook page nuong Agosto 8, 2019, buong kahambugan 
na sinabi ng Solcom na “Malapit na ang Katapusan ng CPP-NPA 
sa Buong Bansa”. Sa naturan ding online poster/flier, walang 
kahihiyang nagparating din ng pasasalamat ang SOLCOM sa publiko 
sa paniniwalang nakikiisa ang taumbayan sa kanilang kontra- 


insurehensyang kampanya laban sa rebolusyonaryong kilusan. 


Walang magawa ang pamunuan ng Solcom at buong AFP kundi 
ang lokohin at aliwin ang sarili na parang sirang plakang paulit-ulit 
na pinapahayag sa publiko na malapit na ang katapusan ng CPP- 
NPA. Subalit pinasubalian na ang ganitong mga pamamahayag sa 
kasaysayan ng 50-taong pagsusulong ng armadong pakikibaka sa 
bansa sapul pa sa panahon ng pasistang rehimeng Marcos kung saan 
nasa kamusmusan pa lamang ang CPP-NPA at panimulang ipinupundar 
pa lamang ang mga batayan ng demokratikong rebolusyon ng bayan sa 


Pilipinas. 

Sa kabila ng kanilang kalamangan sa tauhan, sandata't lohisitika at 
suporta ng US, nabigo si Marcos at ang mersenaryong AFP na kitlin-sa- 
usbong ang nuo'y nagsisimulang armadong paglaban ng mamamayan. 
Bagkus, patuloy na lumawak at lumakas ang rebolusyonaryong kilusan 
sa gitna ng mahirap na kundisyon bunga ng pasistang paghahari ni 
Marcos dahil sa malaganap na kahirapan, pagsasamantala at panunupil 


ng batas militar sa bansa. 


Muling naulit ang pahayag na ito ng SOLCOM-AFP sa panahon ni 
Corazon Aquino nang ideklara nito ang “total war policy” laban sa CPP- 
NPA-NDFP matapos umatras ang NDFP sa usapang pangkapayapaan sa 
GRP dahil sa pangyayaring Mendiola Massacre nuong Enero 1987 at sa 
usaping panseguridad. Tulad ni Marcos, nabigo ang rehimen ni Corazon 


Aquino na gapiin at lupigin ang rebolusyonaryong kilusan. 


Sa panahon ni Fidel Ramos at mga sumunod pang mga rehimen, bago 
ang kasalukuyang pasistang rehimeng US-Duterte, naging gaya-gaya at 
paulit ulit lang ang ginagawa ng SOLCOM-AFP sa pagtatakda ng palugit 
para wakasan ang rebolusyonaryong kilusan sa bansa alinsunod sa 


ipinapatupad nitong mga programang kontra-rebolusyonaryo. 


Ganito na naman ang pahayag ng SOLCOM-AFP, sa ilalim ng 
pasistang rehimeng US-Duterte, sa pag-aakala na sa pamamagitan 
ng estratehiyang whole-of-nation approach to end local communist 
armed conflict sa ilalim ng Oplan Kapanatagan ay maigugupo na nila 
ang rebolusyonaryong kilusan pagsapit ng 2022. Binago nila ang unang 
palugit mula kalagitnaan ng taong 2019 tungong Hunyo 2022 matapos 


lubusang i-abandona ni Duterte ang usapang pangkapayapaan sa NDFP. 

Tulad ng nangyari sa mga nakaraang rehimen patuloy lang na 
makakalasap ng kahihiyan at kabiguan ang SOLCOM-AFP kahit ilang 
beses man nilang ulit-ulitin ang pagbabando sa publiko na malapit 
na ang katapusan ng CPP-NPA. Hindi kailanman mauunawaan ng 
mga reaksyunaryo (palibhasa'y iniidolo ni Duterte ang pasistang 
si Marcos at nahubog naman sa mersenenaryong tradisyon 
ang AFP) ang katotohanan na hangga't nariyan ang kahirapan, 
pagsasamantala't pang-aapi at kawalan ng katarungang panlipunan, 
laging umiiral ang batayan at dahilan para lumahok ang mamamayan 
sa rebolusyonaryong armadong pakikibaka. Patuloy na maghahangad 
ang mamamayan ng radikal na pagbabago sa lipunan at magpapatuloy 
ang paglawak at paglakas ng rebolusyonaryong kilusan. Hangga't 
naghihirap, nakararanas ng ibayong kagutuman at inhustisya ang 
taumbayan, hindi mapipigilan ng anumang pwersa ng reaksyunaryong 
kapangyarihan ang paglaban ng mamamayan. Hangga't patuloy 
na ipinapatupad ni Duterte ang pinatinding pasistang pag-atake at 
terorismo laban sa mamamayan at sinisikil ang mga kalayaang sibil at 
demokratiko, lalong bibilis ang kapasyahan nilang sumapi sa NPA at 


maglunsad ng armadong rebolusyon. 


Ang pinakakawalang labis na panunupil at ang tiranikong paghahari 
ng pasistang rehimeng US-Duterte ang mismong dahilan kung bakit 
patuloy na lumalakas ang ligal, di-armado at armadong paglaban 
ng mamamayan. Batas ito ng kasaysayan na di maaring pigilan ng 
anumang karahasan at terorismo ng reaksyunaryong estado. Ngayon 
pa lamang idinideklara ng rebolusyonaryong kilusan sa TK ang 


dadanasing pagkasiphayo ng SOLCOM at buong AFP. 

Komentaryo sa pahayag ni Secretary Panelo na 
walang nagawang paglabag sa karapatang pantao 
sa ilalim ng administrasyong Duterte 


Setyembre 24, 2019 


apat ngang tawaging “payaso ng Malakanyang” si Secretary 
Panelo--tagapasalita at tagalinis ng kalat ni Duterte sa 
media. Sa naiibang talento ni Panelo sa pagsisinungaling 
at paglulubid ng kwento, akma nga siyang maging tagapagsalita ng 
Palasyo upang pabanguhin ang imahen ng rehimeng Duterte tulad ng 


ginawa ni Goebbels sa Nazismo ni Hitler. 


Tigas ang mukha ni Panelo sa pagsisinungaling sa harapan ng mga 
kagawad ng media sa Malacanang noong Setyembre 23, 2019 na 
“walang nagaganap na paglabag sa karapatang pantao” sa bansa 
maging sa panig ng administrasyong Duterte. Reaksyon ito ng 
Malacanang sa naging ulat ni Antonio Guteress, ang Secretary General 
ng United Nations, na isa ang Pilipinas sa 48 bansa sa mundo na patuloy 
ang ginagawang mga intimidasyon at panggigipit, bilang pagganti, sa 
mga organisasyong sibiko, mga tagapagtaguyod at tagapagtanggol 
ng karapatang pantao dahil sa kanilang pakikipagtulungan sa United 


Nations Human Rights Council. 


Pawang mga kakarampot na pasista at masusugid na mga anti- 
demokratikong elemento lamang, sa loob at labas ng gubyernong 


Duterte, ang maniniwala sa pahayag ni Panelo. Alam ng taumbayan 

kung gaano kabrutal at mapaniil ang pasistang adminstrasyong 
Duterte lalo na sa kampanya nito laban sa iligal na droga at sa “kontra- 


insurehensya” sa ilalim ng Oplan Kapanatagan. 


Hindi kayang pagtakpan ng mga kasinungalingan, maaangas na 
pananalita at retoriko ng Malakanang ang paniniwala ng internasyunal 
na komunidad sa kalupitan at pananagutang kriminal ni Duterte dahil sa 
naganap at patuloy pang nagaganap na malawakang pagpatay sa mga 
pinaghihinalaang adik at tulak ng ilegal na droga na kalakhan ay mula sa 
mahihirap na Pilipino. Marami ang naniniwala na sadya silang pinatay at 
hindi “nanlaban” na madalas at gastado nang kwento ng mga operatiba 
ng gubyerno para palitawin na lehitimo ang kanilang mga operasyon 
laban sa iligal na droga. Hindi na lihim ang ginagawang pagtatanim 
ng ebidensya--baril at ilegal na droga--ng mga operatiba ng pulisya 
at militar para suportahan ang kwentong “nanlaban kaya napatay” ang 


mga biktima ng extra-judicial killings. 


Higit na marami ang naniniwala, hindi lang dito sa bansa kundi maging 
sa ibayong dagat, na ang pasistang si Duterte ang utak at nasa likod ng 
mga pagpaslang, pag-atake, demonisasyon, red-tagging at pagsasampa 
ng mga gawa-gawang kaso para usigin at ipakulong sa mga lider at 
kasapi ng mga progresibong organisasyon, mga masugid na kritiko at 


oposisyon sa bansa. 


Hindi na kayang linisin pa ni Panelo ang estabilisadong katotohanan 
na sa loob lamang ng mahigit na 3 taong panunungkulan ng pasistang 
rehimeng US- Duterte ay nahihigitan na nito ang mga paglabag sa 
karapatang pantao ng pinagsamang rehimen mula kay Ferdinand 
Marcos hanggang kay Noynoy Aquino. Patunay dito ang mga datos na 
nakatala sa ibaba. 

Mahigit sa 6,000 ang opisyal na bilang na inamin ng pulisya na 
kanilang napapatay sa gyera kontra ilegal na droga at mahigit naman 
sa 25,000 pang pamamaslang na may kaugnayan sa ilegal na droga 


ang isinasailalim sa imbestigasyon. 


Umabot naman sa 134 na tagapagtaguyod at tagapagtanggol ng 
karapatang pantao at mahigit sa 100 lider magsasaka at katutubo, mula 
sa mga progresibong organisasyon, ang biktima ng ekstrahudisyal 
na mga pamamaslang ng mga ahente at death squad ng rehimen. 
Dumarami din ang bilang ng mga mga biktima ng ekstrahudisyal na 
pamamaslang mula sa mga taong simbahan, media, abugado at iba 
pang propesyunal. Sa kabilang banda, nakapagtala ang Karapatan 
ng mahigit sa 381 bigong ekstrahudisyal na pamamaslang na ang 
pinakahuli ay ang tangkang pagpatay kay Atty. Criselda Heredia 
na isang human rights lawyer at aktibong environment activist na 


nakabase sa Capiz. 


Ayon din sa Karapatan, batay sa inilabas nilang datos sa publiko mula 
Hulyo 2016 hanggang Disyembre 2018, mahigit sa 448,000 na mga 
magsasaka at katutubo ang biktima ng karahasang militar ng AFP 
at PNP sa pagpapatupad ng Oplan Kapanatagan gamit ang whole- 
of-nation strategy to end local communist armed conflict. Kabilang 
ang 368,391 na sapilitang nagsilikas sa ligtas na lugar dahil sa mga 
isinagawang aerial bombings ng AFP na walang pagsasaalang alang 
sa buhay ng mga kawawang sibilyan. Nasa 8,340 naman na indibidwal 


ang biktima ng indiscriminate firing ng AFP at PNP. 


Nasa 2,684 ang naisadokumento ng Karapatan na iligal na inaresto 


kung saan 513 ang kinasuhan at ikinulong batay sa mga gawa-gawang 

kaso. Nasa 111 naman ang nakaranas ng torture mula sa kamay ng 
mga amadong pwersa ng estado. Nasa mahigit sa 6,100 ang nakaranas 


ng ilegal na demolisyon. 


Marami pang naisadokumento ang Karapatan na mga paglabag 
sa karapatang pantao sa ilalim ng adminitrasyong Duterte na 
isinapubliko bilang patunay na malawakan, talamak at walang habas 
ang nagaganap na mga paglabag sa karapatang pantao ng pasistang 


rehimeng US-Duterte laban sa sambayanang Pilipino. 


Batay sa nabanggit sa itaas na halaw sa opisyal na dokumento, mga 
kongkretong datos at mga sinumpaang salaysay ng mga biktima sa 
paglabag sa karapatang pantao na isinumite at iprinesenta sa United 
Nations Human Rights Council (UNHRC) ng mga organisasyon na 
nagtataguyod at nagtatanggol sa karapatang pantao sa Pilipinas, 
pinasusubalian nito ang pahayag ng Malakanyang na walang 
nagaganap na paglabag sa karapatang pantao sa bansa at walang 


nilalabag na karapatang pantao ang administrasyong Duterte. 


Sa ganito, kaya pa bang papaniniwalain ni Panelo ang taumbayan 
sa kanyang mga imbentong kasinungalingan? Wala, wala at wala 
nang maniniwala sa mga kapural ni Duterte. Wala nang natitirang 
kredibilidad si Duterte para maniwala ang taumbayan. Para sa 
taumbayan, si Duterte ay traydor, korap, pasista at talamak na 
mamamatay tao. Isang pinunong may kriminal na intensyon at 
oryentasyon para magkamal ng kapangyarihan na walang hanggan. 
Dapat na pigilan ng mamamayan ang patuloy pang paglubha ng mga 
paglabag sa karapatang pantao at higit na karumal dumal na krimen 


sa bayan ng rehimeng Duterte. Dapat nitong buuin ang malawak na 

pagkakaisa at ilunsad ang determinadong paglaban upang agarang 
mapapatalsik sa isang popular na pag-aalsa ng taumbayan na tulad ng 
nangyari sa EDSA nuong Pebrero 1986 na nagpatalsik sa diktador na 
si Ferdinand Marcos.|u 


174 Mga Pahayag ni Patnubay de Guia 


Taliwas sa lason at kasinungalingang inihahasik 
ng Southern Luzon Command-Armed Forces 
of the Philippines (SOLCOM-AFP), ang 
rebolusyonaryong kilusan sa Timog Katagalugan 
ay nanatiling matatag at mahigpit ang pagkakaisa 


Nobyembre 30, 2019 


ariing pinabubulaanan ng National Democratic Front- 

Southern Tagalog (NDFP-ST) ang pahayag ng Southern 

Luzon Command ng Armed Forces of the Philipines 
(SOLCOM-AFP) na nagkakagulo at demoralisado ang New Peoples 
Army sa rehiyon dahil sa pagkadakip kay kasamang Jaime “Ka Diego” 
Padilla, tagapagsalita ng Melitor Glor Command ng NPA-Southern 
Tagalog. 


Malinaw na ang pahayag ng SOLCOM-AFP ay desperadong hakbang 
upang muling maghasik ng kaguluhan at intriga sa hanay ng 
rebolusyonaryong pwersa sa rehiyon at buong bansa. Nais nilang 
lumikha ng “panic scenario” upang papaniwalain ang taumbayan 
na nagkakagulo na ang rebolusyonaryong kilusan sa rehiyon at sa 
kabilang banda palabasin na ang SOLCOM-AFP na nagtatagumpay sa 


kanilang kontra rebolusyonaryong digma laban dito. 


Hindi na ninyo kayang linlangin at lasunin ang kaisipan ng mamamayan 
sa rehiyon at bansa sa pamamagitan ng inyong mga taktikang saywar. 


Wala nang maniniwala sa AFP at PNP. Muhing-muhi na ang taumbayan 

sa inyo at lalong higit sa inyong among pasista, traydor, korap at 


mamamatay taong rehimeng US-Duterte. 


Ang buong rebolusyonaryong kilusan at mamamayan sa rehiyon ay 
nanatiling matatag at determinado na isulong sa isang bago at mas 
mataas na antas ang demokratikong rebolusyon ng bayan (DRB) sa 
kabila ng pangyayari kay Kasamang Jaime Padilla. Laging handa 
ang rebolusyonaryong kilusan sa mga susuungin nitong panganib at 
sa di inaasahang pangyayaring katulad sa pagkahuli kay Ka Jaime 
Padilla. Batid ng bawat isa na bahagi ito ng pakikibaka at sakripisyo na 
kailangang paghandaan ng mga rebolusyonaryo sa kurso ng kanilang 
pakikibaka para sa pambansang demokrasya at sosyalismo. Pinanday 
ang mga rebolusyonaryo sa mga kahirapan at sakripisyo, sa buhay 
at kamatayang pakikibaka na may mataas na kahandaang i-alay ang 
tanging buhay kung kinakailangan alang alang sa rebolusyon at sa 


bayan. 


Ang ganitong di magagaping diwa ng rebolusyonaryong kilusan ay 
wala sa mersenaryo, pasista at anti-mamamayang SOLCOM-AFP. Kaya 
ganun na lamang kamahal ng mamamayang Pilipino ang CPP-NPA- 
NDFP. Habang sa kabilang banda, muhing-muhi sila sa AFP, PNP at sa 


buong pasistang rehimeng US-Duterte. 


Ang pagkadakip kay Kasamang Jaime Padilla ay maituring na 
pansamantalang kabiguan lamang. Hindi mapapaatras ni mapipigilan 
ang momentum ng pagsulong at paglakas ng rebolusyonaryong 
pakikibaka ng mamamayan sa rehiyon. Hindi mapipilay o maaantala 
ang rebolusyonaryong mga gawain dahil sa mahaba ang bangko 


at listahan ng mga kadre at opisyal ng rebolusyonaryong kilusan 

sa rehiyon na maaaring pagpilian, na siyang pupuno at hahalili sa 


naiwang gawain ni Kasamang Jaime Padilla. 


Samantala, mariin naming kinokondena ang ginawang paglipat 
ng mga ahente ng pasistang estado kay Ka Jaime Padilla mula sa 
Kampo Crame tungo sa hindi pa malamang lugar. Ang paglipat ng 
kulungan kay K. Jaime Padilla na hindi pinaalam sa kanyang pamilya at 
abugado ay maituturing na pagdukot o pagkidnap sa kanya. Malinaw 
na paglabag ito sa kanyang karapatang pantao para mabisita at 
makausap ng kanyang pamilya at mga abugado habang nasa kustodiya 
ng kapulisan. Hindi maiiwasang mangamba ang mga kapamilya at 
abugado sa maaaring sapitin ni K. Jaime Padilla na pisikal o mental 
tortyur sa kamay ng mga dumukot sa kanya sa Crame para makapiga 
ng impormasyon. Maselan ang kalagayan ng kasama na napapailalim 
sa medikasyon dulot ng nakitang di magandang kalagayan ng 
kanyang puso. Anumang masamang mangyari sa kasama ay malaking 
pananagutan ng pasistang rehimeng US-Duterte sa rebolusyonaryong 


kilusan at sa bayan. 


Ang paghuli kay kasamang Jaime Padilla, bilang NDFP peace 
consultant, ay malinaw na paglabag ng gubyerno sa Joint Agreement 
on Safety and Immunity Guarantees (JASIG) sa pagitan ng GRP at 
NDFP. Lalong nilabag ng gubyernong Duterte ang Comprehensive 
Agreement on the Respect of Human Rights and International 
Humanitarian Law (CARHRIHL) nang hulihin nito si Ka Jaime Padilla 
habang nagpapagamot sa Cardinal Santos Medical Center sa San 
Juan City sa sakit sa puso. Si Ka Jaime Padilla ng mga panahong iyon 
ay maituturing na hors de combat at binibigyan ng proteksyon ng 


CARHRIHL at iba pang internasyunal na makataong batas. Hinuli at 

pwersahang kinuha ng CIDG-PNP sa ospital habang sumasailalim sa 


pagsusuri ng mga doktor sa kanyang nararamdamang sakit sa puso. 


Kondenahin ang hindi makataong pagtrato kay Kasamang Jaime 


Padilla bilang bilanggong pulitikal at may karamdaman Il 

Hinggil sa mga pinakahuling kasinungalingan ng 
SolCom 


Enero 8, 2020 


ariing kinokondena ng National Democratic Front-Southern 
Tagalog (NDF-ST) ang malisyosong paratang ni Lt. Colonel 
Dennis Cana, public information officer ng Southern Luzon 
Command (SOLCOM) ng AFP, na ginamit lang ng CPP-NPA-NDFP 
ang nakaraang tigil putukan para makapangikil sa mga government 
projects, private contractors at business establishments at ganundin 


para makapagpalakas. 


Sa likod ng mga akusasyong ito, mas dapat ipaliwanag ni Cana ang pag- 
iral ng sari-saring sindikatong kriminal sa loob ng AFP at PNP. Dapat 
ipaliwanag ni Cana kung papaano ibinubulsa at pinagkakwartahan 
ng mga opisyal na tulad nya ang milyun-milyong pondo ng E-CLIP at 


gunrunning syndicate sa loob ng Logistic Command ng AFP. 


Sa isang banda, hindi maipagkakaila ni Cana na ang pinakamataas na 
upisyal ng PNP na si Albayalde ay siya mismong protektor ng mga ninja 
cops sa pagresiklo ng iligal na droga. Ang buong institusyon mismo ng 
AFP at PNP ang pinakamalaking sindikato sa bansa na pinamumugaran 
ng sari-saring kriminal sa mga operasyong kidnap-for-ransom, gun- 
for-hire, protection racket, drug trade, human trafficking, jueteng at 


lahat ng uri ng kriminalidad. 

Bawat matataas na opisyal ng AFP at PNP ay tumatanggap ng daan- 
daang libong buwanang payola o suhol mula sa mga jueteng lord 
bilang proteksyon sa kanilang iligal na impormasyon. Kaya Lt. Col. 


Cana, sino ngayong ang mangingikil? 


Gaano man ang gawing pagandahin ang imahen ng AFP at PNP, hindi 
mabubura ang mersenaryo at marahas na katangian nito sa pagdahas 


at pagsupil sa mamamayan. 


Kung tatanungin ang mamamayan kung sino ang tunay na salarin, 
mangingikil at magnanakaw, walang pag-aatubiling ituturo nila ang 
mga elemento ng AFP at PNP. Mga tropa ng AFP ang nagnanakaw ng 
kanilang mga alagang manok at baboy tuwing nag-ooperasyon ito. 
Mga tropa ng AFP ang sumusunog at sumisira sa kanilang pananim. 
Mga tropa ng AFP ang nananakit, nagpapahirap, nanggagahasa at 


pumapatay sa walang kalaban-labang mga sibilyan. 


Isinusuka ng maliliit na negosyante at mga byahero ang mga 
checkpoint ng AFP at PNP na talamak sa pangongotong at pangingikil. 
Kaya naman, laking tuwa at ipinagbubunyi nila tuwing pinatatamaan 


ng mga aksyong militar ng NPA ang mga tropa ng AFP at PNP. 


Nais iligaw ni Cana ang tunay na isyu sa usapang pangkapayapaan 
at tigil-putukan. Binabaluktot ni Cana ang usapin na nakikinabang 
lamang dito ang CPP-NPA at NDFP. Subalit nakikinabang din dito ang 
AFP-PNP at gubyernong Duterte dahil sa panahong nakatayo ang 
tigil-putukan, isinuspindi at ipinagpaliban ng NPA ang mga aksyong 
militar laban sa AFP-PNP at mga paramilitar na nasa ilalim ng AFP 


para likhain ang paborableng klima para muling buksan ang usapang 

pangkapayapaan. Disin sana'y maraming ulit nang pinatamaan ng mga 
taktikal na opensiba ng NPA ang mga tropa nilang nagsasagawa ng 


focused military operation. 


Lupa at langit ang pagkakaiba ng NPA sa AFP-PNP. Kaya naman labis 
na minamahal at tinatangkilik ng mamamayan ang NPA na tanging 
hukbong tagapagtanggol nila laban sa lahat ng mapang-api at 
mapagsamantalang uri kabilang ang mersenaryong instrumento ng 
estado ng naghaharing uri. Kung gaano minamahal ng masa ang NPA ay 


ganun din nila kinamumuhian ang mersenaryo at pasistang AFP at PNP. 


Hindi na kailangan pang isa-isahin ang dahilan. Batid ng masa mula 
mismo sa kanilang karanasan kung sino ang tunay na hukbo nila. 
Papayagan ba ng masa na ibigay ang pinakamahuhusay nilang anak 
para maglingkod sa NPA kahit walang sweldo kung hindi nila itinuturing 


itong kanilang hukbo? 


Sa AFP at PNP, sino ang mangangahas maglingkod nang tapat sa interes 
ng bayan at masa kung hindi tatanggap ng sweldo at kabayaran? Pera 
at pabuya ang motibasyon ng bawat elemento ng AFP at PNP kaya sila 
nananatili sa serbisyo. Pabalat bunga na lamang ang sinasabi nilang 
maglingkod at magtanggol sa mamamayan. Ang totoo, institusyon sila 
sa pagtatanggol sa interes ng mga mapagsamantala at mapang-api at 


sa pagsupil sa demokratikong karapatan at interes ng mamamayan. 


Kaya Lt. Col. Cana, bago ka magbitaw ng paninira sa rebolusyonaryong 
kilusan, tingnan mo muna ang tunay na imahen ng kinabibilangan 
mong institusyon at ang ipinagtatanggol na interes ng mersenaryong 


tradisyon nito.lUl 

Hinggil sa kasinungalingan ni General Burgos ng 
AFP 


Hunyo 5, 2020 


inukondena ng National Democratic Front-Southern Tagalog 
(NDF-ST) ang malisyoso, hayagang pambabaluktot sa 
kasaysayan at malinaw na naglilingkod sa pansarling interes 
ang ginawang pahayag ni Major General Arnulfo Burgos, pinuno 
ng 2nd Infantry Division ng Philippine Army (2nd ID-PA), matapos 
diumano nilang mapatay si Lorelyn Saligumba sa isang sagupaan sa 
Barangay Mangangan Uno, Baco, Oriental Mindoro dakong hapon ng 


Hunyo 4, 2020. 


Malisyosong inuugnay agad ni General Burgos ang pagkapatay nila kay 
Lorelyn Saligumba sa pangyayari nuong Pebrero 6, 2010 sa Morong, 
Rizal para bigyang matuwid at katuwiran ang krimen na ginagawa 
nila sa mga lehitimong health workers na kanilang iligal na inaresto 
mahigit sa sampung taon na ang nakalipas. Kung matatandaan, 
iligal na inaresto ng pinagsanib na pwersa ng 202nd Brigade/2nd ID- 
PA at PNP ang mga nagsasanay na mga medical health workers sa 
isang Farm sa Morong Rizal nuong Pebrero 6, 2020. Pinalabas nuon 
ng AFP at PNP na ang kanilang hinuling 43 na mga manggagawang 
pangkalusugan ay mga NPA na nagsasanay sa paggawa ng bomba batay 
sa mga diumanong nakuha nilang ebidensya na malinaw naman na 
kanilang itinanim. Subalit, matapos ang ilang buwang pagkakakulong, 


napalaya nuon ang nasa 38 na kabilang sa Morong 43 dahil sa kawalan 

ng matibay na ebidensya at dahil na rin sa ginawang matinding presyur 
sa gubyernong Noynoy Aquino ng iba't ibang grupo't organisasyon sa 
bansa at sa ibayong dagat (ang 5 sa 43, dahil sa matinding presyur ng 


AFP ay mas piniling mamalagi sa kampo ng 2nd ID sa Tanay, Rizal). 


Sa diumanong pagkapatay nila kay Lorelyn Saligumba, nais ngayong 
palitawin ni General Burgos na tama ang kanilang akusasyong mga 
“NPA” at hindi mga lehitimong manggagawang pangkalusugan ang 
kanilang hinuli sampung taon na ang lumipas. Walang kahihiyang 
ginagamit ngayon ni General Burgos ang pagkapatay nila diumano 
kay Lorelyn Saligumba, kasama sa napalayang Morong 43, bilang 
ebidensya, para pagtibayin na wasto ang kanilang akusasyon nuong 
Pebrero 6, 20210 laban sa Morong 43. Nagkakamali si General Burgos 
sa pag-aakalang magagamit niyang tungtungan ang pagkapatay nila 
kay Lorelyn Saligumba sa isang sagupaan para palitawing lehitimo at 


wasto ang akusasyon ng AFP at PNP sa Morong 43. 


Ang buong akala ni General Burgos ay nakakuha muli siya ng bala 
para iputok sa mga progresibo at mga lehitimo at progresibong 
organisasyon na ang pagkapaslang nila kay Lorelyn Saligumba, na 
isa sa mga napalayang Morong 43, ay patunay na wasto ang kanilang 


sinasabi na mga prente lamang sila ng CPP-NPA-NDFP. 


Mapanganib ang ganitong mga paratang at takbo ng pag-iisip ni 
General Burgos na umaalinsunod din sa linya at takbo ng pag-iisip 
ng mga nasa National Task Force to End Local Communist Armed 
Conflict (NTF-ELCAC). Tulad ng NTF-ELCAC, nais niyang palitawin na 
ang mga lehitimong organisasyon na nagsusulong para sa kapakanan 


at kagalingan ng taumbayan ay mga prente lamang at umaastang 

tagarekruta para sa CPP-NPA-NDFP. Magkakorus nilang ginagamit ang 
insidente ng Morong 43 para lalong bigyang katwiran ang kanilang 
mapanganib na red tagging at pagnanais na gawing iligal ang pag- 
iral ng mga progresibong organisasyon sa bansa. Nais nilang lumikha 
ng kundisyon para isakatuparan ang matagal na nilang pagnanais na 
magpatupad ng malawakang crackdown laban sa mga progresibong 
indibidwal, gupo at organisasyon na nasa unahan ng paglaban sa 


pasistang rehimeng US-Duterte. 


Lalong nagiging mapanganib ang ginagawang pag-uugnay sa ligal na 
kilusang pambansa-demokratiko sa bansa bilang mga tagasuporta at 
tumatangkilik sa CPP-NPA-NDFP ngayong pirma na lang ni Duterte 
ang kulang para maging ganap nang batas ang Anti-Terrorism Act of 
2020 na tinaguriang Teror Bill ng malawak na mamamayang tumututol 
at lumalaban sa Anti-Terrorism Act of 2020. Nakumpleto na at hawak 
na ni Duterte ang batas na magagamit niyang armas para patahimikin 
at supilin ang anumang uri ng pagpuna, pagbatikos, pagtutol 
at paglaban ng sambayanang Pilipino sa kanyang katiwalian at 
tiranikong pamamalakad ng gubyerno lalo na sa kasalukuyang palpak 


na paghawak at pagdadala nito ng paglaban sa Covid-19. 


Dapat malaman nina Burgos at mga nasa NTF-ELCAC na ang numerong 
rekruter ng CPP-NPA-NDFP ay ang kanilang among si Duterte. Ang 
tiwaling pamamalakad ng pasistang rehimeng US-Duterte, ang labis 
na kahirapan na nararanasan ng mamamayang Pilipino, ang kawalan 
ng katarungan sa bansa, ang tumitinding panunupil at pagkitil sa mga 
kalayaang sibil at demokratikong karapatan ng taumbayan ay mga 
ultimong dahilan at ugat kung bakit maraming sumasampa sa NPA 


at nagsusulong ng armadong pakikibaka. Itinutulak ng kasalukuyang 

mga kundisyon sa bansa na makatarungan at lehitimo ang humawak 
ng armas at mag-alsa ang sambayanang Pilipino para ibagsak ang 
korap, traydor, tiraniko at uhaw sa dugong mamamatay taong si 


Duterte. 


Ito marahil ang mga dahilan na nagbunsod kay Kasamang Lorelyn 
Saligumba na sumapi sa NPA at magsulong ng armadong pakikibaka 
para bigyan ng katarungan at kaginhawaan ang mga inaapi at 
pinagsasamantalahang uri't sektor ng lipunang Pilipino. Nawala man 
si Kasamang Lorelyn tiyak na marami namang susunod sa kanyang 


mga yapak at landas na tinahak. 


Ang mga rebolusyonaryong kasamahan ni Kasamang Lorelyn 
Saligumba sa rehiyong Timog Katagalugan at ng mamamayang 
kanyang taos-pusong pinaglingkuran ang magpapatuloy sa kanyang 
mga ipinaglalaban para makamit ang tunay na kapayapaan, 


kasaganaan at demokrasya sa bansa|[ll 

NTF-ELCAC ng rehimeng US-Duterte: Pabrika ng 
pekeng balita, kasinungalingan at disimpormasyon 


Setyembre 23, 2020 


abi-kabilaan na ang mga tanggihan. Kanya-kanya nang mga 
palusot at paghuhugas ng kamay ang naglalabasan sa bibig 
nina General Gilbert Gapay pinuno ng Armed Forces of the 
Philippines (AFP) at General Camilo Cascolan ng Philippine National 
Police (PNP) matapos tanggalin ng Facebook (FB) ang 57 FB accounts, 
31 Pages at 20 Instagram accounts dahil sa pagpapakalat ng mga dis- 
impormasyon, pekeng balita at kasinungalingan sa kanilang social 
media platform. Nadiskubre ng FB na ang naturang mga pekeng 


accounts ay may malinaw na may kaugnayan sa AFP at PNP. 


Ang iba pang mga tinanggal na FB accounts ay mula sa mga indibidwal 


na nakabase sa Fujian, China. 


Tinanggal ng FB ang nabanggit na mga accounts dahil sa kasong 
“coordinated inauthentic behavior” (CIB) na paglabag sa pinatutupad 
nilang Community Standards (CS). Alinsunod sa CS ng FB, ang 
CIB ay ang paggamit sa FB at Instagram para manlinlang ng tao o 
sa mismong FB kaugnay sa totoong identidad, saan nagmula ang 
account at layunin nito. Nadiskubre ng FB na nagkukunwari ang mga 
accounts na ito na may malawak na tagatangkilik sa pamamagitan di 
umano ng mga pekeng daang libong tagasunod (followers). Ayon sa 


FB, hindi nila pahihintulutan na gamitin ang kanilang platform sa mis- 

representasyon, pagtatago ng tunay na identidad at paggamit ng mga 
pekeng accounts para lumikha ng artipisyal na popularidad at suporta 


sa mga mensahe na pinopost sa kanilang social media platform. 


Tugon din ito ng FB sa mga pinadalang reklamo ng Rappler, mga 
progresibong grupo at iba pang civil society group na biktima ng mga 
paninira, pananakot at red-tagging na pinaniniwalaan mula sa NTF- 
ELCAC, AFP at PNP sa pamamagitan ng mga pekeng accounts nito sa 


FB, Instagram at iba pang social media platforms. 


Hindi na maniniwala ang taumbayan anuman ang gawing pagtanggi 
at mga palusot nina General Gapay at General Cascolan na walang 
kinalaman ang AFP at PNP sa tinanggal na mga accounts ng FB. 
Ilang beses nang nailathala sa mga pahayagan ang mga ginagawang 
red-tagging at pahayag ng NTF-ELCAC, AFP at PNP laban sa mga 
aktibista, taong simbahan, mga tagapagtaguyod at tagapagtanggol 
sa karapatang pantao, mga progresibong grupo at maging ang mga 
mambabatas na kabilang sa Makabayan Bloc sa Kamara. Naglabasan 
sa ilang mga presinto ng pulis at kalsada ang mga tarpaulins at posters 
na nanininira at nagpaparatang sa mga nasabing grupo bilang mga 
“terorista”, kasapi at tagasuporta ng CPP-NPA-NDFP. Marami na rin 
sa kanila ang pinaslang (extrajudicial killings o EJKs) ng mga ahente 
ng estado matapos dumanas ng paninira, red-tagging at ipaskel ang 
mga pangalan at larawan sa social media at mga pampublikong lugar 


bilang diumano'y mga terorista at kaaway ng estado. 


Subalit sa kalilipas lamang na pagdinig sa Kamara kaugnay hinihinging 
pondo ng National Defense, mariin ang ginawang pagtatanggol 


ni Secretary Delfin Lorenzana sa official social media account ng 

isang command ng Philippine Army na naglabas sa social media na 
nag-aakusa sa mga mambabatas na kabilang sa Makabayan Bloc 
sa mababang kapulungan ng Kongreso bilang kasapi at mataas na 
opisyal ng CPP-NPA-NDFP. 


Mas nauna pa ang ginawa ni Usec. Lorraine Marie T. Badoy ng 
Presidential Communications Operation Office (PCOO) sa pagdinig sa 
Kamara kaugnay sa hinihinging badget ng ahensya na hayagang nag- 
aakusa sa mga mambabatas na kabilang sa Makabayan Bloc bilang 
mga matataas na lider ng CPP-NPA-NDFP. Dahil dito, sa kahilingan 
ng Makabayan Bloc, pansamantalang itinigil ng budget commitee sa 
Kamara ang pagdinig sa hinihiling na pondo ng PCOO para sa taong 
2021. 


Pero ang isang napakalakas na dagok ang tumama sa ulo ng NTF- 
ELCAC, AFP at PNP ay ang inilabas na ulat ng Rappler ngayong 
Setyembre 23, na tumutukoy kay Captain Alexandre F. Cabales, hepe 
ng Philippine Army Social Media Center, bilang isa sa mga opereytor 
ng network of pages na tinanggal ng Facebook dahil sa “coordinated 
inauthentic behavior” (CIB) kung saan ang pangunahing pinuntirya 
ng mga pag-atake ay ang mga aktibista at mga ligal at progresibong 


organisasyon. 


Ang ulat ng Rappler ay ibinatay sa inilabas ng The Atlantic Council's 
Digital Forensic Research Lab (DFRLab) na nakabase sa Estados 
Unidos. Nadiskubre ng DFRLab na si Captain Alexandre F. Cabales ang 
siyang nakarehistrong nagmamay-ari ng Kalinaw News Website na 
kung saan inaako din sa publiko ng Civil-Military Operations Regiment 
of the Philippine Army na sa kanila nga ang naturang website. Ayon din 
sa ulat ng Rappler, napag-alaman ng DFRLab na si Captain Cabales ay 

may kaugnayan sa Facebook account ng Hands Off Our Children (HO0C) 
group bilang administrator ng private pages nito at isa sa mga tinanggal 
ng FB. Ayon sa DFRLab, habang ipinipresenta ng HOOC ang sarili bilang 
nagsasariling organisasyon ng mga concerned parents of radicalized 
youth, ang katotohanan, ayon sa DFRLab, mas malaki ang kinalaman 
at kaugnayan nito sa Civil Military Operations Regiment kaysa sa 


ipinalalabas nila sa publiko bilang isang nagsasariling organisasyon. 


Kabilang din sa ulat ng DFRLab bilang mga administrador o opereytor 
ng mga pekeng accounts ay sina Bruce G. Mayam-o at Ricky Boy Castro 
na pinaghihinalaan nilang mga sundalo. Silang tatlo, ayon sa DFRLab, 
ang mga administrador ng SOCIAL MEDIA OPERATION TRAINING CL-02- 


18 na iisa din sa mga tinanggal na account ng FB. 


Pero sa kabila ng nagdudumilat na katotohanan at pagkakalantad ng 
kamay ng NTF-ELCAC, AFP at PNP bilang nasa likod ng pagkakabuo 
ng HOOC at pekeng account nito sa FB, walang kahihiyang itinatanggi 
pa rin ng berdugo at masugid na anti-komunistang si General Antonio 
Parlade, pinuno ng Southern Luzon Command (SOLCOM) at isa sa mga 
tagapagsalita ng NTF-ELCAC, na may kaugnayan (affiliated) sa militar 
ang HOOC. Hinihikayat pa niyang magsampa ng kaso ang HOOC laban 


sa FB dahil sa pagsasara ng kanilang pages account. 


Dahil sa masugid na pagtatanggol ni General Parlade sa HOOC lalo 
lamang niyang pinatutunayan na ang NTF-ELCAC ang lumikha, 
nagpopondo at nagpapatakbo sa HOOC. Bantog ang NTF-ELCAC 
sa pagkakalat ng mga dis-impormasyon at siyang nangangalaga at 
nagpopondo ng mga anti-komunistang grupo, mga bayarang troll 


armies at mga vloggers na ang pangunahing trabaho ay magpakalat 

ng mga kasinungalingan, mag-red tag at manira ng mga personalidad 
at kilalang kritiko ni Duterte. Kaya naman ganon sila kamahal ng 
despotiko at pasistang si Rodrigo Roa Duterte para paglaanan ng 
P16.4 bilyong badyet para sa taong 2021 na tinagurian bilang The 
General's Pork Barrel. Siguradong ang malaking bahagi ng pondong 
ito ay mapupunta lamang sa bulsa ng mga tiwali at paboritong opisyal 
militar at pulis ni Duterte bilang suhol at gantimpala sa kanilang 
katapatan kay Duterte. Ang iba sa pondong matitira ay gagamitin sa 


paghahasik ng lason at kasinungalingan sa kaisipan ng publiko. 


Ayon din sa FB, ang mga tinanggal nilang account ay gumagastos ng 
S1,100 o katumbas na P53,421 para lamang mag advertise ng dis- 
impormasyon sa platform. Hindi malayong ang mahigit sa 4 na bilyong 
halaga na discretionary at intelligence funds ng Office of the President 
ay siyang ginagamit sa pagpopondo ng mga pro-Duterte bloggers, troll 
armies at iba pang makinarya ng pasistang estado sa pagpapakalat ng 


mga kasinungalingan at dis-impormasyon. 


Kailangan patuloy na ilantad, tutulan at labanan ng taumbayan ang 
mga katiwalian sa loob ng pasistang rehimeng US-Duterte. Sa paggamit 
sa pondo ng bayan para sa panunupil sa kalayaan at demokrasya, sa 
pagpapakalat ng kasinungalingan at dis-impormasyon, sa paghahasik 
ng takot at teror, sa paninira at red-tagging ng mga lehitimong 


organisasyon. 


Ilantad at labanan ang National Task Force to End Local Communist 
Armed Conflict (NTF-ELCAC) ng pasistang rehimeng US-Duterte 
bilang numero unong tagahatid ng mga pekeng balita at pangunahing 


nagpakalat ng kasinungalingan at dis-impormasyon sa bayan Il 

Huwad ang 75 na diumano'y sumukong mga NPA 
sa Region IV-A CALABARZON 


Enero 27, 2021 


atapos magyabang at magpakalat ng kasinungalingan at 
pekeng balita ang 2nd Infantry Division ng Philippine Army 
(2nd ID-PA) at ng Armed Forces of the Philippines-Southern 
Luzon Command (AFP-SOLCOM) na diumano'y kanilang nabuwag 
ang 3 Larangang Gerilya ng NPA sa erya ng CALABARZON, kaagad 
sumunod ang PNP-Region IV-A sa pagpapakalat ng kanilang sariling 


bersyon ng mga kasinungalingan at pekeng mga balita. 


Sa pahayag sa midya ng PNP Southern Luzon Police Office na 
inilabas ng pahayagang Daily Inquirer nitong Enero 27, 2021, buong 
kayabangang inihayag ni Brig. General Filipe Natividad, hepe ng PNP 
Region IV-A na nagtagumpay silang mapasuko ang pitumpo't limang 
(75) diumano'y mga myembro ng NPA mula sa erya ng Cavite, Laguna, 
Batangas, Rizal at Quezon (CALABARZON). Ipinarada ni Brig. General 
Natividad ang diumanong mga sumukong “myembro ng NPA” sa isang 
panibagong media stunt sa Camp Vicente Lim sa Barangay Canlubang, 
Calamba, Laguna noong Enero 26, 2021. Ang palabas na seremonya ng 
pagsuko ay dinaluhan ni Brig. General Manuel Abu, umaaktong pinuno 
ng Integrated Police Operations-Southern Luzon at kumakatawan din 
kay PNP Chief Debold “Mahanita” Sinas para basahin ang pahayag 
ng huli sa sarzuelang seremonya ng pagsuko. Ayon sa balita, sa 75 


diumanong sumukong mga NPA, 33 ay fulltime guerrilas, 26 ang mga 

militiamen at 16 ang kandidato para maging myembro ng NPA. Kasabay 
din daw sa isinuko ng mga “nagsisukong mga NPA” ang labing walo 
(18) na matataas na kalibre ng baril. Pinamamalita ng PNP-Region IV-A 
na pinagkalooban nila ng di ibinunyag na halaga ang mga diumanong 


nagsisukong mga NPA. 


Huling-huli ang pagsisinungaling ni Natividad at ng PNP na mayroon 
silang napasukong 75 na diumanoy mga NPA. Sa ipinaghahambog 
na datos ni Natividad hinggil sa 75 na diumanong sumukong NPA ay 
makikita na kaagad ang hinokus-pokus na datos nang isinama nito 
bilang mga regular na NPA ang diumanong 26 na milisya at 16 na 
rereklutahin pa lamang at kung ganun ay di pa maituturing na kasapi 
ng NPA. Isa pang nagmimilagrong datos ay ang pahayag na kabilang 
sa 75 sumuko ay ang diumanong 33 pultaym na mga gerilya subalit 18 


mataas na kalibreng baril lamang ang ipiniprisinta sa midya. 


Maliwanag na kaagad rito na ang 75 na diumanong sumukong NPA 
ay mga sibilyan na ginipit at pagkatapos tinatatakang mga “sumukong 
NPA”. At para pagmukhaing kapani-paniwala, ipinapakita sa midya 
ang 18 niresiklong matataas na kalibreng armas bilang pruweba. 
Matagal nang laos at paso na ang ganitong pakana ng AFP at PNP. 
Nabunyag na ang ganitong pakana sa dinoktor at photoshop na litrato 
ng diumanong mga sumukong NPA sa Masbate na nabuking na mga 


sibilyan pala. 


Bihasa ang mga opisyal ng PNP-Region IV-A sa pagpakalat ng mga 
kasinungalingan at pekeng balita para linlangin ang mamamayan 
at maghabol ng promosyon. Sila'y bantog sa pagtatanim ng mga 


ebidensya, pag-iimbento ng pekeng mga insidente ng labanan, pekeng 

mga pagpapasuko at pekeng mga proyekto para palabasing sila'y 
nagtatagumpay, kasama ng AFP, sa pagwasak sa CPP-NPA-NDFP sa 


rehiyon. 


Subalit hindi nila kayang pasubalian at ikubli ang katotohanan na 
laganap ang demoralisasyon sa kanilang hanay bunga ng kanilang 
mga kabiguan at tinamong pagkatalo sa kamay ng rebolusyonaryong 
kilusan sa rehiyon sa nakaraang taon. Kailangang maghabi ng mga 
kasinungalingan ang liderato ng PNP Region IV-A para ikubli ang 
kanilang mga kabiguan, malalang demoralisasyon at desperasyon 
mula sa mga pagkatalo na tinamo nito sa kamay ng rebolusyonaryong 
kilusan sa rehiyon at sa mga matitinding pagbatikos na tinanggap 
nila mula sa mamamayan ng TK dahil sa kanilang kinasasangkutang 
mga krimen, garapal na pag-abuso sa kapangyarihan at talamak na 
paglabag sa karapatang pantao. Kung totoo mang may ipinaparada sa 
midya ang mga bulaang opisyal ng PNP Region IV-A na mga “sumuko”, 
sila ay walang iba kundi mga sibilyang tinakot, nalinlang at napilitang 


“sumuko” at pinalilitaw na mga NPA. 


Nais ipinta ng SOLCOM at PNP Region IV-A na nagwawagi ang 
kanilang kontra-rebolusyonaryong gera laban sa CPP-NPA-NDFP at 
sa rebolusyonaryong mamamayan ng rehiyon sa pamamagitan ng 
paglikha ng ilusyon ng diumanong maramihang pagsuko ng mga NPA. 
Ang katotohanan, mga sibilyan itong binabantaan na sasampahan ng 
kaso o kaya'y lilinlangin sa matatanggap na perang pabuya basta't 
pipirma sa kasunduan na sila'y umaaming mga myembro ng NPA na 
boluntaryong sumuko. Sa kalakhang mga kaso, mapalad na kung may 
makatatanggap kahit kalahati man lang sa nakalaang pondo sa mga 


sibilyang pinagpanggap na mga sumukong NPA ng PNP Region IV-A. 

Sa Mindoro, Rizal at Hilagang Quezon, nililinlang ang mga katutubong 
Dumagat at Mangyan na dumalo sa ipinatatawag na mga papulong ng 
AFP para diumano sa pamamahagi ng SAP at ayuda para sa Covid-19 at 
nagdaang mga bagyo na sa bandang huli malalaman na mga papulong 
pala para sa pagpapasuko. Sa sumbong ng mga katutubo na nalinlang 
at naging biktima ng pekeng mga pagpapasuko ay nakatanggap 
lamang sila ng tiglimang kilo hanggang isang sako ng bigas at ilang 


de lata. 


Tulad ng ilang matataas na opisyal ng 2nd ID-PA at SOLCOM, kailangan 
din ng matataas na opisyal ng PNP-Region IV-A na umimbento ng mga 
pekeng pagpapasuko, pekeng balik-sandata, pekeng mga labanan at 
pekeng mga proyekto para makakulimbat ng limpak-limpak na salapi 
mula sa Enhanced Comprehensive Local Integration Program (E-CLIP) 
at sa bilyong pondong inilaan ng pasistang rehimeng US-Duterte sa 
National Task Force to End Local Communist Armed Conflict (NTF- 
ELCAC). Pareho silang nagpapaligsahan sa pagpapakalat ng mga 
kasinungalingan at pekeng balita para sa layuning makapandambong 
ng limpak- limpak na salapi mula sa pondo na nakalaan sa kanilang 
kontra-rebolusyonaryong digma at kaalinsabay palitawing nagwawagi 


sila sa pagdurog sa rebolusyonaryong kilusan sa rehiyon. 


Kung totoong nagwawagi ang PNP Region IV-A at 2nd 
ID-PA/SOLCOM at humihina na ang armadong paglaban ng 
CPP-NPA-NDFP at mamamayan sa rehiyon, bakit kailangan pa ng 
pasistang rehimeng US-Duterte na magtambak ng 22 batalyon ng 
pinagsamang pwersa ng AFP, PNP at Cafgu sa rehiyon? Bakit taun-taon 
patuloy na nadaragdagan ng mga panagupang batalyon ng AFP at PNP 
ang rehiyon? Hindi ba patunay ito ng kabiguan at hindi ng tagumpay? 

Sa kasalukuyan nangunguna ang rehiyong TK sa mga rehiyon sa bansa 
na may pinakamalaking deployment ng mga pasistang tropa ng AFP 
at PNP. 


Kung talagang nagwawagi ang AFP at PNP sa paglaban sa CPP-NPA- 
NDFP sa buong bansa sa kabuuan at sa rehiyong Timog Katagalugan 
sa partikular, bakit patuloy ang paglobo ng sariling budget ng AFP at 
PNP sa taong 2021? Bakit kinailangan pa nilang paglaanan ng 19.1 
bilyong pondo ang NTF-ELCAC at gamitin ang 4.5 bilyong pondo 
na intelligence and discretionary fund ng Office of the President sa 
kanilang kontra-rebolusyonaryong digma? Hindi ba patunay ito na ang 
pasistang rehimeng US-Duterte ay bigo sa kanilang imbing pakana 


na durugin o papanghinain man lang ang rebolusyonaryong kilusan? 


Natitiyak ang tagumpay ng Demokratikong Rebolusyon Bayan (DRB) 
na isinusulong ng CPP-NPA-NDFP dahil ito'y makatarungan at 
nagtatamasa ng pinakamalawak na suporta at pagtangkilik mula sa 
malawak na masa ng sambayanang Pilipino - ang uring anakpawis. 
Alam ng sambayanang Pilipino na tanging ang CPP-NPA-NDFP 
ang nag-iisang pampulitikang pwersa sa bansa na nagsusulong 
ng kanilang mga demokratikong interes at adhikain. Malalim ang 
kanilang paniniwala na ang rebolusyonaryong kilusan ang mag-aahon 
sa kanila mula sa labis na karukhaan, pang-aapi at pagsasamantala 
ng mga malalaking panginoong maylupa, burgesya-komprador, mga 


burukrata-kapitalista at ng amo nilang mga imperyalista. 


Sa kabilang banda, muhing-muhi at labis na kinasusuklaman ng 
mga mamamayan ng rehiyon ang mersenaryo at bayarang AFP at 


PNP dahil sa kanilang walang pakundangang mga pagpatay sa mga 

inosenteng sibilyan at walang kaparis na brutalidad at terorismo na 
inihahasik sa rehiyon. Malalim ang mga sugat na nililikha at iniiwan ng 
pasistang rehimeng US-Duterte sa mga mamamayan ng rehiyon. Dahil 
dito, nag-uumapaw ang kanilang galit at nagpupuyos ang kanilang 
mga damdamin sa paghingi ng hustisya mula sa kanilang kaapihan. 
Determinado silang labanan at ibagsak ang pasistang rehimeng US- 
Duterte at isulong ang demokratikong rebolusyon ng bayan sa ilalim 


ng pamumuno ng Partido Komunista ng Pilipinas. 


Tulad ng dinanas ng mga naunang rehimen, walang ibang 
patutunguhan ang kontra-rebolusyonaryong digma ni Duterte na JCP- 
Kapanatagan at estratehiya ng whole-of-nation approach, kundi sa 
kabiguan at basurahan ng kasaysayan. Maaliwalas at masaganang 
bukas naman ang naghihintay sa sambayanang Pilipino sa ganap na 
tagumpay ng demokrationg rebolusyon ng bayan na may sosyalitang 
hinaharap II 

MGA 
ATROSIDAD 
NG AFP-PNP 


Brig. General Teofilo ng 203" Brigade, bagong 
Palparan ng Mindoro 


Hulyo 5, 2019 


uling nauulit ang marahas at madugong kampanya ng teror 
at lagim na isinasagawa ngayon ng 203" Bde sa pamumuno 
ni Brig. Gen. Teofilo ang ginawa sa mga Mindorefio noong 
2003-2004 ng berdugo at ngayo'y nakakulong na retiradong Major 


General Palparan. 


Tulad ni dating General Palparan, tigmak ng dugo ang kamay ni Brig. 
Gen. Teofilo dahil sa kalupitan at karahasang idinulot niya sa mga 
Mindorefio sa tuwing nagsasagawa ang 76!" IB at 4!" IB sa ilalim ng 
203" Bde ng mga operasyong militar sa kanayunan ng Isla. Sa mga 
nasabing operasyong militar, palagi at bahagi na ang pagsasagawa ng 

76 1B, 4? |B at 203'4 Bde/2"9 ID ng mga aerial bombardment, strafing 
at panganganyon sa mga baryo at komunidad ng mga magsasaka at 
katutubong Mangyan na pinaghihinalaan nilang pinagkukutaan ng 
NPA nang walang pagsasaalang-alang sa kapakanan ng sibilyang 
populasyon. Maraming mga magsasaka at katutubong mangyan 
ang nadisloka, nawasak ang mga pinagkukunan ng kabuhayan 
at nakaranas ng takot dahil sa panggigipit sa kanila ng mga nag- 
oo0perasyong sundalo. Dahil dito, patuloy ang paghaba ng listahan ng 
kasalanan sa bayan ng 76'” IB, at 2034 Bde dahil sa patong-patong na 


kaso ng paglabag nila sa karapatang pantao. 


Patunay dito ang nangyaring labanan sa Calintaan, Occidental 
Mindoro noong Hunyo 29 sa pagitan ng mga pwersang gerilya ng Lucio 
de Guzman Command at 4” |B at Occidental Mindoro Mobile Forces 
Company kung saan pinaslang matapos pahirapan ang 78 anyos 
na si Frente Gutierez kilala sa palayaw na Lolo Frentes sa kanyang 
mga kababaryo--isang magsasaka at Elder sa Sambahang Kristiano 
(Alliance Church). Upang gawing kapanipaniwala, binihisan si Lolo 
Frentes ng mga mersenaryong militar ng kasuutan ng NPA upang 


palabasing NPA ang kanilang napaslang. 


Sa mga ikinikilos at ginagawa ngayon ni Brig. Gen. Teofilo, gusto 
niyang mahigitan ang tindi ng kalupitan at terorismo na nagawa ng 


dating Gen. Palparan sa mga Mindorefio. 


Katulad na nangyayari ngayon sa Victoria, Oriental Mindoro umabot 
sa 141 pamilya na binubuo ng 642 na mga indibidwal ang sapilitang 
nagsilikas mula sa 3 barangay ng San Antonio, Loyal at San Cristobal 


dahil sa ginagawang walang habas na pambobomba at panggigipit 

sa kanila ng 76!" Infantry Batallion, 203'4 Bde, OrMin 1PMFC at 404t? 
RMFB matapos ang tatlong magkakasunod na labanan sa nasabing 
lugar. Sa labanan nuong Hulyo 3, 2019, lumasap ng 6 na na patay 
ang mersenaryong 76!" IB habang isa naman ang namartir sa panig 
ng NPA. 


Dahil sa tinamo nilang malaking bilang ng kaswalti sa nasabing 
labanan, bumaling at pinagdiskitahan naman ng 76" IB at 203'? Bde 
ang mga sibilyan sa tatlong barangay ng Victoria, Oriental Mindoro na 


dumanas ng pananakot, panggigipit at karahasan. 


Kabilang sa 642 na mga napilitang magsilikas ang 2 na may kapansanan 
(PWD) at 7 sanggol. Sa kasalukuyan ay nasa mga covered court ng mga 
nasabing barangay nakatigil ang mga bakwet. Nakakaranas ng gutom 


at lamig dahil sa kawalan ng dalang pagkain at kagamitan sa pagtulog. 


Mariing kinikondena ng NDF-ST ang mga pinakabagong insidente 
ng karahasan na isinagawa ng 76!" 1B at 203' Bde gayundin ng PNP 
Regional at Provincial Mobile Forces Battalion sa mga mamamayan ng 
Victoria, Oriental Mindoro. Ito'y malinaw na paglabag sa karapatang 
pantao at sa Comprehensive Agreement on Respect for Human Rights 
and International Humanitarian Law (CARHRIHL). Tulad ng ginagawa 
ng kanilang among si Duterte, ang mga walang kalaban-labang mga 
sibilyan ang siyang laging nabibiktima at nakakaranas ng hambalos at 


bagsik ng pasismo ng estado. 


Nanawagan kami sa mga mamamayan ng Mindoro, lalong lalo na ang 
mga taong simbahan, mga estudyante't guro, mga civic organizations 
at mga tagapagtaguyod at tagapagtanggol ng karapatang pantao sa 


Isla na magsamasama at magkapit-bisig para kondenahin at labanan 

ang ginagawang pag-uulit ni Brig. Gen. Teofilo sa malagim na gunita 
na iniwan ni Gen. Palparan sa Isla ng Mindoro. Huwag na ninyong 
hayaang maulit ang mga nangyari kina Vice Mayor Juvy Magsino, 
Leyma Fortu, mag-asawang Albarillo, Eden Marcellana, Eddie 
Gumanoy, Choy Napoles, Isaias Manano at marami pang iba na mga 
biktima ng karahasan at terorismo ng berdugong si Gen. Palparan. 
Nasa inyong mga sama-samang pagkilos nakasalalay ang paghadlang 
at pagbigo sa uhaw sa dugong si Brig. Gen. Teofilo at 203'4 Bde na 


patuloy na naghahasik ng lagim at teror sa inyong bayan. 


Sa kabilang banda, papanagutin at parurusahan ng Lucio de Guzman 
Command ang 76" IB, 4!" at 203'8 Bde gayundin ang Regional Mobile 
Forces Battalion at mga Provincial Mobile Forces Company sa dalawang 
probinsya sa mga kasalanan at krimen nito sa mga mamamayan ng 
Mindoro Ii 

Panagutin ang mersenaryong 201st Brigade sa 
pambobomba't istraping sa Quezon! 


Pebrero 8, 2021 


ariing kinukundena ng NDF-ST ang walang alintanang 

pambobomba at pang-iistraping ng 201” (KABALIKAT) 

Brigade sa apat na bayan sa Quezon mula Pebrero 5 
hanggang sa kasalukuyan. Gamit ang mga bago at mahal na Black 
Hawk helicopter, hinulugan ng pasistang tropa ng mga bomba at 
pinaulanan ng bala ang walong barangay na tinitirhan ng higit 10,000 
tao. Nakagagalit ang kalupitan ng rehimeng Duterte at AFP-PNP sa 
paglulunsad ng todo-gera at walang konsensyang pang-aatake nito 
sa buhay, kaligtasan, at kabuhayan ng mamamayan. Ito'y malinaw 
na panibagong akto ng terorismo ng pasistang rehimeng US-Duterte 


laban sa mamamayang Pilipino. 


Isinagawa ng 2014 Brigade ang akto ng terorismo bilang ganti sa 
NPA-Quezon na ilang beses nitong nakasagupa sa unang linggo ng 
Pebrero. Sa pahayag ni Gov. Danilo Suarez, tatlong sundalo ang patay, 
kabilang si 1Lt. Romeo Sabio, Jr, habang dalawang NPA ang namartir 
sa labanang naganap noong Pebrero 5 sa hangganan ng mga bayan 
ng Catanauan at Buenvavista. Ang mga engkwentro sa pagitan ng AFP 
at NPA sa Quezon ay bunga nang walang patlang at mababagsik na 
focused military operations (FMO) ng AFP-PNP. Gaya ng kinagawian, 
ibinaling ng AFP sa mga sibilyan ang galit dahil sa mga natamo nilang 


pinsala at kabiguan sa labanan kontra NPA. 

Malinaw ang pagiging terorista ng rehimeng Duterte sa patakaran nito 
ng pambobomba at istraping sa mga komunidad na pinaghihinalaang 
pinagkukublihan ng NPA. Teroristang gawi ang pang-aatake mula 
sa himpapawid na walang tiyak at presisong target. Ang higit na 
napipinsala ng ganitong mga tipo ng operasyon ay ang mga sibilyang 
komunidad, kanilang mga alagang hayop at mga taniman na pipinsalain 
ng mga bomba at bala. Inilalagay nito sa peligro at kapahamakan ang 


mamamayan sa makahayop nitong layunin na ubusin ang mga NPA. 


Sa nangyaring pambobomba at istraping sa Quezon, tulad sa mga 
nakaraan, tiyak na marami ang mapipilitang lumikas at madidisloka 
ang kabuhayan. Katakut-takot na trauma ang dulot nito sa mga 
residente laluna sa mga bata. Pangmatagalan din ang epekto ng 
pagkasira ng kanilang mga sakahan na napakaraming taon nilang 


pinaghirapang ipundar. 


Nananawagan ang NDF-ST sa taumbayan na tulungan ang ating 
mga kababayan sa Quezon na labis-labis na ang pagdurusa dahil 
sa teroristang rehimeng Duterte. Hinihimok namin ang mga peace 
advocate, humanitarian organizations, grupong nagtatanggol sa 
karapatang tao at mga lingkod-bayan na sampahan ng kaso ang CO 
ng 201st Brigade na si Brigadier General Norwyn Romeo Tolentino, 
CO ng 2nd ID na si Maj.Gen. Greg Almerol at iba pang opisyal na 
utak ng operasyong pambobomba at istraping sa Quezon. Dapat 
ding kundenahin at ipatigil ang pagbili sa mga armas at sasakyang 
pandigma na instrumento ng teror ng estado. Pagwawaldas lamang 
ito sa pondo ng bayan na dapat sana'y pangunahing inilalaan sa mga 


kailangang-kailangang serbisyo at ayuda sa panahon ng krisis. 

Kailangan ding kumilos ang mamamayan ng probinsya para 
kalampagin ang mga pinuno ng lokal na gubyerno ng Quezon, sa 
pamumuno ni Gobernor Danilo Suarez, na tumindig at manindigan 
sa pagtatanggol ng mga karapatan ng mamamayan ng probinsya 
laban sa militarisasyon, karahasan at terorismo ng 201st at 202nd 
Brigade ng 2nd Infantry Division. Higit sa lahat, palakasin din ang mga 
pakikibakang anti-pasista at panawagang pagpapalayas sa lahat ng 
pwersang militar sa kanayunan upang bigyang puwang ang pagbangon 


ng mamamayan mula sa pandemya at mga nagdaang sakuna. 


Mahigpit na naninindigan ang NDF-ST na dapat papanagutin ang 
rehimeng Duterte sa ginawa nitong walang habas na pambobomba at 
istraping sa mga baryo at komunidad sa kanayunan ng rehiyon. Ito'y 
malinaw na krimen laban sa sangkatauhan (crime against humanity) 
na gawain ng mga terorista tulad ni Duterte. Tahasang nilalabag 
ng rehimeng Duterte ang internasyunal na makataong batas at 
alituntunin sa kondukta ng digmaan. Pagpapakita rin ito ng kawalang- 
pakundangan ni Duterte at AFP sa mga pandaigdig na alituntunin 
at batas ng digmang naglalayong protektahan ang karapatan at 
pangalagaan ang kaligtasan ng mga sibilyan sa gitna ng gera sibil. 
Hindi maaaring magkibit-balikat na lamang ang rebolusyonaryong 
kilusan sa rehiyon habang nagaganap ang ganitong atrosidad sa 
kanayunan [ll 

B. IBA PANG PAGLABAG SA KARAPATANG 
PANTAO 


Katarungan para sa mga bagong martir ng 
rebolusyon sa Mindoro at sa lahat ng mga biktima 
ng Oplan Kapanatagan ng rehimeng US-Duterte 


Hulyo 24, 2019 


ariin naming kinokondena ang patuloy na pagpigil ng militar 
at pulisya sa Mindoro Oriental na makuha ng mga pamilya 
ang tatlong labi ng kanilang mga mahal sa buhay na 
nasawi sa isang labanan nuong Hunyo 13, 2019 sa Mansalay, Mindoro 


Oriental. 


Sukdulan ang kalupitan ng pasistang tropa ng rehimeng US-Duterte 
na kahit ultimong mga bangkay na ay patuloy pa ring nakakaranas 
ng panggigipit sa kamay ng kaaway. Tulad ng nangyayari sa Mindoro 
Oriental, hinahadlangan ng AFP at PNP ang mga pamilya na makuha 
ang mga labi ng kanilang mahal sa buhay para sana mapagkalooban 


ng nararapat na parangal at disenteng libing. 


Ang patuloy na pagkakait ng 203rd Bde at ng hepe ng pulis ng Mansalay 
na makuha ang mga labi ng tatlong kasamang namartir ay pagkakait 
na mabigyan sila ng disenteng burol at libing ng kanilang mga mahal 


sa buhay. Malinaw itong paglabag sa Comprehensive Agreement 

on Respect for Human Rights and International Humanitarian Law 
(CARHRIHL) na pinirmihan ng GRP at NDFP nuong 1998 at sa mismong 
mga kaugalian at tradisyon ng mga Pilipino na mabigyan ng panahong 
maiburol ang kanilang mahal sa buhay para masilayan sa huling 
pagkakataon ng mga kamag-anak bago ihatid sa huling hantungan. 
Subalit maging ang ganitong tradisyon at kaugalian ng Pilipino ay 
binabalewala ng armadong tropa ng rehimeng Duterte. Ipinapakita 
lamang nito ang walang kaparis na kalupitan ng AFP at PNP na 
ipinagmamamalaki ni General Parlade sa publiko--ang tularan o para 
lubos na masiyahan siya at ang kanyang among si Duterte, na higitan 
pa ang ginawang kalupitan at brutalidad ng berdugong si General 


Palparan sa mga mamamayan ng isla ng Mindoro. 


Bantog na ang AFP at PNP sa pagsasalaula sa mga bangkay na 
kanilang napapaslang. Ginagamit nilang hostage ang mga bangkay 
upang gipitin ang mga kapamilya at kaanak. Subalit lalo lamang 
nahuhubaran ang tunay na pasista at mersenaryong katangian ng 
AFP at pulis sa patuloy na pagbinbin sa bangkay ng tatlong kasama 
at ipagkait ang karapatan ng pamilya na makuha ang mga labi ng 
kanilang mahal sa buhay. Lalo lamang nahuhubaran ang katauhang 


lobo na nakadamit ng tupa ang AFP at PNP. 


Malayong malayo ito sa ginagawa ng Bagong Hukbong Bayan 
(BHB) sa mga sugatan at nasasawi na mga mersenaryong tropa 
ng reaksyunaryong estado sa mga inilunsad nitong taktikal na 
opensiba. Kahit nasa bingit ng panganib sa posibilidad na abutan ng 
reinforcement ng kalaban, tinitiyak muna ng BHB na mabigyan ng 
panimulang lunas ang mga sugatang kaaway at iiwanan sila na nasa 


isang maayos na kalagayan. Ang mga bangkay naman ay isinasaayos 

din at inilalagay sa lugar para hindi ito mabilad sa araw. Tinitipon 
at sinesentro ang mga mahahalagang personal na gamit ng mga 
nasawing armadong personnel ng reaksyunaryong estado para sa 
nararapat na disposisyon ng mga ito sa kanilang pamilya. Kailangang 
gawin ito ng mga yunit ng BHB para maiwasan na makulimbat ang 
mga personal na gamit ng mga nasawing mga sundalo o pulis mula sa 


kanilang kasamahan at pagkatapos ay ibibintang sa BHB. 


Mahigpit na ipinagbabawal sa BHB ang pagmamalupit sa kaaway lalo 
na ang mga bihag at sugatan ng digma. Mahigpit na ipinapatupad ang 
mga kinakailangang proteksyon na ipinagkakaloob sa mga sugatan at 
bihag ng digma alinsunod sa sariling mga umiiral na patakaran at batas 
ng Partido Komunista ng Pilipinas-MLM, ng BHB, ng Demokratikong 


Gubyerno ng Bayan at sa umiiral na kasunduan sa CARHRIHL. 


Papanagutin ng rebolusyonaryong kilusan sa Timog Katagalugan 
ang lahat ng mga pangunahing sangkot sa kalupitan at brutalidad na 
ginagawa ng pasistang tropa ng rehimeng Duterte sa mamamayan ng 
rehiyon. Ang paggagawad ng rebolusyonaryong hustisya ay walang 
pinipiling lugar, oras at panahon. Saan man kayo naroon, aabutin kayo 


ng mahabang kamay ng rebolusyonaryong hustisya. 


Katarungan para sa mga bagong martir ng rebolusyon. Katarungan sa 
lahat ng mga naging biktima ng kalupitan ng Oplan Kapanatagan ng 
rehimeng US-Duterte. 

Mga paglabag sa karapatang tao sa TK ngayong 
lockdown, kinokondena ng NDF-ST 


Marso 21, 2020 


ariing kinokondena ng National Democratic Front-Southern 
Tagalog (NDF-ST) ang mga paglabag ng AFP-PNP sa 
karapatang tao ng mamamayan sa rehiyon at buong bansa sa 
panahon ng lockdown. Sa harap ng deklarasyon ng unilateral ceasefire 
ni Duterte, nagpapatuloy ang focused military operations (FMO) sa 
rehiyon at buong bansa na pumeperwisyo sa buhay at nagpapalala sa 


kalagayan ng mga magsasaka at katutubo sa kanayunan. 


Sa probinsya ng Quezon, isinasagawa ng AFP-PNP ang food blockade 
sa ilang barangay ng Unisan habang naglulunsad ng FMO rito at sa 
mga karatig na bayang Atimonan at Padre Burgos. Pinagbabawalan 
nila ang mga magsasaka na bumili ng lagpas sa 5kg bigas kada 
pamilya. Pinagbabawalan ring pumunta ang mga kaingero at mag- 
uuling sa kani-kanilang kaingin at ulingan. Samantala, sa isla ng 
Mindoro, sa kalagayang wala nang mabibili sa maliliit na tindahan sa 
mga komunidad at pamayanan, pinagbabawalan pa ng AFP-PNP ang 
mga magsasaka at katutubong Mangyan na pumunta ng bayan para 
bumili ng pagkain. Hinalughog din ng 30 pulis ang isang bahay sa Brgy. 


Lanaban, Rizal, Occidental Mindoro noong Marso 19. 


Pinapatunayan nitong wala sa plano ni Duterte na lutasin ang 


problema sa paglawak ng impeksyon at paglaganap ng COVID-19, 

bagkus para ipataw ang kanyang kapangyarihan at kamay-na-bakal 
ng estado sa bayan. Ang lockdown ay ginawang palusot para lamang 
maipataw ang de facto Martial Law sa buong bansa at gamitin ito para 
sindakin ang mamamayan at supilin ang lehitimong mga organisasyon 
at kilusan nila. Nakatuon din ito sa paglipol sa mga rebolusyonaryong 


pwersa ng mamamayan bago ang 2022. 


Sa harap ng takot at isterya na lumukob sa buong rehiyon at bansa 
dulot ng COVID-19, nananawagan ang NDF-ST sa mga manggagawang 
pangkalusugan na pahigpitin ang kanilang pagkakaisa para buuin 
ang sama-samang lakas laban sa COVID-19. Kailangang isagawa 
ang malawakang kampanyang edukasyon hinggil sa pag-iwas at 
pagsansala sa COVID-19. Gamitin ang lahat ng makakaya at rekurso 
para sa pagbibigay ng libreng serbisyong pangkalusugan para sa 
mamamayan. Sa kanayunan, marapat na bumuo ang mga komite 
ng kalusugan sa ilalim ng demokratikong gubyernong bayan ng 
komprehensibong plano at hakbangin para sa pagharap sa COVID-19. 
Ilunsad ang malawakang kampanyang edukasyon at sanitasyon at 


kalinisan upang maiwasan ang sakit na ito. 


Nananawagan rin ang NDF-ST sa mamamayang Pilipino na labanan 
ang marahas at militaristang solusyon ng rehimen sa epidemya. 
Ang kinakailangan ng bayan ay mga praktikal na solusyon upang 
resolbahin ang kasalukuyang krisis pangkalusugan. Kailangang igiit 
ng mamamayan ang libreng COVID-19 testing para sa lahat at subsidyo 
sa pang-araw-araw na sustento ng mga mamamayan sa panahon 
ng lockdown. Dapat na mariing tutulan at labanan ang malupit at di 
makataong pagkontrol sa galaw ng populasyon. Sama-sama nating 
resolbahin itong krisis sa kalusugan Ii 

Hinggil sa dumaraming paglabag ng AFP-PNP sa 
ceasefire 


Marso 30, 2020 


ariing kinokondena ng National Democratic Front-Southern 
Tagalog (NDF-ST) ang patuloy at malaganap na paglabag 
ng AFP at PNP sa mismong SOMO at SOPO nila alinsunod 
sa dineklarang “unilateral ceasefire” ng pasistang rehimeng US- 
Duterte. Ang walang humpay na mga operasyong militar sa rehiyon 
ng Timog Katagalugan na isinasagawa ng mga batalyon sa ilalim 
2nd Infantry Division ng Philippine Army (2nd ID-PA) at ng Southern 
Luzon Command ng Armed Forces of the Philippines (SOLCOM-AFP) 
ay testamento na huwad ang idineklarang unilateral ceasefire (UCF) 


ng rehimeng Duterte. 


Habang abala ang lahat, laluna ang mga manggagawa at 
tagapangalaga ng kalusugan (healthcare workers) sa paglaban at 
pagsugpo sa nakamamatay na Covid-19, at habang ang taumbayan ay 
binabalot ng pangamba dahil sa kakulangan at kawalan ng atensyong 
medikal mula sa gubyerno, kakulangan sa pang-araw araw na pagkain 
at natatanggap na subsidyo at sa labis na nararanasang hirap sa pag- 
angkop sa ipinatutupad na kamay-na-bakal na lockdown sa buong 
Luzon ng rehimeng Duterte, iba naman ang pinagkakaabalahan ng 2nd 
ID at SOLCOM-ang mga pinagkakawartahan nito tulad ng Enhanced 


Comprehensive Local Integration Program (E-CLIP). 

Kabulaanan ang sinasabi ng AFP na “community service” laban 
sa Covid-19 ang ginagawa ng RCSP operations sa mga baryo. Ang 
katotohanan, ipinatutupad ng RCSP ang “kontra-insurhensyang 
layunin” ng E0-70, TF ELCAC at JCP Kapanatagan. Walang binago 
ang AFP at PNP sa oryentasyon ng RCSP at patuloy itong ipinatutupad 
alinsunod sa istratehiyang whole of nation approach to end local 


communist armed conflict. 


Simula noong Marso 19, 2020, ang unang araw ng epektibidad ng 
unilateral ceasefire ng gubyernong Duterte, nagpatuloy at walang 
patlang ang mga operasyong militar sa iba't ibang bahagi ng rehiyon. 
Patuloy ang isinasagawang harassment at red-tagging ng 85th at 59th 
IBPA sa mga mamamayan ng Catanauan, Lopez, Macalelon, Unisan, 
Atimonan, Padre Burgos at Agdangan sa South Quezon-Bondoc 
Peninsula. Pwersahang pinaaamin ang mga magsasaka na sila'y mga 
myembro ng NPA at tinatakot na tanggapin ang alok ng gubyerno na 
E-CLIP. Sa ibang kaso, may nakahanda nang listahan ng mga pangalan 


ang 85th at 59th IB na inaalok ng E-CLIP. 


Ganito din ang ginagawa ng PNP at mga tropang militar sa ilalim ng 
202nd Brigade, 2nd ID sa mga residente ng General Nakar ng Quezon 
at sa Kalayaan at Cavinti ng Laguna kung saan walang kahihiyang 
hinakot, tinipon at ipinarada sila sa Camp Vicente Lim sa Canlubang, 
Laguna para iprisenta sa media na mga diumano'y nagsisukong mga 


rebelde at dating rebelde at ngayo'y pumailalim sa E-CLIP. 


Samantala, sa mga isla ng Mindoro at Palawan naman ay patuloy pa 
ring nagaganap ang mga focused military operations at RSCP sa kabila 


ng ipinatutupad nilang unilateral ceasefire. 

Dapat mariing kondenahin at labanan ng mamamayan ang patuloy 
na isinasagawang Retooled Community Support Program ng AFP at 
PNP na kinakaratulahan at tinatabingan bilang “community service” 
laban sa Covid-19 ngunit sa saligan ay nasa balangkas ng “kontra- 
insurehensyang” programa ng JCP-Kapanatagan at nagsisilbing 


malaking gatasan ng mga tiwaling opisyal at sundalo. 


Mariin ding kinokondena ng NDF-ST ang paglabag ng mga tropa ng 
202nd Brigade sa umiiral nilang SOMO sa ginawa nitong pag-atake 
sa isang yunit ng NPA sa Barangay Puray, Rodriguez, Rizal habang 
naghahanda ang yunit sa pagdiriwang ng ika-51 anibersaryo ng NPA. 
Malisyoso at punong-puno ng kasinungalingan ang pahayag ng 2nd ID 
na diumano, NPA ang umatake sa kanila. Katunayan, ang mga sundalo 
ng AFP ang dumayo sa lugar sa balangkas ng kanilang focused military 
operation (FMO) na hindi naglulubay kahit sa panahon ng UCF ng GRP. 
Malayo sa sentro ng baryo ng Puray at interyor ang pinangyarihan 
ng labanan. Dinepensahan lang ng yunit ng NPA ang kanilang sarili 
mula sa aktwal na pag-atake ng AFP. Kung sadyang seryoso ang AFP 
sa kanilang ipinatutupad na UCF at SOMO, walang dahilang pumasok 
sila sa kalibliban ng kabundukan sa mga oras na iyon. Dapat tumalima 
ang AFP sa sarili nitong deklarasyon ng ceasefire at manatili sila sa 
kanilang mga kampo at detatsment sa mga sentrong bayan. Ang NPA 
sa rehiyon ay seryosong tumatalima sa atas ng CPP na magpatupad 
ng unilateral ceasefire para maituon ng rebolusyonaryong kilusan ang 
lahat ng mga pagsisikap nito sa paglaban at pagsugpo sa pagkalat ng 
Covid-19. Ganunpaman, lagi itong handang ipagtanggol ang sarili at 
mamamayan at biguin ang anumang patraydor na pag-atake ng AFP 
at PNP. 

Sa pangyayaring labanan sa Barangay Puray, Rodriguez, Rizal noong 
Marso 28, 2020, minsan pang pinatunayan ang kahungkagan ng 
deklarasyong unilateral ceasefire ng rehimeng US-Duterte sapagkat 
ito'y peke at bahagi lamang ng pampulitikang gimik ng rehimen para 
ibangon at pabanguhin ang naghihingalo at nabubulok nitong imahen 


sa mata ng sambayanang Pilipino.Ju 


212 | Mga Pahayag ni Patnubay de Guia 


Kundenahin ang karumal-dumal na pagpaslang 
ng berdugong 4“ IBPA, 2"? IDPA at PNP Laguna kay 
Kasamang Mario Caraig, isang hors de combat 


Agosto 8, 2020 


ariing kinukundena ng NDF-ST ang mga elemento ng 
1st Infantry Batallion-Philippine Army (1st IBPA), ng 2nd 
Infantry Division ng Philippine Army (2nd IDPA), at ng Laguna 
Police Provincial Office sa karudumal-dumal nitong pagpaslang kay 


Kasamang Mario Caraig, kilala bilang Ka Jethro. 


Patraydor at brutal na pinaslang ng kaaway si Ka Jethro--na isa nang 
hors de combat o wala na sa katayuang lumaban, dahil sa naunang 
tinamong sugat sa kaliwang braso mula sa naganap na labanan sa 
Sityo Balatkahoy, Barangay San Antonio, Kalayaan nuong madaling 
araw ng Agosto 4, 2020. Isinagawa ng kaaway ang karimarimarim 
na pagpatay kay Ka Jethro sa pagitan ng 12:00 at 1:00 ng madaling 
araw, Agosto 8, sa Barangay San Antonio, Kalayaan, Laguna habang 


mahimbing na natutulog at nag-aantay na malapatan ng lunas. 


Puno ng kasinungalingan ang pinalalabas nina Maj. Gen. Arnulfo 
Burgos Jr., kumander ng 2nd Infantry Division, PRO4A Regional 
Director PBGen Vicente Danao Jr. at ng Laguna Police Provincial 
Office na nanlaban si Ka Jethro habang diumanong isinisilbi nila ang 
warrant of arrest sa kalaliman ng hatinggabi at umano'y dinala pa nila 


sa ospital para lapatan ng lunas. Ang katotohanan, hindi armado si 

Ka Jethro, walang kakayanang lumaban pa, ni ipagtanggol ang sarili, 
dahil sa labis na panghihina at hindi na makabangon bunga ng tama sa 
braso na tinamo niya sa naunang labanan noong Agosto 4. Naiwan din 
ni Ka Jethro ang kanyang sandata sa naunang labanan, kaya paanong 
mangyayaring makikipagbarilan siya sa diumanong mga aaresto sa 


kanya? 


Walang intensyon ang mga mersenaryong tropa na buhayin pa si Ka 
Jethro. Mas interesado sila sa Php 4.3 milyong pabuya sa ulo ni Ka 


Jethro kaysa buhayin pa ito. 


Samantala, nauna nang pinalabas ni Maj. Gen. Arnulfo Marcelo Burgos 
Jr. na sumuko noong Hulyo 21 si Dioscorro Cello o kilala sa kilusan 
bilang Ka Termo. Subalit lantarang pinasubalian ang kasinungalingang 
ito nang mapaslang nila si Ka Termo sa engkwentro noong Agosto 4, 
kasama sina Kasamang Alex Perdeguera o Ka Omar at Rey Masinas 
o Ka Danny at kung saan nasugatan din si Ka Jethro. Sinalungat din 
mismo ni Brig. Gen. Alex Rillera, kumander ng 202nd Infantry Brigade 
ang bersyon ng kwento ni Burgos sa pahayag nitong hinukay lamang 


nila ang baril ni Cello na itinuro ng isang “alyas Iting". 


Nagkakabuhol-buhol na ang 2nd ID sa paghahabi ng kwento upang 
itago kung sino talaga ang nagturo sa nakatagong baril ng mga 
kasama. Ayon mismo sa AFP Southern Luzon Command, may Php 4.6 
milyon (o Php 3.8 milyon, ayon sa 2nd ID) na patong sa ulo si Cello, na 
malinaw na pinagnanasaang ibulsa't paghati-hatian ng matataas na 


upisyal ng 2nd ID at 202nd Bde. 

Ang brutal na pagpaslang kay Ka Jethro ay larawan ng pasistang 
sikolohiya at mersenaryong indoktrinasyon sa AFP at PNP na higit 
pang binulok ng pang-uupat ng kriminal at mamamatay-taong 
presidente sa katauhan ni Rodrigo Duterte. Ganito ang padron ng lahat 
ng isinasagawang extra judicial killing ng mga pulis at militar sa tabing 
ng pagsisilbi diumano ng warrant of arrest sa kalaliman ng dilim tulad 
ng ginawa sa kaso nina Kasamang Julius Giron (Marso 13, 2020) at 


Ermin Bellen (Disyembre 5, 2019). 


Walang pakundangang nilabag ng pasistang tropa ni Duterte ang 
International Humanitarian Law (IHL) at Comprehensive Agreement 
on the Respect of Human Rights and International Humanitarian Law 
(CARHRIHL) na nilagdaan sa pagitan ng NDFP at GRP bilang una sa 
apat (4) na pinagkasunduang substantibong agenda sa usapang 


pangkapayapaan ng dalawang pwersang nagdirigmaan (belligerent). 


Bilang pagdidiin, si Ka Jethro ay maituturing na “hors de combat” o 
wala nang kakayahang lumaban matapos masugatan sa naunang 
labanan at wala din siyang hawak na armas nang mangyari ang 
pagpaslang sa kanya. Maitatala ito sa humahabang listahan ng “war 
crimes” ng pasistang tropa ni Duterte. Ginagarantiyahan si Ka Jethro 


ng proteksyon ng IHL at ng CARHRIHL bilang “hors de combat". 


Nanawagan ang NDF-ST sa mamamayan ng rehiyon na kondenahin at 
papanagutin sa batas ang mga may kagagawan sa karumal-dumal na 
pagpaslang kay Kasamang Jethro. Dapat silang managot sa kanilang 


mga krimen sa sangkatauhan sa ilalim ng Geneva Conventions. 

Katarungan para kay Kasamang Jethro at sa lahat ng mga naging 
biktima ng mga karumal-dumal na krimen ng mga berdugong tropa 


ng pasistang rehimeng US- Duterte! 


Sisingilin at pagbabayarin nang mahal ng rebolusyonaryong kilusan 
ang mga pasistang tropang 1st IB-PA, 2nd IDPA, PNP Calabarzon at 
PNP Laguna na kumitil sa buhay ni Ka Jethro, Ka Termo, Ka Omar at 
Ka Danny at siyang patuloy na naghahasik ng karahasan at terorismo 


sa mamamayan ng Laguna! 


Ibaling ang paninimdim sa rebolusyonaryong katapangan! Mabuhay 


ang rebolusyong Pilipino! 

Kundenahin ang di-makatao, barbaro at 
makahayop na pagtrato ng 202nd Brigade- 
Philippine Army at Philipine National Police- 
Region IV-A sa mga labi nina Mario “Ka Jethro” 
Caraig, Dioscorro “Ka Termo” Cello, Alex “Ka 
Omar” Perdeguerra at Rey “Ka Danny” Macinas 


Agosto 20, 2020 


ariing kinukundena ng NDF-ST ang di-makatao, barbaro 

at makahayop na pagtrato ng mga pasistang tropa ng 

rehimeng Duterte sa mga labi nina Ka Jethro, Ka Termo, Ka 
Omar at Ka Danny. Sina Ka Termo, Ka Omar at Ka Danny ay napaslang 
nang pinagsanib na tropa ng 1st Infantry Batallion-Philippine Army 
(1stIB-PA) at Regional Mobile Force Batallion 4A ng PNP-Region 4A 
nuong madaling araw ng Agosto 4, 2020 sa Sityo Balatkahoy, Brgy San 
Antonio, Kalayaan, Laguna. Si Ka Jethro, na maituturing na isang hors 
de combat dahil sa tinamo niyang grabeng sugat sa kaliwang braso sa 
naging labanan nuong Agosto 4 ay walang awang pinaslang naman ng 
mga pasistang tropa nuong madaling araw ng Agosto 8, 2020 habang 


natutulog at naghihintay na malunasan. 


Katakot-takot na pahirap muna ang dinaanan ng pamilya ni Ka Jethro 
sa kamay ng 1st Infantry Batallion-Philippine Armay (1st IBPA) at 
Philipine National Police-Laguna bago nila naiuwi ang mga labi ng 
kanilang mahal sa buhay upang ipagluksa, masilayan ang kanyang 


labi at maihatid ng mga kamag-anak, kaibigan at mga taong labis 

na nagmamahal sa kasama sa huling hantungan bilang bayani. 
Pinagpasa-pasahan at kung anu-ano pang papeles ang hinihingi ng 
PNP-Laguna at 1st IBPA sa pamilya ni Ka Jethro para lamang ibigay 


nila ang mga labi ni Ka Jethro sa pamilya. 


Hindi na bago ang ganitong talamak na gawi, di makatao at 
mersenaryong kultura ng mga pasistang tropa ni Duterte sa 
pagbibinbin sa mga labi ng mga napapaslang nilang kasapi ng NPA. 
Ganito ang ginawa nila kay Kasamang Ermin “Ka Romano” Bellen na 
brutal na pinaslang ng mga pasistang tropa sa Antipolo Rizal nuong 
Disyembre 5, 2019. Mas nauna pa rito ang nangyari sa 3 kasamang 
napaslang sa Mindoro Oriental nuong Hunyo 2019. Dumanas muna 
ng matinding hirap ang pamilya sa pagkuha ng iba't ibang dokumento 
bago nila nakuha ang mga labi ng kanilang mga mahal sa buhay na 
pilit at iligal na binibinbin ng tropa ng 203rd Bde sa isla ng Mindoro. 
Salamat sa mga pagkilos na isinagawa ng mga organisasyong 
nagtataguyod sa karapatang pantao na nagsilbing presyur at nagtulak 
sa pasistang tropa na ibigay sa kaukulang pamilya ang mga labi ng 


kanilang mahal sa buhay. 


Subalit ang mas karumal-dumal, makahayop at gawain lamang ng mga 
taong walang konsensya ay ang ginawang pagnanakaw at pagkakait sa 
pamilya ng mga pasistang tropa sa mga labi nina Ka Termo, Ka Omar 
at Ka Danny. Ninakaw sa puneraryang unang pinagdalhan sa tatlo at 
dinala ng mga pasistang tropa ni Duterte ang mga labi ng tatlong (3) 
kasama sa hindi pa matukoy na magkakahiwalay na lugar at basta na 
lamang inilibing nang hindi nabibigyan ng karampatang pagluluksa at 


disenteng libing ng mga kapamilya't kaanak. Kung saan saang lugar 

itinuturo ng mga pasistang tropa ang di umanong kinaroroonan ng 
mga labi ng tatlong kasama pero patuloy silang nabigo na matunton 


ang mga labi ng kanilang mahal sa buhay. 


Una na nilang naihanda ang sangkaterbang dokumento na hinihingi 
sa kanila sa pag-aakalang maiuuwi na nila ang mga labi ng tatlong 
kasama. Ngunit sadyang walang kasing lupit at walang anumang 
bahid ng pagiging makatao ang mga pasista at mersenaryong tropa 


ni Duterte. 


Ang pagbinbin at pagkakait ng pasistang tropa ng AFP at PNP sa 
pamilya't kaanak ng mga labi ng mga namatay sa panig ng isang 
pwersang nagkikidigma (belligerent force) tulad ng NPA ay katumbas 
ng paghatol ng kolektibong kaparusahan sa mga kapamilya at kaanak 


ng mga biktima na hindi kasangkot sa armadong tunggalian. 


Ito'y isang lansakang paglabag sa International Humanitarian Law 
(IHL) at sa Comprehensive Agreement on the Respect of Human Rights 
ang International Humanitarian Law (CARHRIHL) na nilagdaan sa 
pagitan ng NDFP at GRP bilang una sa apat (4) na pinagkasunduang 
substantibong agenda sa usapang pangkapayapaan ng dalawang 
pwersang nagdirigmaan. Sa naturang pangyayari, patuloy na 
humahaba ang listahan ng mga paglabag ng rehimeng US-Duterte sa 
IHL at CARHRIHL. 


Isang mahabang tradisyon nang pinaiiral ng mga pwersang 
nagdirigmaan ang pagsauli o pagbibigay ng pagkakataon na makuha 
ang bangkay ng mga namatay sa labanan sa magkabilang panig 


bilang isang aktong makatao. Maraming mga kaso na nagdideklara 

ng pansamantalang pagtigil ng labanan ang magkakarap na 
magkakalabang pwersa upang kunin ang kanilang mga patay sa 
larangan sapul pa sa pag-iral ng lipunang alipin. Higit na pinatibay ang 
mga garantiya at proteksyong ito sa modernong panahon ng pag-iral 
ng mga digmaan na nilalaman ng kasunduan sa Geneva Conventions 


ng 1949 at 1977. 


Sa patuloy at determinadong paghahanap ng pamilya at mga 
organisasyong nagtataguyod sa karapatang pantao, nasunson nila 
ang pinaglibingan nina Ka Omar at Ka Danny sa isang sementeryo sa 
Antipolo, Rizal. Unang nasunson ang nakalibing na bangkay ni Rey 
Masinas o Ka Danny nuong Agosto 13, 2020, sa isang sementeryo 
sa Barangay San Jose, Antipolo City, Rizal makaraan ang 9 na araw 
ng paghahanap. Nakuha ang bangkay ni Ka Danny na nababalutan 


lamang kumot at plastic ni dinamitan lamang at isinilid sa isang kahon. 


Inilibing ng PNP si Ka Danny nang walang anumang paggalang at 
pagbibigay dignidad sa kanyang mga labi. Sinadyang ilibing siya 
sa sementeryong 60 kilometro ang layo mula sa Camp Vicente Lim 
sa Calamba, Laguna para itago ang kanyang mga labi sa pamilya at 


pagkaitan siya ng disenteng burol at libing. 


Agosto 15, 2020 nang matagpuan naman ang pinaglibingan kay Alex 
“Ka Omar” Perdeguerra sa pareho ding sementeryo sa barangay San 
Jose, Antipolo City. Ngayon pa lamang (Agosto 20) pinoproseso ang 
pagkuha sa mga labi. Tulad ni Ka Danny sinalaulala ang kanyang 
bangkay at basta minarkahan ng “Ka Omar” ang kanyang pinaglibingan. 
Bagay na nagpapahiwatig sa makahayop at di makataong paraan ng 


paglilibing ng PNP kina Ka Alex Perdeguerra at Ka Rey Macinas. 

Hanggang sa kasalukuyan, ayon sa nakakalap naming mga balita, 
patuloy pa ang paghahanap ng pamilya at mga grupo sa karapatang 
pantao sa mga labi ni Kasamang Dioscorro “Ka Termo” Cello. Natunton 
ito sa sementaryo ng Tuy, Batangas ngunit katulad ng ginawang 
pagsalaula sa mga labi nina Ka Omar at Ka Danny, inilibing siya sa 
isang walang markang libingan ng mga walang budhing PNP. Hindi 
pa nasiyahan sa kanilang kahayupan, labis na pinahihirapan ang anak 
na makuha ang labi ng kanyang ama at mabigyan ng isang disente, 
marangal na burol at libing na karapat- dapat sa isang martir at bayani 


ng sambayanang Pilipino. 


Dapat lamang mariing kondenahin ng malawak na mamamayan ang 
barbaro, makahayop at di makataong pagtrato ng pasistang rehimeng 
US-Duterte sa mga labi nina Ka Termo, Ka Omar at Ka Danny. Gawain 
ito ng mga taong wala nang natitira pang budhi sa katauhan ng PNP 


at AFP na dapat patuloy na nilalantad, kinokondena at nilalabanan. 


Sa kabilang banda, papapanagutin ng rebolusyonaryong kilusan 
ang sinumang may kinalaman sa pagpatay kina Ka Termo, Ka Omar, 
Ka Danny at sa brutal na pagpatay kay Ka Jethro na isang hors de 
combat. Sisingilin din ng rebolusyonaryong kilusan ang lahat ng may 
kinalaman sa makahayop at di makataong pagtrato sa mga labi nina 
Ka Termo, Ka Omar at Ka Danny gayundin ang labis na pagpapahirap 


sa mga kapamilya ng mga pinaslang. 


Ang kalupitan at di-makataong pagtrato ng AFP at PNP sa mga 
napaslang na mga NPA sa mga labanan at ang pagkakait ng labi sa 


mga kapamilya't kaanak para maipagluksa at mabigyan ng disenteng 

libing ang kanilang mahal sa buhay ang pinakamataas na kahayupan 
na maaaring gawin para lapastanganin ang alaala ng mga namatay 
at parusahan ang mga pamilya't kaanak. Ito ang tunay na imahen ng 
isang mersenaryo at walang-pusong militar at pulisya na higit pang 


binulok ng kriminal, mamamatay-tao at taksil na rehimeng Duterte. 


Umaalingawngaw ang malakas na panawagan ng mamamayan sa 
rehiyon para sa KATARUNGAN sa kanilang mga bagong bayani at 
martir ng rebolusyon II 

NTF-ELCAC Buwagin! Papanagutin at pagbayarin 
sina Lorenzana, Esperon, Parlade at iba pang mga 
opisyal nito sa mga krimen sa bayan! 


Marso 22, 2021 


ababaw at hindi sapat ang naging rekomendasyon ng 
Senado na tanggalin lamang si Parlade bilang tagapagsalita 
ng  NTF-ELCAC. Dapat kay Parlade ay tuluyan nang 
sibakin sa AFP at kasuhan dahil sa kanyang mga nagawang karumal- 
dumal na krimen sa bayan. Si Parlade at ang NTF-ELCAC ay nagsilbi 
lamang marahas na instrumento ng pasistang rehimeng US-Duterte 
sa pagsupil, pandarahas at terorismo sa bayan. Ang malakas na 
panawagan ng mamamayan: buwagin ang anti-mamamayang NTF- 
ELCAC, papanagutin at pagbayarin ang mga berdugo nitong opisyal, at 


ibasura ang Anti-Terror Law (ATL). 


Hindi maitago at lantarang ipinakita ng mga pasista ang kanilang 
disgusto sa resulta ng ginawang imbestigasyon sa Senado sa red- 
tagging at mga kalabisan ng NTF-ELCAC. Hinamon pa ni Secretary 
Lorenzana na tanggalin na ang AFP sa anti-komunistang task force. 
Hindi niya matanggap at ikinapipikon ang harapang pamumuna ng 
mga senador na hindi konstitusyonal ang paghirang kay Parlade sa 
isang sibilyang opisina dahil ang huli ay nasa aktibong serbisyo pa 
sa AFP. Astang pilosopo naman si Parlade na nagsabi pa ng “berigud” 
kahit ang totoo'y nasasaktan siya dahil ikalawang beses na niyang 


matatanggal bilang spokesperson. Noong 2011, na-dismiss siya bilang 

tagapagsalita ng Philippine Army dahil sa pag-uudyok ng gera laban sa 
Moro Islamic Liberation Front sa kabila ng deklarasyong tigil-putukan 
ng GRP. 


Hindi kataka-taka ang mariing pagdedepensa ni Lorenzana kay Parlade 
sa naging rekomendasyon ng Senado. Magkabaro ang dalawa sa 
pagiging matatapat at masusugid na mga alagad ng imperyalismong 
US. Dating military attache sa Washington si Lorenzana. Kilala siyang 
masugid na tagahingi ng suportang militar mula sa US at kontrapelo 
sa pakikipagmabutihan ng GRP sa China. Tiyak na hindi lamang biro 
ang mga sabi-sabi ni Duterte na siya ang pangunahing “CIA Agent” 
sa bansa. Sa kabilang banda, kinalulugdan ng US si Parlade dahil sa 
kanyang pagiging utak-pulbura at uhaw-sa-dugong anti-komunista. 
Nag-aral siya sa US at doon binuo ang kanyang mga walang kwentang 


tesis at libro hinggil sa rebolusyonaryong kilusan. 


Sina Lorenzana, Esperon at Parlade ay kapwa naging bantog sa 
pagiging kontra-kapayapaan at sagadsaring militarista. Lagi nilang 
hinahadlangan ang pagbubukas ng usapang pangkapayaan sa pagitan 
ng NDFP at GRP. Tagasunod sila ng doktrina ng US hinggil sa todong 
gera laban sa mga “kalaban ng estado.” Ang mga buktot at pasista 
nilang paniniwala ang dahilan kaya sila ang inilagay ni Duterte sa 
NTF-ELCAC. 


Napakabigat ng kriminal na mga pananagutan nina Duterte, Lorenzana, 
Esperon, Parlade at ng buong NTF-ELCAC sa bayan. Partikular kay 
Parlade, hinahabol at pinagbabayad siya ng mamamayan ng Timog 
Luzon sa dami ng kanyang mga kaso at krimen sa tagal ng kanyang 


pamamalagi bilang pinuno ng Southern Luzon Command. Dati siyang 

tumayong pinuno ng 203" Brigade sa isla ng Mindoro at ngayon 
nama'y naghahasik ng terorismo sa rehiyon ng TK at Bikol bilang hepe 


ng SOLCOM. 


Hinihimok namin ang mga biktima ng pambobomba, walang habas na 
pamamaril, pagharang sa pagkain at iba pang paglabag sa karapatang 
pantao at internasyunal na makataong batas, sampu ng mga kaanak 
ng mga brutal na pinatay ng mga yunit sa ilalim ng 2nd ID/ SOLCOM 
na sampahan ng kasong kriminal si Parlade. Paabutin hanggang sa 
mga internasyunal na korte at UNHRC ang kabatiran sa mga kaso ni 
Parlade. Dapat siyang usigin at papanagutin ng lahat ng mamamayang 


nagtataguyod sa karapatang tao. 


Samantala, dapat patuloy na kumilos ang taumbayan para ilantad at 
labanan ang madugong kontra-mamamayang gyera na pinatutupad 
ni Duterte at ng kanyang anti-komunistang task force. Kumilos at 
makibaka para sa pagbubuwag sa NTF-ELCAC at pagpapanagot sa 
mga kasalanan ng mga opisyales nito. Patuloy na igiit at ipaglaban ang 
mga karapatang sibil at demokratiko ng mamamayang Pilipino mula sa 


matinding panunupil ng pasistang rehimeng US-Duterte. 


Nanawagan din ang NDF-ST sa taumbayan na paigtingin ang paglaban 
para pabagsakin si Duterte kasama ang kanyang mga uhaw-sa-dugong 
heneral. Laging handa ang mga sona't larangang gerilya ng rehiyon 
na tanggapin ang sinumang nagnanais sumapi sa NPA at magsulong 
ng armadong pakikibaka para bigyan ng katarungan ang kanilang 
kaapihan. Ang mahabang kamay ng rebolusyonaryong hustisya 
ay igagawad ng rebolusyonaryong kilusan sa tamang panahon at 


pagkakataon sa mga berdugo't pasista, lalo ang mga sangkot at 

may kagagawan sa nangyaring Bloody Sunday noong Marso 7, 2021. 
Determinado at hindi makakalimot ang rebolusyonaryong kilusan 
sa TK na papanagutin ang mga kriminal at may utang na dugo sa 


mamamayan. 

Singilin ang GRP sa paglapastangan sa karapatan 
ng batang si MJ at ng mga kabataan! 


Hunyo 2, 2021 


ariing kinukundena ng NDF-ST ang pagdukot ng AFP-PNP 
noong Mayo 12 sa apat (4) na taong gulang na si MJ, anak 
ng isang detenidong pulitikal sa Oriental Mindoro. Marapat 
na panagutin ang mersenaryong tropa ng 203rd Brigade sa ilalim ni 
Col. Augusto Villareal na nagsagawa ng marahas na pagdukot sa bata. 
Sa kanilang ginawa, pinatotohanang walang ligtas, maging bata, sa 


terorismo ng rehimeng Duterte. 


Malinaw ang mga paglabag sa karapatang tao sa operasyon ng AFP- 
PNP noong alas-7 ng gabi ng Mayo 12 sa Rizal, Occidental Mindoro. 
Nilusob ng mga pasista ang tirahan ng mga tagapangalaga ni MJ 
na pamilyang Fernandez at sapilitang kinuha ang bata. Tinutukan 
ng baril ang mag-asawa at tinakot ang kanilang mga anak na panay 
mga menor de edad. Halos sagasaan ng sasakyan ng 203rd Brigade 
ang mga naghahabol na mag-asawa. Nilabag nila maging ang batas 
ng GRP na RA 9262 o Anti-Violence Against Women and Children Act 
of 2004. 


Dinamay rin ang buong komunidad sa pandarahas. Pinatay ang ilaw 
sa mga bahay habang nag-iikot sa baryo ang mga sundalo. Walang 
kahihiyang nagkunwari ang mga pasistang sundalo na NPA para 


mahanap at mapasok ang tirahan ni MJ. 

Nakasusuklam ang pangyayari lalupa't may kaugnayan sa kontra- 
rebolusyonaryong kampanya ng rehimen ang pagdukot kay MJ. Si MJ ay 
anak ni Emilia Marquez, isang health worker na inakusahan ng rehimeng 
Duterte na kasapi ng NPA kahit na wala namang katibayan, at sa bisa ng 
gawa-gawang kaso at mga tanim na ebidensya ay ipiniit sa loob ng apat 
na taon. Pati ama ni MJ ay ginawang wanted ng AFP-PNP kaya't naiwan 


ang bata sa pangangalaga ng mga Fernandez. 


Ngayon, gusto ng AFP-PNP na gamitin si MJ para ipresyur si Marquez na 
sumuko o maging bahagi ng kanilang itim na propaganda laban sa CPP- 
NPA-NDFP. Napakarumi, napakababa at napakawalanghiya ng rehimen 
sa paggamit ng ganitong mga iskema laban sa mga detenidong pulitikal 


at mga aktibista na nais nilang bitagin. 


Ipinapakita nito ang patakaran ng estado na pag-atake sa mga walang 
kalaban-laban, inosente at musmos tulad ni MJ. Wala ring armas ang 
mga Fernandez, subalit sa kanilang pagmamahal sa bata ay matapang 
na hinarap ang mga sundalong animo'y may kaharap na mga kriminal sa 
tindi ng kanilang kondukta. Malinaw ang intensyon ng 203rd Brigade na 


magtanim ng teror sa komunidad. 


Ang kalupitan kay MJ ay hindi isang hiwalay o bagong insidente ng 
paglapastangan sa karapatan ng mga bata ng reaksyunaryong estado. 
Isa rito ang pagkidnap ni Gen. Alejandro Galido ng SOLCOM sa limang 
taong gulang na si Andrea, panganay na anak ni Gregorio “Ka Roger” 
Rosal noong 1988. Desperado si Galido na patahimikin si Ka Roger na 


noo'y tagapagsalita ng NPA-Southern Tagalog. 


Maging ang anak ni Andrea ay naging biktima din ng kalupitan ng estado. 
Dinakip si Andrea nong 2014 habang nagbubuntis at pinagkaitan ng 

atensyong medikal nang ikulong, dahilan para mamatay ang kanyang 
anak isang araw matapos isilang. Sa ilalim naman ni Duterte, namatay 
ang sanggol na si Baby River matapos siyang ihiwalay sa kanyang ina 


na si Reina Nasino na iligal ding inaresto at ikinulong. 


Wala ring pakundangan ang AFP-PNP sa paglapastangan sa kapakanan 
ng mga batang anak ng mga lider ng mga organisasyong masa na 
tinatakan nilang “terorista”. Nitong Marso lamang, na-trauma ang 
10-taong gulang na anak ng mag-asawang Chai at Ariel Evangelista 
na mga biktima ng Bloody Sunday nang masaksihan niyang paslangin 
ang mga magulang sa loob ng kanilang bahay sa Batangas. Ganito rin 
ang nangyari sa magkakapatid na Albarillo na saksi sa pagpatay sa 
kanilang ama at ina sa Oriental Mindoro noong Oplan Bayanihan ng 


rehimeng US-Arroyo. 


Lahat ng ito'y pruweba na hindi tumatalima ang GRP sa pinirmahang 
1990 Convention on the Rights of the Child ng United Nations. Taliwas 
din ito sa kasunduan ng NDFP at GRP na pangangalaga sa karapatang 
tao ng lahat kabilang ang mga bata sa ilalim ng CARHRIHL. Sa kabilang 
banda, kinikilala at ginagalang ng NDFP ang 1990 Convention on 
the Rights of the Child ng United Nations. Higit pa rito, sa sariling 
Declaration and Program of Action for the Rights, Protection and 
Welfare of Children ng NDFP na inilabas noong 2012, nakasaad ang 
pinakamataas na pagpapahalaga ng rebolusyonaryong kilusan sa 


kapakanan at kagalingan ng mga bata. 


Kailangang ilantad ang kalupitan at kawalang respeto ng GRP 
sa karapatan ng mga bata sa harap ng pagkukunwa nitong 


pinangangalagaan ang mga kabataan. Kailangang punitin ang mga 

kasinungalingan nito at pagbabaliktad sa katotohanan--sa kaso ni 
MJ, ang pagpapalabas ng AFP-PNP na sila ang nagbalik sa bata sa 
kanyang ina gayong sila nga ang naglayo sa dalawa nang ikulong nila 


si Marquez. 


Dapat ding singilin ang GRP sa pagpapabaya sa mga kabataan at 
pagsira sa kanilang kinabukasan. Inutil ito sa paglutas sa lumalalang 
kagutuman na tiyak na nagpapahirap sa mga bata. Pati mga 
community pantry na takbuhan ng mga nagugutom na maralita ay 
ginigipit. Niyuyurakan din ang kagustuhan at karapatan ng mga batang 
makapag-aral sa pagtanggi nitong muling buksan ang mga paaralan. 
Dagdag pahirap ang ipinalit nitong blended learning sa face-to-face 
classes na humantong pa nga sa ilang kaso ng nagpakamatay na mga 
estudyanteng hindi makaangkop sa bagong moda ng pag-aaral. Wala 
rin itong pagsasaalang-alang sa mga batang nagbabakwit dahil sa 
walang tigil na pambobomba, panganganyon at panghahalihaw ng 


AFP-PNP sa ngalan ng kontra-rebolusyonaryong gera. 


Kung mananatiling ganito ang takbo ng lipunan, hindi maiiwasang 
maaga pa lang ay mamulat na ang mga kabataan sa pangangailangan 
ng armadong rebolusyon. Hindi rin sila masisisi kung matutong 
lumaban at kamuhian ang AFP-PNP bunsod ng mga atrosidad. Si 
Andrea Rosal, na bata pa nang maranasan ang kalupitan ng militar, 
ay nag-armas at sumapi sa NPA. Dito, nag-ambag siya sa pagtatatag 
ng isang lipunang tunay na kakalinga sa mga bata at maghahanda ng 


maaliwalas na hinaharap para sa kanila. 


Sa harap ng kapalaluan ng GRP, makakaasa ang mamamayan na 


itataguyod ng rebolusyonaryong kilusan ang karapatan ng mga bata. 

Nangangako rin ang NDF-ST na walang pagod nitong ipagtatanggol ang 
karapatan ng mga bata laban sa pang-aabuso ng GRP. limbestigahan 
nito at ilalantad ang mga kaso ng paglabag sa karapatan ng mga bata. 
Gagawin nito ang buong makakaya upang panagutin ang mga salarin 
kabilang ang mga pasistang sundalo at mga heneral na sangkot sa 
pagdukot kay MJ. 

Pekeng pagpapasuko sa mga magniniyog sa 
Quezon, palabigasan ng 201“ Brigade 


Setyembre 24, 2021 


ariing kinukundina ng NDF-ST ang serye ng pandarahas at 
sapilitang pagpapasuko ng 201st Brigade sa mga kasapi 
ng ligal na organisasyon ng mga magniniyog sa Quezon. 
Ngayong Setyembre, aabot sa 282 magsasaka mula sa limang barangay 
ng bayan ng Lopez at samahan ng mga magniniyog sa Macalelon ang 


sapilitang pinasuko ng mga berdugo. 


Bahagi ang kampanyang pagpapasuko ng maruming anti-komunistang 
gera. Sa harap ng pandemyang Covid-19 at lumalalang kahirapan, 
inuna pa ng rehimen ang kampanyang pagpapasuko sa mamamayan 
kaysa sa ayuda at mga serbisyong pangkalusugan. Tinagurian ng 
rehimen na mga “frontliners” ang mga sundalo pero ang totoo, ang 
pinupuksa ng mga ito ay ang mga samahang magsasaka at kanilang 
kabuhayan, hindi ang bayrus. Palatandaan ng malaking karuwagan at 
kabiguan ng 201st Brigade ang maruming taktika nitong ituon ang gera 
laban sa mamamayan para lamang makamit ang kanilang pangarap na 


gising na masugpo ang rebolusyonaryong kilusan sa rehiyon. 


Sa likod nito, nagpapakasasa ang 201st Brigade sa pamumuno ni 
BGen. Norwyn Tolentino sa mga kikbak mula sa insentibong pabuyang 
P65,000 na makukuha sa bawat “mapapasukong” NPA. Walang tigil 


ang mga mersenaryo na magpasuko dahil malinaw na palabigasan 

nito ang Enhanced Comprehesive Local Integrated Program (E-CLIP). 
Napakagahaman ng 204st Brigade na kahit ang mga relief at pondo sa 


ayuda sa Quezon ay kinukulimbat nila. 


Kinakasangkapan din ng AFP ang kampanyang pagpapasuko sa 
pagpapakalat ng mga pekeng balita at black propaganda lalo sa social 
media para siraan at palabasing “humihina” na ang CPP-NPA-NDFP sa 
Quezon. Nais nilang lumikha ng isterya sa mga komunidad upang ilayo 


ang mamamayan sa rebolusyonaryong kilusan. 


Higit lamang na kinamumuhian ng mamamayan ang AFP dahil sa 
pasismong inihahasik nila sa bayan. Sa harap ng panlilinlang ng 
201st Brigade, marapat na magpakatatag ang mga Quezonin at huwag 
magpadala sa anumang pagbabanta at pananakot ng mga pasista. 
Imbes na magpadala sa pamemresyur at panggigipit ng 201st Brigade, 
dapat ilantad ng mamamayan ang mga krimen ng AFP at magpunyagi 
sa pagtanggol ng kanilang mga karapatan. Hindi rin dapat itigil ang 
mga kampanya ng masang magsasaka sa Quezon para sa ayuda, 


pagpapataas ng presyo ng kopra, pagbawi sa coco levy fund at iba pa. 


Kailangang patuloy na pahigpitin ang pagkakaisa ng mamamayan 
ng Quezon at buong rehiyon upang labanan ang mga kontra- 
rebolusyonaryong kampanya ng rehimen. Pasiglahin ang mga 
kampanyang layas-militar sa mga komunidad at baryo. Patatagin 
ang mga organisasyong masa at itaas ang mapanlabang diwa ng 
mamamayan laban sa karahasan ng AFP. Isulong ang pambansa 


demokratikong rebolusyon hanggang sa ganap na tagumpayIlli 


Hinggil sa pasismo ng rehimeng US-Duterte | 233 


Mahigit 10 katutubo mula sa Occidental Mindoro, 
iligal na dinetine ng militar 


Enero, 2022 


inukundena ng NDF-Southern Tagalog ang 2nd ID at 203rd 
Brigade ng Philippine Army sa kanilang panlilinlang at iligal 
na pagdedetine sa mahigit 10 katutubong Mangyan mula sa 
Barangay Monteclaro, San Jose, Occidental Mindoro. Nasa dalawang 
buwan nang hindi kapiling ng mga kaanak at komunidad ang mga 


biktima na huling nakita kasama ang mga sundalo noong Nobyembre. 


Dalawang beses na ipinatawag ng mga elemento ng 203rd Brigade 
ang mga naturang katutubo bago sila nawala. Sa unang pulong, 
nilinlang ng mga sundalo ang mga biktima at inutusan na sa susunod 
na patawag ay “magdala sila ng mga damit”. Hindi na pinauwi ang mga 
biktima mula sa ikalawang patawag at hindi na matunton kung saan 


sila dinala. 


Labis na nag-alala ang kanilang mga kaanak kaya't humingi sila ng 
tulong sa barangay. Sa halip na pakinggan ang kanilang hinaing, 
inabutan ng barangay ng ilang libong piso ang asawa ng isa sa mga 


biktima upang patahimikin at hindi na magreklamo. 


Tinatayang dinala ang mga katutubo sa Camp Capinpin, Tanay, Rizal 
na headquarters ng 2nd ID para sanayin at piliting maging CAFGU. Sa 


mensaheng naipadala ng isa sa mga dinukot na katutubo sa kanyang 

pamilya, sinabi niyang “huwag nang pumayag na may sumunod pa sa 


kanila” dahil tiyak na pahihirapan din ang mga ito. 


Ipinapakita ng kasong ito ang patuloy na pag-iral ng di-deklaradong 
batas militar kung saan malaya ang mga berdugo na gawin ang lahat 
ng kahayupan sa mamamayan nang walang takot na habulin ng 
batas. Ang higit 10 katutubo ay nauna nang biniktima ng kampanyang 
pekeng pagpapasuko ng rehimeng Duterte na nanalasa sa San Jose 
mula 2019. Pinalabas na sila'y mga kasapi ng NPA at pinilit ng mga 
sundalo na isumbong ang mga kilala nilang tagasuporta ng NPA. 
Kasama sila sa mga “suko” na diumano'y pinagkalooban ng aabot sa 
P65,000 na pabuya at iba pang tulong, subalit sa aktwal, kung hindi 
pa nila kinalampag ang hepe ng RCSPO sa barangay, saka lamang 
bibigyan ng tig-limang libo ang bawat pamilya ng mga biktima at ilang 
piraso ng relip kapalit ng pagbabanta sa kanilang mga buhay. 


Ang mga komunidad na pinagdausan ng mga kampanyang “suko” 
ang siya ring naging base ng mga pasistang tropang nagsasagawa ng 
retooled community support program operations (RCSPO) hanggang 
ngayon. Imbing layunin ng mga RCSPO na maghasik ng dudahan 
sa hanay ng mga katutubo at sirain ang kanilang pagkakaisa upang 
maiabante ang mga mapanirang proyekto na aagaw sa lupaing 
ninuno. Ang pamayanang pinanggalingan ng mga biktima ay kilalang 
mayaman sa rekursong natural gas, langis at iba pang mineral na 


pinaglalawayang makuha ng mga naghaharing uri. 


Ang ganitong iskema at krimen ng mga militar ay bahagi ng kanilang 
todo-gerang inihahasik laban sa mamamayan sa kanayunan 


laluna sa hanay ng mga magsasaka at pambansang minorya para 

sindakin at paluhurin sila sa takot sa imbing layuning ilayo sila sa 
rebolusyonaryong kilusan. Ngunit lalo lamang nilang itinutulak ang 
masa na higit na sumalig sa rebolusyonaryong kilusan at hanapin ang 
rebolusyonaryong hustisya sa mga paglabag ng mga yunit ng AFP sa 


kanilang karapatan. 


Dapat kasuhan at panagutin ang mga berdugong militar sa pagdukot 
at iligal na pagdedetine at sapilitang rekrutment sa CAFGU sa higit 10 
katutubo kasabay ng patuloy na pananakot sa kanilang mga pamilya 
at komunidad. Lansakan itong paglabag sa karapatang tao. Dapat 
kagyat na palayain ang mga katutubo upang makabalik sa kanilang 
mga pamilya. Dapat higit na itambol at palakasin ang panawagang 
palayasin sa kanayunan ang mga yunit ng AFP-PNP-CAFGU na 


naghahasik ng iba't ibang anyo ng teror laban sa mamamayan. 


Kasabay nito, dapat likhain ang isang malakas na kilusang masa para 
ipagtanggol ang karapatan ng mga katutubong Mangyan. Marapat 
tulungan ng mga nagmamalasakit na lingkod bayan at demokratikong 
pwersa ang pamilya ng mahigit 10 biktima at tutulan ang tuluy-tuloy 
na panghaharas sa mga katutubo sa San Jose at buong isla ng Mindoro. 
Panahon na upang tumindig ang mamamayan at itakwil ang terorismo 


ng pasistang rehimeng US-Duterte ui 

Suportahan ang pag-uusig ng internasyunal 
na komunidad sa mga pasistang heneral ng 
NTF-ELCAC at rehimeng Duterte 


Pebrero 16, 2022 


kinalulugod ng NDF-ST at mamamayang Pilipino ang panukala ng 
24 senador sa US na patawan ng mga sangsyon sina Lorenzana, 
Esperon, Afio, Sinas at Parlade, mga sagadsaring anti-mamamayan 
at anti-komunista sa ilalim ng rehimeng Duterte, dahil sa kanilang 
madugong rekord sa paglabag sa karapatang tao. Gagamitin ng mga 
senador ang US Global Magnitsky Act upang hikayatin ang gubyerno 
ng US na ipawalambisa ang mga US visa ng lima at harangin ang 


kanilang mga transaksyon at pribadong pag-aari sa US. 


Patunay ang mga sangsyon na itinatakwil maging ng internasyunal na 
komunidad ang mga pasimuno ng mga krimen laban sa mamamayang 
lumalaban at ang umaalingasaw na NTF-ELCAC. Mula nang maitayo 
ang task force, nagkaroon ng lisensya ang limang berdugo na higit 
pang yurakan ang karapatang tao ng mga Pilipino. Matatandaang 
sila rin ang mga pumigil at nanggulo sa nagaganap na negosasyong 
pangkapayapaan sa NDFP hanggang sa tuluyang naudyukan si Duterte 
na umatras. Kasuklam-suklam ang pangangalaga ng administrasyong 
Duterte sa mga pasistang heneral na matapos magretiro ay binigyan 
pa ng matataas na pusisyon sa loob ng reaksyunaryong gubyerno. 


Higit lamang nitong pinalalakas ang huntang militar ni Duterte. 

Sa TK, galit na galit ang mamamayan laluna kay Parlade na sangkot sa 
samu't saring krimen at paglabag sa karapatang tao mula sa panahong 
nadestino siya rito, una bilang hepe ng 203 Bde na nakadestino 
sa Mindoro hanggang naging hepe ng Southern Luzon Command 
(SOLCOM). Simula Enero 2020 hanggang Hulyo 2021, naisadokumento 
ang 2,981 iba't ibang kaso ng paglabag sa karapatang tao sa rehiyon. 
Kabilang dito ang kaso ng pangagahasa sa isang dalagita sa Quezon 
noong Hulyo 2020. Positibong bagay na kinokondena ng mga naturang 
mambabatas ng US ang nasabing krimen. Hinihimok silang suportahan 
ang pakikibaka ng biktima at kanyang kaanak, maging ng iba pang mga 


biktima ng paglabag sa karapatang tao sa ilalim ng rehimeng Duterte. 


Hinihikayat din ng mamamayang Pilipino at NDF-ST ang mga 
mambabatas ng US at iba pang anti-pasistang pwersa ng internasyunal 
na komunidad na suportahan ang pag-uusig kay Duterte at iba pang 
heneral ng AFP-PNP sa International Criminal Court (ICC) kaugnay 
sa kanilang mga krimen laban sa sangkatauhan. Nararapat ding 
tulungan at suportahan ang mga kaanak ng mga biktima ng paglabag 


sa karapatang tao sa ilalim ng teroristang rehimen. 


Malaon nang sinisingil ng mamamayang Pilipino ang limang kriminal 
at uhaw-sa-dugong heneral ng AFP-PNP. Dapat patuloy na magbuklod 
ang mamamayang Pilipino upang labanan ang pasismo at terorismo 
ng rehimeng Duterte at papanagutin ang mga pusakal at sagad-saring 
kriminal na yumuyurak sa kanilang mga karapatan. Paigtingin ang 
mga anti-pasistang pakikibaka at biguin ang kontra-rebolusyonaryong 


gerang JCP-Kapanatagan. lgiit ang pagbuwag sa walang kwentang 

NTF-ELCAC at panagutin ang mga upisyal nito at mismong si Duterte 
sa pagyurak sa demokratikong karapatan at paghahasik ng teror sa 


bayan. 


Samantala, hindi titigil ang rebolusyonaryong kilusan sa pag-uusig sa 
rehimeng Duterte at sa mga pasistang heneral nito. Pananagutin sila 


ng mahabang kamay ng rebolusyonaryong hustisya.Il 

Itigil ang walang patumanggang pambobomba at 
panganganyon ng 203'” Bde sa mga komunidad ng 
Mangyan sa Mindoro! 


Pebrero 26, 2022 


ariing kinukundena ng National Democratic Front-Southern 
Tagalog ang isinagawang walang patumanggang aerial 
bombing, strafing at artillery shelling ng berdugong 203" 
Bde ng Philippine Army sa hangganan ng mga Brgy. Lisap, Bongabong, 
Oriental Mindoro at Brgy. Monteclaro, San Jose, Occidental Mindoro 


mula alas-5 ng umaga kanina. 


Matinding takot at pinsala na naman ang idinulot nito sa buhay at 
kabuhayan ng mga katutubong Buhid sa lugar. Hindi na ito bago sa 
kanilang karanasan sapagkat nilunsaran na rin ng mga berdugong 
203" Bde ang kanilang lugar ng serye ng mga aerial bombing, strafing 
at artillery shelling mula Abril 29 hanggang Mayo 4, 2019 kasabay 
ng inilulunsad nilang malawakang focused military operations at 
gayundin noong Marso 2021. Nagdulot ito ng dislokasyon ng ilanlibong 
pamilya ng mga katutubong Buhid at Hanunuo at iligal na pag-aresto 


at sapilitang pagpapasuko sa mahigit 30 katao. 


Nagkukubli ang 203" Bde sa malalakas nilang mga sandata para 
sindakin ang mamamayan at palayasin sila sa kanilang mga komunidad 
nang sa gayo'y mabigyang laya ang gagawing muling panghahalihaw 


sa kabundukan ng Mindoro. Sa likod nito ang kanilang imbing layuning 

“sairin ang tubig upang wala nang malanguyan ang mga isda” o 
putulin ang suporta ng katutubong mamamayan at mga magsasaka sa 


Mindoro sa New Peoples Army. 


Mahaba na ang maruming rekord ng berdugong 203" Bde tulad ng iba 
pang yunit ng militar sa TK sa paglabag sa karapatang tao at sa mga 
alituntunin sa digma na itinatakda ng mga pandaigdigang kasunduan. 
Lagi nilang ginagawang lehitimong target ng kanilang pagpaslang 
at iba pang pasistang aktibidad ang mga sibilyan, laluna ang 
katutubong mamamayan at magsasaka sa Mindoro para palabasing 
nagtatagumpay ang kanilang mga plano at aktibidad ng “pagdurog” sa 
rebolusyonaryong kilusan sa isla. Kabilang sa mga ito si Omeng Cahelo 
at Tatay Frentes Gutierrez na pinaslang noong 2019 sa Calintaan, at si 


Badoy Dela Cruz na pinaslang noong 2021 sa Magsaysay. 


Hindi maunawaan at matanggap ng mga berdugong kriminal at 
mersenaryong militar na lalo lamang nilang pinapaypayan ang apoy 
ng galit at determinasyon ng mamamayang labanan ang kanilang mga 
pasistang pakana. Lalo lamang nilang itinutulak ang mamamayang 
sumalig sa NPA bilang kanilang tunay na hukbong nagtataguyod sa 
kanilang kaligtasan at kapakanan. Ang ganitong mga pagkakataon 
ang higit na nagpapatunay na walang ibang daan tungo sa tunay 
at pangmatagalang kapayapaan kundi ang armadong paglaban 
na inilulunsad ng NPA sa pamumuno ng Communist Party of the 


Philippines. 


Nananawagan ang NDF-ST sa mga mamamayang Mindorefio na patuloy 
na ilantad ang kahayupang ginagawa ng 203" Bde, 4!" IBPA at iba pang 


yunit sa ilalim ng berdugong brigada laban sa kanila. Kailangang igiit 

ng mamamayan ang pagpapatigil sa ginagawang pag-atake ng 203't 
Bde laban sa mga katutubong Mangyan at mamamayang Mindorefio. 
Kasabay nito, dapat nilang singilin at papanagutin ang SOLCOM, ang 
203" Bde at mga yunit sa ilalim nito sa kanilang humahabang krimen 


laban sa mamamayang Mindorefio. 


Nananawagan rin kami sa mga tunay at tapat na lingkod-bayan, 
abugado at mga makataong organisasyon na tulungan ang mga 
biktima ng pambobomba at panganganyon sa Mindoro. Kasabay nito, 
kailangang manindigan sila para sa pagtataguyod ng karapatang tao 
at batikusin ang paggamit ng rehimen at mga yunit ng AFP ng mga 
sandata ng teror laban sa mamamayan. Iparating ito sa internasyunal 
na komunidad upang magsilbing dagdag na kaso ni Duterte at ng AFP 


sa mga krimen nito laban sa sangkatauhan. 


Pag-ibayuhin ang pakikibaka ng mamamayang Mindorefio laban sa 
pasismo at ibuhos ang kanilang suporta sa armadong pakikibaka sa 


pamumunong CPP! 

Kundenahin ang panggigipit at atake sa kabuhayan 
ng mamamayan ng Occidental Mindoro 


Abril 29, 2022 


ariing kinukundena ng NDFP-ST ang pinatinding 
militarisasyon sa mga bayan ng Rizal at Calintaan, 
Occidental Mindoro na nagdudulot ng pasakit at perwisyo 
sa kabuhayan ng mamamayan doon. Ito'y ganti at reaksyon ng 
203rd Brigade at PNP-MIMAROPA sa mga labanan noong Abril 25 sa 
Barangay Iriron, Calintaan kung saan bigo ang mga sundalo't pulis na 


lipulin ang isang tim ng NPA Mindoro. 


Mistulang Martial Law ngayon sa pinangyarihan ng labanan at mga 
kalapit nitong sityo dahil sa ipinataw ng militar na blokeyo sa pagkain, 
masinsing tsekpoynt at mahigpit na curfew. Malaki itong perwisyo sa 
mga magsasaka na umaasang makapagtanim ngayong tag-araw. Ang 
maipupundar sa panahong ito ang pagmumulan ng kanilang pagkain 


at kalakal sa darating na mga buwan hanggang sa susunod na taon. 


Bukod dito'y binabantaan din ang mga taumbaryo na aarestuhin at 
kakasuhan ang sinumang tutulong sa mga napalaban na kasapi ng 


NPA sa bisa ng Anti-Terrorism Act. 


Marapat na itigil ang pagpapatupad ng mga pasistang hakbangin 
upang makapag-hanapbuhay ang mga residente. Ito'y paglabag 


sa internasyunal na tuntunin sa ilalim ng Geneva Conventions ng 

United Nations. Wala na ngang ayuda o suportang pangkabuhayan 
para sa mga maralitang magsasaka ay ginigipit at hinaharang pa ng 
AFP ang populasyong sibilyan na maipagpatuloy ang mga aktibidad 
sa produksyon at pang-ekonomiya. Dapat igalang ang karapatan ng 
mga sibilyang hindi kalahok sa armadong labanan at huwag gamiting 


sangkalan ang pagtugis sa NPA para supilin ang kanilang karapatan. 


Dagdag pa, dapat igiit ang pagtigil ng paggamit ng labis-labis na 
pwersang militar na lumilikha ng dislokasyon sa kabuhayan ng 
mamamayan at gumagambala sa matahimik nilang pamumuhay. 
Kasalukuyang sinasalakay ang Calintaan at Rizal ng tinatayang 
dalawang kumpanyang tauhan mula sa pinagsamang pwersa ng PNP- 
SAF at ng 68th, 4th at 76th IBPA sa kumpas ng 203rd Brigade. Iniulat din 
ang pagdedeploy ng dalawang tangke sa Calintaan at pagpapalipad ng 
dalawang helicopter noong mismong araw ng labanan. Gusto lamang 
ng mga pasista na sindakin ang mamamayan at pigilan ang kanilang 


pagtutol sa mga pasista nilang patakaran. 


Kasuklam-suklam ang karuwagan ng AFP-PNP na tuwing nabibigo 
sa mga engkwentro laban sa NPA ay binabalingan ang mga sibilyan. 
Hinihikayat ng NDFP-ST ang mga tunay na lingkod-bayan, mga 
abogado, makataong organisasyon at iba pang naliliwanagang 
panggitnang pwersa na tulungan ang mamamayan ng Mindoro laban 
sa pang-aatake ng teroristang AFP-PNP. Maaaring magpadala sila ng 
ayuda at suporta sa pakikibaka ng mamamayan upang palayasin ang 


mga tropa sa kanayunan. 

Hindi dapat hayaang BB'mamayagpag ang mga pasista. 
Nananawagan ang NDFP- ST sa mga Mindorefio na mangahas makibaka 
para depensahan ang sarili at kabuhayan. Kailangang tumindig at 
magkaisa upang ipagtanggol ang karapatan ng mamamayan mula sa 


terorismo ng estado fu 

Ipaglaban ang B karapatang Bmagprotesta! 
Makibaka, huwag matakot! 


June 2, 2022 


arapat tapatan ng mas mainit na paglaban ang tahasang 

paglapastangan ng pasistang estado sa demokratikong 

karapatan ng mamamayan sa nangyaring marahas 
na dispersal sa protesta noong nakaraang Miyerkules, araw ng 
proklamasyon nina Ferdinand Marcos Jr. at Sara Duterte-Carpio. 
Nakagagalit ang pagtatanggol ng PNP sa malupit nitong pagtrato 
sa mamamayang lumahok sa pagkilos para kundenahin ang hindi 
lehitimong pag-akyat sa poder nina Marcos lIl-Duterte gamit ang 
maruming eleksyong 2022. Hindi pa man tuluyang nakaka-upo sa 
kapangyarihan, ipinakita na ng tambalang Marcos-Il at Duterte 
ang magiging katangian ng kanilang rehimen. Pahiwatig ito ng 
pagpapatuloy at posible pang pagtindi ng pasismo sa papasok na 


rehimeng US-Marcos Il. 


Dapat ilantad at labanan ang karahasang ito bilang pang-atake sa 
karapatang sibil-pulitikal ng mamamayan na pinoprotektahan maging 
ng reaksyunaryong Konstitusyong 1987. Kailangang managot ang mga 
pulis at opisyal na sangkot sa insidente at iestablisa ang pang-aabuso 
sa kapangyarihan ng PNP. Sa ganitong paraan maipagtatanggol ng 
mamamayan ang kanilang karapatan at malalabanan ang chilling 


effect na nililikha ng estado upang pigilan ang pagkilos ng masa. 

Bukod sa hinihinging ibayong katatagan, kailangang maging mas 
mapanuri ang bayan dahil gagamitin ng estado ang lahat ng paraan 
para supilin ang mga pakikibakang bayan sa pamamagitan ng paggamit 
ng dahas, saywar at disimpormasyon. Isang malaking kabalintunaang 
pahayag ng PNP na walang karapatan ang taumbayang magprotesta 
dahil wala silang permit o pahintulot na magrali. Ngunit hindi ito 
sapat na dahilan para marahas na buwagin ang pagtitipon. Mismong 
ang reaksyunaryong Korte Suprema ang nagsabing iligal ang anumang 
karahasan laban sa mga nagpoprotestang mamamayan nang 
hinushagan nitong labag sa sariling reaksyunaryong saligang batas 
ng 1987. Malinaw ito sa naging husga na labag sa Saligang Batas 
ang pinakanang calibrated pre-emptive response (CPR) ng PNP noong 
panahon ng rehimeng US-Macapagal-Arroyo kung saan ipinatupad 
ang bayolenteng dispersal sa mga protesta sa tabing ng patakarang 
“no permit, no rally.” Kaya para lusutan ang kanilang pananagutan, 
naglabas ang PNP ng gawa-gawang kwentong nagmula diumano sa 


mga nagpoprotesta ang panggugulo. 


Kahit kailan ay hindi naging iligal at masama ang pagpoprotesta ng 
mamamayan. Karapatan ito ng bawat mamamayan na ipahayag ang 
kanyang mga hinaing at pagtutol sa mga di-makatarungang batas 
at patakaran ng rehimen. Kaya ang pagpapataw ng estado ng mga 
patakarang ito ay taktika lamang para supilin ang mga batayang 
karapatang ito at pigilan ang mga pamamahayag at pagkilos sa 


lansangan. 


Samantala, ang nagkokorong paninira sa mga nagpoprotesta at 


progresibo ay bahagi lamang ng kampanyang demonisasyon ng 

estado para bigyang katwiran ang karahasan sa nagkakaisang 
mamamayan. Bigo ang rehimeng ipinta ang mga aktibista at oposisyon 
sa tambalang Marcos lI-Duterte bilang mga pasaway (nuisance) at 
mga di sumusunod sa batas at kung gayon ay hindi dapat tularan ng 
mamamayan. Subalit sa halip na mapasama ang mga aktibista, higit 


na nalalantad ang brutalidad ng estado sa sinumang lumalaban dito. 


Nagagawa.” ng “mamamayang magprotesta, 8 mag-asembliya, 
magpahayag ng kanilang saloobin at bumuo ng mga samahan, unyon 
at iba pang organisasyon hindi dahil sa kagandahang-loob ng estado, 
kundi dahil sa kanilang marubdob na paggigiit at pakikibaka para sa 
kanilang karapatan. Lagi't lagi itong hahadlangan ng mga pasistang 
nagsisikap na panatilihin ang bulok na sistema ng lipunan. Kailangang 
labanan at igpawan ng mamamayan ang mga kahirapang dulot ng 
panunupil ng estado at patuloy na magpunyagi para makamit ang 


minimithing tunay na pagbabago, kasaganaan at demokrasya.Il 

HUNGKAG AT 
PASISTANG 
GABINETE NI 
DUTERTE 


Mr. Salvador Panelo, bagong talagang Chief 
Propagandist at Legal Officer ng Chinese Embassy 
sa Pilipinas 


Nobyembre 5, 2019 


ababagay sa isang manhid, inutil, taksil at sagadsaring anti- 
Pilipinong gabinete ni Duterte na tulad ni Salvador Panelo 
ang titulong Chief Propagandist at Legal Officer ng Chinese 


Embassy sa bansa. 


Tulad ng kanyang among si Duterte, wala ni anumang bahid ng 
pagpapanggap at pagmamalasakit sa mga Pilipino si Secretary 


Salvador Panelo sapul ng maluklok itong tagapagsalita ng Malacanang. 

Ang kanyang mga naging pahayag sa publiko ay pagpapakita ng 
kanyang kawalang malasakit sa kapakanan ng mamamayang Pilipino 
bagkus gumagampan siya ng papel bilang abugado sa pagtatanggol sa 
bansang China sa mga interes nito sa bansa at sa inaangking teritoryo 
ng Tsina sa West Philippine Sea (WPS). 


Ito lang ang maipapayo ko kay Secretary Panelo, mabuti pang 
magbitiw ka na lang bilang tagapagsalita ni Duterte at magtrabaho 
bilang Chief Propagandist at Legal Officer ng Chinese Embassy sa 
Pilipinas tutal naman ang mga pahayag mo ay pawang pagtataguyod 
at pagtatanggol sa interes at kapakanan ng bansang China kaysa ang 
ipagtanggol ang interes ng sambayanang Pilipino at Inang Bayan. Sa 
iyong pagbibitiw mabawasan kahit paano ang pinapasang buwis ng 
taumbayan na pinantutustos sa iyong sweldo at alawans kahit wala 
kang kasilbi-silbi sa bayan. Mas magiging katanggap tanggap pa sa 
taumbayan na makita kang naglilingkod sa China kaysa manatili sa 
gubyerno na nagpapanggap na Pilipino subalit sa esensya ay traydor, 
bentador ng soberenya ng bansa at makabagong “makapili”. Sa 
paglipat mo sa Chinese Embassy, mababawasan ang mga mersenaryo 


na pro-imperyalistang China sa loob ng gabinete ni Duterte. 


Nakakagalit at nakakapuyos ng damdamin ang inilabas na pahayag 
ni Panelo nuong Nobyembre 3, 2019 na hindi dapat mabahala ang 
bansa sa bagong pangyayari sa Scarborough Shoal dahil ang hinaras 
ng Chinese Military Ship ay isang Liberian-flagged commercial ship 
na Green Aura na kahit pinatatakbo at pinangangasiwaan ng all- 
Filipino crew ay pagmamay-ari pa rin daw ng dayuhan. Ang ganitong 


pahayag ni Panelo ay isa na namang patunay kung para kanino ang 

tindig at pusisyon ng Malakanyang sa tuwing maiimbwelto ang China 


sa kontrobersya sa loob ng karagatang pag-aari ng bansang Pilipinas. 


Ang ganitong pahayag ni Panelo na nagbabalewala sa panghaharas ng 
China sa mga barkong dumaraan at naglalayag sa karagatan na saklaw 
ng Pilipinas ay pagpapakita ng kanyang kawalan ng malasakit sa mga 
tripulanteng Pilipino at kamangmangan sa desisyon ng Permanent 
Court of Arbitration nuong Hulyo 2016 na nagiimbalido sa pag-aangkin 
ng bansang China na sila ang may tanging hurisdiksyon sa Panatag 
Shoal (Scarborough Shoal). 


Sa kabilang banda, ang bagong pahayag ni Panelo ay nagbibigay 
ng dagdag na katwiran at bala sa gubyernong China para igiit ang 
kanilang “pag-angkin” sa Panatag Shoal at gawin ang anumang 
pagreregularisa sa lahat na dumadaan at naglalayag ditong mga 
barkong pangkalakaran at komersyo dahil sa tila konsisteng pagsuko 
na rin ng Pilipinas sa karapatan nito sa Panatag Shoal bilang saklaw 


ng kanyang karagatan. 


Kailangang kondenahin ng taumbayan ang bagong pahayag na ito ni 
Panelo at hilingin ang kanyang agarang pagbibitiw. Pinatunayan na sa 
mahabang panahon ng kanyang panunungkulan bilang tagapagsalita 
ni Dutete na wala siyang anumang naidulot na kabutihan sa bayan 


kundi mga kahihiyan at kapalpakan. 


Tulad ni Joseph Goebbels na propagandista ni Hitler, eksperto sa 
paglalaro ng salita at paghahabi ng kasinungalingan si Panelo 
para ang kabulukan at kabahuan ng administrasyong Duterte ay 


kanyang mapabango. Ang mga kasamaan, pagpatay sa libo-libong 

pinaghihinalaang adik at maliliit na tulak at pagkakasangkot ni 
Duterte sa ilegal na kalakaran sa droga ay kanyang pinalilitaw na 
bahagi at paraan ng pagpapakita ni Duterte ng kanyang pagmamahal 
sa bayan. Sayang lang ang pinansusweldo at ginagastos mula sa kaban 
ng taumbayan kay Secretary Salvador Panelo na isang inutil, sagad sa 


butong panatiko at tuta ng China. 


Tulad ng kanyang among si Duterte, pareho silang korap, traydor at 
masugid na tauhan ng imperyalistang China na kailangang patalsikin 


sa pwesto ng taumbayan Jl 

General Antonio Parlade, Jr.: itatapon sa 
basurahan ng kasaysayan ng mamamayan 


Enero 18, 2020 


a pagkakatalaga kay Major General Antonio Parlade, Jr. 
bilang bagong hepe ng Southern Luzon Command (SOLCOM), 
asahan na kahaharapin niya ang mas maigting na paglaban ng 
mamamayan at mga rebolusyonaryo sa dalawang rehiyon ng BK at TK. 
Hindi lamang mabubusalsal ang kanyang bunganga sa kangangawa, 
kundi paulit-ulit siyang mabubukulan ng mga patamang hambalos ng 


mga taktikal na opensiba ng NPA. 


Itinalaga ni Duterte si Parlade bilang pinuno ng SOLCOM hindi dahil 
sa maningning niyang combat record kundi sa masahol nyang rekord 
sa paghahabi ng kasinungalingan bilang eksperto sa say-ops sa ilalim 
ng National Task Force to End Local Communist Armed Conflict (NTF- 
ELCAC). 


Ugali na ng pasistang rehimeng US-Duterte na italaga sa matataas 
na katungkulan, bilang pabuya, ang mga pasista at masugid na anti- 
komunistang katulad ni General Parlade na nangangarap nang gising 
na masusupil at madudurog ang rebolusyonaryong kilusan sa TK at BK 
ng isang pipitsuging heneral na biniyayaan ng sanga-sangang dila ng 


isang ulupong. 


Bago naitalaga sa SOLCOM si General Parlade, na isa diumanong 


eksperto sa saywar, masahol itong nagpapakulo ng mga pekeng balita, 

binaluktot na katotohanan at naghahasik ng mga kasinungalingan 
para linlangin ang mamamayan. Siya ay nagsilbing AFP deputy chief- 
of-staff for civil-military operations, )7 at susing tao sa National Task 


Force to End Local Communist Armed Conflict (NTF-ELCAC). 


Si Parlade ay bantog at kabilang sa mga nagpakulo ng diumano'y mga 
bantang asasinasyon o pagpapabagsak sa administrasyong Duterte 
tulad ng napabulaanang Red October Plot na layuning pasamain 
sa mata ng publiko ang mga lehitimong organisasyong masa, 
progresibong party-list, pampulitikang oposisyon at iba pang kritiko 
ng administrasyong Duterte upang bigyang katwiran ang pag-atake sa 


mga minarkahan nilang kaaway diumano ng estado. 


Si General Parlade ang unang naglabas ng listahan ng mga eskwelahan 
at unibersidad na diumano'y pinanggagalingan ng mga rekruta ng 


CPP-NPA para sa pagpapatalsik sa administrasyong Duterte. 


Kilala at kabilang si General Parlade sa mga masusugid na naninira 
at nag-aakusa sa Karapatan, Rural Missionaries of the Philippines 
(RMP), IBON-Foundation at maging ang Oxfam-Philippines bilang 
di umano'y mga prente ng CPP-NPA-NDFP. Nagawa pa nilang 
pumunta sa mga bansa na kabilang sa European Union, tulad ng 
Belgium, upang manawagan dito na itigil ang pagkakaloob ng tulong 
pinansyal, partikular sa Karapatan at Ibon Foundation, dahil sa 
alegasyon ng gubyernong Duterte na napupunta lang ang mga ito sa 


rebolusyonaryong kilusan. 


Ngayong si General Parlade na ang may hawak ng pamumuno 
sa SOLCOM, asahan na lalong titindi ang mga EJKs, pagpatay, 


panunupil sa mga karapatang demokratiko at sibil ng mamamayan ng 

rehiyon, matinding red-tagging at demonisasyon ng mga lehitimo at 


progresibong grupo at iba pang mga paglabag sa karapatang pantao. 


Asahan na sa panahon ni Major General Parlade lalong dadami ang mga 
publicity stunts ng SOLCOM, lalong lalaganap ang paghahasik ng mga 
kasinungalingan ng mga pinuno at tagapagsalita nito, magsusulputan 
ang mga pekeng surenderees tulad ng pinalabas sa Masbate at ang 
kakambal nitong malakihang korupsyon sa programang E-CLIP, 
mga pekeng labanan at mga pekeng ulat ng kanilang mga nawasak 
na larangang gerilya ng NPA. Lahat ng mga kasinungalingan at 
pambabaluktot ng katotohanan ay gagawin nila upang palabasing 
sila'y nagtatagumpay laban sa rebolusyonaryong kilusan. Alalahanin 
na si General Parlade ay nag-aambisyong maging AFP Chief-of-Staff 
at tiyak na gagawin niya ang lahat ng kabulukan at kabuktutan para 


makamit ito. 


Dapat na puspusang labanan, ilantad at biguin ng mga mamamayan 
ng Timog Katagalugan ang mga gagawin pang kasinungalingan, 
kalupitan at terorismo ng SOLCOM sa ilalim ng pamumuno ni General 


Parlade. 


Ang rebolusyonaryong kilusan sa Timog Katagalugan ay laging 
handang lumaban para ipagtanggol ang sarili at kapakanan ng 
taumbayan sa rehiyon. Mataas ang kapasyahan nitong gapiin nang 
paisa-isa ang mga palalong kaaway sa mga labanang kanyang 
itinatakda. Nakahanda itong labanan at biguin kahit mas masahol pa 
kay General Parlade ang italaga sa soLcom[I|l 

Hinggil sa pagpapanatili ni Duterte kay Sinas sa 
pwesto 


Mayo 20, 2020 


ariing kinokondena ng National Democratic Front-Southern 
Tagalog (NDF-ST) ang pasistang rehimeng US-Duterte sa 
hakbang nitong panatilihin sa pwesto si General Debold 
Sinas bilang hepe ng National Capital Region Police Office (NCRPO)- 
Philippine National Police (PNP) sa kabila na may mga hinaharap 
na itong kasong kriminal at administratibo dahil sa paglabag sa 
mga tuntunin sa community quarantine at sa umiiral na ordinansya 
sa Taguig City nang magsagawa ito ng birthday party sa kanilang 
mismong kampo sa Taguig City para ipagdiwang ang kanyang ika-55 


taong kaarawan nuong Mayo 8, 2020. 


Sa kaso nina General Sinas, isinantabi ni Duterte ang kairalan na 
pansamantalang tinatanggal sa pwesto ang sinumang pulis o sundalo 
na sumasailalim sa imbestigasyon o nahaharap sa mga kaso para hindi 
nila maimpluwensyahan ang takbo ng imbestigasyon o magkaroon sila 
ng pagkakataon na magamit ang kanilang katungkulan para sirain ang 
mga ebidensya laban sa kanila. Ang hakbang na ito ni Duterte kay 
General Sinas ay kabaligtaran sa nangyari sa mga pangkaraniwang 
pulis na nakalalabag na agarang tinatanggal sa pwesto tulad sa 
nangyari kay Police Captain Peter Paul Sison, hepe ng pulisya ng bayan 
ng Sto Tomas, Pangasinan dahil sa paglabag sa community quarantine 


rules nang dumalo ito sa birthday party ng meyor ng nasabing bayan 

na si Timoteo Villar nuong Mayo 6, 2020. Ang katangian ng naging 
paglabag ni Captain Sison ay katulad din ng naging paglabag ni 


General Sinas pero magkaiba ang pagtrato sa kanila ni Duterte. 


Walang ibang dahilan kung bakit ayaw ni Duterte na matanggal sa 
pwesto si General Sinas bilang pinuno ng NCRPO sa kabila ng malinaw 
na paglabag ng heneral at ng kanyang iba pang mga matataas na opisyal 
sa NCRPO sa pinatutupad na mga tuntunin sa community quarantine 
tulad ng mahigpit na pagbabawal sa maramihang pagtitipon. Kailangan 
pa ng tiranikong si Rodrigo Roa Duterte ang serbisyo ng berdugong 
katulad ni General Debold Sinas para sa kanyang kamay-na-bakal na 
pagpapatakbo ng “modipikadong” lockdown sa kalakhang Maynila at 
pagpapatupad ng iba pang anti-mamamayan at anti-demokratikong 


batas ng kanyang pasistang rehimen. 


Para kay Duterte, kailangan niya si Sinas dahil siya'y maaasahan 
at epektibo sa pagsupil at pagkitil sa kalayaan sa pananalita at 
pamamahayag ng mga mamamayan sa kalakhang Maynila. Kailangan 
ni Duterte si Sinas para hadlangan ang anumang pagtatangka ng 
taumbayan sa rehiyon na maiparating sa gubyerno ang kanilang 
kalunos-lunos na kalagayan, ng kanilang reklamo sa mabagal at 
kakakarampot na ayuda at ng kanilang matagal nang panawagan para 


sa libre at maramihang pag-eeksamen kaugnay sa Covid-19. 


Pinapurihan pa nuon ni Duterte ang NCRPO sa pamumuno ni General 
Sinas dahil sa pagdakip at pagpapakulong sa 21 mga taga Sityo San 
Roque ng Barangay Bagong Pag-asa, Quezon City dahil lamang sa 
ginawa nilang pagtitipon upang maiparating sa kinakukulan na sila'y 


nagugutom at hindi pa nahahatiran ng ayuda ng pamahalaan. Sa 

pangyayaring ito, imbes na kilalanin ni Duterte na lehitimo ang mga 
ipinaparating ng mga taga sityo San Roque, nagawa pa ni Duterte 
na magbabala na kanyang ipababaril ang sinumang magrarali lalo 
na kung malalagay sa peligro ang kanyang mga pasistang pulis at 


sundalo. 


Matatandaan na na-promote si Sinas patungong NCR mula sa pagiging 
regional director ng PNP Region VII Office dahil sa kanyang brutalidad 
at terorismong pinatupad sa rehiyong Central Visayas tulad ng 
malawakan at maramihang pagpatay at paglabag sa karapatang pantao 
na ginawa ng PNP sa rehiyon, lalo na sa Negros Oriental at Negros 
Occidental, kung saan maraming magsasaka at aktibista ang pinatay, 
hinuli at ikinulong batay sa mga gawa-gawang kaso at pagtatanim 
ng ebidensya alinsunod sa Oplan Sauron at Synchronized Enhanced 
Management of Police Operation (SEMP0O). Ang pagiging berdugo, 
may kriminal na kaisipan at mamamatay taong tulad ni General Debold 
Sinas ang paboritong karakter ni Duterte para pamunuan ang PNP at 


ganundin para sa AFP. 


Sa paboritismong pagtrato ni Duterte sa kaso ni General Sinas kanya 
lamang pinatunayan na hindi patas ang pagpapatupad ng batas sa 
Pilipinas. Ang batas ay malupit kapag ang nakalalabag ay mahihirap 
pero mahabagin ang batas kapag ang nakagagawa ng pagkakasala at 
paglabag ay mga mayayaman, may sinasabi sa lipunan at nasa mataas 
na katungkulan tulad ni Senator Koko Pimentel, General Debold Sinas, 
Mocha Uson at dating Senador na si Jinggoy Estrada bilang mga 


halimbawa. 

Nananawagan ang NDF-ST sa mamamayang Pilipino, lalo na sa 
kalakhang Maynila, na kondenahin at tutulan ang pagpapanatili 
ni Duterte kay General Sinas sa pwesto. Dapat hindi maglubay ang 
taumbayan sa paggigiit na kasuhan at papanagutin si General Sinas 
at iba pang matataas na opisyal ng NCRPO dahil sa kanilang mga 
paglabag sa quarantine protocols at iba pang paglabag sa karapatang 
pantao. lgiit sa pasistang rehimeng US-Duterte ang agarang 
pagpapatanggal sa pwesto kay General Sinas at iba pang kasangkot 


bilang paunang hakbang administratibo. 


Dapat ding ilantad at batikusin ng taumbayan ang pagpanig ni Duterte 
kay General Sinas at palitawin pa siyang matapat at mabuting opisyal 
sa kabila ng kanyang kalupitan at madugong rekord bilang berdugo 
at mamamatay tao. Grabe kung magalit at magbanta si Duterte sa 
taumbayan kapag nakagagawa ang huli ng maliliit na paglabag sa 
quarantine protocols pero napakaamong tupa kung magsalita sa 
pagdedepensa at pagpanig sa kanyang matatapat na tauhan kahit 
malinaw na may mga nilabag itong mga batas at ordinansya. Hindi 
natin dapat palagpasin at ipagsawalang kibo ang ginawang ito ni 


Duterte. 


Nagawa nilang iligal na hulihin at ipakulong ang isang manunulat 
sa Cebu, isang guro sa Zambales, isang construction worker at 
isang ginang sa Bisaya dahil sa mga naging pahayag nila sa social 
media na magbibigay sila ng “milyong milyong” pabuya sa sinumang 
makakapatay kay Duterte. Palatandaan nito ng grabeng disgusto 
nila sa korap, pasista, mamamatay-tao at inutil na rehimen na 
pangkaraniwang sentimyento ng aping mamamayan. Ginawa nila ang 


pamamahayag sa isang sarkastikong paraan. Subalit tila mabilis pa sa 

kidlat ang iligal na pagdakip, pagsasampa ng kaso at pagpapakulong 


sa kanila ng gubyernong Duterte. 


Sa kabilang panig, alumpihit, nagdadalawang isip at napakabagal 
sa pagsasampa ng kaso at pagpapadakip sa mga kaalyado nitong 
nakagagawa ng kasalanan at mga paglabag. Wala ding kaimik-imik 
ang mga kaalyado ni Duterte sa kabila ng madalas nitong pagbabanta 
at pag-uutos ng pagpatay at pagbaril sa ari ng mahuhuli nilang 
babaeng NPA at maging sa pag-abswelto sa kaso ng sinumang pulis at 
sundalo kapag sila'y “nakapanggahasa”. 

Ngayon naman, walang kahihiyan na inaarbor ni Duterte ang kaso ni 
General Sinas. Dahil nagsalita na si Duterte pabor sa kontrobersyal 
na General, walang kauuwian ang anumang mga imbestigasyon at 
pagkakaso kina General Sinas. Nagbubunyi ngayon ang kampo ng 
berdugong si General Sinas dahil aprub sa kanyang pasistang among 
si Duterte ang kanyang mga pinaggagawang mga kabuktutan at 


katiwalian. 


Wala na sa katinuan si Duterte. Hindi na siya marunong kumilala sa 
“demokrasya at pantay na pag-iral ng batas” kahit sa balangkas ng 
malapyudal at malakolonyal na lipunang Pilipino. Mayroon na siyang 
sariling batas na pinatutupad alinsunod sa kanyang kagustuhan 
at huwisyo. Sa ganito, makatarungan at nararapat lamang na higit 
na magpursige ang taumbayan sa panawagan at pagkilos, batay sa 
umiiral na kundisyon sa bansa, para mapatalsik sa kapangyarihan ang 


pasistang rehimeng US-Duterte. 

Kundenahin ang paghirang ni Duterte kay General 
Debold “Mafianita” Sinas bilang bagong pinuno 
ng Philippine National Police (PNP) 


Nobyembre 9, 2020 


apat na malakas na kundenahin ng sambayanan ang 
pagtatalaga ni Rodrigo Duterte kay Gen. Debold Sinas bilang 
bagong pinuno ng PNP. Si Sinas ay pamoso sa walang-habas 
na pag-aboso at paglabag sa karapatang tao ng mamamayan at naging 
bantog sa mga madugong kampanya ng panunupil sa mga lider at 
kasapi ng mga progresibong organisasyon ng mamamayan sa Negros 


at NCR bago pa nahirang sa pinakamataas na pwesto sa PNP. 


Ang pagtalaga ni Rodrigo Duterte kay Sinas bilang hepe ng PNP ay 
patunay ng kanyang maitim na pakana na ipwesto ang mga matatapat 
at pinakasagad-saring pasista sa burukratiko-militar na makinarya 
ng estado ng mga malalaking kumprador-panginoong maylupa't 
burukrata-upang ilatag ang kundisyon sa lantarang paghaharing 


militar at pagpapalawig ng paghahari ng kanyang angkan. 


May matibay na batayan at dahilan ang sambayanang Pilipino na 
magsalita at kumilos upang tutulan at mariing batikusin si Duterte 
sa pagtatalaga niya kay General “Mafianita” Sinas bilang bagong 
hepe PNP kapalit ng bagong kareretirong si General Camilo Cascolan. 
Labis silang nangangamba at natatakot sa maaaring kahantungan ng 


kanilang buhay sa kamay ng mga pulis ngayong si General Sinas na 

ang bagong pinuno ng PNP na kilala sa pagiging berdugo, kriminal, 
mamamatay-tao at pusakal na nilalapastangan ang karapatang pantao 


at sibil ng mamamayan. 


Nagpupuyos ang galit ng mga mamamayan sa rehiyong Timog 
Katagalugan sa pasistang rehimeng US-Duterte sa pagtatalaga na 
naman ng isang pusakal, berdugo, mamamatay-tao at talamak na 
human rights violators sa makapangyarihang pusisyon sa PNP sa 
katauhan ni General “Mafianita” Sinas. Walang kahihiyan na pinili 
pa rin ni Duterte si General Sinas sa kabila na may hinaharap itong 
kabit-kabit na kasong administratibo at kriminal, kasama ang 18 
pang matataas na opisyal ng National Capital Region Police Office 
nang magsagawa ito ng birthday party sa kaarawan ni General Sinas 
noong Mayo, 2020 na nilabag ang mga pinaiiral na health protocol 
sa ilaim ng pandemya. Binalewala ni Duterte ang kaso ni General 
Sinas at mas pinahalagahan ang personal na katapatan nito sa kanya 
bilang maaasahang asong tagasunod na mahigpit na magpapatupad 
ng kanyang mga anti-mamamayan at anti-demokratikong batas at 


kautusan. 


Matatandaan na malawakang binatikos ng taumbayan ang lantarang 
paglabag ni General Sinas nang magsagawa ito ng birthday party 
para ipagdiriwang ang kanyang kaarawan noong Mayo 3, 2020. 
Itinanggi niyang “birthday party” ang kanilang isinagawa kundi isang 
“mafianita” bilang paraan ng pagbati sa kanyang kaarawan. Walang 
naniwala sa kanyang mga palusot dahil sa mga larawan na inilabas ng 
kanyang sariling opisina sa social media sa naganap na birthday party. 


Mula noon binansagan na siya bilang General “Mafianita” Sinas. 

Nakilala at naging bantog si General Sinas, hindi dahil sa kanyang 
husay at integridad bilang opisyal ng PNP, kundi sa kanyang pagiging 
berdugo, mamamatay tao at talamak na human rights violator lalo na 
noong hawakan niya ang pamununo sa PNP Region 7 mula Hulyo 2018 
hanggang Oktubre 2019 bago maitalaga at maging pinuno naman siya 
ng PNP-National Capital Region o PNP-NCR. 


Si General “Mafianita” Sinas bilang PNP-Region 7 ang pangunahing 
nagpatupad sa Synchronized Enhanced Managing Police Operation 
(SEMPO) at Oplan Sauron at Memorandum Circular No. 32 (MO 32) na 
inilabas ng Malacafiang noong Nobyembre 22, 2018 na pangunahing 
pinuntirya ang mga aktitibista, mga progresibong indibidwal, 
organisyon at mga kilalang kritiko ng gubyernong Duterte sa mga 


rehiyon ng Samar, Bikol at Isla ng Negros. 


Ilang buwan lamang matapos ilabas ang MO 32, sa ilalim ng pamununo 
ni General Sinas, noong Abril 3, 2019, 14 na magsasaka sa Negros 
Oriental ang walang awang pinagpapaslang ng mga elemento ng PNP 


at AFP alinsunod sa pinatutupad na SEMPO at Oplan Sauron. 


Ngunit, hindi pa man nailalabas ang MO No. 32, sa panahon ng 
panununkulan ni General Sinas bilang hepe ng PNP-Region 7, laganap 
na ang mga karahasan sa Central Visayas ng AFP at PNP, lalo na Isla ng 
Negros. Noong Oktubre 2018, siyam (9) na magsasaka na kabilang 
sa National Federation of Sugar Workers-Negros ang minasaker ng 
mga armadong ahente ng estado. Sa sumunod na buwan ay pinaslang 
naman si Atty. Benjamin Ramos, ang abogado ng mga biktimang 
magsasaka at isang human rights lawyer at kasaping tagapagtatagang 


National Union of People's Lawyer. 

Hindi pa dito nagtapos ang mga karumal dumal na krimen na ginawa 
nina General Sinas habang siya ang pinuno ng PNP-Region 7. Sunod- 
sunod pa ang mga extra judicial killings (EJK) sa Isla ng Negros kung 
saan ang mga biktima ay nakaranas muna ng red-tagging at terrorist- 
labelling. Sinundan ito ng sunod-sunod at maramihang mga pag- 
aresto at pagpapakulong sa mga aktibista at lider ng mga progresibong 
organisasyon sa Negros Occidental at Negros Oriental batay sa mga 


gawa-gawang kaso. 


Si General Sinas din ang pangunahing tao ni Duterte na nagpatuloy 
sa madugong gyera nito laban sa iligal na droga sa Central Visayas. 
Ayon sa Commission on Human Rights (CHR) sa inilabas nitong 
pahayag noong Pebrero 2019, sa panahon ni Sinas, biglang lumobo 
ang mga hindi nareresolbang mga kaso ng pagpatay, kung saaan 
ang daan-daang mga biktima ay pinaghihinalaang may kaugnayan 
sa pagbebenta ng iligal na droga. Dagdag pa ng CHR, sa panahon 
ni Sinas, ang Central Visayas ang ika-apat sa buong bansa na may 


pinakamaraming mga napapatay na may kaugnayan sa droga. 


Sa pagkatalaga kay General Debold “Mafianita” Sinas bilang 
pinuno ng PNP, minsan pang pinatunayan ni Duterte na hindi ang 
pagkakaroon ng malinis na rekord at integridad ang pangunahing 
pinagbabatayan ng kanyang paghirang sa mga pinuno ng AFP at PNP. 
Personal na katapatan sa kanya at hindi sa sinumpaang tungkulin 
sa reaksyunaryong konstitusyon ang mahalaga kay Duterte sa mga 
hihiranging pinuno ng AFP at PNP at sa iba pang instrumentalidad 
ng panunupil at panlilinlang ng estado. Pinipili ni Duterte ang opisyal 
na magiging matapat na utusang aso sa pagpapatahimik sa mga 


itinuturing niyang kaaway ng estado. Inilalagay niya sa pinakamataas 

na katungkulan sa AFP at PNP ang mga maaasahan na magtatanggol 
sa interes ng lokal na naghaharing uri at among imperyalista. Para kay 
Duterte ang pagiging brutal, berdugo, mamamatay tao at mga walang 
pakundangan sa paglabag sa karapatang pantao ang pinakamataas na 


kwalipikasyon sa mga magiging pinuno ng AFP at PNP. 


Ang masahol at karumal-dumal na mga pagpatay at track record ni 
General “Mafianita” Sinas ang nagbigay daan para hirangin siya ni 
Duterte bilang bagong hepe ng PNP. Si General Sinas ay pasok na 
pasok sa pamantayan ni Duterte dahil kawangis niya ang pagkatao 


nito. 


Kung may General “Mafianita” Sinas ang PNP, mayroong General “Red- 
Tagger” Antonio Parlade, Jr. naman ang AFP. Hindi malayong hirangin 
din ni Duterte si General Parlade bilang kasunod na hepe ng AFP. 
Hamak na mas matindi kung magbuga ng lason, brutalidad at pagiging 
kriminal na mamamatay tao si General “Red-Tagger” Parlade kumpara 


kay General “Mafianita” Sinas. 


Ang pagkakahirang ni Duterte kay General “Mafianita” Sinas ay isa 
na naman sa marami niyang nagawang kapalpakan, kahihiyan at 
kasalanan sa bayan. Dapat puspusang magpunyagi ang sambayanang 
Pilipino sa paglaban at pagsusulong ng iba't ibang anyo ng pakikibaka 
para ibagsak ang pasistang rehimeng US-Duterte. Hangga't nasa 
kapangyarihan ang traydor, tiraniko, inutil, pabaya at kriminal na si 
Duterte, marami pa itong magagawang kasalanan sa bayan at lalong 
maglalagay sa matinding kahirapan at krisis ang sambayanang 
Pilipino.fu 

Sa kulungan dapat dalhin si General Felipe 
Natividad at hindi sa NCRPO 


Marso 1, 2022 


ariing kinukundena ng NDF-ST ang promosyon at 

pagtatalaga kay General Felipe Natividad bilang bagong 

pinuno ng Philippine National Police - National Capital 
Region Office (PNP-NCRPO) kapalit ni General Vicente Danao. Si 
Natividad ay isang berdugo at mamamatay-taong heneral. Siya ang 
pangunahing responsable sa malawakang paglabag sa karapatang 
pantao sa rehiyon ng Southern Tagalog, kabilang ang mga pag-aresto 
at pagpaslang sa mga aktibista at kilalang lider-manggagawa noong 
Marso 7, 2021 na tinaguriang Bloody Sunday noong siya pa ang hepe 
ng PNP-Region IV-A o CALABARZON. 


Sa balangkas ng OPLAN ASVAL na pinangasiwaan at pinamunuan ni 
General Natividad, pinaslang ng pinagsanib na tropa ng PNP IV-A at 
AFP, sa isang singkronisado at sabayang reyd, sina Manny Asuncion, 
pangkalahatang kalihim ng Bagong Alyansang Makabayan - Cavite 
(BAYAN-Cavite), ang magpinsang katutubong Dumagat na sina 
Puroy at Randy de la Cruz ng Tanay, Rizal, ang magkapatid na Abner 
at Edward Esto ng Barangay Puray, Rodriguez, Rizal at sina Michael 
Dasigao at Mark Lee Bascayno na mga lider ng Kasiglahan, Kapatiran 
at Damayan para sa Kabuhayan, Katarungan at Kalayaan (SIKKAD-K3) 
na isang lokal na balangay ng KADAMAY sa Kasiglahan Village, Brgy. 


San Jose, Rodriguez, Rizal. Kabilang din sa mga pinaslang ang 

mag-asawang sina Ariel Evangelista at Chai Lemita Evangelista ng 
Barangay Calayo, Nasugbu, Batangas. Ang mag-asawa ay istap ng 
Ugnayan ng mga Mamamayan Laban sa Pagwawasak ng Kalikasan at 


Kalupaan (UMALPAS KA) sa Nasugbu, Batangas. 


Nakagagalit at nakakapuyos ng damdamin ang pagtatalaga kay 
General Natividad bilang hepe ng NCRPO epektibo ng Marso 1, 2022. 
Ang promosyon ni Duterte kay General Natividad ay lantarang pag- 
abswelto sa anumang pananagutan sa nangyaring Bloody Sunday at 
sa kabilang banda ay malakas na dagok at pang-iinsulto sa pamilya 
at kaibigan ng mga pinaslang at inaresto. Itinaon ang promosyon 
ni General Natividad anim na araw bago gunitain ang isang taong 
anibersaryo ng kamatayan ng kanilang mga mahal sa buhay na 
biktima ng karahasan at terorismo ng pasistang rehimeng US-Duterte 


noong Marso 7, 2021. 


Naging kalakaran na ng pasistang rehimen ang ipwesto sa mataas na 
katungkulan (bilang gantimpala) ang matatapat at pinakasagad-saring 
pasista mula sa AFP at PNP na nakagawa ng karumal-dumal na krimen 
sa bayan tulad ng pagkakahirang ngayon kay General Felipe Natividad 
bilang pinuno ng PNP-NCRPO. Wala itong pinagkaiba sa karanasan 
ni General Debold “Mafianita” Sinas na itinalaga ni Duterte bilang 
pinuno ng PNP-National Capital Region Office (PNP-NCRPO) matapos 
maghasik ng karahasan at terorismo sa Sentral at Kanlurang Bisaya 
noong siya pa ang pinuno ng PNP-Region 7. Kung babalikan, si General 
Debold Sinas ang pasimuno at nagpatupad ng Sychronized Enhanced 
Military and Police Operations (SEMPO) sa balangkas ng Oplan Sauron 
na naunang ipinatupad ng PNP at AFP sa Isla ng Negros noong 2018 at 

2019. Sa pagpapatupad ng Oplan Sauron, 23 magsasaka ang pinatay 
sa isla ng Negros kabilang ang minasaker na siyam na magsasakang 
kasapi ng National Federation of Sugar Workers-Negros sa Sagay City. 
Pinaslang din sa ilalim ng Oplan Sauron si Atty Benjamin Ramos, ang 
abogado ng mga biktimang magsasaka at isang human rights lawyer 
at kasaping tagapagtatag ng National Union of People's Lawyers. Bago 
magtapos ang 2020, sa Capiz, Panay, siyam (9) na mga katutubong 
Tumandok din ang pinaslang at marami ang hinuli sa pamamagitan ng 
mga gawa-gawang kaso at pagtatanim ng ebidensya sa ipinatupad ni 


General Sinas na Oplan Sauron. 


Mula nang italaga si General Sinas sa NCRPO noong 2019, sunod- 
sunod din na reyd ang kanyang isinagawa sa mga opisina at tahanan 
ng mga aktibista at lider-unyonista sa kalakhang Maynila gamit 
ang kaduda-dudang mga search warrant mula sa pinaghihinalaang 


“warrant factory” na korte sa kalakhang Maynila. 


Marapat lamang na kundenahin at tutulan ng taumbayan ang 
pagtatalaga kay General Natividad bilang hepe ng NCRPO. Si General 
Natividad ay dapat kasuhan at ikulong dahil sa kanyang mga karumal- 
dumal na krimen sa bayan. Hindi dapat siya malibre sa ginagawang 
pag-iimbestiga at pag-uusig ng Department of Justice (DOJ) sa mga 
sangkot na tauhan ng PNP sa nangyaring Bloody Sunday. Sina Duterte, 
General Sinas at General Natividad ang dapat nasa unahan ng listahan 
ng mga pangunahing dapat kasuhan at papanagutin sa karumal- 


dumal na Bloody Sunday. 


Buong akala ni Duterte at pamunuan ng PNP na malilimutan ng 


mamamayan ng rehiyon ang mga krimen ni General Natividad at 

General Sinas sa nangyari noong Marso 7, 2021. Patuloy silang kikilos 
at lalaban sa paghahanap ng katarungan sa mga naging biktima ng 
Bloody Sunday at iba pang madugong kampanya ng panunupil sa 
rehiyon ng pasistang rehimeng US-Duterte. Sa iba't ibang paraan at 
larangan ng labanan, sisingilin at papanagutin nila si Duterte at iba 
pang matataas na opisyal ng AFP, PNP at NTF-ELCAC na siyang nasa 
likod ng mga karahasan at terorismo ng estado laban sa mamamayang 


Pilipino. 


Ang paggagawad ng rebolusyonaryong hustisya ay walang pinipiling 
panahon. Mahigpit na katuwang ng mamamayan ng rehiyong Timog 
Katagalugan at sambayanang Pilipino ang NDF-ST sa paghahanap 
ng hustisya at pagpapanagot sa rehimeng Duterte at mga opisyal 
nito sa AFP, PNP at NTF-ELCAC na tigmak ng dugo ang mga kamay 
mula sa dugo ng kanilang mga pinaslang na mamamayang Pilipino. 
Hindi magtatagal ay maabot din sila ng mahabang kamay ng 


rebolusyonaryong hustisya. 


Katarungan para sa mga biktima ng Bloody Sunday at madugong 


kampanya ng panunupil ng pasistang rehimeng US-Duterte! 

Insulto sa mga biktima ng Bloody Sunday ang 
promosyon at pagtatalaga kay Judge dela Rosa 
bilang associate justice ng Court of Appeals 


Marso 8, 2022 


inukundena ng National Democratic Front-Southern Tagalog 
ang pagtatalaga ng pinunong pasistang si Duterte kay Jose 
Lorenzo dela Rosa bilang isa sa mga bagong associate justice 
ng Court of Appeals kahapon, kasabay ng anibersaryo ng Bloody 
Sunday na kumitil sa buhay ng siyam na aktibista sa rehiyon at iligal 
na nang-aresto at nagkulong sa siyam pang mga aktibista. Si Jose 
Lorenzo dela Rosa, ng Manila RTC Branch 4 ang isa sa mga hukom na 
nag-isyu ng mga inimbentong warrant of arrest at search warrant sa 
ikinasang Oplan Asval ng PNP-CALABARZON at CIDG noong Marso 7 


ng nakaraang taon na nagresulta sa Bloody Sunday. 


Si Jose Lorenzo dela Rosa din, isang search warrant factory operator, 
ang nag-issue ng warrant of arrest kina Elizabeth Camoral at Esteban 
Mendoza, mga lider-manggagawa sa Timog Katagalugan. Pumirma 
din ito sa search warrant sa ilan sa 17 Tumanduk sa Tapaz, Capiz, 
at Calinog sa Iloilo na inaresto noong Disyembre 2020. Siyam ang 


pinaslang sa kasunod na operasyon ng mga pulis at sundalo. 
Tigmak ng dugo ang kamay ng pasistang hukom na ito. 


Nakapagngangalit para sa mga pamilya ng biktima ng Bloody Sunday 
ang ginawa ni Duterte na itinaon pa sa unang anibersaryo ng krimen. 

Salaminan ito ng garapal na pangunguna niya sa pagtataguyod ng 
kultura ng impyunidad sa bansa. Wala pa ngang napananagot sa 
karumal-dumal na krimen ng estado, pinupuri pa ng rehimen sa 
pangunguna ni Duterte ang mga pasimuno nito. Bago nito, noong 
nakaraang linggo ay ginawaran ni Duterte ng promosyon ang pinuno 


ng Oplan Asval na si General Felipe Natividad. 


Habang kunwa'y umuusad sa pamamagitan ng mga hakbangin ng 
DOJ at NBI ang imbestigasyon at paglilitis sa mga kapural ng Bloody 
Sunday, tuluy-tuloy ang rehimeng Duterte sa pagbibigay-gantimpala, 
pangangalaga at pagpoprotekta sa mga ito. Walang kredibilidad si 
dela Rosa sa pagiging bahagi ng mas mataas na hukuman dahil tigmak 
ang kanyang kamay ng dugo ng mga pinaslang sa Bloody Sunday. 
Pinatunayan lamang nitong hungkag ang sistema ng hustisya sa 


bansa. 


Lalong walang maaasahan kay Duterteng may madugong rekord at 
pasimuno ng maramihang pagpaslang sa mga sibilyan at nagpipilit 
takasan ang kanyang pananagutan. Bahagi na ito ng paghahawan 
ni Duterte na linisin ang kanyang rekord at umiwas sa anumang 
pananagutan dito. Titiyakin niya na maisasalin niya sa kapwa niya may 
dugong kriminal at tagapagmana ang estado-poder sa pamamagitan 


ng pandaraya sa paparating na eleksyong 2022. 


Dapat malawakang kundenahin ng mga pamilya ng biktima, ng 
mamamayan ng TK at buong bansa ang ginawang ito ni Duterte 
na pagtatalaga kay dela Rosa bilang associate justice ng Court of 
Appeals. Hindi pabuya, kundi parusa ang nararapat na igawad sa kanya 


ng taumbayan sa pagiging kasangkapan ng pasismo at terorismo ng 

estado. Dapat silang patuloy na kumilos at magpunyagi para hanapin 
ang hustisya, singilin at papanagutin ang lahat ng maysala sa 


madugong Bloody Sunday. 


Makakaasa silang aabutin ng mahabang kamay ng rebolusyonaryong 
hustisya ang mga katulad ni dela Rosa, Natividad at Duterte, sampu ng 
kanilang mga kasapakat na AFP-PNP para managot sa lahat ng krimen 


nila sa taumbayan. 

Paghirang sa dating abogado ni BBM sa COMELEC, 
pagtitiyak sa pagkapanalo ng mga kandidato ng 
alyansang MAD 


Marso 9, 2022 


ulad ng inaasahan, itinalaga na ni Duterte ang mga bagong 

komisyuner ng Commission on Elections (COMELEC) mula 

sa hanay ng kanyang mga alagad. Kinumpirma kahapon ng 
Malakanyang ang pagtatalaga kay Saidamin Pangarungan bilang ad 
interim chairman at kina Atty. George Garcia at DSWD Usec. Aimee Neri 
bilang mga komisyuner ng nasabing ahensya. Isinagad na ni Duterte 
ang paggamit ng kanyang prerogative na “pumili” ng mga hihirangin. 
Mula rito, lahat na ng komisyuner sa COMELEC ay hirang na ni Duterte 
na gagamitin niyang instrumento sa garapalang pandaraya at mga 
anomalya sa eleksyon sa Mayo 9 para siguruhin ang pagkapanalo ng 


mga kandidato ng alyansang Marcos-Arroyo-Duterte (MAD). 


Si Atty. Garcia ay kilala bilang dating abogado ni Bongbong Marcos 
(BBM) sa natalong kaso ng paghahabol niya sa resulta ng eleksyong 
2016 kung saan napatunayang nanalo sa pagka-bise presidente si Leni 
Robredo. Tulad ni BBM, may rekord rin ng kasong tax evasion si Atty. 
Garcia noong 2017 kung saan naging kwestiyonable ang pag-aari niya 
ng P53 milyong halagang penthouse unit sa kabila ng isinumiteng 
average annual income na P742,000. Pero walang kinahinatnan 
at bagkus ay nabasura ang kanyang kaso na tiyak na isa sa mga 


garantiyang inilatag ng mga naging koneksyon niya sa maraming lokal 

na burukrata. Sa nakaraan, nagsilbi rin siyang abogado sa elektoral na 
mga kaso nina Joseph Estrada, Juan Miguel Zubiri, BBM, Grace Poe 


at iba pa. 


Inilusot ang pagiging komisyuner ni Atty. Garcia sa gitna ng apat 
na di-resolbadong kaso ni BBM sa antas ng dibisyon at en banc ng 
COMELEC. Sa pagkakapasok ni Atty. Garcia at iba pang tao ni Duterte sa 
COMELEC, lalunang lumalabo ang posibilidad na mabago ng en banc 
session ang hatol ng 1“ at 2"? division sa mga kaso ng diskwalipikasyon 
sa kandidatura ni BBM at wala nang magiging hadlang sa pagtakbo 
ng huli sa pagkapresidente. Hindi rin garantiya na magiging patas 
ang COMELEC kahit nagpahayag si Atty. Garcia na siya'y mag-iinhibit 
sa kaso ni BBM. Diskarte lang niya ito para pahupain ang galit ng 


taumbayan sa pagkakahirang sa kanya ni Duterte. 


Sa Korte Suprema na lamang umaasa ang mga petisyoner na 
babaligtarin nito ang hatol ng COMELEC pabor sa kanilang petisyon 
kahit ang 13 sa 15 mahistrado na bumubuo ng Korte Suprema ay mga 


hinirang ni Duterte. 


Ang pagkakatalaga ng mga bagong komisyuner na hawak-sa-leeg 
ni Duterte ay bahagi na ng paghahanda niya sa kanyang pag-alis 
sa pwesto. Titiyakin niyang kontrolado niya ang COMELEC para 
tiyaking mailuluklok ang mga kandidatong mula sa alyansang MAD 
na magtitiyak sa rehabilitasyon ng kanyang madugong rekord sa 
nagdaang anim na taon at mag-aabswelto sa mga pananagutan niya 
sa mga kasong nakahain laban sa kanya. Pinapakana ni Duterte na 
makatakas sa kanyang mga krimen at poprotektahan ng susunod na 


tatayo sa tuktok ng kapangyarihan oras na bumaba na siya sa pwesto. 

Isang taktikang hindi na bago para sa mamamayang Pilipino na siya 
ring taktikang ginamit ng diktadurang Marcos para manipulahin ang 


snap elections noong Pebrero 1986. 


Dapat kundenahin ng malawak na mamamayang Pilipino ang 
pagkakatalaga ng mga alagad ni Duterte sa COMELEC at iba pang 
ahensya ng gubyerno. Kailangang ilantad at hadlangan ang maitim 
na plano ni Duterte at alyansang MAD na manalo sa eleksyon 2022 at 


makaupo sa Malakanyang. 


Sa ganitong komposisyon at kaayusan sa COMELEC, isang panaginip 
ang pagkakaroon ng isang malaya, malinis at kapani-paniwalang 
eleksyon. Nahaharap ang mamamayan Pilipino sa isang panibagong 
bangungot na sampal sa mukha ng mga Pilipinong naghahangad ng 
pagbabago sa pamamagitan ng demokratikong ehersiyo ng kanilang 


karapatan na ginagarantiyahan ng burges na konstitusyon. 


Muling sariwain ang mga krimen ni Duterte at ng mga Marcos sa buong 
bayan. Papanagutin sila sa mga limpak-limpak na salaping kinulimbat 
nila at sa napakaraming dugong inutang nila sa mamamayan. 
Magkapit-bisig upang labanan ang diktadura ni Duterte at biguin ang 


pangarap niyang manatili sa kapangyarihan. 


Kasabay nito, dapat laging maging mapagbantay ang taumbayan 
sa nalalapit na eleksyon at sa nakaambang pandaraya ng rehimeng 
Duterte. Suportahan ang mga tunay na lingkod bayan na magtataguyod 
sa adyenda ng mamamayan. Buuin ang malapad na alyansa ng 
mamamayan upang tuluyang ihiwalay si Duterte at alyansang MAD. 
Palakasin ang pagkakaisa ng buong bayan hanggang sa maibagsak 
ang rehimeng Duterte. 


Hinggil sa pasismo ng rehimeng US-Duterte | 275 


PANAWAGAN 

PARA SA MGA 

BILANGGONG 
PULITIKAL 


Bilanggong pulitikal, palayain! 


Abril 9, 2020 


ananawagan ang National Democratic Front--Southern Tagalog 

na agarang palayain ang mga bilanggong pulitikal sa bansa. 

Makatwiran at sinusuportahan ng NDF-ST ang panawagan 
ng UNCHR na palayain ang mga bilanggong pulitikal kasabay ng 
pagpapatupad ng pandaigdigang tigil-putukan ng mga nagdidigmaang 
mga partido at estado. Sa harap ng panganib ng Covid-19, nasa peligro 
at bulnerable ang mga bilanggong pulitikal sa pagkahawa sa Covid-19 
dahil sa masikip at malubhang kalagayan ng mga bilangguan sa Pilipinas. 
Ang mga bilanggong pulitikal ay hindi nararapat ikulong dahil sa kanilang 
pampulitikang paniniwala. Sila'y biktima ng pagmamalupit ng rehimeng 


US-Duterte na ngayo'y pinapabayaan sa gitna ng krisis ng Covid-19. 

Kailangang tumugon ang gubyernong Duterte sa panawagan ng United 
Nations High Commissioner for Human Rights Michelle Bachelet 
na palayain ng mga bansa sa daigdig ang mga bilanggong pulitikal 
upang maibsan ang pagsisiksikan sa loob ng mga kulungan. Batay 
sa pag-aaral, sa Pilipinas, umaabot sa 45096 ang congestion ng mga 
bilangguan sa Pilipinas. Ang panawagan ni Bachelet ay makatarungan 
lamang upang higit na maiwasan ang pagdami pa ng kaso ng Covid-19 


sa bansa. 


Sa ilalim ng rehimeng US-Duterte, naging tampok ang pagdakip sa 
mga aktibista at mga lider ng mga progresibong organisasyon sa Timog 
Katagalugan tulad nina Norly Bernabe, Alexandria Pacalda, Reynaldo 
Malaborbor, Jr. at Edisel Legaspi. Pinaratangan silang mga kasapi ng 
NPA upang patuloy na ipiit at sampahan ng mga gawa-gawang kaso. 
Samantala, si Jaime “Ka Diego” Padilla naman ay isang hors de combat 
na iligal na dinakip habang nagpapamot sa Cardinal Santos Medical 


Center noong 2019. 


Dapat patunayan ni Duterte ang kaseryosohan niyang resolbahin 
ang krisis na kinakaharap ng bayan sa Covid-19. Marapat niyang 
agarang tugonin ang panawagan ni Bachelet at dapat nang palayain 
ng rehimen ang 609 bilanggong pulitikal na patuloy na napiit kahit na 


walang batayan ang pagkakadakip sa kanila. 


Samantala, patuloy na ipanawagan ng mamamayan ang pagpapatigil sa 
militaristang lockdown ng administrasyon na pinalawig pa hanggang 
katapusan ng Abril. Magkapitbisig ang bayan para ipanawagan ang 
libre at dekalidad na serbisyong pangkalusugan laban sa Covid-19. 

Palayain sina Lino Baez at Willy Caparefio! 


Oktubre 7, 2021 


ariing pinabubulaanan ng National Democratic Front- 
Southern Tagalog (NDF-ST) ang bintang ng PNP-Region IV-A 
(CALABARZON) at 2nd Infantry Division ng Philippine Army 
(2nd ID-PA) na mga kagawad at matataas na opisyal ng New Peoples 
Army sina Ginoong Erlindo Baez at Ginoong Wilfredo Caparefo. Hindi 
kailanman naging mataas na opisyal ni naging kasapi si Ginoong Baez 
at maging si Ginoong Caparefio ng alinmang yunit ng New Peoples 


Army sa rehiyon ng Timog Katagalugan. 


Dinakip ng pinagsanib na pwersa ng PNP-Region IV-A at 2nd ID-PA 
sina Erlindo Baez at Wilfredo Caparefio bandang alas-dos ng madaling 
araw ng Oktubre 6, 2021 sa Sityo Sentro, Barangay Manggalang Uno, 


Sariaya, Quezon. 


Batay sa aming ginawang pagsisiyasat at pagtatanong-tanong, ang 
dalawa ay mga organisador na tumutulong sa mga magsasaka at 
mangingisda sa bayan ng Sariaya na may malaking problemang 
kinakaharap sa kanilang lupang kinatitirikan at pinagkukuhanan 
ng kabuhayan sa panabihang dagat ng Sariaya, Quezon dahil sa 
pangangamkam at bantang demolisyon sa kanilang mga kabahayan 


para bigyang daan ang proyekto ng San Miguel Corporation (SMC). 


Sa nakuha naming salaysay ng mga tao sa lugar, may mga sundalo, na 


ayon sa kanila ay mula sa 1st Infantry Batallion ng Philippine Army (1st 

IB-PA), ang nagsisilbing escort-security ng SMC at siyang ginagamit sa 
paghahasik ng takot sa lugar para bumigay ang mga tao sa kagustuhan 
ng San Miguel Corporation kasabwat ng lokal na gubyerno. Napag- 
alaman din namin na ang mga magsasaka at mangingisdang patuloy na 
nanindigan para sa kanilang mga karapatan ay kinakaratulahan bilang 
tagasuporta ng CPP-NPA-NDFP. Ang mga organisasyong tumulong 
sa kanila tulad ng mga lehitimong organisasyon ng Karapatan, 
Pamalakaya at Bayan ay inaakusahan ng mga sundalo bilang “front” 
ng CPP-NPA-NDFP. Binabalaan din sila ng mga sundalo na sila'y 
huhulihin kapag nabalitaan nilang nagpatuloy sila sa kanilang baryo 
o tahanan ng mga tao o organisador mula sa mga organisasyon na 
tinatakan ng PNP at AFP na “front” ng CPP-NPA-NDFP. 


Sina Ginoong Baez at Caparefio ay mga biktima ng walang habas 
na pag-atake ng PNP at AFP sa mga lehitimong organisasyon 
na kinabibilangan nila na ang tanging layunin ay tumulong sa 
pagtatanggol sa kabuhayan at karapatang pantao ng mga mahihirap 
na mamamayan sa Sariaya. Ang kanilang pagtungo sa lugar ay bilang 
tugon sa pakiusap at hinihinging tulong ng mga kamag-anak nila sa 


lugar. 


Pinaratangan ng PNP at AFP si Erlindo Baez bilang lider ng Finance 
Staff at miyembro diumano ng Executive Committee ng Sub-Regional 
Military Area 4C ng Southern Tagalog Regional Party Committee. 
Sinampahan sila ng PNP ng mga gawa-gawang kasong illegal 
possession of firearms and explosives, batay sa talamak nilang modus 
na tanim-ebidensya, para hindi makapagpiyansa ang kanilang mga 


hinuhuli. 

Bistado na ang ginagawang modus ng PNP at AFP na tinatatakan bilang 
matataas na opisyal at may katungkulan sa rebolusyonaryong kilusan 
ang kanilang mga iligal na inaaresto upang palabasing lehitimo ang 
operasyon kahit alam nilang ito ay ordinaryong sibilyan lamang. 
Sadyang ginagawa nila ito para kumita at makakuha ng promosyon. 
Ganito ang ginawa nila kay Lamberto Asinas na taga-Nasugbu, 
Batangas na isang ordinaryong mangingisda na may pinatatakbo 
na maliit na tindahan. Hinuli si Ginoong Asinas dahil sa paratang 
ng PNP-Region IV-A at 2nd ID-PA na diumano ay isa siyang Regional 
“Intelligence Officer ng NPA-Southern Tagalog. Subalit napatunayan 
ng hukuman na ang kasong isinampa kay Ginoong Asinas ay mga 
gawa-gawa lamang ng PNP at AFP kaya siya napalaya. Ganuon din 
ang nangyari sa 6 na magsasaka mula sa Barangay Coral ni Lopez, 
Calaca, Batangas na napawalang-sala din ng Hukuman mula sa mga 
gawa-gawang kasong isinampa sa kanila ng PNP-Region IV-A at 2nd 
ID-PA. Pinakakumbinyenteng ikinakaso sa mga iligal na inaaresto ang 
diumano ay pag-iingat ng iligal na armas at eskplosibo na pawang 


itinatanim ng mga raiding team. 


Marapat lamang na palayain sina Baez at Caparefio. Sila'y mga 
taong matuwid na walang ibang hangarin kundi ang makatulong sa 
mga inaapi at pinagsasamantalahan tulad ng mga magsasaka at 
mangingisda sa Manggalang Uno at iba pang karatig na mga barangay 
sa Sariaya, Quezon na biktima ng panlilinlang, pandarahas at tuwirang 
pangangamkam ng lupa para lamang bigyang daan ang proyekto ng 


San Miguel Corporation. 


Nananawagan din kami sa mamamayan ng Sariaya na patuloy na 


kumilos at lumaban. Huwag kayong mawalan ng pag-asa sa kabila ng 

pangyayari sa inyong mga kasama at organisador na sina Lino at Willy. 
Patuloy ninyong ipaglaban ang inyong karapatan para sa paninirikan at 
kabuhayan lalo na sa panahon na nahaharap ang bansa sa pandemya. 
Kondenahin ang ginawang pang-aresto sa dalawa. Ipaglaban ang 
maagap na pagpapalaya kina Lino at Willy. Ang dapat supilin at 
patigilin ay ang proyekto ng San Miguel Corporation sa Sariaya na 
siyang sanhi ng malawakang dislokasyon ng mga magsasaka at 
mangingisda sa lugar. Lupa at kabuhayan ang kailangan ng mga 
mamamayan sa Manggalang Uno at iba pang barangay sa Sariaya, 
Quezon hindi ang proyekto na ang tanging makikinabang lamang ay 
ang malaking burgesyang komprador na nagmamay-ari ng San Miguel 


Corporation. 


Ang NDF-STaylaging nasapanig ng mgainaapiat pinagsasamantalahang 
uri't sektor ng lipunang Pilipino. Ang demokratikong rebolusyon ng 
bayan na isinusulong nito ay pangunahing tumutugon sa kapakanan at 
interes ng masang anakpawis para sa tunay na kalayaan, demokrasya, 


maunlad at masagananang Pilipinas. 

